
Billeder fra Nord-Sjælland. 


Af L. SCHRØDER. 


Mellem Nivaa og Mølleaa. 

det nordvestlige Hjørne af den store Rudeskov og ikke 

langt fra den, ved Johan Mantzius' Skole navnkundige, 
Landsby Birkerød ligger EÆbberødgaard. Den har i sin 
Tid tilhørt Biskop Hans Svane og hans Svigersøn, Biskop 
Hans Bagger, og siden — efter i en lang Aarrække at 
have været forenet med Hørsholm Gods — Universitetets 
Prokansler, Dr. Erik Pontoppidan; en smuk gammel 
Allé bærer endnu Vidnesbyrd om, at Gaarden har havt en 
Stortid. Dermed var det imidlertid forlængst forbi, da den 
1890 blev indkøbt for at ombygges til et Hjem for Men- 
nesker, der uden at være sindsyge stod saa meget tilbage 
i Sjæleevner, at de ikke passede til at leve under alminde- 
lige Forhold. Der er gjort overordentlig meget for »ab- 
norme« Mennesker i vore Dage, særligt da ogsaa i vort 
Fæderneland. Men noget af det mest storartede og smuk- 
keste,. der paa denne Maade er kommen frem, er Abnorm- 
anstalten paa Ebberødgaard. 

Det laa udenfor Planen for de Rejser, jeg i Eftersom- 
meren har været optaget af, ved et Besøg i Anstalten at 


"skaffe mig Kundskab om den Maade, hvorpaa man paa 
»Danskeren». XI. . 1 

Ebberødgaard behandler de uhelbredelige, men arbejdsføre, 
og de helt, hjælpeløse Personer, som der have fundet et 
Asyl; men af dem, der-havde faaet et Indtryk af, hvad der 


foregik, hørte jeg kun anerkendende Udtalelser. Selv lod jeg. 


mig néje med i Forbikørsel at se først den smukke Direktør- 
bolig, der ligger paa en indtil for kort siden lynggroet Bakke 
i Skovbrynet, dernæst selve Stiftelsens store Bygninger, 
hvoraf Arbejdshjemmene med Avlsgaarden ligge nord for 
og Plejehjemmene syd for Alleen, endelig det lille Lig- 
kapel, der ligger lidt længere fremme, hvor Skoven igen 
begynder.” Ebberødgaard med tilhørende Jorder har Skov 
påa tre Sider. Men naar man, efter at være kommen 
forbi Sidevejen til Ligkapellet, atter kommer ind i Rude- 
skov, er man ved Foden af den anselige Bakke »Magle- 
bjærg«. Den er 91 Meter eller omtrent 290 Fod høj; men 
da den er bevokset med Træer, er det kun et enkelt Sted 
paa den, hvorfra der aabner sig en smuk Udsigt til Fure- 
søen, Imidlertid er der raadet Bod paa det Savn, man 
kunde føle, idet Krigsbestyrelsen har opført et højt. Udsigts- 


taarn, hvortil enhver kan faa Adgang ved at betale 10 


Øre. Det blev meddelt mig, at en Skovbetjent paa Grund 
af Sygdom i Benene havde faaet dem begge sat af, og at 
der saa var tilsikret ham den lille Indtægt, det kunde give 
at opbevare Nøglen til Taarnet; en anden meget skrøbelig 
Mand mødte paa hans Vegne for at indsamle Tiørerne. 
Det er jo temmelig uegentlig, at man kalder Bygningen paa 
»Maglebjærg et Taarn. Der er ikke Spor af Murværk eller 
Bræddebeklædning. Bjælker ere tømrede saaledes sammen, 
at de staa fast og kunne bære Trapperne, som føre op 
til det Gulv, der er lagt øverst oppe. De, der have Til- 
bøjelighed til Svimmelhed, maa vogte sig for at se ned, 
medens de stige op ad Trapperne, og meget nervøse Men- 
nesker maa helst lade sig nøje med, hvad de kunne se 
fra selve Bjærget. Hvem der "kan taale at stige op til 
Fladen oven påa Tømmerbygningen, vil derimod ikke 


HT HINE 

fortryde, at han har underkastet sig den dermed forbundne 
Møje. Han er kommen op over Toppene af de høje Bøge- 
træer, og naar han saa ser imod Øst, kan han se, hvor- 
dan Øresundet gaar ind fra Helsingør i den store Bugt 
ved Mundingen af Nivaa, og hvordan i det hele Sjællands 
Kyst trækker sig tilbage imod Vest fra den egentlige Sejler- 
gade, der fører til Østersøen og til Kjøbenhavn; kun Sund- 
damperne gaa ind i Bugten.”) Luften var ikke klar, saa 
det kunde ikke nytte, at jeg spejdede efter Roskilde-Kirkens 
to Taarne, som ellers kunne ses med blotte Øjne, efter Kullen 
eller Lunde-Domkirkens Taarne. - Næst efter Udsigten over 
Øresundet maatte jeg især dvæle ved det Fugleperspektiv, 
der aabnede sig til Ebberødgaards Bygninger, ved Synet 
over Furesøen og ved den mindre Sø, der laa som for 
min Fod i nordlig Retning. Den var mig hidtil ukendt, 
men paa Kortet saa jeg, den hed Sjælsø. 

Der er af den danske Turistforening udgivet en Rejse- 
haandbog over Danmark, som indeholder mange gode Op- 
lysninger, men som i et 'og andet Stykke nok kan for- 
bedres. Bjælkebygningen med den vide Udsigt paa Toppen 
af Maglebjærg er ikke nævnt. Nogle Navne skrives paa to 
forskellige Maader; paa et Kort over Øresundskysten staar 
der Blovsterød, paa et andet over det nordøstlige Sjælland 
staar Blovstrød; paa hint staar der Hustrukøb, paa dette 
Høsterkøb; ved at agte paa de sidstnævnte forskellige 
Læsemaader kunde man fristes til at gætte paa, at Kortet 
over Øresundskysten skyldtes en Mand, der gav sig af 
med at granske over Navnenes Oprindelse, medens den, 
der har indført Stednavnene- paa det andet, holdt sig til 
den folkelige Udtale. Paa det førstnævnte af disse Kort 
findes et Navn paa den Aa, som fører Vandet ud fra 


1) "Almuen bruger Navnet >Runsti: om det Sted, der kaldes 
Rungsted. Dersom Runsti har mere med det oprindelige Stedsnavn 
at gøre end Rungsted, saa kan der spørges, om det er Kystens 


Runding, som har givet Anledning til Navnet. 
£ : - 

Sjælsø. Det er lidt utydeligt, men maa-vist læses Jeneaa. 
Det samme Vandløb har jeg ellers hørt benævne som Usse- 
rødaa. Hvad der nu end ellers er det rette, saa meget er vist, 
atSjælsøen har sit Udløbi det Vandløb, der driver Fabrikken 
i Usserød og senere løber ud i Nivaa, hvis Munding er 
inderst i Bugten paa den sjællandske Kyst (Nivaa-Bugten). 

Klæde-Fabrikken i Usserød omfatter tre Anlæg, der 
hver for sig have benyttet Vandløbet som Drivkraft. Det 
midterste af disse, det saakaldte »nye Værk«, som for 100 
Aar siden blev opført til en Bomuldsfabrik, men efter i 
15—16 Aar at have arbejdet med Underskud, 1810 blev 
lagt ind under Klædefabrikken, er en temmelig smal, men 
meget høj Bygning, der kun lidet egner sig til at optage 
tunge Maskiner; den benyttes nu kun til Magasin-Bygning. 
Vestligst eller højest oppe ved Aaløbet ligger »Stampen«, 
hvis Navn viser, til hvilken Del af Klæde-Tilvirkningen 
den nyttes. Vandet sætter en Turbine i Bevægelse; men 
der er ogsaa en lille Dampmaskine til at drive de forskellige 
Arbejds-Maskiner.  Østligst ligger det gamle Værk, hvortil 
der hører en hel Del Bygninger, et Landbrug, en Have 
med store Træer og en smuk Spadseregang langs med 
Aaen op til Landevejen. Her foregaar den væsentlige Del 
af Fabrikationen. Først sorteres Ulden; det er dels dansk 
Uld, der bruges, dels Uld af Merinos-Faar, dels. fin Uld 
fra Schlesien; men Ulden fra Faarets Ryg og Sider er 
langt finere end fra dets Ben; den fra Bovene er den aller- 
fineste; det er derfor, at Ulden sorteres eller skilles i tre 
- Dele (Nr. 1, Nr. 2 og Nr. 3). Efter Sorteringen foregaar 
en Udblødning at Ulden, for at gøre Fedtstoffer og andre 
Urenheder i den opløselige; saa vadskes den i Tremme- 
kasser, der ere nedsænkede i Kanalen foran Vandhjulet, 
hvor mekaniske River holde den i Bevægelse. 

Efter Vadskningen følger Farvningen; der er dog nogle 
Farver (rødt og gult), som først tilsættes det færdige Tøj, 
medens ved enkelte Klædesorter Ulden modtager en foreløbig. 


bs) 


Farvning og siden Tøjet farves færdigt. Den farvede Uld 
skylles; en Del af Vandet,. den har optaget, fjærnes ved 
Centrifugering; endelig tørres den paa en gennemhullet 
Flage ved Luft, der opvarmes ved et System af Damprør. 
Nu føres Ulden til en Maskine, der har Navn efter et 
Rovdyr, Ulven; men den kaldes med Ulvens tyske Navn, 
Wolf. Benævnelsen stammer fra, at Maskinen skal øve 
en sønderrivende Gerning; den skal rive Uldtotterne fra 
hinanden; men man skælner imellem Reisswolfen, der kun 
har denne Bestilling, og Fedtwolfen, som tillige skal ind- 
fedte Ulden, for at den kan blive lettere at forarbejde. Nu 
først kartes Ulden paa en Række Maskiner, der hver har 
sit at gøre. Kartetraadene spindes paa en Maskine med 
250 til 300 Spindler; de, der passe Spindemaskinen, maa 
knytte de Traade, der springe, sammen ved en Slags 
Splidsning. Vævningen foregaar ligeledes væsentlig paa 
Maskinvæve; de, der passe dem, maa sammenknytte de 
brustne Traade ved Væverknuder. Gamle Koner have den 
Opgave at noppe det vævede Tøj, idet de med Pincetter 
borttage Knuder og Ujævnheder. Derpaa føres Tøjet til 
Stampen for at valkes og skylles; for saa vidt det ikke 
er farvet færdigt i Uld, følger nu den endelige Farvning 
og derpaa en ny Valkning og Skylning. Men der er endnu 
adskilligt at gøre. Overfladen af Tøjet skal kradses op; 
dette kaldes Running og sker ved Karteboller,!) dels paa 
en større Maskine med det halvtørre Klæde, dels paa en 
mindre, Maskine, i hvilken der afrues i Vand; derefter be-- 
handles Tøjet (efter en Centrifugering) med en Tørre- 
maskine, som fører det gennem et Rum med varm Luft. 
Nu afskæres den af Ruemaskinen rejste Lu ved et vist 
Antal Gange at passere under Knive, som ligge i Skrueform. 


1) Den Plante, hvorpaa Kartebollerne vokse, dyrkes i stor Mængde 
i det sydlige Frankrig. Man har forgæves brudt Hovedet med at op- 
finde noget, som kunde erstatte Kartebollerne i Klædefabrikkerne.” 

Tøjet noppes endnu en Gang og presses derpaa ved at 
gaa over en opvarmet Cylinder. Det kommer paa en 
Valse, hvor Haarene ved Hjælp af Damp bringes til at 
ligge glat og til at faa Glans. Men derpaa følger en ny 
Udskylning, Afstrygning paa 'den lille Rumaskine, Tørring, 
anden Skæring og ny Presning. Da Urenheden af Ulden 
er bleven fjærnet, og da Luen er bleven skaaren af det 
vævede, valkede og ruede Tøj, kan dette i sin færdige 
Tilstand selvfølgelig ikke veje saa meget som Ulden, hvoraf 
det er bleven forarbejdet. For hvert 100 Pd. Uld bliver 
der omtrent 60 Pd. fint eller 80 Pd. grovt Klæde. 

Naar man vil danne sig en Forestilling om, hvordan 
det gaar til ved den almindelige Klædetilvirkning, da kan 
man sammenligne Vægten af Uld og Vægten af Klæde. 
Det giver sig selv, at naar et Pund Klædevarer skal sælges 
billigere end et Pund Uld, da maa der være iblandet 
Stoffer, der ere af meget lille Værdi. Den ved Skæringen 
fjærnede Lu indvalkes stundom i simple Klædesorter; det 
samme sker ved »Kradsulden«, der har sin Oprindelse fra 
gammelt Tøj, som paa denne Maade kommer til at gaa 
igen. I et Rejsetæppe, der bestaar af to Lag, kan der 
ved Udkanterne ophobe sig store Samlinger af disse i 
Tøjet indblandede Bestanddele; det samme kan finde Sted 
imellem Klædet og Fodret i en Frakke. Der har været 
den Tid, da man satte en Ære i at beholde sine Klæder 
gennem en meget lang Aarrække, eller da Klæder gik i 
Arv fra Forældre til Børn; dertil passer Klædestoffer, som 
helt igennem ere ægte. Men nu sætte flere og flere Men- 
nesker en Ære i at følge de hurtigt skiftende Moder; de 
ville stadig have Tøj af nye Farver og af et nyt Snit; 
saa kunne de ikke bruge mange Penge til, hvad der hurtigt 
skal lægges til Side; de kræve billige Klæder; Købmændene 
maa skaffe billige Stoffer, og for at tilfredsstille Begæret 
derefter maa Fabrikanterne bruge den afskaarne Lu og 
Kradsulden.. i 

Usserøds Fabrik blev 1792 grundet som et privat Fore- 
tagende, men blev 1809 en »Commis-Klæde-Fabrik«. til 
Hærens Forsyning. Fra Slutningen af Tredserne har det 
ogsaa solgt af sine Varer dels paa selve Stedet dels i 
Kjøbenhavn. Ledelsen af det ligger under Krigsministeriet, 
og dette fører nøje Tilsyn med, at det er fuldstændigt ægte 
Varer, som det tilvirker. Her kan man da være sikker 
paa ikke at købe den afskaarne Lu eller Kradsulden. 
Hvor vidt Usserød-Klæde i øvrigt tilfredsstiller alle billige 
Krav, og om virkelig ægte Varer paa anden Maade kunne 
faas til bedre Køb end fra Statens Fabrik, maa staa hen; 
dette er jeg ikke i Stand til at have ”nogen begrundet 
Mening om. Hovedøjemedet med Fabrikken er desuden 
ikke at tjene Almenhedens Krav paa ægte Klædevarer, 
men at kunne forsyne Hæren med saadanne. 

Fabrikken har i de senere Aar gennemgaaet en meget 
betydelig Omdannelse. Navnlig er der gjort meget for at 
tilvejebringe den Bevægkraft, som behøvedes. I det »gamle 
Værk« er der indsat et nyt Vandhjul. Men den væsent- 
lige Bevægkraft tages dog her fra em ny og stor Damp- 
maskine; til den og til de tre vældige Dampkedler, - hvoraf 
den ene altid holdes i Reserve, er der opført et Maskin- 
hus med en meget høj Dampskorsten; det sidste nye, der 
er gennemført, er den elektriske Belysning i Fabrikkens 
mange Rum. Ved at gaa igennem disse faar man Indtryk 
af, at baade Bygningerne og Maskinerne ere høldte i god 
Orden. ' 

I yngre Fabrikker ser man.nu ofte store Rum paa 
selve Jordfladen, overdækkede med en Række Halvtage, 
under hvilke der er lodrette Vinduer imod Nord, og som 
bæres af Jærnsøjler. Da Byggegrundens Pris ikke spiller 
nogen Rolle i Usserød, hvor der desuden er Jord nok, 
som tilhører Fabrikken, vilde man, dersom Fabrikken 
skulde være opført fra Grunden af i Løbet af den sidste 
. halve Snes Aar, maaske have ladet Arbejdsrummene 

brede sig ud over en større Flade i Steden for at anbringe 
dem over hinanden i flere Stokværk; selv hvor man bygger 
meget solidt, vil man vanskeligt kunne undgaa, at der 
frembringes nogen Rysten, hvor større Maskiner bruges 
i andet eller tredie Stokværk. Det er dog ikke alle Fa- 
brikanter, der foretrække de store Rum under Skraatagene. 
I disse kan der være fodkoldt, og der er mindre lyst, 
end hvor der er Vinduer baade til Syd og til Nord. Den 
Indvending gøres endog imod dem, at der kan være noget 
fængselsagtigt ved dem, fordi de kun faa Lys oven fra; 
Arbejderne ville, siges der, finde sig bedre, naar de kunne 
se ud af Vinduerne og om Sommeren fryde sig ved Synet 
af grønne Træer. Begge Bygningsmaader have deres For- 
dele og deres Mangler. 

Til Usserød Fabrik har Bjørnholmsdals Fabrikker, 
som ligge længere -nede ved Aaen, været knyttede; men 
de bleve solgte i Fyrrerne; en i sin Tid vel bekendt Mand, 
Orloff Andersen, drev fra 1845 til 1853 en Hørberednings- 
anstalt paa dette Sted; senere blev der tilvirket Stivelse; 
men 1865 blev Bygningen omdannet til en Fattigforsørg- 
elses- og Arbejdsanstalt samt Opdragelsesanstalt for for- 
ladte Børn fra de fire Kommuner, som hørte til det gamle 
Hørsholm Amt. 

Tæt ved Usserød ligger Amsterdam Kro, som man 
ikke kan høre nævne første Gang uden at tænke paa, 
hvordan den nederlandske Hovedstads Navn er bleven 
knyttet dertil. Paa Fyn er der jo en Kro, der hedder 
Korint; men da den ligger i Nærheden af Brahetrolleborg, 
hvor Jens Baggesen i sin Tid var en yndet Gæst, kan 
man tænke paa ham som Ophavsmand til Navnet, med 
mindre man vil foretrække, at anse det for en slet og ret 
Omdannelse af »Kørind«, der jo for en Kro er et lige såa 
passende Navn som »Slukefter« eller »Tappernøje«, »Hvile- 
sted« eller »Holdested« (afkortet til Holsted). Men hvordan 

kommer den lille Kro ved Usserød til at faa Navn efter 
Amsterdam ? 

Ad Landevejen med de skyggefulde Træer paa begge 
Sider naar man paa et Kvarters Tid fra Amsterdam Kro 
til Zørsholm.. Det er kun en lille Købstad, og jeg tænker, 
det gaar mange, som komme der, som det er gaaet mig; 
jeg fik et Indtryk som det, man kan faa ved at besøge en 
Kirkegaard. De store Kastanietræer med det mørke tætte 
Løv brede en altfor stærk Skygge over Vejene. Der er 
en stor firkantet Plads, den gamle Ridebane, omgivet af 
saadanne Alleer og bevokset med Græs, som giver Føde 
til nogle Faar, og hvori der er traadt Stier hist og her. 
Syd for »Ridebanen« fører Broen over Slotsgraven ind 
paa den gamle Slotsplads; Slotsgraven har for en Del 
mistet sin oprindelige regelmæssige Skikkelse, og Vandet 
er fuldt af Planter; hvor Slotshaven fordum bredte sig 
udenfor Gravene, er der vel mange Træer og Gange, der 
minde om, hvad Stedet har været bestemt til; men det er 
ikke blot Køerne, der i deres Tøjr staa paa Skraaningen 
ned til Vandet, som vise, at Glansen er borte. Øst for 
Gravene staa nogle store Bygninger, der ere Levninger af 
svundne Tiders Herlighed. Det er Slottets »Nebenbygninger«, 
hvor der har været Kaserne, kongelige Stalde, Boliger for 
Hofbetjente. Men af selve Slottet er intet levnet; paa dets 
Plads staar en Kirkebygning som et Monument paa den 
store Grav. Hvem der er kendt i Koldingegnen, vil ved 
at se den straks blive mindet om Vonsild Kirke; den har 
ogsaa havt samme Bygmester, C. F. Hansen, der ellers er 
mest bekendt fra »Frue Kirke« i Kjøbenhavn. Det er den 
mest sollyse- Plet i Hørsholm, -hvor denne Kirke staar; 
man ser dens hvide Mure skinne, naar- man gaar under 
de mørke Trækroner. 

Det Indtryk af Hørsholm, som jeg modtog, er vistnok 
ikke uafhængigt af Stedets Historie. Den, som ikke ved 
noget om Caroline Mathilde og Struense, og den, i hvis 

Bevidsthed det er traadt i Skygge, hvordan der om disse 
to i sin Tid har rørt sig et broget, lystigt og letsindigt 
Liv paa »Hirschholm Slot«, kan maaske færdes i Hørsholm 
uden at føle noget af det, der gør Sindet tungt. Men det 
er naturligt, at disse trange Minder gør sig stærkt gæld- 
ende hos en, der har syslet med Historien, og som aller- 
'første Gang eller dog første Gang efter mange Aars Forløb 
kommer til Hørsholm. Mulig have de samme tunge Minder 
fældet Dødsdommen over Slottet. Kjøbenhavns Raadhus 
var brændt 1807, og Christiansborg Slot var -ikke gen- 
opført efter Branden i Halvfemserne. Der var Mangel 
paa Bygningsemner. Det blev af de vedkommende Myn- 
digheder foreslaaet, at man skulde rive Hirschholm Slot 
ned og bruge Stenene derfra til det kongelige Slot og det 
borgerlige Raadhus i Hovedstaden, — og Frederik VI gav 
straks sit Samtykke dertil. Hvorfor begyndte man da ikke 
med at rive »Nebenbygningerne« ned? De staa der endnu 
og blive lejede ud; Staten har ikke Brug for dem, naar 
Slottet er borte. Det kan jo være, at de vare bedre byg- 


gede end Slottet; det siges, at man ikke havde brugt Pæle 


nok til at nedramme i den fugtige Grund, hvorpaa Slottet 
var bygget, — at Murene "derfor havde slaaet Revner, og 
at der i flere Retninger krævedes store Vedligeholdelses- 
arbejder. Men Hovedgrunden til; at man begyndte med 
at rive Slottet ned, og at Kongen straks gav sit Samtykke 
dertil, var dog vist den, at han havde saa mange sørgelige 
Minder fra Livet paa Hirschholm Slot. 

En Sti fører fra Alleen langs med den østre Slotsgrav 
op til Hjørnet af Slotshaven. Gaar man saa skraas over 
Vejen, da staar man paa Hørsholms virkelige, Kirkegaard. 
Jeg ledte forgæves efter Thomas Thaadrups Grav. Jeg 
fandt heller ikke en Mindesten — en saadan er dog vel 
rejst — for den Mand, som Byen kan takke for, at den 
igen har faaet sit ærlige danske Navn Hørsholm (det er 
ogsaa skrevetHørningsholm)i Steden for dettyske Hirschholm ; 

det var Kammerraad Christensen, der ogsaa paa andre 
Maader har gjort sig fortjent af Byen og dens Omegn, saa 
hans Navn i den sidste Menneskealder har været uadskil- 
leligt knyttet til den; jeg maatte lade mig nøje med at 
have set Huset, hvori han boede, med det friske Grønne 
op ad Væggene. Derimod faldt mit Øje paa en Gravsten 
med den Indskrift: Paulin Philippe Henri de Dompierre 
de Jonquieres, fd. i Holland 13. Aug. 1744, ejede Fole- 
havegaard 1798—1820, dd. i Kjøbenhavn 12. Maj 1822, 
og hans Hustru, Cecilie, fd. de Coninck, fd. i Holland 
1745, dd. paa Folehavegaard 1819, — paa en anden for 
Jonquieres' Samtidige Arnoldus Falkenskjold paa Sofien- 
berg, og paa en tredie med Navnet: Henriette David, fd. 
Drewsen. Og ved disse Navne blev jeg mindet om, hvad 
jeg paa flere Maader ved at færdes i Egnen nord for 
Kjøbenhavn er kommen til at tænke over, at den har havt 
en ganske særegen Betydning i vort Landbrugs Historie. 
Den Dag, da Kammerraad Christensen fik slaaet det 
fast, at Navnet Hirschholm skulde vige for Navnet Hørs- 
holm, ligger nu 32 Aar tilbage i Tiden. Det var i 1861, 
da der blev holdt en Fest for den da et Hundrede Aar 
gamle Bondefrihed i Hørsholm Amt. Mellem de ovenfor 
nævnte »Nebenbygninger« gaar der en Sidevej imod Øst, 
og her staar en Støtte, hvorpaa der blandt andet er af- 
bildet to Overflødighedshorn; .det ene vender Mundingen 
opad, og den er fuld af Frugter; det andet vender Mun- 
dingen nedad, og udaf den vælder der Pengestykker. Men 
der er ogsaa en Indskrift paa Støtten: >Til evig Hukom- 
melse af en priselig Indretning efter Hendes kongelige 
Majestæts Sophia Magdalenas Befaling, da paa det vise 
Raad af Hr. Chr. Gitnther, Greve af Stolberg, Hendes 
Ober-Hofmester, alle Undersaatter i Hirschholm Amt be- 
friedes af Hoveri, Fæstegaarde forvandledes til Ejen- 
domme. 1761.« ; É 

Befrielsen fra Hoveriet var det ene og maaske det vig- 
tigste; idet Fæstegaardene gik over til Ejendomme, paa- 
lagdes der dem en betydelig fast Afgift, som den Dag idag 
skal lægge et stærkt Tryk paa Jordbruget i Omegnen af 
Hørsholm. Gaardene gik da egentlig kun over fra Fæste 
til Arvefæste. Christian den Sjættes og hans Enkes Raad- 
giver, den ædle Grev Stolberg, har i hvert Fald havt Øje 
for Betydningen af at hjælpe de smaa Landbrugere, og 
Eksemplet, han gav paa Hørsholm Amt, har mulig virket 
paa Grev Johan Hartvig Ernst Bernstorff, for hvem 
Mindestenen er rejst ude ved Gjentofte. At der i Gjen- 
tofte og andre Byer, som hørte under Bernstorff Gods, 
samtidig blev gennemført en omhyggelig Udskiftning af det 
gamle Fællesskab, skyldes for en stor Del hans dygtige 
Raadgiver, Torkel Baden. 1 Farum Sogn kan man endnu 
se de enkelie Gaardes Jorde ligge i lange smalle Stykker 
ud fra Byen, medens Gjentofte-Gaardene ligge hver for sig 
i Midten af deres Lodder; det har havt Følger i Menneske- 
aldere, naar Udskiftningen ikke: er foretaget paa en for- 
standig Maade. 

Naar Greverne Stolberg og Bernstorff tog sig af Bønd- 
erne, har det sikkert fornemmelig været ærlig Menneske- 
kærlighed, der drev dem. Men med denne har der hos 
deres-yngre Samtidige forenet sig andre Bevæggrunde til 
at vende deres Øjne til de smaa Landbrugere og til Spørgs- 
maalet om, hvordan deres -Kaar kunde forbedres. Det 
økonomiske System, som havde ledet Statsmændene i 
Ludvig den Fjortendes Dage og i den nærmeste Tid der- 
efter, og som kaldes Merkantilismen, var bleven afløst af 
det fysiokratiske System. - Statsøkonomerne ventede ikke 
længere ensidigt Folkenes Velstand som en Frugt af Indu- 
stri og Handel, der kunde bringe Byerne til at blomstre; 
de bleve efterhaanden mere tilbøjelige til at se dem, der 
udnyttede Naturkræfterne, som Samfundets Bærere. Dertil 
kom, at Genferen F2ousseau øvede stor Indflydelse paa sin 

Samtid, og naar han priste Naturstanden, da vendte hans 
Venner deres Opmærksomhed hen til Landboerne som dem, 
der i Modsætning til. Købstadfolkene levede i og med Na- 
turen. Menneskekærlighed, Statsøkonomi og Natursværmeri 
forenede sig til at danne den stærke Strøm, der gennem- 
førte de store Landboreformer hos os i Slutningen af det 
attende Aarhundrede. Mange Enkeltmænd have været paa- 
virkede af denne Retning i Tiden; hos nogle har det filan- 
tropiske, hos andre det fysiokratiske, hos andre igen det 
rousseauske havt mest at betyde; men sjælden fandtes en 
af disse Ting alene hos Tidens Ordførere. Her skal nu 
dvæles ved nogle af de Mænd, som virkede i Egnen nord 
for Kjøbenhavn, og om hvem det gælder, at de, paavirkede 
af Tidsstrømningen, selv efter Evne virkede for Landbrugs- 
sagen i Slutningen af forrige og i Begyndelsen af dette 
Hundredaar. 

Der -kan være Grund til at fremhæve, at et af den 
store Landvæsenskommissions mest indflydelsesrige Med- 
lemmer, Juristen Christian Colbjørnsen, da han 1785 
følte sig fornærmet, trak sig tilbage til en Gaard i Nærum 
»for i Fremtiden at »leve som Bonde«; det var som bekendt 
hans Stilling som Gaardbruger i Nærum, der bragte ham 
ind i en fortrædelig Strid med Kromanden Jokum Jensen, 
hvis Sag Peter Andreas Heiberg førte paa en for Col- 
bjørnsen højst krænkende Maade. Der var en anden Mand, 
som Kampen for Bondefriheden har gjort berømt, Forfat- 
teren til »Høstgildet« og »Peters Bryllup«, altsaa »Bonde- 
frihedens Sanger«, som selv besluttede at leve som Bonde; . 
Thomas Thaarup købte en Gaard, der laa umiddelbart 
ved Øresund, omtrent midtvejs imellem Vedbæk og Rung- 
"sted, og levede der i en lang Aarrække, til han døde. I 
lang Tid blev hans Ejendom kaldt Sofiehøj; nu hedder den 
Fredheim og ligger lidt østen for Kong Georgs Ejendom, 
'Smidstrupgaard. 


14 


Det er vel især Jærnbanen til Klampenborg, der har 
bevirket, at Strandvejen fra Bellevue til nord for Taarbæk 
har mistet det meste af sit landlige Præg. Det ene Hus. 
ligger ved Siden af det andet som i en Gade, og de store 
Haver, som før have omgivet dem, indskrænkes mere og 
mere. Nord og syd for Strandmøllen er der endnu fri 
Udsigt til Sundet. Men vil man finde den idylliske Ro, 
der i den forrige Slægts Bevidsthed har knyttet sig til et 
Landsted ved Øresundet, da maa man helst nord for det 
stærkt besøgte Skodsborg, til Vedbæk og Rungsted eller 
til den endnu kun meget svagt bebyggede Egn imellem 


disse to Steder. Thomas Thaarups gamle Ejendom hører 


til dem, hvor man nu bedst kan forene Landlivets Stilhed 
med Hovedstadens Nærhed.. Men før Dampskibenes Tid 
var der kun liden Lejlighed til en let Forbindelse med 
Kjøbenhavn; Thaarup selv har vel valgt sin Bolig for at 
leve som Landmand paa et skønt Sted og kunde da ikke 
let have truffet et bedre Valg. 

" Gjentofte, hvor de stærke Spor fandtes af J. H. E. 
Bernstorføs og Torkel Badens Virksomhed, havde i Slut- 
ningen af forrige Aarhundrede og. et Par Aar ind i dette 
til Sognepræst H. J. C. Høegh, der 1794 fik Landhus- 
holdningsselskabets Guldmedalje for sin »Anvisning til et 
velindrettet Jordbrug for Gaardmænd og Husmænd paa 
Landet, som have faaet deres Jorder udskiftede af Fæl- 


lesskab«. Høegh havde tidligere været . Præst i Ansager: 


ved Varde og har da ogsaa lejlighedsvis i sin Bog nævnt 
et jydsk Ordsprog om Boghveden: »Giv mig Rum, såa 
vil jeg kom.« At han ikke blot var Landøkonom, men 
tillige Filantrop, kan ses af den Maade, hvorpaa han vendte 
sig til sine Læsere: »O, min kære Bondel« »Min kære 
Husmand!« »O, I kære Mødre af Bondestanden!« Det er 
særligt med Hensyn til Husets Indretning, til Husgerningen 
og til Børneopdragelsen, at han havde en Del Raad at 
give Husmødrene. »Viser for alle Ting Eders Ronfordleh se 


/ 

paa Eders Børn, og lad disse vise enhver, at I ogsaa 
kende og øve denne saa ædle kvindelige Dyd.« »Lader- 
… ikke en daarlig Ømhed over Eders Børn forlede Eder til 
at tænke, at det er Synd mod de stakkels Børn, at de 
ogsaa hjemme skulle læse og berede dem til Skolen!« 
»Men under det vigtige Arbejde med deres Forstands Op- 
lysning gælder det især om at faa deres unge Hjærter 
bøjede .og faststemte til at være Gud, Dyden og Pligterne 
tro.« Man kan skønne, at Høeghs over 500 Sider tykke 
Bog indeholder meget mere end Landbrugsregler. — I sine 
sidste Leveaar (1802—5) var Høegh Nabopræst til Bone 
Falck Rønne i Lyngby. Denne Mand er nu mest bekendt 
for den Virksomhed, han udfoldede ved at stifte det 
danske Missionsselskab (1821), et Bibelselskab og et Trak- 
tatselskab. Men han er fra først af bleven navnkundig 
som landøkonomisk Forfatter. 1808 lod han et Brev 
trykke til den danske Bonde angaaende en betydelig Indtægt, 
som kunde faas ved »Gæssenes Sommerplukning« (d. e. 
ved om Sommeren at plukke Fjer af levende Gæs), 1809 en 
Anvisning for den hæderlige Almuesmand til at behandle- 
sine Bier med Klogskab, — og fra 1815 optraadte han som. - 
' Medudgiver af og flittig Forfatteri»LandøkonomiskeTidender«. 

Den ene af Rønnes Medudgivere ved dette Tidsskrift 
synes at have delt hans Sans for at fremme det gudelige. 
Liv. Det var ZL. Chr. Fr. de Coninck paa Frederikslund 
i Lyngby Sogn. Hans Fader Frederic de Coninck (1740 
—1811) var indvandret fra Holland, havde tjent sig en 
stor Formue i Slutningen af Firserne ved sine fem Ostindie- 
farere og havde købt Dronninggaard véd. Furesøen.”)- 
Sønnen var som meldt ikke blot Landmand, men ogsaa 


1) Han var ogsaa en Tid sammen med Ryberg Direktør for >det 
ostindiske Kompagni«, som dog især blev rigt ved sin Handel paa Kina. 
Der er et sprogligt Minde om den Rigdom, Skibsfarten paa Østasien 
bragte alle Deltagere fra Direktørerne til Matrosdrengene, gemt i det 
Ka 50Rr >Af Vejen for: en Kinafarer!« 

landøkonomisk Forfatter. En Søster til den gamle de 
Coninck har været den Cecilie, som var gift med den lige- 
ledes fra Holland indvandrede Jonquieres, hvis Gravsted 
findes paa Hørsholm Kirkegaard. Folehavegaard, hvor 
dette Ægtepar boede, ligger lidt sydøst for Hørsholm ved 
den vakre Folehaveskov, der strækker sig henimod Smid- 
strup, Paa Folehavegaards Marker var det, at Knud Lyne 
Rahbek, da han engang besøgte Præsten i Hørsholm, blev 
henrykt ved at se en Mand i Skjorteærmer, men med fint 
Linned, og to i fine hvide Dragter klædte Kvinder gaa og 
høste; det var Grev Horn, som var bleven landflygtig paa 
Grund af sin Delagtighed i "Gustav IIl.s Mord, og hans 
"Damer. Grev Horn har ventelig solgt Gaarden til Jon- 
guieres. — Naar man fra Strandvejen er gaaet syd om Smid- 
strupgaard .ned til det i. mange Aar af Filologen J. N. 
Madvig beboede »Skyttehus«, og derpaa ad en Marksti er 
kommen ind i Folehaveskov med de ranke, glatte Bøge- 
stammer, da er der en meget smuk Spadserevej til Fole- 
havegaard. Kun paa et Stykke af den maa man følge 
Kørevejen forbi en af de hørsholmske Planteskoler. Men 
naar man er kommen til Gaarden, som ligger paa en 
Bakkeskraaning med Skov til Øst og Skov til Sydvest, 
kan man igen bøje ind paa en Sti, der gaar inde i Skoven. 
Paa en. saadan Vandring gennem Folehaveskov og forbi 
Folehavegaard til Hørsholm kan man godt tænke sig ind 
i det Øjeblik, da Rahbek frydede sig ved at se Grev Horn 
og hans Damer høste. "Men der er ogsaa et andet idyllisk 
Billede, der kan rinde en i Hu. Det var ad Vejen gen- 
nem Folehaveskov, at Johan Ludvig Heiberg og Johanne 
Louise Heiberg med Henrik Hertz, der var deres Sommer- 
gæst i Hørsholm, gjorde Fodtur ned til Øresund; de havde 
Maden paa en Barnevogn, som de trak efter sig, og paa 
en af de to træbevoksede Høje, som ligge i Nærheden af 
Sundet nord for Smidstrupgaard og Sofiehøj, standsede de 
for at nyde deres Maaltid og siden gaa hjem over Rungsted. 

For med det samme at oplyse, hvad de to andre 
Gravstene, jeg har nævnet, kunne minde om, skal jeg anføre, 
at Oberst ÅArnoldus Falkenskjold (fd. 1741,' dd. 1819), 
hvis Ejendom Sofienberg laa ved Øresund, mindst lige 
saa langt nord for Rungsted som Thaarups laa syd for 
dette Sted, har virket meget for en forædlet Svineavl. 
Han skal være den første, som har indført engelske Svin, 
her i Landet, og han overlod efterhaanden andre Landmænd 
500 Grise.  Kammerraad Christensen har i sin Hørsholms 
Historie optaget et Brev fra ham, som giver et godt Bidrag 
til Oplysning om, hvordan en Fremskridtsmand dengang 
drev sin Jord. Falkenskjold raader stærkt til, at man, 
naar man først har lagt en Plan for sit Landbrug, skal 
følge den strengt uden at vakle. »To Ting,« skriver han, 
»vil jeg fornemmelig lægge Dem paa Hjertet. Den første 
er: at De anvender alle optænkelige Midler til at formere 
og forbedre Deres Gødning og at anvende den hensigts- 
mæssigt efter Deres Jordes Beskaffenhed; den anden er» 
at De lærer at skaffe Dem Deres Tjenestefolks Frygt -og 
Tillid; thi Kærlighed og Taknemlighed maa De ikke gøre 
Regning paa at finde hos dem.« Falkenskjold har ventelig 
lige saa fuldt som andre »Herremænd« — saaledes kaldte 
Bønderne i Kjøbenhavns Omegn gærne de Landmænd, der 
"hørte til Embedsstanden eller til Byfolket — begyndt med 
at overvurdere Almuen som de rette Naturbørn, men er 
bleven skuffet. 

Henriette Drewsen var gift med en Broder til den be- 
kendte Politiker C. N. David og boede paa Rungstedgaard. 
Her havde den ovennævnte Grev Stolberg havt Bolig under 
sin Embedsvirksomhed ved Sofia Magdalenas Hof, og hans 
Søn, Fr. L. Stolberg, har prist Skønheden ved Øresund i 
tyske Vers, der have vakt en lignende Beundring som 
Evalds Sang om Rungsteds Lyksalighed. Jeg har selv 
faaet Bevis derpaa ved .at høre den forhenværende Kon- 


seilpræsident Halls Hustru fremsige Stolbergs Digt; hun 
»Danskeren«. XI, 2 

havde lært det af sin Fader, P. O. Brøndsted. I denne 
Sommer skal en Ætling af F. L. Stolberg have besøgt 
Rungsted for at se det Sted, der havde været ham saa 
overordenlig kært. Stedet, hvor Evald boede — rigtignok 
ikke i sine sidste Leveaar, som der staar i Turistforeningens 
»Danmark« — har ligget, hvor man nu finder Rungsted- 
lund, syd for den nuværende Rungsted Kro og »Evalds 
Høj«; lidt sydligere igen ligger "Rungstedgaard. — Land- 
manden David har forenet disse Ejendomme, som siden 
drives under et. Ogsaa han hørte til Fremskridtsmændene. 
Og som Jonquieres var Svoger til den ene af Rønnes Med- 
udgivere af »Landøkonomiske Tidender«, saaledes var han 
Svoger til den anden og mest navnkundige, Kammerraad 
Johan Christian Drewsen paa Strandmøllen. 

Det er ikke mindre end 200 Aar, at Familien Drewsen 
har været knyttet til Strandmøllen. 1693 kom den første 
Drewsen her ind i Landet fra -Hannover for at tilvirke 
Papir ved Mundingen af den Aa, som danner Afløbet fra 
Farumsø, Fure Sø og Lyngby Sø. Fra 1718 kom Strand- 


” møllen i Slægtens Eje. Johan Christian Drewsen havde 


som sine Fædre lært Papirmager-Haandværket og var 
Papirmagersvend efter de gamle Lavsregler. Men han var 
paavirket af de Tanker, der kom her ind fra Frankrig i 
Revolutionstiden, og da Napoleons Ry begyndte at gaa 
over Landene, fik han Lyst til at blive Officer i hans Hær. 
Imidlertid blev han forelsket i Skuespilleren Mikael Rosings 
Datter, Johanne Ofelia, og det var maaske, for at han 
skulde slaa Udvandringstankerne af Hovedet, at hans 
Fader lod ham holde Bryllup med hende, da han kun var 
21 Aar gammel. Og nu kastede han sig med Iver over 


Landbruget. Der var et betydeligt Jordomraade knyttet 


til Strandmøllen; men Drewsen havde ogsaa Ejendomme 
nord og vest for Dyrehaven. Han arbejdede selv i Marken, 
og han studerede tyske Landmandsskrifter. Lægen Albrecht 
Thaer, som var født i Celle og paa Rejser i England havde 

uddannet sig i Landbrug, havde med den prøjssiske Stats 
Understøttelse 1806 oprettet en Landbrugsskole paa Herre- 
gaarden Møglin og 1809—10 udgivet en Agerdyrkningslære 
i fire Bind. Dette Værk oversatte J. C. Drewsen (1816—19). 
Efter sammen med B. F. Rønne og Fr. de Coninck at have 
udgivet de 7 første Bind af »Landøkonomiske Tidender«, 
blev han Eneudgiver deraf, og han forsatte med »Nye land- 
økonomiske Tidender« indtil 1825, da Landhusholdnings- 
selskabet overtog Udgivelsen. 

Paa Titelbladet af »Nye landøkonomiske Tidender« 
satte Drewsen et Par Linier, som ere saare betegnende baade 
for ham og for den Slægt af Landbrugere, han tilhørte: 

»Ingen Erhvervskilde er bedre, overflødigere, behage- 
ligere eller den frie Mand værdigere end Agerdyrkningen.s 

Dette Valgsprog er taget af Ciceros Afhandling om 
Pligterne og anføres noget hen i det første Bind paa Latin 
i den Sammenhæng, hvori den »agtværdige romerske Filo- 
sof« har skrevet det, og derefter gøres det til Genstand 
for følgende Betragtninger: 

»Skulde denne store Sandhed, udtrykket i faa Ord, kunne 
kaldes i Tvivl? Hvilken Erhvervskilde kan være bedre 
end Agerdyrkningen, hvorved vi næsten uafladeligen have 
Naturen, dens underfulde Virkninger og mangfoldige Fæno- 
mener for Øje; hvor det næsten uafbrudt er os tilladt at 
betragte hine, idet vi stræbe at udgrunde disse; og hvor 
vi, ved de Betragtninger, vi herved anstille, de Iagttagelser, 
vi gøre, uimodstaaeligen henrives til den Tanke: Gud, hvor 
er du stor, god og mangfoldig! en Følelse, hvis uudeblive- 
lige Følge er, at vi: vorde bedre Mennesker, bedre Borgere 
og altsaa lykkeligere! 

»Nej! Ingen Erhvervskilde er bedre end Agerdyrkningen 
og ingen overflødigere; thi den hviler paa Naturens uud- 
tømmelige og sig stedse fornyende Kræfter. Dens Væld 
flyder uafladeligen og vender i evigt uafbrudt Kredsløb 
tilbage til sit Udspring, for atter at udgyde sig og lædske 

den tørstige, Ved skønsom Behandling udtørres aldrig 
Kilden; men behandles den med Omhu, sættes et fredende 
Hegn om den, renses den, plantes et skyggefuldt Træ ved 
dens Bredde, ledes enhver liden Bæk dertil, saa forøges dens 
Vande aarligen, og den vorder tilsidst en Aa, der ej blot 
kan vande den sædvanlige Eng og lædske sin Ejer, men 
endog formaar, henledt paa en gold nærliggende Sand- 
strækning, at dække denne midt i Ørkenen med Qasernes 
Grønhed, og alt det gode, som udvælder af Ceres' Over- 
flødighedshorn. 

»Vel kan en fjendtlig Haand tildels eller ganske afskære 
den Aa, hvorfra min Kilde sprang; vel kan jeg ved Lige- 
gyldighed udsætte den for at plumres af fremmede Dyr, 
eller ubeskyttet, at udtørres af Solens brændende Straaler, 
eller de tørrende Vinde; vel kan jeg ved et Misgreb gen- 
nemstikke det Lerlag, hvorpaa Kilden i Aartusender gled, 
og derved nedsænke den i et bundløst, ufrugtbart Sandlag 
og saaledes aldeles tabe den; men intet af dette kan lægges 
Kilden til Last; thi aldrig saa snart giver Kunst eller Natur 
den igen sit gamle Løb, før den atter skues ligesaa over- 
flødig som forhen. 

»Ej mindre behagelig er. denne Erhvervskilde! Omgiven 
af den smilende Natur, i en sund fri Luft, og ved Arbejde, 
der yder Legemet gavnlig Bevægelse, erhverver Landmanden 
sig den Kraft, den Sundhed, uden hvilken Livets Tillok- 
kelser svinde brat, Til Føde for hans Sjæl passerer Na- 
turens og Kunstens Frembringelser, der dagligen forandres, 
ligesom Revu for hans forskende Øje. Træt af at betragte 
den til sin Plet fængslede Plante, kaster han Blikket paa 
de Skabninger, der saa at sige ommyldre ham, dem, han 
ved sin Aands Kraft, ligesom ved et Guddomsord, har 
fremkaldet af sin Fædrenejord, og nu med Ømhed plejer 
og rundeligen fodrer. Hans Tid er delt mellem Aandens 
og Legemets Virksomhed, og saavel dettes Frembringelser 
som hins Opdagelser fylde hans Bryst med lige Glæde! . 

»Og hvilken Erhvervskilde kan være den frie Mand 
værdigere end Agerdyrkningen? Denne Grundvold til Mil- 
lioner lykkelige Skabningers Tilværelse; denne Grundvold, 
hvorpaa Selskabelighed, Kultur, Kunster og Videnskaber 
hvile. Lad denne trives, og Millioner lykkelige Skabninger 
lovprise Godheds Gud; lad denne forsvinde, og det vorder 
øde og stille paa Jorden; hvis Overflade snarlig dækkes 
af mørke Skove, hvor vilde Dyr føre Herredømmet, og faa 
nøgne, frygtsomme Mennesker æde, lig store Aber, Olden- 
ved Træernes Rødder. Ingen blodige Lavrbær omgive 
Landmandens Tinding; kun Millioner Planter segne for 
hans krumme Sværd, sine Feldtslag leverer han mod Heder 
og øde Jorder, hans Trofæer ere sammentrængte Afgrøder 
og lange svære Aks, hans Sejersraab lyde fra talrige Hjorde 
i højst forskellige og forunderlige Toner. Ingen Erhvervs- 
kilde er derfor den frie Mand værdigere end Agerdyrk- 
ningen. Dog — hvorhen vilde Tanken i sin Flugt lede 
mig, om jeg ej med Kraft løsrev mig? Mit Øjemed er 
naaet, idet jeg her har vist, hvad jeg tror, hin store Taler 
underlagde hine indholdsrige Ord, der ikke bør bindes til 
Tid og Sted, ej tænkes udtalede om den ved Tidsomstæn- 
digheder eller personlige Forhold betingede. Agerdyrkning, 
men om Agerdyrkningen, som et selvstændigt, uindskrænket 
Væsen, saaledes som den ofte er, ofte kunde være, og, 
som jeg ønskede den for mit Fædreland, stedse maatte 
være!!« 

Kammerraad Drewsens Navn har faaet en smuk Plads 
i vort industrielle Livs Historie. Han var iblandt de første, 
der brugte Dampkraft til at drive Arbejdsmaskiner (fra 
1821), og han indførte -en hydraulisk Presse 1824. Nogle 
Aar efter kom Ankersmed Caspersen hjem fra en Rejse i 
England og fortalte ham, at han havde set en Maskine, 
der tilvirkede Papir. Drewsen, som kun kendte haand- 
gjort Papir (»Bøtte-Papir«), havde ondt ved at tro det; 
Caspersen havde imidlertid en Prøve med af det Papir, 

der var tilvirket mekanisk; det viste han Drewsen, og denne 
lod sig overbevise. Men saa havde han ikke Ro paa sig, 
før han fik skrevet til den Fabrik, der havde lavet Papir- 
maskinen, om den vilde levere ham en saadan, og han beskrev 
Stedet, hvor den skulde anbringes. Han fik til Svar, at 
han helst selv maatte komme over og træffe Aftale. Saa 
rejste han til England og bestilte en for Strandmøllen pas- 
sende Maskine. Da den kom til Danmark, fulgte en Montør 
med for at stille den op; men han forstod ikke at bruge 
den, såa dette maatte Drewsen nu selv finde ud af. Denne 
Papirmaskine, som blev sat i Gang 1829, er nok Nr. 2 i 
Rækken af Maskiner af denne Art. Drewsen anskaffede 
senere endnu 2 Dampmaskiner og 1 Papirmaskine, og 
Massen af det tilvirkede Papir gik frem fra 15000 Ris i 
1827 til 84000 Ris i 1843. Det er en hel Del Bygninger, 
som høre til Strandmøllens Drift. Der var Jord nok at 
bygge paa, saa naar der trængtes til et større Rum til 
Maskinerne, lod man hellere det gamle staa og byggede 
nyt, end indlod sig paa først at rive ned og saa bygge 
op paa den gamle Grund. For nogle Aar siden skete der 
en Sammenslutning af »de danske Papirfabrikker«. Siden 
den Tid er det et Aktieselskab, som ogsaa ejer og driver 
Strandmøllen. Men endnu bor der en Søn af Johan Chri- 
stian Drewsen og Johanne Ofelia Rosing, Christian Drewsen, 
som for et Aarstid siden holdt »Jærnbryllup«, og hvis 
Buste blev rejst ved Strandmøllen for faa Uger siden, ved 
hvilken Lejlighed da ogsaa Mindet blev fremdraget om, 
hvordan den drewsenske Slægt nu i 200 Aar havde været 
knyttet til Papirmageriet i Danmark. 

J. C. Drewsen har en Tid havt en Oljemølle, han var 
Medejer af Fajancefabrikken Søholm, og han arbejdede 
ivrigt for det i 1841 stiftede »Dansk Silkeselskab«. Men 
Landbruget havde dog: paa en særegen Maade hans Kær- 
lighed. Han var i en Række Aar Præsident i det konge- 
lige danske Landhusholdningsselskab og ydede i denne 

Stilling Selskabets egentlige Leder igennem mere end en 
Menneskealder, Jonas Collin, en fortrinlig Støtte. Ude ved 
Strandmøllen blev der 20. April 1820 holdt Prøvepløjning. 
Da Drewsen den 20. Januar 1819 som nyvalgt Præsident 
første Gang ledede Forhandlingerne, nævnte han tre Fore- 
tagender, ved hvilke Selskabet især skulde »omstraales af 
en Glorie, der skal lyse for dem, der komme efter os og 
lig Stjernen lede dem paa rette Vej«; derved sigtede han 
til Plantningen af Kongelunden paa Amager, Forsøget paa 
ved Undervisning og Understøttelse at lede lærvillige Bønder 
paa den rette Vej, og Lovbudet, som Selskabet havde 
udvirket, der sikrede Markfreden. Bøndernes Oplysning 
og Udviklingen af deres borgerlige Rettigheder har særligt 
ligget ham paa Sinde. Derfor skrev han i 20 Aar (1816—36) 
de fleste af de landøkonomiske Betragtninger, som bleve 
optagne bag i Universitetets Almanak. Derfor. kæmpede 
han som Stænderdeputeret i Roskilde (fra 1834) for Æn- 
dringer i Jagtlovgivningen, for Afløsning af Hoveriet, for 
Salget af offentlige Stiftelsers og Stamhuses Bøndergods 
og for Indførelsen af almindelig Valgret. Det hænger 
fremdeles sammen med, at han havde faaet sine afgørende 
Ungdomsindtryk i den Tid, da Spørgsmaalet om Bonde- 
standens Vel var særligt fremme, at han i December 1845 
i Forening med Balthasar Christensen indbød til Stiftelsen 
af »Bondevennernes Selskab«. Men ogsaa for de nord- 
slesvigske Bønders naturlige Krav paa at faa Retten plejet 
paa deres Modersmaal og til at tale det i Stænderfor- 
samlingen slog hans Hjærte varmt. Derfor blev det ham, 
.som den 18. Maj 1843 paa Skamlingsbanke overrakte P. 
Hjort Lorenzen Sølvdrikkehornet, der var smeddet af »gode 
danske Markstykker«, og han hørte til »Syvstjernen«, der 
er navnkundig for den Hjælp, den ydede til Oprettelsen af 
Folkehøjskolen i Rødding. 

Egnen nord for Kjøbenhavn imellem Furesøen og Øre- 
sund er maaske. mest bekendt ved de Skønaander, som 

have færdedes der — Klopstock og F. L. Stolberg, Jo- 
hannes Evald og Thomas Thaarup, Friederikke Brun og Jens 
Baggesen, Heiberg og Hertz; man kan ogsaa nævne Chr. 
Winther, der sang: »Flyv, Fugl, flyv over Furesøens Vande«, 
og Hostrup, der en Tid var Huslærer paa Kokkedal i Nær- 
heden af Usserød og Sofienberg. — Men det er ikke mindre 
værd at mindes, at den samme Egn er et af de klassiske 
Steder for det virksomme Menneskeliv i Danmark. Hvor 
de ældste Mindestene staa for Bondefrigørelsen, der har 
ogsaa en hel Række af de Mænd øvet deres Livsgerning, 
som skulde føre an i Landbruget. Usserød er ikke den 
eneste Klædefabrik fra denne Egn, som har vundet et 
Navn, der ligger Fabrikker af denne Slags i Hørsholm, 
paa Strandvejen og paa Brede; det sidste er sikkert det 
betydeligste. Strandmøllen er ikke den eneste Papirfabrik 
ved den Aa, som med god Grund er kaldet Møll/eaaen, 
fordi den driver saa mange Vandhjul, ogsaa Ørholm er 
en betydelig Papirfabrik. Og der har været og er andre 


Fabrikanlæg i denne Egn end dem, der tilvirke Klæde og 


Papir. Paa Brede har der været et Kobber- og Messing- 
værk, paa Raavad er der et Fileværk., Baade ved Nivaa 
og ved Birkerød er der betydelige Teglværker, og der 
kunde nævnes adskilligt mere af denne Slags. 

Det er en underlig dejlig Egn imellem Nivaa og 
Mølleaa; men den har ogsaa været Hjemstedet for en rig 
og mangfoldig menneskelig Virksomhed, og den er saa 
endnu. 


RTE TEE I 

Fra Sønderjylland. 
Af Fr. JUNGERSEN. 

Mulig forekommer det mig, at der i Sommer har været 
mere end almindelig stærkt Røre i Sønderjydernes Kamp 
for deres Folkelighed, fordi det træffer sig saa, at jeg i 
denne Sommer har set deres Kamp paa nærmere Hold 
og fulgt den med større Deltagelse end før; i ethvert Til- 
fælde føler jeg mig bundet til at drage frem for Læsere i 
Kongeriget, hvad der maaske for mange er bekjendte Ting, 
hvad der for andre dog maaske ikke er saa lige nær- 
værende. 

Man véd jo, at siden 1864 er det tyske Sprog for 
Sønderjyllands danske Beboere Retssprog og Forvaltnings- 
sprog, siden 1888 næsten hélt og holdent Skolesprog, og 
der lægges ikke Skjul paa det Haab og den Hensigt, at 
det efterhaanden kan blive gjort til Kirkesprog. 

At Retfærdigheden skulde trives ved, at Retten plejes 
i et Sprog, som Befolkningen i Almindelighed ikke for- 
staar og ikke selv kan bruge, saa Prokuratoren kommer 
til at spille den store Rolle — det vil næppe Nogen tro; 
at Forvaltningen skulde blive ledet med Beboernes Vel 
for Øje, hvor ikke saa meget som en Bekjendtgjørelse om 
en afbrudt Bro, en aflyst Vej el. desl. kommer frem uden 
i det samme for Beboerne oftest uforstaaelige Sprog, det 
tror vel ejheller Nogen. Men. i Skolerne vises dog for 
Tiden den største Haan og øves den værste Misgjerning 
imod den danske Befolkning, en Misgjerning, der-gav mig 
Følelsen af, atnaar Skolebygningen i en sønderjysk Landsby 
over alt kjendes paa den høje, sorthvide Flagstang, og til- 
lige paa, at den er forsynet med en Lynafleder, da er det, 
som om den tyske Styrelse selv følte, at den trænger til 
at afvende Himlens straffende Lyn fra disse Urettens Værk- 
steder, hvor det Bud: du skal ære din Fader og" Moder, 

med velberaad Hu sættes tilside for dette: du skal ære 
den prøjsiske Ørn, og hvor Skaberens Lov og Ordning 
skal afskaffes for at den tyske Regering kan have sit 
Bytte i Ro. Selv et tysk Skoleblad (»Kirchen- und Schul- 
blatt«) har i Sommer udtalt, at man »løser Familiens 
hellige Baand ved sproglig at gjøre Børnene fremmede 
for Forældrene« og den — rigtignok navnløse — For- 
fatter af Artiklen, fælder følgende Dom over Skolen i 
Nordslesvig: »en Skole, der saaledes af politiske Grunde 
fjerner sig fra sin rette høje sædelige Opgave for at om- 
laves til en- Dressuranstalt til Undertrykkelse af Nationa- 
liteten, kan være saa god den vil i Retning af Færdig- 
heder og Kundskaber, det er dog en usel Indretning (eine 
miserable Institution), der langt mindre fortjener Navn af 
en Indretning til Folkedannelse end en hvilken som helst 
Landsbyskole, hvor en stakkels uvidende Autodidakt”) af 
. et godt og ærligt Hjærte uden Bagtanker og skjulte Hen- 
sigter søger at meddele Børnene det lidet, han véd.« — 

I disse Skoler lærer man efter Ævne Børnene at for- 
agte, hvad Forældrene elske — lærer dem f. Eks. at Niels 
Ebbesen var en Stimand, Grev Gert en stor Mand; lærer 
dem at foragte Danmark for dets Lidenhed og ære Tysk- 
land for dets Storhed; lærer dem, at Hjærtets Troskab 
mod Fædrelandet og Modersmaalet og Minderne er Oprør, 
Trods og Ugudelighed mod Guds og Menneskers Love: 
man lærer dem efter Ævne at foragte deres Forældres 
Sind og Hjærtelag, men er dette ikke Synd mod det fjerde 
Bud, saa véd jeg ikke, hvad det betyder. Modersmaalet 
er helt skubbet ud af Skolen, undtagen i fire Timer om 
Ugen, hvor man bruger dette foragtede Sprog til deri at 
meddele Undervisning i Religion — men ingen som helst 
Vejledning gives til at læse eller skrive dansk; og nu 
gaar det selvfølgelig med" sønderjysk Mundart som med 


]) selvoplært Mand. 

andre danske Mundarter; den er ikke uddannet til at 
rumme og føre de højeste og bedste Tanker, der er blevne 
hjemlige paa dansk Grund: de føres med det danske 
Fællessprog og den Dannelse, som deri er udviklet; kan 
en sjællandsk Dreng, der hørte om »en Gjenstand«, tro, 
at Talen var om en haandgribelig Ting som »en Jærn- 
stang«, saa kan en sønderjysk det ogsaa; men den sjæl- 
landske Dreng faar Ordet forklaret, den sønderjyske ikke, 
saa det er umuligt andet, end at der for denne bliver en 
langt større Kløft mellem hans eget Tanke- og Følelsesliv 
og det, som faar sit Udtryk i Salmernes, det kirkelige 
Foredrags, Bibelens og de danske Opbyggelsesbøgers Sprog. 
Man kan vistnok ogsaa temmelig sikkert slutte, at det 
Undervisningsfag, som er henlagt til det foragtede danske 
Sprog, selv bliver ringeagtet af den tyskdannede og tysk- 
talende Lærer; at denne ejheller er i Stand til paa nogen 
som helst Maade at slaa Bro for den levende Gud til det, 
som paa naturlig Maade fra Hjemmet lever i et dansk 
Barns Hjærte som noget stort og godt og helligt, det vil 
de forstaa at vurdere, som selv véd, at Gud er ikke de 
dødes men de levendes Gud, saa hans Sag kan umulig 
fremmes, hvor man ved Vold vil døde Menneskehjærtet 
- ved at nedslaa en af de ædleste og største Følelser, der 
lever i det: Kjærlighed til Fædreland, Folk og Moders- 
maal. Og den Gejstlighed, som selv maa være Redskab i 
denne Dødens Gjerning: maa føre Tilsynet med, at den 
tyske. Lærer øver sit daglige Sjælemord paa forsvarlig 
Maade til Regeringens Tilfredshed, kan naturligvis ej und- 
gaa at komme ind under Dødens Magt; en sønderjysk 
Kvinde klagede for mig sin Nød saaledes: naar hun kom 
i Kirke dernede, da syntes Gud hende altid saa langt 
borte — sandelig .intet Under: en Gud, som med Flid 
maa holdes borte fra Forbindelse med, hvad der aandelig 
og hjærtelig lever i Befolkningen, kan umulig for denne 
komme til at: staa som den levende Gud, der kun kjendes 

som en Gud nærved: i Forstaaelse med Menneske- 
hjærtet. 

De danske Sønderjyder føle det levende, -at Troskab 
mod Folk og Fædreland er noget godt og helligt, noget 
med en højere Livsgnist i sig, noget, som ogsaa rummer 
et ædelt og stort Haab, ufatteligt for alle, der som Gasen 
kun drikker af Gadekjærene og finder at det er ens Bier, 
om man drikker af et tysk eller dansk, polsk eller 
fransk Gadekjær, men fatteligt for dem, der øse af 
levende Kilder, som Skaberen selv har ladet springe her 
paa Jord. Hvad Under derfor, om de danske mer og mer 
vende sig fra en Kirke, hvor man enten stempler deres 
Hjærters bedste og mest berettigede Følelser som noget 
ondt eller af Menneskefrygt ikke tør give dem Ret og 
vender sig fra dem under Paaskud af, at de kun angaa 
Politik og har intet med Gud at gjøre. 

Det er de danskes Forhold til Statskirken i Sønder- 
jylland og deres Præster, jeg vilde fortælle noget om. 

Siden det tyranniske Sprogreskript af 18. Desember 
1888, hvorpaa-den nuværende Skoleordning er bygget, 
har man Aar efter Aar med voksende Stemmetal indgivet 
Petition til den prøjsiske Landdag om, at Undervisningen 
i Religion maatte blive givet udelukkende paa Moders- 
maalet”) og at der maatte gives Undervisning i Dansk 
mindst to Timer om Ugen; sidste Gang, da den ved Po- 
lakkernes Hjælp kom til Forhandling, ytrede en polsk 
Rigsdagsmand: »man bør vende tilbage til almindelig sund 
Fornuft, idet man siger til sig selv, at et dansk Barn 
skal have dansk Religionsundervisning, og den anden Del 


er en nødvendig Følge af den første: Danskerne behøve" 


ej at trygle og bede om det Par Timers Undervisning i 


1) Foruden de 4 Timers Religionsundervisning paa dansk gives 
der nemlig i Almueskolernes øverste Klasse 2 Timers Religionsunder- 
visning paa Tysk. Det maa tillige huskes, at privat Undervisning i 
Stedet for den offentlige Skoles er forbudt. 

Dansk, de have Ret til at til at kræve denne Sprog- 
undervisning.« Hans Lassen fra Abild har paavist, at en 
saadan Ret endog efter den prøjsiske Forfatning. til- 
kommer Sønderjyderne, fordi denne udtrykkelig siger, at 
indtil en ny almindelig Skoleordning er givet, maa det 
have sit Forblivende ved de nugjældende Bestemmelser; 
men den gjældende Skoleordning for Sønderjylland er af 
1814, og den betegner det som en Selvfølge, at der til 
tyske Børn tales tysk, til danske dansk i Skolerne. 

Men den guddommelige Ret: Retten til at Moders- 
maalet holdes i Agt og Ære og af al Magt værnes og 
plejes paa Kirkens Omraade, den skulde jo Præsterne 
være fødte Værger for, og det er ej heller saa, at Nord- 
slesvigs. Præsteskab ikke skulde kunne se og indrømme 
dette; men der er hidtil ikke fremstaaet en eneste Per- 
sonlighed iblandt dem, der har haft Mod og Kraft nok til 
at stemple den hele Indledning som et for Kirken utaale- 
ligt Tyranni og sætte sin Stilling ind paa en Kamp der- 
imod. - At dertil vilde behøves en præstelig Personlighed, 
som højnede sig over det almindelige Maal, det er jo 
sikkert nok; men de ualmindelige Forhold er der nu en 
Gang og kræve deres Mand, og det kan ikke undgaas, 
at Smaafolk ser dobbelt smaa ud under store Forhold. 
Beklagelser, Udtalelser paa Provstisynoderne til Fordel for 
mere dansk i Skolerne, men altid forsigtigt Hensyn til 
Magthaverne og sluttelig Eftergivenhed overfor disse, det 
er, hvad der hidtil er set fra præstelig Side. 

At Præsterne selv lide derunder, derom foreligger en 
Bekjendelse fra den tysksindede Pastor Jakobsen i Skjær- 
bæk, som nylig offenlig har udtalt: »I Sandhed, det Lys, 
hvori vi Præster staa for Danske og Tyske, er meget ufor- 
delagtigt, og det kan desværre ikke nægtes, at der i de 
Bebrejdelser, der gjøres os fra begge Sider, ligger en vis 
Berettigelse.« 

I denne Sommer har man fra dansk Side forsøgt at 
bevæge Præsterne til, Ansigt til Ansigt med den store Be- 
folkning, at gjøre Regnskab for deres Holdning overfor 
Sprogsagen, og dette er sket paa følgende Maade. 

Den slesvigske Missionsforening plejer hver Sommer 
at afholde større Møder for Missionen blandt Hedningerne, 
med flere præstelige Talere og Sammenstrømning af Gjæster 
langvejsfra; iaar skulde et saadant Møde afholdes i Ager- 
skov Sogn i Haderslevegnen, efter Indbydelse af Missions- 
foreningens Formand, Pastor Clausen i Dybbøl. Men i 
Agerskov Sogn. findes den ene af de to Frimenigheder i 
Sønderjylland, den, der samler sig om Frimenighedspræst 
L. B. Poulsen i Bovlund. Denne Mand er — som vistnok 
bekjendt for »Danskeren«s Læsere — Sønderjyde af 
Fødsel, en Mand mellem 50 —60 Aar, uddannet paa Tønder 
Seminarium, draget ind i den grundtvigske Bevægelse, 
senere ansat som Lærer i Agerskov Sogn, gik med som 
frivillig 1864, var en Tid Højskoleforstander i Vejstrup paa 
Fyn, men droges af sin Følelse for sine Landsmænds Trang 
tilbage til Sønderjylland og blev ordineret af Appel som 
Præst for Frimenigheden i Bovlund. Hos ham og i hans 
Kreds lever Følelsen af Modersmaalets Eneret i Kirken 
og dets Mishandling fra tysk Side et kraftigt Liv, naturlig 
opstaaet hos dem selv og siden plejet ved Grundtvigs Be- 
lysning af Forholdet mellem det menneskelige og det 
kristelige. — Herfra udgik nu en Bevægelse, som fik Til- 
slutning i hele Sognet og affødte følgende Adresse til 
Kirkeforstanderskabet for Agerskov Sogn: 

»Paa Pintsedagen blev det for alle Tider paa over- 
ordentlig Vis slaaet fast, at Evangeliet skal forkyndes for 
alle Folk paa det Maal, hvori de er fødte: paa deres. 
Modersmaal. 

Denne Regel er man her, til Skåde baade for Folket 
og Kristenlivet, ved at komme bort fra, idet man har: 
indført to Timers tysk Religionsundervisning i Skolen og. 

ikke giver nogen Undervisning i dansk Skriftsprog, som 
dog er nødvendigt, for at kunne følge med i Religions- 
undervisningen. 

Vi andrage derfor paa, at Kirkeforstanderskabet vil 
sørge for, at følgende Forslag kommer til Forhandling paa 
det i Sommer paatænkte Møde i Agerskov: hele Religions- 
undervisningen meddeles i Skolen paa Modersmaalet, 
og der meddeles saa megen Undervisning i dette vort 
Sprog, at Børnene kunne læse og skrive det. 

Dette Forslag beder man om at faa først behandlet 
ved Eftermiddagsmødet af en dertil egnet Forslagsstiller, 
som Kirkeforstanderskabet foreslaar. 

Da det er en Sag af højeste Vigtighed for vort Folke- 
og Kristenliv, og det ikke gaar an at gjøre Noget for 
Hedningerne og glemme sig selv, stille vi det som Vilkaar 
for vor Hjælp til og Deltagelse i Missionsmødet, at dette 
Forslag kommer fræm og behandles paa ovennævnte Maade.« 

Svaret paa denne Henvendelse var, at vedkommende 
Sognepræst nægtede at bringe Forslaget frem, og Missions- 
foreningens Formand aflyste hele Mødet. 

Herom skrev saa L. B. Povlsen i de danske sønder- 
jyske Blade bl. a. følgende: »maaske vi dog nu begynde 
at blive saa kloge, at vi. kan se, der maa være en Hage 
ved den store Iver for Kristendommens Udbredelse blandt 
Hedningerne; naar man ej vil værne om den herhjemme. 
Det kunde dog vist være paa Tiden, at vi alle som en 
sige til Præsterne: ja, vi vil gjærne efter Ævne støtte. 
Missionen blandt Hedningern, som vi ikke tvivle om, eren 
god Sag; men maa vi bede om at se Eders Tro af Eders.. 
Gjerninger ved, at I gaar med til at værne om Kristendommens. 
rette Forkyndelse paa det Maal, hvori vi er fødte. Kan og 
vil I ikke det, saa maa I undskylde, at vi ikke følge Eder 
et eneste Skridt udenfor det offenlige Kirkevæsen.« i 

I Tyrstrup ved Kristiansfeldt var et andet Missions- 
møde indvarslet, ogsaa her mødte Beboerne med samme 

Adresse og samme Forlangende til Kirkeforstanderskabet, 
og denne Gang udbad man sig, at L. B. Povlsen maatte 
være Ordfører, og at en dansk Mand maatte være Ord- 
styrer, for at Forhandlingens Frihed kunde være sikret. 
Saa vilde Sognepræsten selv føre Sagen, men der blev 
svaret: hidtil har de Herrer Præster ikke agtet det aller 
mindste paa den Uret, som er vist mod vort Modersmaal 
i Kirken, vi har derfor ej heller Tro. paa deres Villie til 
at paatale denne for os og vore Børn saa vigtige Sag paa 
den rette Maade. — Enden blev, at ogsaa dette Møde 
blev afsagt. 

Saa spurgte Povlsen  offenlig i Bladene: »hvorfor vil 
Præsterne ikke være med til en offenlig Forhandling om 
vort Modersmaals udelukkende Brug ved Religionsunder- 
visningen ?« 

Bl. a. skriver han i dette Stykke: »der er intet Spørgs- 
maal om, at hvis de omtrent 100 Præster i det danske 
Sønderjylland vilde træde fræm og sige' alle som en til 
Regeringen: det forholder sig som de danske sige, og der- 
for stille vi os paa deres Side, naar de fremkomme med 
deres rimelige Fordring, saa vilde Regeringen tage Hensyn 
til os. "Derved vilde de ogsaa vise mest Troskab mod 
Regeringen: det er dog- vel ikke at vise Huldskab og 
Troskab, at man ikke aabent siger sin Mening og vidner, 
hvad Sandhed og Ret. er? Saa Gud naade dem, der 
sværge en hvilkensomhelst Regering eller Fyrste Huldskab 
og Troskab: det var jo at forsværge sig til ingen Mening 
at have. .... Nej, lad dem lyde Loven, som den er for 
Tiden, men aabent bekjende, hvor Loven er uretfærdig: 
det er den rette Maade at vise Troskab mod Regeringen 
paa, og dertil ere dog vel især Præsterne kaldede fræm for 
de andre Embedsmænd, baade fordi de kjende Stillingen 
bedst, og fordi deres præstelige Æmbede forpligter dem til 
at være Sandhedsvidner og uden Personsanseelse paatale 
al Uret og Undertrykkelse.« 

Ved Provstisynoden i Sønderborg fremkom der Ud- 
talelser fra Missionsforeningens Formand til Forklaring af, 
at Missionsmøderne var gaaede ind: »Det var en Uhøflig- 
hed, at man krævede en dansk Ordstyrer;« Svaret lød fra 
Poulsen (i en ny Artikel med Overskrift: - Præsterne paa 
Provstisynoden i Sønderborg): »have Præsterne været saa 
ivrige i at virke for vor Ret, at vi trygt kunde overlade 
dem Ledelsen af Forhandlingerne?« i 

Det blev stemplet som ufrisindet af Poulsen, at han ej 
vilde unde andre Frihed; Poulsen svarer: »hvortil? til at 
holde Missionsmøder? Jo, nok Frihed, men ikke Eneret. 
Da Folkene rundt om i Landene forlangte Frihed, kunde 
det da siges med nogen Ret, at.de ikke undte den ene- 
vældige Konge hans Frihed? Det var en noget gammel- 
dags Maade at tale om Frihed paa.« — Der. blev sagt: 
skulde Sprogsagen fræm, vilde Regeringen næppe give Til- 
… ladelse til at samle Penge ind ved Missionsmøder; Poulsen 
svarer: »maaske! men naar man opgav Missionsmødet, 
var det jo i alt Fald aldeles sikkert, .at der ingen Penge 
kom ind.« Der blev endelig sagt: Sprogsagen var et 
Skolespørgsmaal, et politisk-nationalt Spørgsmaal, som ikke 
vedkom Missionen; Poulsen svarer udførlig herpaa bl. a. 
følgende: »ved Missionen vil man jo ikke alene bringe 
Kristendom men al anden god Oplysning og Dannelse til - 
Hedningefolkene paa deres eget Modersmaal, for at deres 
eget Folkeliv derved kan blive oplyst og frelst. Derfor 
maa Missionærerne lære det fremmede Sprog og leve sig 
ind i Folkets Tankegang, inden de kan begynde at mis- 
sionere. Naar en tysk Missionær kommer ud til et saa- 
dant Folk, saa begynder han dog virkelig ikke med at 
oprette en tysk Skole og germanisere Folket for siden at 
kunne prædike for det paa tysk; men det gjør man her: 
fuldstændig tysk Skole, begyndende tysk Religionsunder- 
visning, ingen Undervisning i dansk Læsning og Skrivning, 


saa den danske Religionsundervisning svæver meningsløst 
»Danskeren«. XI. Ek 

i Luften, Forfølgelse af privat dansk Undervisning: det er 
Billedet; mon vi saa ikke behøve at tænke paa os selv, 
naar der skal være Missionsmøder? Jeg synes, det er 
meget sørgeligt, at Præsterne ville nægte det.« 

Medens man altsaa fra Gejstlighedens Side ikke, saa at 
sige, har villet indlade sig paa en Kamp i aaben Mark, 
har man ved Provstisynodemøder i Sønderborg, Haderslev 
og Aabenraa forhandlet med Synodens læge Medlemmer” 
og overfor dem væsenlig fastholdt, at det ikke nyttede at 
begjære nogen videre Forandring i den nugjældende Sprog- 
ordning udover dette: at faa et Par ugenlige Timers 
Undervisning i Dansk, medens dog flere Præster har fast- 
holdt som det principielt rigtige, at Religionsundervisningen 
hélt og holdent burde foregaa paa dansk. 

En-ualmindelig dum Ytring af en Seminarieforstander 
Carstens fortjener at mindes: »naar man helt vilde ude- 
lukke Tysk fra Religionsundervisningen kunde han ikke 
gaa med dertil, det var, som om det tyske Sprog ikke var 
godt nok til Samtalen om de højeste Ting; om vor Herre, 
om Erelsergjerningen skulde der tales i det tyske Sprog. 
dertil burde det tyske Riges Sprog ej være for ringe.« 

Pastor Clausen i Tyrstrup bemærkede hertil, at det 
samme jo kunde siges om det danske Sprog, og. Pastor 
Clausen i Magstrup belærte Seminariedirektøren om, at 
Modersmaalet altid er det bedste til Religionsundervisningen. 

"Det skal dog tilføjes, at flere Præster holde dansk Guds- 
"tjeneste for Børnene, og at Pastor Clausen i Dybbøl under- 
viser sine Konfirmander i Dansk, og at der i det hele paa 
Synoden i Sønderborg syntes at være Udsigt til, at Præst- 
erne vilde gjøre noget i Sprogsagens det vil nu vise sig, 
" hvad dette har paa sig, 

En Indsender T. H. skriver i »Flensborg Avis«, idet han 
takker Poulsen for hans Forsøg paa at faa Religions- 
undervisningen behandlet ved Missionsmøderne, saaledes 
til Præsterne: »Gjør nu Noget, saa vi kan se, I sætte Noget 

ind derpaa. Gjør I ikke det, saa faar I jo sejle Eders 
egen Sø; men I maa da ufejlbarlig være belavede paa, 
at Befolkningen herefter mere- og mere vil gjøre det samme 
overfor Eder. Vi have jo i lang Tid været ene i Kampen 
for Modersmaalet og Danskheden, og jeg synes, det gaar 
bedre og bedre i den. Vi have ligesom lettere ved at 
døje de haarde og strenge Byrder, som lægges paa os, 
og lettere ved at bringe Ofre i den gode Sags Tjeneste. 
Der melder sig flere og flere gode Kræfter til Kampen og 
allesammen af Landets egne Børn; »hjemmegjort Arbejde 
er der Slid i.« Lad os derfor kun se Fremtiden lyst i 
Møde, hvilende i, at en stor og god Sag bærer op under 
Årbejdet, og stolende paa, at han, som har hjulpet hid- 
indtil, han hjælper ogsaa fremdeles.« 

Den her omtalte Trusel: at lade Præsterne sejle deres 
egen Sø, er næppe grebet ud af Luften; derom vidner en 
Begivenhed, som i denne Sommer har fundet Sted i Helle- 
vad Sogn. 

Her havde Hjemmetyskerne faaet en Ansøgning opsat 
til Konsistoriet i Kiel om at faa tysk Gudstjeneste en 
Søndag i hver Maaned. Konsistoriet sendte Ansøgningen 
til Sognepræsten, der, fiffigt nok, forklarede. de Kirke- 
ældste, at" man burde søge at imødekomme denne An- 
søgning, ellers udsatte man sig for, at Konsistoriet paa 
egen Haand fastslog 12 Søndage tysk Gudstjeneste: man 
burde søge om 6. I Hovedsognet gik de Ældste ind der- 
påa, i Annekset afslog man det. 

- Saa snart dette rygtedes, afgav de danske til Kirke- 
forstanderskabet i Hellevad, saa vel som til Konsistoriet i 
… Kiel, en med talrige Underskrifter forsynet Erklæring, at 

man fandt det overordentlig hensynsløst mod den danske 

Befolkning at indføre tysk Gudstjeneste for de fire Per- 
soner i Sognet, som var de eneste, der ej forstod Dansk: 
Gensdarmen og hans Hustru, Andenlæreren og Kjøbmand 


Hansens Hustru; det stod jo Præsten frit for at holde 
gt 

tysk Gudstjenese saa ofte han vilde udenfor de fastsatte 
Gudstjenestetider. Men samtidig afgaves en skriftlig Er- 
klæring fra de samme Personer til Sognepræsten, at der- 
som Ansøgningen bevilgedes og tysk Gudstjeneste begyndte, 
agtede man at sige sig løs fra ham i kirkelig Henseende 
og for Fræmtiden sørge for sig selv 1 det Stykke. 

Det er værdt at lægge Mærke til denne lille Begivenhed. 
Paa én Gang dukkede der nemlig i Sommer et Rygte 
frem i »Kålnische Zeitung«, omtrent samtidig i »Schleswiger 
Nachrichtenx og i en Korrespondence fra Berlin til 
»Munchener Nachrichten«, at man i de prøjsiske Regerings- 
kredse for Tiden drøftede en ny Anordning med Hensyn 
til de sønderjydske Sprogforhold, hvorved endelig Skridtet 
for Skolens Vedkommende skulde tages fuldt ud: Ogsaa 
Religionsundervisningen skulde for Fræmtiden udelukkende 
meddeles i det tyske Sprog. I Berlinerkorrespondencen 
fraraadtes dette Skridt; efter sikkert Forlydende vilde 
det nemlig fra dansk Side blive besvaret med en Masse- 
udtrædelse af Statskirken og Overtrædelse 'til den 
grundtvigianske Sekt, der kunde sammenstilles med 
Herrnhutismen i Inderlighed, men i Modsætning til de 
tyske protestantiske Sekter ikke var verdensborgerlig 
(kosmopolitisk), tværtimod, kun kunde være og trives paa 
dansk Nationalitets Grund. — 

Denne Efterretning fræmkaldte en hel Række Udtalelser, 
ogsaa fra tysk Side, i hvilke det paatænkte Skridt tildels 
i.meget stærke Udtryk dadles og fraraades; man frygter 
stærkere Ophidselse, Masseudtrædelser af Kirken, Overgang 
til Grundtvigianismen, man frygter at Folk kunde sige: 
saa er I jo ikke bedre end Russerne, der handle lige 
saadan med Tyskerne i Østersøprovinserne. Paulsen i Kropp 
skrev i sit Blad: »hvad kan det dog gavne en Stat, om 
den virkelig frarøver disse dansktalende Undersaatter, som 
ere rolige, fredelskende Borgere, deres Modersmaal og af 
et saa karakterfast og trofast Folk, der er Kirken" saa 

trofast hengivent, gjør et karakterløst Folk, som altid sker 
med de Folk, hvem man fratager deres Sprog? Har 
Staten da virkelig Magt over Undersaatternes Sjæle? Er 
det ikke et frygteligt Tyranni, naar Staten- formaster sig 
til selv at ville forandre et Folks Sprog? — — Vi tilraabe 
Kirken: gjør din Pligt.« 

En gejstlig Indsender i samme Blad mener, at alle 
Præster maatte som én Mand nedlægge deres Hverv som 
Skoletilsynsmænd, dersom Efterretningen stadfæstede sig. 
— Man kan visselig sige, at der havde været Grund til 
et saadant Skridt før: de fattige 4 Timers dansk Reli- 
gionsundervisning, som nu er levnet Skolen, gjør vist 
hverken fra eller til, saa paa dansk Side vilde Forholdet 
ej være meget forandret, om ogsaa de faldt bort. Men 
den store Allarm, som Rygtet om det nye paatænkte 
Sprogreskript fræmkaldte, selv blandt Tyskerne, viser bedre 
end noget, at de danske Sønderjyders udholdende Kamp 
mod Fortyskningen ingenlunde har været uden Virkning; 
Tyskernes Samvittighed er dog vakt i nogen Grad, og man 
er uhyggelig tilmode ved Tanken om det Skrig, som vilde 
rejse sig mod det af sin Kultur og Dannelse saa stolte 
Tyskland, »ej alene hinsides Bælterne, men over hele 
Evropa.« 

Rigtignok har en anonym Præst fra Nordslesvig, som 
i 20 Aar har opholdt sig deroppe, søgt at trøste Tyskerne 
med, at al Tale om Udtrædelse kun var tom Snak, at i 
det hele den danske Bevægelse kun holdtes i Live ved 
nogle Redaktører, som godt véd, at om nogle Aar vil den 
opvoksende danske Ungdom ikke mere kunne læse deres 
højdanske Blade, og hvad skal de saa leve af?  Grundt- 
vigianismen er ikke farlig, den er i religiøs Henseende nu 
fuldstændig afkræftet, og den sindige Nordslesviger vil 
aldrig kunne fanges af denne i Danmark bestandig kirke- 
fjendtlige, i Grunden ogsaa statsfjendtlige, revolutionære 
Sekt, hvis eneste Religion egentlig er Politik og Had til 


38 


alt Tysk 0. s. v. -Man skal kun blive ved med Fortysk- 
ningen, Højtysk ligger Nordslesvigernes platdanske Mund- 
art aldeles lige saa nær som Højdansk. Desuden, selv om 
en hel Del tyaadte ud, des lettere kunde man germanisere 
de tilbageblevne, og de udtraadte vilde snart faa nok 
af Grundtvigianismens Tomhed og saa vende tilbage til 
deres Brødre. — —« 

Senere kom officiøs Bekræftelse i »Norddeutsche all- 
gemeine« paa, at Regeringen ikke paatænkte nogen Foran- 
dring i det bestaaende, og at man betragtede Efterretningen 
om Udtrædelse kun som Allarmskud uden Betydning. 

Det vil nu være af stor Interesse at se, hvad den 
danske Befolkning i Hellevad Sogn gjør, om Kirkekonsi- 
storiet indvilger i tysk Gudstjeneste for de 4 Tyskere i 
Sognet, og om Konsistoriet ogsaa betragter den til Sogne- 
præsten indgivne Erklæring kun som blind Allarm. — 

Ifølge »Kropper Anzeiger« vil en Pastoralkonference 
træde sammen i Flensborg med det første til Overvejelse 
af Sprogsagen; men det er vist meget tvivlsomt, om de 
danske kunne vente sig noget deraf, og de ville sikkert 
fræmdeles holde sig til den Regel, at »hjemmegjort Arbejde 
er der Slid i«. 

Jeg kan ikke slutte dette lille Stykke uden at henlede 
Opmærksomheden paa en fortrinlig Redegjørelse for det 
udstrakte, dygtige Arbejde i Danskhedens Tjeneste, som 
nu øves over hele det danske Sønderjylland: en Afhand- 
ling af H. P. Hanssen-Nørremølle: »Har vi Tid til at 
vente?« Den er god at øse Mod og- Haab af for -dem 
herhjemme, som maaske ikke hidtil har havt Mod til at 
tro, at fortsat Kamp kan føre til Noget. . 

Stanleys sidste Rejse. 


Af S. N. MOURITSEN. 


IL. 


Undsætningsekspeditionen forberedes. — Stanley. — 
Rejsen til Yambuya. 

Hos Englænderne vakte Emins Breve stærk Bevægelse. 
»Med en Oprigtighed, som hædrer det, anklager det 
engelske Folk sig selv for til en vis Grad at være Aar- 
sagen til hans Isolering og Fare,« skriver Stanley. »Det 
har sørget over sin udmærkede Landsmand, Gordon...., 
oc Emin..... ser det blot .den sidste af Gordons Løjt- 


Bøn skal opfyldes.« 

Engelske Rigmænd besluttede at hjælpe ham og dan- 
nede et Undsætningsfond,. der tilsidst udgjorde henved 
600,000 Kroner; deraf udredede den ægyptiske Regering 
alene over 250,000 Kroner, og Stanley skænkede. 24,000 
Kroner, som han modtog i Honorar for Rejsebreve til 
Aviser, dertil. At Stanley var blandt dem, der særlig blev 
taget paa Raad, er en Selvfølge. Han havde netop bundet 
sig til at holde en Række Foredrag i Amerika, hvorfor 
han skulde have 180,000 Kroner i Honorar, men ikke des 
mindre svarede han -paa Spørgsmaalet om, hvem der 
skulde lede Ekspeditionen: »Jeg foreslaar Hr. Joseph 
Thomson og Hr. H. H, Johnston og, hvis de ikke vil, mig 
selv.« Da man atter spurgte ham: »Er De villig til at 
anføre den?» svarede han: »Ja, hvis Valget- falder paa 
mig, og det virkelig er Alvor, skal jeg straks paatage mig 
Befalingen og det for intet, men falder Komiteens Valg 
paa Hr. Thomson, skal jeg bidrage 500 Pund (9,000 Kr.) 
til Undsætningsfonden.« 

Stanley mente imidlertid, at det hele maaske »endte i 
Røg«, og da hans Nærværelse ikke .var nødvendig i 

Øjeblikket, rejste han til Amerika for at holde Foredrag, 
men han var ikke naaet ret vidt, før han modtog følgende 
Telegram fra London: »Deres Plan og Tilbud antagne. 
Myndighederne billiger dem. Pengene til Stede. Sagen 
haster. Kom straks. Svar.« 

Stanley lod straks alle Aftaler med Amerikanerne gaa 
tilbage og ilede til England, som han naaede Juleaften 
1886, for, uden Løn og uden Erstatning for Indtægtstab, 
at trænge ind i Hjærtet af Afrika og komme den betrængte 
Emin til Hjælp. Undsætningskomiteen ønskede, at han 
skulde føre Ekspeditionen over Land fra Østkysten af 
Afrika, skønt han mente, at der ikke var Spor af Tvivl 
om, at Kongofloden var den bedste og tryggeste Vej… 
Han mente tillige, at en saadan Ekspedition tæt forbi 
Ugandas Grænser let kunde bringe de derværende franske 
og engelske Missionærer i Fare, og vidste, at det. vilde 
blive overordentlig vanskeligt at holde Ekspeditionen 
sammen paa denne lange Vandring, men Komiteen fast- 
holdt sin Anskuelse. Stanley gav da efter og sagde: 
»Vel, lad os saa vælge Østruten, men hører De saa om 
nogen haard Kamp; stoler jeg paa, at De vil tage den 
fraværende i Forsvar. Det blev alligevel ikke denne Rute 
han kom til at benytte. Det tyske østafrikanske Selskab 
mistænkte Ekspeditionen forat dølge Planer, som var 
skadelige for Selskabets Interesser, nemlig at Stanley blot 
havde til Maal at tage store Landstrækninger i Besiddelse. 
Dette i Forbindelse med den franske Regerings Frygt for, 
at de franske Missionærer i Uganda skulde komme i Fare, 
gjorde, at Komiteen tilsidst bestemte sig for Kongovejen. 

Under et kort Besøg hos den belgiske Konge fik Stanley 
Løfte om, at hele Kongostatens Flaade skulde staa til 
hans Raadighed til Transport af Ekspeditionen lige til 
Stanleyfald-Stationen. Ved samme Lejlighed blev det he- 
sluttet, at Tippu-Tib skulde tages i Kongostatens Tjeneste, 
da Stanley mente, at det vilde være den bedste og billigste 

Maade at standse hans Fjendtligheder paa. Dette lykkedes 
ogsaa. Tippu-Tib blev Chef paa Sfanleyfald-Stationen og 
forpligtede sig desuden ved en lovformelig Kontrakt til at 
ledsage Ekspeditionen med 600 Bærere af Manyema- 
stammen; til Gengæld maatte Stanley love at befordre 
Tippu-Tib og hans Følge (96 Personer) gratis til Stanleyfald 
samt lønne Manyemabærerne med 108 Kr. pr. Mand for 
hver Tur fra Stanleyfald til Albertsøen og tilbage. Stanley 
behøvede ikke Tippu-Tibs Hjælp for at naa Emin Pascha, 
men Dr. Junker havde fortalt, at Emin havde samlet 
150,000 Pd. Elfenben til en Værdi af 1,080,000 Kr. 
Naar dette Forraad af Elfenben bragtes ud til Kysten, 
kunde Ægyptens fattige Skatkammer holdes skadesløs for 
sit Tilskud til Undsætningsfonden, og selv naar alle Ud- 
gifter ved Ekspeditionen dækkedes, kunde der blive 'et 
smukt. Overskud. Til at transportere denne Skat var det, 
han havde Brug for Tippu-Tibs Bærere. At denne Skat 
var den ægyptiske Regerings Ejendom og ikke Emins pri- 
vate Formue, har de Folk overset, som med Hensyn til 
denne Sag har rettet de groveste Beskyldninger mod Stanley 
og hele Ekspeditionen. 

Den 18. Marts 1887 ankom Ekspeditionen til Banana- 
pynten ved Kongos Munding, overført fra Zanzibar sønden 
om Afrika af Damperen »Madura«. Den bestod af 605 
Zanzibarmænd, 12 Zanzibardrerige, 62 Sudanesere og 13 
"Somalier samt Tippu-Tib og hans Følge. 'Af hvide Led- 
sagere havde Stanley: Major Barttelot, Løjtnant Stairs, 
Kaptejn Nelson, Dr. Parker, W. Bonny, J. Rose-Troup 
Herbert Ward, A. J. Monteney Jephson og J. S. 
Jameson. 

Den 24. April mønstrede Stanley sin Styrke ved Leo- 
poldville og savnede da 63 Mand og 28 Geværer. Han 
skriver i denne Anledning: »Dette Tab, hvoraf tre Fjerde- 
dele skyldes Rømning, er betegnende for "Ekspeditioner, 
” som bestaar af Zanzibariter. En af de Grunde, som fik 

mig til at vælge Kongovejen, var, at Fristelsen til at 
rømme der vilde være mindre. Dette er imidlertid et Bevis 
— om noget saadant behøves — paa den Ulykke, som 
vilde have ramt os, om vi til et saa fjærnt Sted havde 
valgt Vejen fra Østafrikas Kyst. Af dette Tab, som skete 
i Løbet af 26 Dage, kan man slutte, hvad Slags Folk det 
afhænger af, om Ekspeditionerne skal naa deres Maal. 
"Og dette var endda blot Begyndelsen. Rømningerne ved- 
”" blev fra den Dag, vi begyndte Landrejsen ved Matadi, til 
vi var blot 15 Dage fra Zanzibar.« 

I Banana havde der vist sig nogen Tilbøjelighed til at 
lægge Ekspeditionen Hindringer i Vejen og glæde sig over 
dens Vanskæbne. Samme Tilbøjelighed viste sig endnu 
stærkere ved Stanley-Pool. Kun et eneste af Statens 
Dampskibe var i sejlbar Stand, og det befandt sig en 
Ubetydelighed af 100 Mil længere oppe ad Floden. At 
tøve der ret længe kunde der ikke være Tale om, thi Eks- 
peditionen var kun forsynet med Ris for 5 Dage, og skønt 
det var bekendt, at Stanley kom med omtrent 800 Mand, 
var Egnen saa blottet for Fødemidler, at den ikke havde 
nok til sine egne Soldater. Jo mere Kundskab Stanley 
fik om Egnens sælsomme Fattigdom, des større blev hans 
Uro. Rejsen maatte fortsættés, men hvordan? — Baptist- 
missionen og Livingstonemissionen ejede Dampskibe men 
vilde ingen laane ud. 

Allerede inden Afrejsen fra Evropa havde Stanley bedt 
Robert Arthington om Tilladelse til.at laane Dampbaaden 
Peace, som af denne Herre var skænket til Baptistmis- 
sionen. Den 15. Januar kom der følgende mærkelige Svar: 
»Kære Hr. Stanley! Jeg har megen Agtelse for Dem per- 
sonlig, skønt jeg ikke kan, ikke tør godkjende alle Deres 
Handlinger. — Jeg er meget bedrøvet over ikke at kunne 
indrømme Dem det forlangte, men jeg er fuldt overbevist 
om, at De ikke kommer til at lide, fordi De ikke faar 
Dampbaaden Peace. Det var i Gåar, det blev mig muligt 

at fatte en Beslutning. — Mr. Baynes, af Baptisstmissions- 
selskabet, Holborn, vil, haaber han, kunne gøre Dem 
enhver Meddelelse, som han finder tjenlig. Dersom De har 
nogen ærbødig Agtelse for »Sorgens Mand», »Fredens 
Konge«, maatte denne saa af sin Naade beskytte og frelse 
Dem og Deres Ledsagere!' — Jeg tvivler ikke om Emins 
Frelse — indtil hans Værk er fuldført. Jeg tror, at han 
. Vil føres i fuld Sikkerhed gennem denne Prøvelse. Gud 
synes at have givet Dem en ædel Sjæl (om den end for 
Øjeblikket dækkes af Syndens Mørke og Vildfarelse), og 
vilde jeg ønske, at De maatte »angre og tro paa Evange- 
liet« med virkelig Forstaaelse og herefter leve i Lykke, 
Lys og Glæde for evig. 7 dette Punkt er aser reg for 
Dem farligere end Forsinkelse for Emin. 
Deres tro Ven 
Robert Arthington.« 


, En lignende Venlighed er det Missionærerne ved Stanley 
Pool udviser. »Flere baade mundtlige og skriftlige Bud 
angaaende Stillingen gik frem og tilbage mellem os og 
Missionærerne,« fortæller Stanley, »men jeg fandt, at jo 
mere jeg bad, desto mere mørknedes Udsigterne. Da vore 
Behov var paatrængende og et umiddelbart Opbrud fra 
den af Hungersnød hjemsøgte Egn nødvendig, hvis vi ikke 
.Skulde opleve den Skandale at se de væbnede Mænd ude. 
af sig selv af Hunger hjælpe sig” selv, tvang jeg Living- 
stonemissionen til at underskrive en Lejekontrakt« og ud- 
levere Dampbaaden Henry Reed. Baptistmissionen havde 
allerede tidligere af Frygt for Tvang tilbudt Benyttelsen 
af Peace. Ved Hjælp af disse og Statens Dampbaad 
Stanley samt nogle Pramme kunde Rejsen -»nu endelig 

fortsættes til -frugtbarere Egne. 

Den 12. Maj naaede man til Bolobo, hvor der var 
Overflod af Levnetsmidler. Da Ekspeditionen ikke kunde 
transporteres til Aruwimi paa en enkelt Rejse, efterlodes 


44 


128 Zanzibariter samt Troup, Ward og Bonny her indtil 
videre. Resten af Ekspeditionen landede ved Negerbyen 
Yambuya, ved Aruwimi, 265 Mil fra -Leopoldville, og 
Tippu-Tib og hans Folk sendtes til Stanleyfaldene d. 16. 
Juni 1887. Tippu-Tib lovede at være ved Yambuya med 
690 Bærere d. 26. Juni. 

Den 20. Juni sendtes Dampbaaden Stanley ned ad 
Kongo for at hente 600 Byrder Gods i Leopoldville samt 
det Mandskab, der var efterladt i- Bolobo. Fire. Dage 
'senere sendtes de laante Fartøjer tilbage til deres Ejere, 
og der blev nu taget alvorlig fat paa Oprettelsen af en 
befæstet Lejr ved Yambuya, for at man der kunde oplægge 
alt det Gods, som ikke kunde medføres af Mangel paa 
Bærere. Lejren stilledes under Major Barttelots Befaling- 
og fik.en Besætning af 129 Mand. Efter eget Valg fik 
Majoren J. S. Jameson til Medhjælper. Den skrevne 
Instruks saa vel som Stanleys mundtlige Forklaringer gik 
ud paa, at Barttelot skulde blive i Yambuya, til Mand- 
skabet fra Bolobo ankom — hvilket vilde ske midt i 
Avgust — og at han da skulde ordne Bagtroppen og 
Jølge efter Stanley saa hurtigt, som Omstændighederne 
tillod. Kom Tippu-Tib, vilde Hvervet være let, men 
kom han ikke, skulde Barttelot gjøre dobbelte eller 
tredobbelte Dagsrejser, til han mødte Fortroppen paa 
Tilbagevejen fra Albertsøen. — Den 14. Avgust kom 
Folkene fra Bolobo tillige med 6 efterladte syge og Bag- 
troppen talte nu 271 Mand. 


TIT. 
160 Dage i Skoven. — Elfenbensjægerne. — Frygt ikke. 
— Albertsøen. — Fort Brodo. -— 
Anden Gang ved Albertsøen. -- Mødet med Emin og Casati. 
Den 28. Juni 1887 brød Stanley op med Fortroppen 
— 389 Mand — og begyndte Vandringen mod Øst til den 

80 Mil fjærne Albertsø. Til Anvendelse paa Floder” og 
Søer . medførte han en Staalbaad Advance, der vejede 
omtrent 3,000 Pd. eller lige saa meget som 44 Byrder, 
men som ogsaa kunde bære 50 Byrder og mindst 10 syge. 
Hvor den kunde benyttes, vilde altsaa et større Antal 
Bærere slippe fri for deres Byrder. 

Straks samme Dag som Opbruddet skete, kom Kara- 
vanen ind i Afrikas umaadelige Urskov, og først den 5. 
December slap den atter ud i aabent Land. En afrikansk 
Vej er i Almindelighed en dybt trampet Sti, der i den 
tørre Aarstid er haard som Asfalt, og overordentlig glat. 
Den er kun 12 Tommer bred, fordi de indfødte plejer at 
gaa i Gaasegang eller enkelt Række. En saadan gammel 
Sti ligner en bugtet, lav Rende; var den lige, vilde den 
være en Tredjedel kortere. " Paa sine tidligere Rejser. i 
Afrika havde Stanley kunnet følge den Slags Veje Hun- 
dreder af Mil, og han stolede derfor paa, at- det samme 
vilde blive Tilfældet denne Gang, men- var dog forberedt 
paa den Mulighed, at Vejen maatte. banes med Økser og 
Faskinknive. At det vilde tage ham 160 Dage at. trænge 
gennem Skoven, og at Vejen vilde være saa ubanet, som 
Tilfældet var, havde han imidlertid ingen Anelse om. 

Skovboerne viste sig ogsaa meget fjendtlige, hvilket 
vel dels skyldtes Yambuyafolkets digteriske Beretninger 
om de fremmede og dels Arabernes Røvertog. At disse 
Egne ikke var fremmede for Arabernes Besøg, saas der 
tydelige Kendetegn paa den 30. Juni. Karavanen slog da 
ind paa en Sti, som forbandt en Række af fjorten Lands- 
byer, der laa et Stykke oven for Yambuyafosserne og var 
omgiven af Marker med en overordentlig rig Afgrøde af 
Maniok eller Kassava. Landsbyerne var for det meste 
nylig byggede, og brændte Pæle var de gamle Bosteders 
Mærke; her og der var der ogsaa Brandsaar paa Træerne. 
Det var klart, at Egnen maatte have været Gjenstand for 
en Ulykke for nogle Maaneder siden. Arabere og Many- 

maer maatte have været paa Spil der. Stanley gættede 
paa Tippu-Tibs Broder. — "I Nærheden af Landsbyerne 
var der ofte stukket spidse Pinde ned i Jorden, for at 
den uerfarne og uforsigtige fremmede kunde stikke sig 
paa dem og tilføje sig alvorlige Saar, men Stanley lod 
Pindene tage op og rejste videre uden Skade. 

Den 1. Juli fulgte Karavanen et Spor, som til sidst 
viste sig at være et Elefantspor. Det blev nu fulgt ogsaa 
den 2., men saa turde Stanly ikke følge det længere og 
tog Vejen efter Kompasset igennem den taarnhøje Skov 
og Underskovens Krat. For hver 30 Fods Vej blev der 
hugget store Mærker i Træerne, for at det kunde være let 
for Barttelot at følge Fortroppens Spor. »Som naturligt 
ved en Indtrængen for første Gang i et sporløst Vildnis, 
gik Marschen som et Ligtog, paa flere Steder kun 600 
Alen i Timen, paa Steder med mindre Underskov en halv, 
trekvart eller endogsaa en hel Fjerdingvej i Timen.« Den 
4. naaede de Bredden af Aruwimi, og da Floden var sejl- 
bar, blev Advance gjort klar og sat i Vandet, og medens 
nu denne blev ført op ad Floden, maatte de, som ikke 
havde Plads i den, bane sig Vej langs Flodbredden. Saa- 
ledes fortsattes Rejsen nogenlunde -hurtigt, det vil sige 
1—-2 Mil daglig, indtil den 3. Avgust, da Pangafaldene 
(Længde 27? 1' 30", Bredde 1? 53' n.) afbrød Flodfarten. 
Ekspeditionen havde da erobret sig fem Kanoer, som nu 
sammen med Advance maatte slæbes over Land forbi 
Faldene. 

Saa vidt var Karavanen naaet uden større Sammen- 
stød med de indfødte, der endogsaa i den seneste Tid 
havde vist sig ret venligt sindede men krævede en aldeles 
ublu Betaling for Fødemidler til de sultne fremmede. Da 
Zanzibariterne begyndte at sælge Patroner, Faskinknive 
og Økser for nogle faa Maisaks, maatte Stanley afbryde 
Forbindelsen med disse sorte Jøder, hvis han ikke vilde: 
se Ekspeditionen ruineret. Endnu havde .der dog ikke: 

været nogen Nød paa Færde. Under hele Flodfarten til 
1. Avgust havde der været Overflod af Fødemidler und- 
tagen Kød, og ikke et eneste Menneskeliv var gaaet tabt. 
Karavanens første Dødsfald indtraf den 2. Avgust, den 36. 
Dag efter Afrejsen fra Yambuya. 

Paa en Ø i Floden opdagede Stanley Køkkenmøddinger 
af Østersskaller, hvoraf en var 60 Fod lang, 10 Fod bred 
og 4 Fod høj, og 3 Fod under noget opskyllet Jord fandtes 
et Lag Østersskaller. 

Den 14. Avgust havde Karavanen et alvorligt Sammen- 
stød med de indfødte ved Avisibba. Stairs og nogle Zan- 
zibariter fik Pilesaar.  Stairs saaredes tæt neden for 
Hjærtet. Pilespidserne var besmurte med et kopalfarvet 
Stof, som Zanzibariterne paastod var Gift. Dette bekræf- 
tedes ogsaa af en indfødt, som sagde, at Giften var lavet 
af en Art Arum, der blev knust og kogt; Afkoget blev 
derpaa kogt paany, til det efterlod en stærk Opløsning, 
som blandedes med Fedt og smurtes paa Pilene. Elefanter 
og alt Storvildt dræbtes med disse Pile. 

»Alle disse Historier ængstede os meget,« skriver 
Stanley, »men jeg tilstaar, at vor Uvidenhed var stor. 
Vi kunde kun med Forundring se paa disse smaa Stik 
paa. Armene og udtale vor Mening, at saa smaa Saar 
umulig kunde dræbe nogen..... 

»Pilene var meget tynde, gjorte af mørkt Træ, 60 Cen- 
timeter (1 Alen) lange, med Spidser, hærdede ved langsom 
Stegning i den hede Luft over Hytteilden; ved Tykenden 
var en Split, .hvori var fæstet et Blad til at styre Flugten; 
de skarpe Odder var som Naale, og en halv Tomme fra 
Spidsen begyndte en buet Rad Modhager, omtrent to 
Tommer lang. Pileodderne blev. derpaa dyppede i dette 
tillavede og klæbrige Stof, .hvormed de var smurte; saa 
viklede man store Blade omkring hvert Bundt, førend de 
lagdes ned i Koggeret. En anden Substans var begsort. 
af Farve og lignede mere finsk Tjære, naar den er frisk, 

men havde en meget ubehagelig Lugt. I et Kogger kunde 
der være henimod 100 Pile.« Den Forsigtighed, hvormed 
de indfødte omgikkes disse Pile, var vel skikket til at 
vække Bekymring for de saarede, men de kom sig saa 
nær som fire; ogsaa Stairs kom sig. At Udfaldet blev 
saa heldigt, skyldtes rimeligvis den Omstændighed, at 
Giften ikke var frisk paasmurt. Siden fremkaldte for- 
giftede Pile mange Dødsfald, forud for hvilke der i de 
fleste Tilfælde gik en hæftig, flere Timer lang Dødskamp. 
— Andre yderst ondartede Saarsygdomme var ogsaa til 
megen Ulejlighed, ikke at tale om de svære Lidelser, de 
forvoldte. Et let Saar eller en Hedeblegn paa Foden eller 
Benet udviklede sig i Løbet af tre, fire Dage til de ulygge- 
ligste Saar, flere Tommer i Gennemsnit og saa dybe, at de 
trængte helt ind til Benet. Det var. et frygteligt Syn, og 
denne Saarsygdom hærgede som en Farsot. 

Den 18. Avgust øgedes "Ekspeditionens Trængsler af et 
stærkt Regnskyl, det femte i denne Maaned. Stanley 
skriver derom: »Havde vi ikke Plager nok uden den evige 
Regn? Man fristes næsten til at tro, at Enden nærmer 
sig. Selve Himlens Sluser synes at have aabnet sig og 
Naturen at være i Opløsning. Der falder en saadan tæt 
Masse.af Regn, at alting udenfor skjules af denne for- 
færdelige Nedbør, Tænk paa de talløse Blade i Skoven, 
og at hver enkelt drypper 20—30 Gange i Minuttet, og 
at der samtidig fra den gennemblødte Jordbund stiger en 
graa Sky af fin Regn i Dampe, at Luften er fyldt med 
svævende, smaa Vandkugler og flyvende Stumper af Bladel 
Og føj saa til alt dette de voldsomme Regnfald, som 
Blæsten fører ned fra Toppene, og som pisker ned over 
os i Byger til at drukne i og svinger de utallige Grene 
og styrter jamrende mellem Lysningerne i Skoven med 
slig. Voldsomhed, at man skulde tro, de knagende Træer 
maatte rykkes op med Rode. Skovens Vaande og Stønnen 
er langt fra hyggelig, og mægtige Træers Knagen og 

Bragen langt fra beroligende, men det bliver til en virke- 
lig Rædsel, naar Tordenen buldrer over det hele, og dens 
Drøn giver Ekko gennem Skovens Fløje og krogede Gange, 
og flammende Lyn farer ondskabsfuldt hid og did med 
sine takkede Tunger og sine Ildmasser og eksploderer 
over vore Hoveder med overvældende og bedøvende Larm. 
Det var en stor Lise for vore syge og saarede at blive 
fri for denne Larm. Et evropæisk Slag har ikke en saa- 
dan Mangfoldighed af Lyd. Og hele Dagen vedblev det 
uophørlig dermed. Nu er det omtrent Dagens tiende Time. 
Det er næppe tænkeligt, at Dagens Lys nogen Sinde vil 
vise sig igen, skal man dømme efter de menneskelige 
Aasyn, der ligger fortabte i Elendighed.« 

Medens Stanley den 31. Avgust var fuldt optaget af . 
at føre Advance forbi nogle Fald i Nepoko (Aruwimi), 
lød pludselig Raabet: »Herre, o Herre, Emin Pascha er 
kommenl« Det var Stanleys Tjener, der kom løbende 
med denne overraskende Nyhed, som bevirkede, at Baaden 
blev sluppen, som om den var af glødende Jærn, og alle 
satte af Sted i et rask Løb for at se Paschaen. Der var 
dog ingen Pascha at se men kun 9 Manyemaer, der til- 
hørte en Bande Elfenbens- og .Slavejægere, der havde 
slaaet Lejr nogle Dagsrejser. længere op ad Floden og stod 
under Araberen Ugarrowas Befaling. Dette var langtfra 
nogen glædelig Nyhed, thi Ugarrowas Banditter havde intet 
skaanet paa deres Røvertog, saa jo længere Karavanen 
kom frem, jo mindre fandt den til Livets Ophold, hvilket 
var saa meget værre, som den allerede i nogen Tid havde 
lidt Mangel af det nødvendigste. Arabernes Nærhed havde 
tillige den uheldige Virkning, at Stanleys Folk begyndte 
at rømme efter en større Maalestok og medtog Geværer, 
Ammunition o. s. v. De agtede at. følge med ovennævnte 
Manyemaer vest paa men bleve slemt skuffede, da disse 
i Stedet for at rejse mod Vest vendte tilbage til Araber- 


lejren. 
»Danskeren«, XI. 3 4 

Den 17. September ankom Karavanen til Ugarrowas 
Lejr (Længde: 28% 45" øst, Bredde: 1? 23' n.), hvor. den 
blev meget vel modtaget; den bestod da af 327 Mand, 
hvoraf 56 syge; 62 var rømte eller døde. Her efterlodes 
alle de syge, som Ugarrowa paatog sig at sørge for, indtil 
han mødte Barttelot eller nogen anden med Ordre fra 
Stanley. Som Vederlag herfor skulde han have en maa- 
nedlig Betaling af 5 Dollars pr. Mand. 

Karavanen bestod altsaa af ene rejsedygtige Folk, da 
den brød op (19. Sept.) for at fortsætte sin Vandring mod 
Øst. Straks den første Dag skete der ny Rømninger. 
Ved Aftenstid kom der en Baad fra Araberlejren med tre 
Rømlinger, som Ugarrowa havde ladet paagribe. Stanley 
skønnede, at han vilde blive nødt til at vende om, hvis 
der ikke blev sat en Stopper for dette Uvæsen. Han fore- 
lagde Karavanen Sagen og dømte slutteligen de tre Røm- 
linger til Døden. »En skal dø i Dag, en anden i Morgen, 
endnu en Dagen efter, og fra denne Dag af skal enhver 
Tyv eller Rømling dø, som løber fra sin Pligt og bringer 
sine Kammeraters Liv i Fare.« Derpaa blev den første 
af Forbryderne hængt. 

Næste Dags Begivenhed fortæller Stanley saaledes: 
Da Dagen gryede, og et graat Lys brød igennem Lejrens 
skyggefulde Dække, sendte jeg Bud efter den øverste 
Høvedsmand Raschid. . 

»Nu Raschid, gamle, snu maa vi henrette den anden 
Mand. Det er snart paa Tide at forberede sig dertil. 
Hvad siger du ?« 

»Ja, hvad kan vi gøre andet end dræbe dem, som 
søger at dræbe os?....Lad Skylden hvile paa deres egne 
Hoveder.« 

»Men det er jo i Grunden ganske haardt.  Raschid- 
bin-Omar, denne Skov gør Menneskenes Hjærter som Bly, 
og Sulten hår drevet Forstanden ud af deres Hoveder; 
de tænker kun paa den tomme Bug og den skrigende 

Mave. Jeg har hørt, at Mødre, naar de drives af Hunger, 
somme Tider kan spise deres egne Børn. Kan vi da 
undres, om Tjeneren løber fra. sin Herre, naar denne ikke 
kan ernære ham ?« 

»Dette er Sandhed, saa klar som Solen. Men skal vi 
dø, saa lad os dø alle tilsammen. Der er fuldt op af 
gode Mænd her, som vil give Dem sine Hjærter, naar som 
helst De forlanger det. Der er andre — Slavers Slaver —, 
som intet kender og intet bryder sig om, og da de vil 
flygte med det, som vi behøver for at bjærge Livet, lad 
dem da dø og raadne. De véd alle, at De, en kristen, 
underkaster Dem alt dette for at frelse Islams Sønner, 
som er i en vanskelig Stilling i Nærheden af cen stor Sø 
langt forude; de bekender sig til Islam, og dog vil de 
forlade denne kristne midt i Skoven. Lad dem døl« 

»Men sæt, Raschid, at vi kunde forebygge denne over- 
hængende Fare ved andre, lidt mindre strænge Midler end 
at hænge dem op, indtil de dør, hvad vilde du da sige ?« 

»Jeg vilde sige, Herre, at alle Veje er gode, men bedst 
er uden Tvivl den, der lader dem leve for at angre.« 

»Velan, naar jeg er færdig med Kaffen, skal der blæses 
til Mønstring. Hold imidlertid i Beredskab et langt Rør- 
tov, kast det dobbelt om den tykke Gren der. Gør en 
solid Løkke af et Stykke af dette splinterny Tov. Hold 
Fangen rede, sæt Vagt over ham, og naar du hører Trom- 
peten lyde, saa sig til de andre Høvedsmænd, at de kan 
komme til mig og bede om Tilgivelse for ham, og saa til- 
staar jeg eder den. Jeg skal se hen paa eder og spørge, 
om -I har noget at sige; dette skal være det aftalte Tegn. 
Hvorledes synes du om det?« 

»Lad det blive, som De siger, Mændene vil svare Dem.« 

Alt blev ordnet - efter denne Aftale. Efter en kort 
Tiltale gik en Mand frem og lagde Løkken om den 


dømtes Hals; et Kompagni sattes til at hejse ham i 


Vejret. 

»Nu, Mand, har du noget at sige til os, førend du 
slaar Følge med din Broder, som døde i Gaar?« — 
Manden forblev tavs og syntes neppe at sanse, at jeg 
havde talt. Jeg vendte mig mod Høvedsmændene. »Har 
I noget sige, førend jeg udtaler Ordet?« 

Da puffede Raschid til sine Medhøvedsmænd, og de 
styrtede alle frem, kastede sig for mine Fødder, bedende 
om Tilgivelse, idet de i haarde Udtryk fordømte Tyvene 
og Morderne men lovede,-at deres fremtidige Opførsel 
vilde blive bedre, dersom der denne ene Gang vistes 
Naade. 

Under dette Optrin var det værd at lægge Mærke til 
Zanzibariternes Ansigter, hvorledes deres Øjne udvidede 
sig, og Læberne lukkede sig, og Kinderne blev blege, som 
om denne Følelse bevægede dem alle med den elektriske 
Gnists Hurtighed. 

»Nok, Børn! tag eders Mand; hans Liv er eders. Men 
agt paa det: der er kun én Lov herefter for den, der be- 
røver os en Riffel, og det er: Døden ved Rebet.« 

Der paafulgte et saadant Udbrud af Følelse, at jeg 
blev maalløs: virkelige store Taarer trillede ned ad mangt 
et Ansigt, medens hvert Øje svømmede. og udvidedes af 
en lidenskabelig Rørelse. Huer og Turbaner kastedes op 
i Luften; Riflerne bares højt i Vejret, og hver Mand op- 
løftede sin højre Arm, da de raabte: »Indtil Hvidhuen er 
begravet, skal ingen forlade ham! Død over den, som 
forlader Bula Matadil Vis os Vejen til Nyanza! Før os nu 
— nu vil vi følgel« 

"Fangen græd ogsaa, og efter at Løkken var kastet til 
Side, knælede han ned og lovede at dø for mine Fødder. 
Vi tog hinanden i Haanden, og jeg sagde: »Det er Guds 
Værk, tak haml!« z 

Endogsaa Officererne tilsmilede mig deres Bifald. Aldrig 
bar der i Kongos Skove været et saadant Antal glødende 

Hjærter som paa denne Dag. (»I det mørkeste Afrika«, 
norsk Oversættelse.) 

Da Karavanen brød op fra Araberlejren, bestod den 
af 271 rejsedygtige Mænd. Den 5. Oktober talte den kun 
263, og deraf var Kaptejn Nelson og 52 sorte som Følge 
af Sygdom og Udmattelse ude af Stand til at rejse videre. 
Floden, der her hed Ituri, var ufarbar, og bære de mange 
syge kunde der ikke være Tale om. Hvad var her at 
gøre? Fremad skulde man. Af nogle Manyemaer havde 
de hørt, at nogle Dagsrejser længere fremme var der en 
Araberlejr, som Elfenbens- og Slavejægeren Kilonga-Longa 
raadte for. Til denne blev Høvedsmændenes Formand 
Raschid og fem andre sendt i Ilmarscher for at hente 
Levnedsmidler, medens Karavanen fulgte efter saa hurtigt 
som muligt. Welson og 52 syge maatte efterlades i 
Skoven med 81 Byrder Gods og 10 Kanoer, indtil det blev 
muligt at sende dem Hjælp. 

»Man kunde ikke have udset noget skumlere Sted for 
en Lejr end denne sandige Terrasse, omringet af Fjelde 
og tæt indesluttet af disse mørke Skove, der hævede sig 
fra Flodbredden op til.en Højde af 600 Fod, og indestængt 
i den aldrig standsende Tummel, som skabtes af den for- 
vredne og forpinte Flod og Tvillingkatarakterne, der over- 
døvede hinandens Torden. Tanken gyser ved disse Inva- 
liders ulykkelige Stilling, som var fordømte til at forblive 
uvirksomme, hvert Øjeblik at lytte til den rædsomme Støj 
af de oprørte Vandes uforsonlige Raseri og til det ens- 
formige og uafbrudte Bulder fra de styrtende Elve; til at 
stirre paa de ustandselige Bølger, der snoede og rullede 
sig i vekslende Kolonner, idet de uophørlig stred med 
hinanden om Herredømmet og sønderknustes til alle Kanter 
i hvide Skumkamme ved de drivende Strømningers stadige 
Magt; til at betragte de mørke, evindelige Skove, der 
bredte sig op over og rundt omkring, som de stod der 
evig uforandrede med deres matte grønne, sørgende over 

fordums Tider og svundne Slægter; og tænk saa paa 
Natten med dens tykke Mørke, Skovaasenes døde, sorte 
Skygger, denne evige, rasende Støj, Katarakternes uaf- 
brudte Drøn, de ubestemte Former, der affødes af Ner- 
vøsitet og Angst, den Usselhed, der frembringes ved En- 
somheden og den snigende Følelse af Forladthed; da vil 
man forstaa lidt af disse stakkels Mænds sande Stilling.« 

Nelsons Lejr — »Hungerslejren«x — laa paa 28" 30' 
øst. L., 1? 10' n. Br. — Den 7. Oktober fortsatte Stanley 
Rejsen med 206 Mand. Om Åftenen, da der blev slaaet 
Lejr og man sad og drøftede Udsigterne, spurgte Office- 
rerne Stanley, om han før paa sine Rejser i Afrika havde 
mødt noget saa tungt som dette. Dertil svarede han 
blandt andet: »Nej, ikke ganske saa tungt som dette. Vi 
har lidt, men ikke til en saadan Yderlighed som nu. Disse 
ni Dage paa Vejen ind i Ituri har været elendige....Man 
har sagt, at Miraklernes Tid er forbi, men hvorfor skulde 
den det? Moses drog Vand ud af Fjældet ved Horeb for 
de tørstige Israeliter. Vand har vi da nok af og mere 
end nok. Elias ernæredes af Ravne ved Bækken Krith, 
men der er ikke en eneste Ravn i denne Skov. Kristus 
blev forsynet af Engle. - Jeg undres, om nogen Engel her 
vil forsyne os?« — Da Stanleys Hund, Randy, i det samme 
fangede en Perlehøne, udbrød Stanley: »Der, Gutter; san- 
delig er Himlen naadig. Miraklernes Tid er ikke forbi.« 

Efter at Stanleys Æsel var fortæret, var Karavanen 
udelukkende henvist til at leve af, hvad Skoven bød, og 
det var umaadelig fattigt, saa da den endelig den 18. Ok- 
tober naaede Kilonga-Longas Lejr, Ipoto, var kun 50 Mand 
nogenlunde ved Magt; 150 Mand var af Hunger forvandlede 
til Skeletter, dækkede af askegraat Skind; de var udasede, 
" udslidte, med hvert Tegn paa Usselhed dybt præntet i 
Øjne, Legemer og Bevægelser. 

Karavanen var nu naaet frem til 28 51' øst. L. og 
1'6' 11" n. Br. Efter flere Dages trættende Forhandlinger 

med Manyemahøvdingerne — Kilonga-Longa var fraværende 
paa et Røvertog — fik Stanley endelig den 26. Oktober 
afsendt et Hjælpekorps påa 70 Mand under Jephsons 
Ledelse for at hente Nelson og hans Lidelsesfæller samt 
det efterladte Gods. En feberagtig Frygt for at komme 
for silde med Hjælpen drev Jephson af Sted med saadan 
II, at han allerede den 29. naaede »Hungerlejren«. Han 
fandt Nelson siddende paa en Stol foran hans Telt, sørg- 
modigt støttende Hovedet i begge Hænder. »Vi trykkede 
hinandens Hænder,« skriver Jephson, »og da, stakkels Fyr, 
vendte han sig bort og hulkede og mumlede noget om at 
være meget svag. 

»Nelson var meget forandret af Udseende, medtaget 
og med vilde Blikke, med dybe Furer ved Øjne og Mund; 
han sagde mig, at hans Ængstelse havde været voldsom, 
da Dag gik efter Dag, og der ingen Hjælp kom; han 
havde til Slut gjort det op med sig selv, at noget maatte 
være hændt os, og at vi var blevne tvungne til at opgive 
ham. Han havde levet for det meste af Frugter og Sop 
(Svampe), som hans to Tjenere havde bragt ham hver 
Dag. Af de 52 Mand, de efterlod hos ham, var der kun 
fem igen, hvoraf to i døende i Tilstand. Alle de andre 
havde forladt ham eller var døde.« — Den 3. November 
var Jephson atter i Ipoto med Nelson. 

Naboskabet med Kilonga-Longas Station viste sig i høj 
Grad farligt for Ekspeditionen, da Manyemaerne opførte 
sig som de værste Slyngler mod den; -de hjalp blandt 
andet Stanleys Folk til at sælge 3000 Patroner og 30 
Rifler og havde gerne helt plyndret Ekspeditionen.  Allige- 
vel saa Stanley sig nødt til at efterlade Dr. Parker og 
27 Mand her tilligemed noget Gods, hvortil d. 3. Novem- 
ber kom Kaptejn Nelson med hans Folk og Gods, og ialt 
betroedes altsaa 33 Mand og 116 Byrder Gods samt Advance 
til disse Banditter, skønt. det var tvivlsomt, om de havde 
det bedre paa denne musselmanske Station end i den 

helt og holdent ubeboede Skov. Der var uheldigvis intet 
andet Valg. 

Efter ”at dette var bragt i Orden, forlod Karavanen 
Ipoto den 27. Oktober for hurtigst muligt at naa uden for 
Årabernes Omraade, og det kendtes ogsaa straks, da den 
kom ind i Egne, som ikke havde været gæstet af AÅra- 
bernes Manyemabander; der var Overflod paa Fødemidler, 
og de indfødte var venlige. I det venlige og frugtbare 
Ibwiri lod Stanley Karavanen holde Hvil fra den 9. til- 
den 24. November, dels for at Jephson kunde indhente 
den, hvilket skete den 16., og dels for at Folkene kunde 
komme til Kræfter. - Dette Ophold hjalp saa godt, at 
Folkene var som ny Mænd, da Opbruddet skete den 24.; 
Livsglæden og Modet var vendt tilbage, saa forudsat, at 
der blev nok af Føde, var nu al Nød forbi. 

Inden vi skrider videre i Fortællingen, maa vi imid- 
lertid dvæle lidt ved Arabernes Bedrifter i de gennem- 
rejste Skovegne og skal derom anføre Stanleys Ord: »Folk 
i England har ikke den fjerneste Ide om Maaden, hvorpaa 
Halvblodsaraberne og Zanzibarmændene samler Elfenben 
vest for de store Søers Region. Slavehandelen er ligefrem 
en uskyldig Haandtering ved Siden af Elfenbenssamlingen. 
Den sidste er i Virkeligheden bleven den mest blodige 
Virksomhed. Skarer paa 300—600 Manyemaer, væbnede 
med Enfieldkarabiner og anførte af Arabere fra Zanzibar 
og Swahelier, spreder sig over de umaadelige Skovegne 
øst for øvre Kongo, hærjer og ødelægger ethvert Distrikt, 
de opdager, og driver de indfødte, som undkommer fra 
de uventede og pludselige Geværsalver, ind i Skovenes 
mørkeste Gemmer. Midt i en vidtstrakt Kreds, som breder 
sig flere Dagsrejser til alle Sider, vælger Elfenbensjægerne 
en Plads, der har Overflødighed af Bananer, planter nogle 
Acres med Ris, og medens Høsten modnes, drager de ud 
i smaa Hobe paa 30—40 Mand for at ødelægge enhver 
By inden for Kredsen og- jage de stakkels indfødte, som 

har haft Lykke til at undslippe det første uventede 
Angreb. 

»Elfenbensjægerne véd meget godt, at der i Skovens 
Krat er Gemmesteder, som det er svært om ikke umuligt 
at opdage, men de véd tillige, at Skoven er en Ødemark, 
som uden for Bananplantningerne truer med Hungersnød, 
saa Kvinderne for at bjerge Livet maa søge baade nær 
og fjærnt efter Bær, vilde Frugter og spiselige Svampe. 
De spredte Bander kan derfor let gøre Kvinder og Børn 
til Bytte. De haarde Knald af stærkt ladede Geværer i 
de dybe Skoves Stilhed slaar disse bange Væsener med 
Lamhed, og inden de naar at forvinde Skrækken, omringes 
de-og gribes. I Besiddelse af disse Fanger tvinger Elfen- 
bensjægerne Stammerne til at udlevere alt af Værdi, 
Elfenben eller Geder, som Løsepenge for Fangerne. Paa 
denne Maade tømmes Landet helt og holdent for Elfenben 
og hærjes desværre tillige saaledes, at det bliver en vidt- 
strakt Ødemark. 

»De 600 Elefanttænder, som Ugarrowa førte til Kysten 
havde han samlet paa denne blodige Maade under en 
samvittighedsløs Ødelæggen af Menneskeliv og foraarsagende 
en ubeskrivelig Elendighed. for de ulykkelige, som endnu 
var tilbage af Stammen.« 

Med endnu større Foragt for Menneskelighedens Bud 
gik Kilonga-Longa til Værks. Hans Bander hærjede over 
halvtredje Tusende Kvadratmil, jævnede hver Landsby med' 
Jorden, sønderhuggede hver Kano paa Floden, ødelagde 
Pisanglundene, ransagede hver Ø, trængte ind i de dybeste 
Smuthuller med den eneste, altbeherskende Lidenskab »at 
dræbe saa mange Mænd og fange saa mange Kvinder og 
Børn, som List og Grumhed kunde sætte dem i Stand til.« 
Næppe en eneste Hytte blev staaende paa det store Omraade. 
Af Fangerne fordeles Pigebørnene til Arabernes, Swahili- 
ernes og Manyemaernes Haremer, Drengene indøves i 
Vaabenbrug, og naar de er blevne store og stærke nok, 

lønnes de med Hustruer, som udvælges blandt Haremets 
Tjenestepiger (Slavinder); derpaa optages de som Deltagere 
i de blodige Elfenbens- og Slavejagter. 

»Der er kun et eneste Middel mod denne Ødelæggelse 
i det store af Afrikas indfødte, og det er en højtidelig 
Forening mellem England, Tyskland, Frankrig, Portugal, 
Syd- og Østafrika og Kongostaten mod Indførsel af 
Krudt til nogen som helst Del af Fastlandet, undtagen til 
Brug for deres egne Agenter, Soldater og Betjente, eller - 
en Beslaglæggelse af hver Elfenbenstand, som udføres, da 
der ikke er et eneste Stykke nu til Dags, som er erhvervet 
paa lovlig Maade. Hver Tand, hvert Stykke, hver Smule, 
der er i en arabisk Handelsmands Besiddelse, er bleven 
dyppet og farvet i Blod. Hvert Pund har kostet en Mands, 
en Kvindes eller et Barns Liv, for hvert femte Pund er en 

. Hytte bleven nedbrændt, for hvert Par er en Landsby 
bleven ødelagt, hver Snes er vunden for en Pris af et 
helt Distrikt med Befolkning, Landsbyer og Plantager.« 

"… Enhver vil kunne forstaa, med hvor stor Tillid Stanley 
kunde betro Kaptejn Nelson og Dr. Parke samt omtrent 

90 Mand til saadanne Individers Omsorg. Kilonga-Longas 
Officerer søgte ligefrem at sulte de to Evropæere og Zan- 
zibariterne ihjel, og hos Ugarrowa var Opholdet ikke stort 
bedre, hvorfor ogsaa en Mængde af de syge bukkede 
under. 

Det var med 173 for største Delen sunde og kraftige 
Mænd Stanley forlod Ibwiri den 24. November. Der var 
endnu over 30 Mil til Søen, men denne Afstand blev ikke 
regnet for noget nu, da der var nok af Fødemidler. Den 
5. December 1887 kom Karavanen ud af Skoven efter at 
have vandret i dens Mørke i 160 Dage. »Som en Fange, 

" der er bleven løsladt og befriet fra sine Lænker, glædede 
vi os,« skriver Stanley, »ved Synet af den blaa Himmel- 
hvælving og badede os muntert i Solskinnet, og Smerte 
og mørke Tanker og Forestillinger var banlyste. . . Havde 

De set os, vilde De sikkert troet, at vi havde mistet vor 
Forstand, eller at der var faret en Djævel i os. Vi løb 
med vore Byrder hen over en udstrakt Slette, der ved 
sit bløde Græs mindede om et engelsk Parkanlæg, og 
Flokke af Bøfler, Elsdyr og rødplettede Antiloper stod 
omkring os med spidsede Øren og vidtopspilede Øjne, 
øjensynligen undrende sig over den Flok menneskelige 
Væsener, der hylende af Glæde pludselig sprang ud fra 
Skovens mørke Tykning.« 

Den 8. December betraadte Karavanen et overordentlig 
yndigt Land, der var særdeles frugtbart og folkerigt. Dette 
Land tilhørte den mægtige Negerkonge Mazamboni (Ho- 
vedstadens Beliggenhed: 30% 10: 45" øst. L.,… 1? 25' 15% 
n. Br.), det havde en tæt, stridbar og fjendtlig Befolkning, 
saa det syntes ligefrem Vanvid for Stanleys lille Skare at 
rejse igennem det, men der var ingen anden Vej til Søen, 
og at trække sig tilbage i et aabent Land var »Topmaalet 
af Uforstand«. Der var altsaa ikke andet for end at »gaa 
paa«. Dersom Emin »med sine 4000 Soldater trængte til 
Hjælp, hvad kunde vi saa med 173?« skriver Stanley. 
»Natten før havde jeg læst Moses' Opmuntringstale til 
til Josva, og enten det var en Virkning af disse kraftige 
Ord, eller det var en Stemme, det véd jeg ikke, men det . 
forekom mig, at jeg hørte nogen sige: »Vær frimodig og 
vær stærk. . . . Og Herren, han, som gaar for dit Ansigt, 
skal være med dig; han skal ikke slippe dig og ikke for- 
lade dig; frygt ikke og ræddes ikkel« Da Mazamboni 
Dagen derpaa befalede sine Folk at angribe og ødelægge 
os, fandtes der ikke én Kryster i vor Lejr, medens jeg 
Aftenen før havde udraabt i Bitterhed, idet jeg saa fire 
af mine Mænd flygte for én indfødt: »Og dette er de Us- 
linger, med hvem vi skal naa Paschaen!« (Sluttes.) 

Fra Bogmarkedet. 


Vilh. Andersen: Danske -Studier. 171 Sider. Gads 
Forlag. 

Under filologmødet ifjor sommer i København blev der 
holdt mange lærde forédrag af de fremragende mænd, 
som der var tilstede. Et iblandt dem vakte særlig op- 
mærksomhed både ved den livlige måde, hvorpå det blev 
holdt og dets ejendommelige indhold. Det var den unge 
filolog V. Andersens foredrag om den »zirlige stil«. En 
genklang af det mødte os ved festen på Skodsborg i skik- 
kelse af nedenstående vise. 


Det store Sejlebæst på Kongens Vove 

har ført os hid til Skodborgnymfens Skove, 

"hvor Flyvefløjten svandser mod Stjerneborgen glad, 

og hvor man sine Røgekar får fyldt med Duft af Mad. 
»Her er godt!« Skjaldemanden kvæder, 

»Her er godt!« si'r vore Kagesteder, 

— Her er godt! 


Se blot, hvor lystig Drueblodet flyder, 

mens Frydsfanfarer fra Basuner lyder; 

nu lyser Sjælens Spejle som Dagens Kommandant, 

vi glemmer Kiv og Dræbeværk, thi Venner her vi fandt. 
Broder, du der kom og gav os Glæde, 

— herifrån til Store Ormestræde, 

leve du! 


Forfatteren har udgivet dette foredrag sammen med 
to andre studier »Gentagelsen«, der har været trykt i 
Dania, og »den Hejbergske Skoles Naturopfattelse«, brud- 
stykke af et større . arbejde om »Natursans og Natur- 
skildring i dansk Digtning gennem Tiderne,« hvorfor der 
blev tilkendt ham Universitetets guldmedalje i nordisk 
filologi. Man er jo gerne vant til hos udenforstående at 
møde forestillingen om filologiens tørhed og pedanteri, 

som noget i familie med den skrantende magister, fuld 
af støv og snustobak. Dette behøver dog ingenlunde at 
være tilfældet. Så vist som modersmålet er udarbejdet 
af mennesker, i hvem ånden har haft noget at sige, så 
vist må det kunne vække interesse at se undersøgt, hvor- 
- ledes sproget er bygget, og ved hvilke midlér det virker, 
især når det, som i de foreliggende afhandlinger, er frem- 
stillet af en ung, frisk begavelse, der råder over et stort 
stof og stor, ejendommelig livlig, fremstillingsevne. Enkelte 
punkter fremdrager jeg. I »Gentagelsen« behandler for- 
fatteren hvad han kalder »tautalogiske kombinationer«, 
jeg beder læseren ikke ræddes ved de lange ord, der 
hører kunstsproget til — d. e. en sidestilling af énstydige, 
men forskellig lydende enkelte ord. Skal den sprogbrug 
kunne udvikle sig, må der i sproget findes et rigeligt 
forråd af sådanne enstydige ord. Dette er på grund af 
historiske forhold i så høj grad tilfældet med vort moders- 
mål, hvor fremmede kulturstrømme har afsat hele lag af 
ord på den hjemlige sprogbund. Nu fortsætter forfatteren: 
stødte nu et sådant tysk eller romansk ord ved sin 
ankomst på et indfødt af samme betydning, kom det til 
en styrkeprøve, der ofte blev et spændetag på liv og død. 
I et eksempel som det 13de århundredes »orlog«, det 
léde og i5des »krig og orlog«, det 16des »krig«, ser vi 
for vore øjne kampen og kampenes udfald. Det er 
mellemleddet, vi har brug for . ... Forbindelsen -kan 
være inderligere. Det svagere klynger sig til det stærkere, 
søger at vokse sammen med det og lader sig ikke afryste. 
I stedet for en opløselig sammensætning får vi en 
uopløselig sammensætning, et nyt ord altså "(»stævne« — 
»møde«). Endelig kan vi for vore øjne se kombinationens 
tredie trin, sammenblandingen. De konkurrerende ord 
tørner sammen, intet vil vige, et mister hoved, et andet 
hale, men som ved et sprogligt fix fax kakkelorum 
kommer dog. et levende ord til verden. »Gavtyv + 

»Galgenstrik« bliver til »Gavstrik«. Undersøgelsen, som 
er såre oplysende, falder altså i tre stykker, sammen- 
stillingen, sammensætningen og sammenblandingen. Iblandt 
eksemplerne på sammenstillingen anføres »bod og bedring« 
med den tilføjelse at »bedring«, der nu opfattes som 
forbedring, oprindelig ligesom bod betyder erstatning; . 
»edder og forgift«, jvfr. oldn. eitr, nedertysk  vorgift; 
»fiks og færdig« jvfr. lat. fixus, fastslået, tysk fertig; 
»klappet og klart«, partiet er klappet og klart, et kultur- 
historisk minde fra den tid, da det var en af bryllups- 
skikkene i bogstavelig forstand at klappe brud og brud- 
gom sammen, jvfr. Tr, Land Danmarks og Norges Historie 
10. 307 o. s. v., 0. s. v. Iblandt sammensætningerne 
nævnes »redebon«, bon er en gammel participialform af bo, 
»han lader sit bryllups bo«, a: gøre rede; »bider hvas«, 
er velkendt i vestjysk; »bider« er oldnordisk bitr = 
hvas; i »dyngvåd« er den første del at dynge 9: at væde, 
det er altså ikke, hvad man er tilbøjelig til at tro, ud- 
viklet af dyndvåd. Endelig anføres en mængde eksempler 
på sammenblanding af ord, blandt hvilke man træffer 
på mange bekendte fra den daglige tale. Jeg har adskil- 
lige gange undret mig over den løjerlige sammenstilling 
»komediantspiller«, der er det sædvanlige ord for »skue- 
spiller«, hvor jeg har levet i Jylland. Det er jo rimeligt, 
at de to ord er tørnede sammen, »komediant« og »skue- 
spiller« og Æomedianten har sejrende bortført skue- 
spillerens hale. I »fusentast« gør et lignende forhold 
sig gældende; dér har (frem]fusende mødt fantast på 
sin vej, som i ældre sprogbrug betyder »brushoved«. 
»Svagmatisk«, som man af og til kan høre, jeg kender 
det bedst som navneord: en »svagmatikus«, af »svag«, 
der har optaget endelsen fra ord som ast- eller rheu- 
matisk. »Spillekant« skyldes »spillemand og musikant«. 
Her er en stor rigdom på sindrige og morsomme forbind- 
elser anført. 

Afhandlingen om den »zirlige stil«, »Else Skolemester- 
stilen« er overmåde morsom. Elses ord bliver som et 
slags motto, når det anføres, hvad hun siger om dragen, 
at den blev sét »ved de tider, som den tykkeste mørk- 
hed hersker og regjerer, og som man gemenlig kalder 
midnat« og det af »en af de folk, som må våge, når 
andre sove og ved deres stemmes basuner giver nattens 
timer tilkende«, og nu gøres der rede for hele denne 
retning i den samtidige europæiske litteratur og anføres 
en mængde eksempler, og man kan som forfatteren more 
sig med for en gangs skyld at stille sig på samme stand- 
punkt, som den theologiske kandidat hos' Poul Møller, 
der siger, »at det er en snurrig tidsfordriv at lægge 
mærke til, hvordan en digter kan hitte på de underligste 
ting af verden, som man aldrig skulde tro, noget men- 
neskebarn kunde finde på.« Tanken i den tids skrive- 
måde er ikke blot det, som jeg har kendt hos en sær 
gammel pige, der aldrig sagde en »ende« tråd, men altid 
en »slutning«, at man vil undgå alt, hvad der i fjerneste 
måde i en halv mils afstand kunde lugte af noget turpe 
naturale; nej, man bruger aldrig ligefremme navne på 
genstande, som man sér eller hører omkring sig, men 
så vidt som muligt altid omskrivninger, »kendinger«, der 
udtrykker en eller anden virkelig eller antagen egenskab 
hos tingen. »Himlen« kalder Kingo »Stjernebogen«, »men 
den. fortvivlede skælm Wadskier kalder den »Stjernerup 
Sogn«, han siger nemlig: »hestenes guldsko på skyerne 
klappe, så at der rystes i Stjernerups sogn.« Der nævnes 
»kendinger« til havet, enkelte lande på jorden således 
Danmark, der kaldes. »Tvillingkonens pat og rige foster- 


moder«, som et udtryk for landets frugtbarhed. Solen 


er naturligvis »Dagens Fakkel« eller »det Øye-Glands, der 
styrer det hele Jord-Compas«, fuglene er »Flyve-Fløjter«, 
Jiskene »flaknæsed Nerei Quæg«, skibene, »Havheste«, 


»Flydetræer«, »Seyle-Trolde«, »Seyle-Bæster«. Nu, så. 


forstår jo nok enhver, at når der nævnes hos Lucoppidan 
»Naturens Bagdør«, så er det en »kending«" for den del 
af legemet, »hvor ryggen hører op med at bære et an- 
- stændigt navn,« det er på sådanne steder eller ved slige 
ord, at Holberg sætter stjerner, »der, når de kommer”ud 
i bøger betyder ikke meget Godt«. 


ESS 6 0 ore samen retairnrdenr name 

Hvad jeg her har fremdraget er kun grebet på må og 
og få ud af en rigdom, der tyder på en klar tanke og 
en skarp iagttagelsesevne overfor sproglige fremtoninger. 
Og når jeg blot nævner den sidste afhandling om den 
Heibergske skoles: naturbetragtning som i alle måder de 
to andres jævnlige, både hvad fremstilling og indhold 
angår, vil jeg ikke blot udtale en personlig tak til for- 
fatteren for hans interessante »Studier«, men opfordre 
alle, der har sans for dansk mål og dansk digtekunst, 
at glæde dem med mig over en åndrig mands arbejde. 


H. F. FEILBERG. 


Hvordan lærde Mænds Gætninger kan sætte Spor i Livet. 


Der er et Pavebrev fra 1186, hvori Sognet Hvidovre, som . 
Frederiksberg har været knyttet til endnu i Mands Minde, og 
som altsaa ligger tæt ved Kjøbenhavn, er nævnt »Haverthi«, 
hvad der gentager sig i to Pavebreve fra 1198, medens det 
samme Sogn i et Pavebrev fra 1193 kaldes »Averchi«. Sam- 
tidig nævnedes Sognet i danske .Diplomer: »ÅAwarthæ« eller 
»Aworthæ«, hvilken Form det pavelige Kancelli har omdannet 
paa den nævnte Maade. 

I Suhms Danmarks Historie omtales Pavebrevene fra 1186 
og 1198, og idet saa Navnet »Haverthi« anføres, tilføjes i Pa- 
rentes, at det »maaske« skal være » Aversi«, et Sogn, som ligger 
i Ringsted Egnen. Denne Suhms Gætning har ikke tilfredsstillet 
Abraham Kall, og idet han saa gjorde opmærksom paa, at der 
efter hele Sammenhængen maatte tænkes paa en By i Egnen 
ved Kjøbenhavn, henstillede han, om det ikke snarere skulde 
betyde »Øverrød« som hører til Søllerød Sogn. 

Nu findes der i Øverrød By en i vor nyere Ostefabrikations 
Historie meget bekendt Gaard, i hvis Navn det pavelige Kan- 
cellis Omskrivning af den gamle Benævnelse paa Hvidovre gaar 
igen. Det er Abraham Kalls Note til Suhms Gætning, der har 
givet Anledning til dette mærkelige Kendingsnavn for Fru Jo- 
hanne Nielsens Virkeplads. LS: 

Rationalisme og Kristentro. 
Foredrag ved Bethesdamødet i Kjøbenhavn 
17. Oktober 1893. 


Blandt alle Gaader, som Menneskene kan føle sig stillet 
over for i Livet, kan ingen tænkes, hvis Løsning burde 
ligge os nærmere eller være mere paatrængende nødvendig 
for os end vort eget Væsens Gaade. Hermed mener jeg 
særlig det underlige i, at Mennesket ligner en Fugl, som 
dog ikke kan flyve, et Dyr, som dog ikke ret kan faa 
Fodfæste paa Jorden. 

At Mennesket har Trang til at overflyve denne time- 
lige og sanselige Verden, derom vidne a/Z/e Religioner, 
som jo har til Opgave at tilvejebringe en Forbindelse 
mellem os og den oversanselige Verden; derom vidner 
Poesi og Kunst, som ved Indbildningskraftens Hjælp ægger 
og nærer Trangen til at ofre det, der vil blive ved Jorden, 
for det, der vil op over den; derom vidner al Viden- 
skabelighed, ikke blot den, der søger Livets Udspring og 
Maal, hele Tilværelsens Kilde og Øjemed, men endog 
Naturvidenskaben, hvis Maal: at blive Herre over Natur- 
kræfterne, kun da har nogen egenlig Mening, dersom Men- 
nesket tilsidst kunde frigjøre sig fra Trældom under Na- 
turen, endog under den Naturkraft, som hedder Døden. 
Derom vidner endog Fritænkernes Krav paa almindelig 
Menneskekjærlighed. og Individets Opofrelse for Sam- 
Jundets Skyld; thi som Menneskene saadan færdes til 
dagligt Brug, er de ingenlunde saa elskværdige, at de er 
værd: at ofre Livet for; dersom der ikke i dem er en 
skjult Herlighed, bestemt til at udfolde sig i et evigt Liv, 
saa véd jeg ikke, med hvad Ret man kræver Kjærlighed 
til Døgnvæsener, som har det tilfælles med alt andet her 
nede, at idag staar de, imorgen er de maaske borte. — 


Derom vidner endelig al Bevidsthed om Rettigheder; som 
»Danskeren». XI. 

jo ogsaa Fornægtere taler saa meget om i vore Dage; at 
have Rettigheder vil jo dog egenlig sige: at man er Maal 
i Tilværelsen og aldrig maa fornedres til blot at være 
Middel; men Alt, hvad der opløses og forsvinder, er væs- 
enlig kun til for noget andet, har og sit Maal i sig selv. 

Men hvor meget end disse Træk peger ud over dette 
Liv, saa er det jo dog Hverdagserfaring, at man glemmer 
den højere Verden for den lavere, ja higer efter med Flid 
at sætte sig fast i denne, saa at endog en Digter har 
kunnet udtale sig om »den Adel, som det vil brede over 
Menneskeheden, naar den først kan leve sit Liv og dø sin 
Død uden Frygt for Helvede eller Haab om Himmelen, 
kun frygtende sig selv og haabende paa sig selv,« — 
»naar Jorden bliver vort rette Fædreland, vort Hjærtes 
Hjem, hvor vi ikke er som fremmede Gæster en stakket 
Tid, men al vor Tid« — en forunderlig bundprosaisk,An- 
skuelse, som tager Bund og Grund bort under Fødderne 
paa Poesi og Videnskabelighed, der er og bliver meningsløs 
Luksus for Døgnfluer. 

Flyvetrangen er der, og Krybelysten er der, men de 
staar hinanden i Vejen; Aanden begærer mod Kjødet og 
Kjødet mod Aanden, saa vi kan ikke gjøre, .hvad vi vil. 


Den dybeste Uenighed mellem de fornufttroende og de 
kristentroende stammer sikkert fra en forskellig Følelse 
overfor Værdien og Nødvendigheden af at faa Menneske- 
gaaden løst. 

For de fornufitroende betyder Sandhed om Menneskets 
Livsspørgsmaal: hvorfra, hvorhen — ikke saa overordenlig 
meget; man tilraaber os: »tænk selv«, det, som er det 
vigtigste, synes at være dette, at man søger, paa egen 
Haand — om man saa farer vild paa egen Haand, det 
syntes ikke saa farligt for en af Rationalismens ypperste 
Ordførere: Lessing, der heller vilde søge bestandig, selv 

uden at finde, end sove i Sandheden, hvilken han har 
ment at Menneskeslægten nærmede sig til gjennem en 
uendelig langsom Udvikling — en Tanke, der jo igjen 
hvert Øjeblik er fremme nu til Dags; men kan man slaa 
sig tiltaals med, at Slægten maaske om Aartusender er 
kommet noget længere frem mod Sandheden uden dog 
nogensinde at naa den, da elsker man den vist ikke saa 
højt og kan ej tillægge den saa stor Værdi. En filosofisk 
Professor hos os har sagt, at som Kristendommen ved sin 
Fremkomst slog en Streg over alle nationale Forskjellig- 


"heder, saaledes vil nu Fremskridtet bestaa i, at man slaar 


en Streg over alle Trosforskjelle og beholder Kjærligheden 
alene tilbage, ligesom en anden hjemlig Rationalist har 
udtalt, at det nytter Intet, man i Kristendommen idelig 
taler om Kjærligheden, naar man dog beholder det hade- 
fulde Skjel mellem frelste og fortabte. Men naar man 
saaledes nedsætter Trosforskjelle til en Ubetydelighed, hvad 
Rationalismen til alle Tider har gjort, saa at det altsaa i 
Grunden er en ligegyldig Ting, om man tror paa Sandhed 
eller paa ViJldfarelse, saa staar det i Forbindelse med den 
store Taalsomhed og Rummelighed . overfor alle Meninger, 
den saakaldte »hellige Tolerance«, som man glæder sig 
saa meget over; thi naar vi alle i Grunden staar udenfor 
Sandheden, og det er Indbildskhed- og Aandstyranni, om 
vi vil fastholde overfor andre, at vi kjender den, saa bliver 
vi overbærende mod de fejlende, vredes aldrig paa Men- 


nesker for deres Trosmeninger, som de søger at udbrede 


blandt andre Mennesker: det fremmer jo kun den alsidige 
Forhandling, som er det mest SÆNGRGE for at alle kan 
komme til at tænke. 

For de kristentroende er Sandheden en Skat og en Pale: 
som er værd at kjøbe for alt andet, en Klippe at bygge paa, 
som bærer til evig Tid, medens Alt, hvad der bygges udenfor, 
maa være beredt paa Fald, og Husets Fald bliver stort, 


som Herren har sagt os; den samme Herre har sagt, at 

naar Nogen vandrer i Mørke, og naar en blind vejleder 
blinde, falder de tilsammen i Graven. Men at dette er et 
dybt Fald, det ligger i, at et Menneske skal dele med det 
første Fortabelsens Barn: — den onde, Djævlen; thi at der 
er en Djævel til, det betyder jo, at ej blot det onde, men 
den onde bliver fordømt — Noget, som Rationalismen for- 
nægter, idet den ikke vil gaa ind paa Tanken om et 
Helvede og en Fortabelse, hvorfor jo ogsaa Frafald fra 
Kristendommen saa tit begynder ved Fornægtelse af Djævlens 
Tilværelse. — For de kristentroende er Sandheden altsaa 
af uendelig Værdi, fordi den redder fra evig Død til 
evigt Liv; derfor kan der ingenlunde i den være den 
store Rummelighed, som man nu priser saa højt, men 
som egenlig, langt fra at være et Fremskridt, tværtimod 
kun er en Reaktion af det gamle Hedenskab; alle falske 
Guder kunde jo fortræffeligt rummes i Pantheon, men da 
den sande Gud vilde tale med her paa Jorden, blev de 
let enige om ét: at hade ham. — Herren vredes virkelig 
i fuld Alvor paa dem, der ikke blot selv bygger udenfor 
Klippen, men forleder andre dertil, dem, der giver Forarg- 
else og røver Gud hans Børn som Menneskene deres Gud, 
dem, der tager Kundskabens Nøgler, selv ikke gaar ind og 
formener dem, der vilde gaa ind. Sandheden rummer 
aldrig Modsigelsen mod Sandhed, og det er et kraftigt 
Udtryk for, at Kristendom er Sandheden selv, naar det 
første Spørgsmaal til dem, dér vil ind i den kristne Me- 
. nighed, lyder saaledes: forsager du Løgneren med alle 
hans Gjerninger og alt hans Væsen — og det kan da 
deraf sluttes, at Spørgsmaalet »tror du« indeholder en 
Forsikring om, at' Troens Gjenstand af Kirken udgives 
for at være fuldkommen fri for alt Løgnens Væsen, ogsaa 
dette: at give det uvisse og usikre ud for vist og sikkert: 
kort sagt, Troens Gjenstand udgives for at være fuld 
Sandhed. 

De kristentroende maa nødvendig sige: det Mørke, som 
for det naturlige Menneske hviler over Menneskelivet, dets 
Udspring, Vilkaar og Maal, er unaturligt, baade fra Guds 
og Menneskers Side. 

Det er unaturligt, at Gud, som satte sin Sol paa 
Himlen og gåv os Øjne, som altsaa vilde, at vi rent ud- 
vortes talt skulde kunne undgaa at falde i Afgrundene, 
skulde have medgivet vor Sjæl Mørket fra sin Haand som 
en naturlig Følgesvend; thi han véd jo nødvendig, at det 
er langt farligere for Sjælen at gaa i Mørket, at den trues 
af anderledes forfærdelige Afgrunde end Legemet; og det 
er unaturligt, at Mennesket, som uvilkaarlig maa give 
Sandheden Ret i, at det gavnede os lidet at vinde Alverden, 
om vi tog Skade paa vor Sjæl, skulde værge sig paa Liv 
og Død imod Enhver, der vilde stikke Øjnene ud paa os, 
men rolig finde sig i, at Sjælens Øjne blindedes overfor 
Lyset. De kristentroende fastholder derfor, at det maa 
være en fjendtlig Magt, som hår faaet os i sin Vold, og 


alle, som bliver kristentroende, føler dybt, at denne fjendt- - 


lige Mørkets Magt ingenlunde viger for vore egne Anstræng- 
elser, ja at der af Naturen, som vi fødes ned, ligger i os 
en Ringeagt for Lyset, der i sig rummer et Had dertil, 
naar det kommer nær, om end Trangen til Lys i de sand- 
hedskjærlige kæmper imod den unaturlige Lysskyhed og 
Lyshadet. É 

Skylden for dette Misforhold tilskrives af de fornuft- 
troende mest Naturen, Samfundet, Omgivelserne; de kristne 
forstaar, at Hjemvejen til Lyset maa begynde med, at 
Mennesket maa gaa i sig selv, men at det uden en 
Frelser ikke kommer videre, fordi en stærkere Magt end 
vi holder os fangne. — — 

Det har været mig om at gjøre at komme ned til det 
Sted i os, hvor Hjærtets Veje deler sig. Naar jeg saa skal 
komme ind paa, hvad der for de kristne er Sandheden 
selv, saa vil jeg begynde med at sætte den Forskel mellem 

de fornufttroende og os, at for os er der et Sandhedens 
Kongerige med én eneste Herre og Konge, som er en 
enevældig Hersker, medens den for dem er en Univer- 
salrepublik med almindelig Stemmeret, i hvilken Sand- 
heden, eller dog Tilnærmelsen dertil, skal fræmgaa af en 
almindelig Forhandling, i hvilken ethvert tænkende Men- 
neske er stemmeberettiget. 

Vi fastholder, at denne Herres Rige her paa Jorden er 
hans Menighed, der tror paa ham og bekjender Tro paa 
ham som Jesus Kristus, Guds énbaarne Søn vor Herre; 
til denne Menighed har han betroet Himmeriges Nøgler, 
saa at Ingen paa fri Haand kan sætte sig selv i Forhold 
til Gud og gaa Menigheden forbi." 

Hvis dette ikke er Tilfældet, da er Daaben og Pagten 
et skammeligt Angreb paa Menneskets Frihed, og Menig- 
heden har da alle Dage øvet et skammeligt Aandstyranni 
over Menneskenes frie Hjærter og frie Tanker, hvilket nu 
maa afkastes af alle fribaarne Aander. Men dette staar 
fast, at Menigheden, den hellige almindelige Kirke er 
kjendelig for Venner og Fjender paa sin Pagt, og dette 
bliver nu mere og mere almindelig anerkjendt. 

Med Samtykke af Professor Fr. Nielsen skal jeg her 
meddele af et privat Brev fra Grundtvigs bekjendte Mod- 
stander Professor Caspari til Prof. Nielsen følgende 
Ytring med Hensyn til Grundtvig: det er Grundtvigs udøde- 
lige Fortjeneste at have paapeget det paany, at Kirken 
kjendes paa sin Pagt.”). — Naar Caspari ikke helt kunde 
stille sig paa Grundtvigs Standpunkt, saa laa det i, at han 
for sin videnskabelige Samvittighed ikke mente at kunne 
forlige den Frihed, som Oldkirken tog sig med Pagtens 
Ordlyd, med dette,.at Pagten skulde være fra Herren selv. 
Jeg skal.for min Del blot tillade mig denne Bemærkning, 


])y Dette Casparis Forhold til Grundtvig vil forhaabentlig nærmere 
blive belyst for Offentligheden af Professor Nielsen. 

at der er en anden Frihed, saa stor, at det forekommer 
mig rent umuligt, at kristne Mennesker skulde have taget 
sig den, og det er: i det hele at opstille en bestemt Pagt 
imellem Gud og Mennesker, naar en saadan ikke var 
givet af Herren selv; thi dermed siger man til Mennesker: 
I faar ikke Lov at komme til Gud, dersom I ikke gaar 
ind paa denne Pagt -— og til Gud: du faar ikke Lov at 
blive disse Menneskers Gud uden du binder dig til denne 
Pagt! Men dertil har Mennesker aldrig faaet Fuldmagt, 
og da vilde Menigheden træffes af Herrens Veraab over 
dem, der selv tager Kundskabens Nøgler. 

Men hvordan man nu end tænker sig Pagtens Oprind- 
else, saa vil sikkert hele den danske Menighed nu kunne 
mødes i dette: den hellige almindelige Kirke kjendes paa 
sin Pagt, og dersom denne ikke mere findes paa Jorden, 
da har Sandhedens Konge tabt sit Rige, og maatte da, 
som en Konge uden Land, være en falsk og indbildt 
Konge. 

Saa paastaar vi, at Ingen kan komme til Sandheden, 
Ingen finde den levende Gud, dersom han ikke vil bøje 
sig for Herrens Pagt med sin Menighed; den, der gaar 
uden om Menigheden, foragter Menigheden, og den, der for- 
agter Menigheden foragter dens Konge. Er Jesus Kristus 
kun Herre og Konge og Hoved og Rod og Stamme og 
Hyrde og Brudgom og Klippe og .Grundvold, fordi der er 
en Menighed, til hvilken han lyslevende, og virkelig til 
Stede, staar i et Forhold, der billedlig udtrykkes ved de 
nævnte Betegnelser, saa kan Ingen paa fri Haand være 
kristen og have Del i Kristendommen uden ved at gaa 
med i, være og blive i Menigheden, saa vist som Ingen 
ved sin Lovsang eller Tænkning kan gjøre sig til Under- 
saat i et fjærnt og fremmed Land, blive Lem paa et be- 
skrevet Legeme, som ikke lever nærværende i Nutiden, 
sætte sig ind som voksende Gren paa Beskrivelsen af et Træ 
eller bo i Tegningen 'til et Hus i Stedet for Huset selv. 

Dette bliver for mig det største Skjel mellem Rational- 
ismen og de kristentroende, at Rationalismen vil gaa uden 
om Kirken som en bestaaende Virkelighed. 

Hvad selve Pagtens Indhold angaar, vil jeg jeg fræm- 
hæve nogle Enkeltheder, hvor Adskillelsen træder skarpt 
fræm. 

Jeg vil begynde. med den tredie Trosartikel: jeg tror 
påa Helligaanden, den hellige almindelige Kirke o. s. v. 

Vi tror, at den hellige almindelige Kirke er bevaret og 
opholdt i den rette eneste Tro, som Luther siger, ved 
Helligaanden; men dette vilde være en Umulighed, dersom 
Helligaanden var en Skabning eller en upersonlig Kraft. 

Allerede Begyndelsen: ;;eg tror paa Helligaanden, 
kunde ikke udsiges i samme Aandedræt, hvor man. be- 
kjender 7ro paa Skaberen, uden at man derved gjorde 
sig skyldig i Afguderi, som jo er at dyrke Skabningen 
for Skaberen, saa at den hellige almindelige Kirke derved 
fra Begyndelsen af maatte have levet i grovt Afguderi. 
Men dernæst vilde Tro paa en upersonlig Kraft være Tro 
paa en blind Vejleder for os i vor Blindhed; Hellig- 
aanden arbejder jo i Menneskehjærtets Dyb; hvor vor Tanke 
og Bevidsthed ingenlunde rækker hen, skjønt derfra hentes 
de Tanker og den Villie, som bliver bestemmende for vort 
bevidste Liv; da trænger vi sandelig til at turde tro paa, 
at vi i dette blinde Hjærtedyb har en seende Vejleder, 
som aldrig tager fejl, fordi han ransager alle Ting, 
ogsaa Guds Dybheder, og aldrig skuffer, fordi han. er 
hellig. Vi tror, at han umulig kunde binde sig til Pagten, 
uden at denne var et Guddomsord, umulig kunde finde 
sig i, at Menneskene vilde binde ham dertil, uden at han, 
som elsker, Sandhedstrangen og Længselen efter det evige 
Liv i Menneskehjærter, maatte oplyse dem om, at de tog 
fejl i at oprette en saadan Pagt; Ingen af os, som traf et 
grædende, vildfarende Barn, som gik paa Gaden og spurgte 
om sit Hjem, vilde med Flid lede et saadant Barn vild 

eller gaa ligegyldig forbi, om vi vidste, hvor Hjemmet var; 


' langt mindre gjør Helligaanden, som skal vejlede os til al 
Sandhed, saaledes med dem, der er af Sandhed: med Guds 
Menighed her paa Jord. 

Ti tro paa Jesus Kristus, vor Herre, som Guds én- 
baarne Søn; men der gjøres af Rationalismen Forsøg paa 
at forklare dette. Udtryk som om det dog nok kunde 
bruges om Jesus, uden at betegne ham som andet eller 
mere end et Menneske. 

Jeg fremhæver igjen dette: jeg tror paa; er Jesus kun 
en Skabning, da kommer atter her Afguderiet igjen, og 


hans Menighed er da ingenlunde bleven vogtet af ham | 


som en Sandhedens Konge, men tværtimod bleven et 
Bytte for Løgn og Vildfarelse, efterdi det at tro paa Skab- 
ningen som paa Skaberen er utvivlsomt Afguderi, i 
hvilket Menigheden da fra Begyndelsen af maatte have 
gjort sig skyldig. 

Jeg vil endvidere fremhæve, at er Jesus kun et Men- 
neske, da kan Guds egen Aand, Sandhedens Aand, umulig 
stille sig som Tjener under ham, men maatte være Herre 
over ham; og det gjør dog Helligaanden; uden ham kan 
nemlig Jesus slet ikke være Menighedens Herre, han styrer 
den jo ved Aanden, som han sender, naar og hvor han vil, 
han, hvis Ord er Aand og er Liv. Og er Jesus ikke Gud, 
saa kan han ikke sige: hvo der har set mig, har set Faderen; 
saa har vi ikke blot ikke noget Ord, som hélt ud udtaler, 
hvad der bor i Gud, men saa gaar vi og vedbliver at gaa i 
Mørke i vort allervigtigste og allerdybeste Forhold: For- 
holdet til Gud; men saa kan vi ejheller bekjende 7ro paa 
Gud Fader almægtigste. Thi det vanskeligste at faa Magt 
over her i Verden er Menneskehjærterne; dem magter 
kun Kjærligheden. Er saa Jesus Kristus kun et Menneske, 
ja saa er han guddommeligere end Gud selv, hvis man 
kunde sige noget saa meningsløst; der gives nemlig Intet 
mere guddommeligt end Kjærligheden; har han nu ofret 

sig i Kjærlighed for os kun som Menneske, da maa vi 
vel spørge: hvad har da Gud ofret? At Gud lader en af 
sine Tjenere ofre sig, koster jo ikke ham selv noget; 
men er Jesus Faderens énbaarne, Gud med ham, da er 
Guddommen steget ned til os for at vise sine Venner den 
største Kjærlighed, som jo er den at ofre sig for dem. 
Og vi alle, som har lært den levende Ihukommelse af 
ham, der udgød sit Blod for os til Syndernes Forladelse, 
saaledes som Nadverordene siger os det, vi véd jo dog, at 
først derved har Guds Kjærlighed overvundet vore Hjærter. 

Vi tror paa Gud Fader den almægtigste; vi tror paa, at 
, Skabningen er i Skaberens Magt, og at Skaberen kan 
gribe frit ind i denne Verden, med andre Ord: vi tror, at 
Miraklet kan finde Sied — heri atter forskjellig fra Ra- 
tionalismen, som anser Miraklet for umuligt og uforeneligt 
med Verdensordenen. 

Der er ingen Mening i denne Indvending; thi han, der 
gav os fri Villie og Ævne til at gribe ind i Verdens (1ang 
i Forhold til vore Ævner og Kræfter, griber selv ind med 
sin Kraft, har selvfølgelig ej tabt sit Ords Kraft, siden 
han skabte Verden, og hans Frihed er ikke det mindste 
mere uforligelig med Verdensordenen end vor Frihed er 
det, om end det overgaar vor Forstand, hvorledes han i 
det enkelte bærer sig ad dermed. 

Her vil jeg standse, idet jeg mener herved at have 
angivet nogle Hovedtræk af Forskellen mellem Rational- 


isme og Kristentro. 
: FREDERIK. JUNGERSEN. 


Caroline Amalie.” 


Af L. SCHRØDER. 


Caroline Amalie blev født den 28. Juni 1796 i Kjøben- 
havn, og til denne Stad har hun været knyttet i det 
meste af sin Barndomstid. Hendes Moder var den ulykke- 
lige Dronning Caroline Mathildes Datter. Hendes Fader 
var Hertug Frederik Christian af Augustenborg (fd. 1765, 
dd. 1814). - Denne Mand fik straks efter sit Bryllup (1786) 
Sæde i Gehejmestatsraadet, blev 1788 Patron for Kjøben- 
havns Universitet, 1790 Formand for en Kommission til 
de lærde Skolers Forbedring, 1796 Formand for en Kom- 
mission om Oprettelsen af et naturhistorisk Museum og 
1801 Medlem af Styrelsen for den botaniske Have. Han 
har med Held virket for, at Universitetets Jordegods gik 
over til at blive Arvefæste. 1805 fik han oprettet en 
»Direktion« paa 3 Medlemmer for Universitetet og det 
lærde Skolevæsen, hvori han selv blev Formand, medens 
Embedet som Universitetspatron og Kommissionen for de 
lærde Skoler ophævedes. Denne mangfoldige Virksomhed 
knyttede Hertugen til Kjøbenhavn. Men heri skete der en 
Forandring, da han følte sin Slægt forurettet ved den 
danske Régerings Forsøg paa at inddrage Holsten under 
Kongelovens Arvefølge, og især da han efter sin Broders 
pludselige Død 1810 var optraadt som Frederik VI.s Med- 
bejler til Tronfølger-Værdigheden i Sverig. Nu blev hans 
Stilling i Kjøbenhavn pinlig, og Als blev Familiens stadige 
Opholdssted i de Aar, da Datteren naaede den voksne 
Alder. »Jeg er inderlig glad ved at være dansk,« har 
Caroline Amalie en Gang sagt, »jeg regner det for et af 


)) Ved Siden af Caroline Amalies i Bogen om Peter Rørdams 
offentliggjorte Breve og det, Fr. Barfod har skrevet om hende, har 
jeg havt nogle hidtil utrykte Breve at holde mig til under Forsøget 
paa at tegne dette Karakterbillede. 

mit Livs største Velsignelser, at jeg er dansk.« Denne 
Ytring kan nok hænge sammen med, at hun som Barn 
har levet i Danmarks Hovedstad. 

Hertug Frederik Christian af Augustenborg har ikke 
blot vundet et Eftermæle som Leder af det højere Under- 
visningsvæsen i Danmark i Slutningen af forrige og Be- 
gyndelsen af dette Aarhundrede. At han kunde optræde 
som Reformator paa dette Omraade, hang sammen med, 
at han selv var en højt dannet Mand og stærkt paavirket 


af de Tanker, som i hans Tid var mest fremme. Derfor" 


støttede han den danske Digter Jens Baggesen og den 
tyske Digter Fr. Schiller. Jens Baggesen rejste udenlands 
for at studere Skolevæsen og derfra meddele Hertugen, 
hvad han selv havde lært. Fr. Schiller skrev sine mærke- 
lige Breve »om Menneskets æsthetiske Opdragelse« til 
Hertugen; dette er Grunden til, at de ikke mere ere til i 
deres oprindelige Skikkelse — de brændte med Kjøben- 
havns Slot. Det kom Caroline Amalie til Gode, at hendes 
Fader hørte til dem, der havde vendt sig imod det una- 
turlige i den gamle Opdragelsesmaade. »Jeg kan aldrig 
nok takke Gud og mine Forældre,« har hun skrevet, »at 
være opdraget som Menneske og ej som Prinsesse.« 

I Barndomshjemmet var der politiske Modsætninger til 
Stede, og de er ikke sjældent komne "til Orde. ” Der er i 
A. D. Jørgensens Levnedstegning af Hertug Frederik Chri- 
stian i Brickas Lexikon hentydet til, at Frederik VI. af sin 

” Søster, Hertuginden, er bleven underrettet om de Forhand- 
linger, der fandt Sted imellem hendes Mand og Kong Carl 
XIII. om Tronfølgervalget i Sverig. I denne Sag maa der 
da have været Uenighed imellem de to Ægtefæller, og det 


har der ogsaa været med Hensyn til Evropas store Politik, , 


. som. man kan se af et Brev, Caroline Amalie skrev den 
18. Oktober 1837: »Hvilket Minde! hvilken Glæde opvakte 
for 24 Aar siden Efterretningen om denne Dags Tildrag- 

else!) Jeg erindrer, at min gode Fader kom listendes ind 
til mig en Eftermiddag for at fortælle mig Rygtet om de 
allieredes store Sejer mod Napoleon, listendes siger jeg, 
dette var af Skaansel mod min Moder, der hørte til det 
modsatte Parti; hun var stedse en ivrig Tilhænger af Na- 
poleon. Opvokset er jeg under politiske Discussioner og 
Dissentioner.« 

Caroline Amalie havde fra sin tidlige Ungdom af Sans 
for Skønheden, hvor den mødte hende i den udvortes 
Natur eller i Digtningens Verden. Om det første bliyer 
man mindet ved hendes Fortælling i et Brev fra 1837, 
hvori hun skildrer det første Indtryk, Rin-Floden havde gjort 
paa hende. -»Mit første Bekendtskab skete fra Ems af 
1818; vi roede langs ad Lahnen ud i Rinen, og min første 
Fornemmelse, da vi vare midt i den stolte Flod, var Ønsket 
at omfavne hele mit Rejseselskab! Jeg følte som en Slags 
Begejstring [ved] at se dette mit Barndoms og Ungdoms 
lidenskabelige Ønske opfyldt; jeg sværmede end mere for 
Rinen ved dens nærmere Bekendtskab, og husker, at jeg 
i Mannheim, lig Dogen af Venedig med det adriatiske 
Hav, formælede mig med Rinen med en Ring, som jeg 
kastede i den fra Slotshaven af... Hele Storhertugdømmet 
Baden er ét fortryllende Landskab. I Heidelberg levede 
jeg 1819 i fjorten Dage og beboede Landstedet lige ved 
Broen paa den højre Side af Neckar, hvorfra man har 
den smukkeste Udsigt til det gamle Slot.« : ; 

Den 27. Marts 1860 skrev hun i Nizza: »I Grunden 
bør man rejse for at erfare, at det dog er bedst hjemme. 
Efter min første Hjemkomst i Aaret 1822,. da: lærte jeg 
først ret at skønne paa mit Fædreneland. Syden har 
mange Fortrin; men Norden har ogsaa sine, og deriblandt 
den pludselige Overgang fra Død til Liv i Løvsprings 
Tiden! I Syden dør Naturen ikke ganske, den fører et 


7) Slaget ved Leipsig. 

sygnende Liv Vinteren igennem og bruger paa den Maade 
3 og 4 Maaneder til sin fulde Opstandelse; man gaar dag- 
lig omkring og ser paa Planterne og synes, at de i Maa- 
neder ej ere komne et Skridt videre! Jeg sværmer nu 
aldeles ikke for Nizza, ikke engang for dets meget prisede 
Klimat. Her er megen Blæst, og den driver dens kalk- 
agtige Jordbunds Støv en i Øjnene og i Halsen. Mang- 
foldige fremmede, hvoriblandt ogsaa jeg, gaar om Foraaret, 
ved stærk Solskin og blændende Lys, med blaa Briller. 
Mulig naar jeg blev her i Maj og i Juni, vilde jeg, hvad 
Naturens Skønhed angaar, fælde en retfærdigere Dom; 
dog frygter jeg, at Heden og den liden Skygge vilde be- - 
røve mig al Nydelse! Jeg takker Gud af ganske Hjærte, 
at Han har beredt mig et yndigt Hjem i Danmark.«') 
1875, da hun takkede for et Brev, hun havde faaet om 
en Rejse omkring i Danmark, tilføjede hun: »Jeg blev 
stedse kun ved Ønsket om at rejse Fædrelandet rundt, og 
det anført af Grundtvig; men derved blev det; at tage en 
Beslutning og udføre denne var mig stedse vanskeligt.« 
Om Caroline Amalies tidlig vakte Sans for, hvad be- 
tydningsfuldt der kom frem i Bøgernes Verden, kan man 
læse i et Julebrev fra 1837, hvori hun fortæller om den 
Sympathi, hun føler for Zngemanns Anskuelser, som var 
hende saare bekendte ved hans Skrifter. »Der var endog 
en Tid i min Ungdom,« fortsætter hun, »hvor jeg har 
sværmet for ham: 1815, da hans Masaniello udkom. Den- 
gang glædedes jeg ogsaa ved Tanken om det nye Liv, 
Grundtvig vilde bringe ind i vores dengang iskolde Kirke. 
Jeg véd ej, hvorledes Omstændighederne senere har ladet 
mig sove ind fra alle disse Ungdoms Forhaabninger.« 
Kommer vi endelig til Spørgsmaalet om, hvordan Ca- 
roline Amalie fra sin tidlige Ungdom af "har staaet over- 
for den kristne Tro, da har Fr. Barfod meddelt forskellige 


1) Hidtil utrykt Brev til G. Busck. 

Ytringer af hende om denne Sag: »Jeg havde kun liden 
Forstand paa Kristendommen, da jeg blev gift, skønt jeg altid 
havde haft Hjærte for den; men hele min Religionsunder- 
visning havde stadig været aldeles rationalistisk. — Jeg 
kan aldrig mindes en Tid, da jeg ikke havde Ærbødighed og 
Ærefrygt for Kristendommen; men det var en kold Ær- 
bødighed, en kold Ærefrygt, saa jeg blev aldrig ret varm 
for den.« Dette kan udfyldes ved, hvad hun 13. Oktober 
1842 skrev til P. Rørdam om den svundne Sommer, da 
hun under daglig Omgang med »den livlige og gracieuse 
Baronesse Elise Pechlin« ordentlig var bleven »ung igen, 
egentlig yngre end i min tidlige Ungdom, da jeg dengang 
stedse plagedes med en overdreven Skupuleusitet, der kom 
af den vrange Tro, at jeg ved min Gerning kunde vinde 
Himlens Salighed. Nu véd jeg, Gud være lovet, at dette 
blot kan ske ved Naade, og jeg kaster mig min Frelser i 
Armene, saaledes som jeg er.« 

i Dansk — opdraget som et Menneske, ikke som en 
Prinsesse — med vaagen Sans for -de store historiske Be- 
givenheder, for Naturens Skønhed og for Poesiens Verden, 
— fuld af Ærbødighed over for Kristendommen, men, da. 
hun var opdraget til i den at se en Aabenbaring af Guds 
Lov, tillige fuld af ængstelig Uro over, at hun ikke kunde: 
opfylde sine Pligter; saaledes maa vi tænke os den smukke: 
unge Fyrstinde, der 1815 blev gift med Prins Christian 
Frederik, som nogle Aar i Forvejen. havde skilt sig fra. 
sin første Ægtefælle, Moderen til Frederik VII, og som 
ved sin Færd i Norge havde paadraget sig Fredrik VI.s 
Unaade. 

Der har ikke været saa gånske lidt, hvori Caroline 
Amalies Gemal har lignet hendes Fader. "Prins Christian 
Frederik af Danmark havde som Prins Frederik Christian 
af Augustenborg levende Sans for Videnskab, Kunst og 
Skønlitteratur. Fra 1809 havde han staaet i Spidsen for 
Kunstakademiet. Han syslede ivrigt med Naturvidenskab- 

erne og tog-sig af Selskabet til Naturlærens Udbredelse, 
da det 1824 blev oprettet. Han var hyppig Gæst i de 
fornemme eller rige Huse, hvor man drøftede, hvad der 
… vedkom Skønlitteraturen, saaledes hos Grev Schimmelmann 
og hos Grosserer Constantin Brun, der var gift med 
Digterinden Frederikke Minter..… Damerne beundrede 
Prinsens »Apollo-Hoved« og sagde om ham, at han var 
skøn som Baldur og veltalende som Brage. Der gik stort 
Ry af, hvordan han som Formand for det norske Viden- 
skabernes Selskab 11. December 1811 i en smuk Tale 
havde takket Frederik VI. for Løftet om, at Norge skulde 
have sit eget Universitet. — Man kan ikke undre sig over, 
at denne Fyrste paa de store Rejser, han med sin Ægte- 
fælle gjorde til forskellige evropæiske Lande, baade dvæ- 
lede i .de smukkeste. Egne og traadte i Forbindelse med 
Kunstnere og Videnskabsmænd. Caroline Amalie har da 
i de Aar, da hun for det meste var udenlands (1818 og 
1819—22), haft rig Lejlighed til at udvikle sig til en 
alsidigt dannet Kvinde. — Før disse Udenlandsrejser 
havde det fyrstelige Ægtepar sin Bolig paa Slottet i Odense, 
idet Prins Christian Frederik var Guvernør over- Fyn; 
men fra 1822 boede de om Sommeren paa Sorgenfri 
(eller »Sorgenfrei«, som det for det meste blev kaldt før 
1848), og om Vinteren i Kjøbenhavn. 

Det har været en stor Sorg for Caroline Amalie, at 
hendes Ægteskab var barnløst. Men dette har igen vakt - 
hendes Trang til at tage sig af andres Børn. Særligt 
derved har hendes Liv faaet en stor Betydning for vort 
Folk, som-Tronfølgerens Gemalinde (»Prinsesse Christian«), 
. som Dronning og som Enkedronning. Den Gerning, 
hun kom til at øve over for fattige Børn, fik igen stor 
Betydning for hendes egen Livsudvikling. 

Den 7. Maj 1829 aabnedes Caroline Amalies Asyl. 
Det er det andet i Rækken af de danske Asyler. Det 
første var stiftet Aaret i Forvejen, og da havde Caroline 


— 

Amalie ogsaa været medvirkende. Men ved Åsylet fra 
1829 bar hun ele Bekostningen. 

En af de Mænd, der først stod Prinsessen bi i hendes 
Arbejde for Smaabørn, var en fransk reformert Præst, 
Genferen. Jean Antoine Raffard, som fra 1822 til 1851 
virkede som Præst i Kjøbenhavn. Han havde sin Sommer- 
bolig paa Frederiksdal, ikke langt fra Sorgenfri, og hørte 
med sin Hustru (Mariane de la- Roche) til Caroline Ama- 
iies stadige Omgangskreds. Indtil 1848 forestod han Ud- 
delingen af hendes milde Gaver til Nødlidende. 

Der er en Prædiken af denne- Raffard om »kristelige 
Asyler for smaa Børn«, der udkom paa dansk 1836. Den 
er oversat af den, 1802 paa Lolland fødte, Kateket ved 
Holmens Kirke Gustav Jacob Schaarup, som iblandt 
vore egne Landsmænd vel er den første, i hvem Caroline 
Amalie fik en dygtig Støtte under Arbejdet for Asylsagen. 
Peter Rørdam fortæller i et Brev fra 4. December 1834: 
»Schaarup vokser i Gunst hos Prinsessen og gaar gerade 
til Holmens Provsti, at sige med Tiden; snart fremtræder 
han som Forfatter i dansk Ugeskrift om Asyler, og han 
og jeg have en stor Plan for, hvormed vi haabe at er- 
hverve os en Borgerkrone: thi' alle ere Borgere og intet 
andet. Vi have nemlig tænkt paa at oprette et Asyl eller 
Planteskole for Smaabørn en gros.« 

Af disse Linjer fremgaar det, at P. Rørdam allerede 
1834 er kommen til at arbejde sammen med Schaarup i 
ÅAsylsagen.. Schaarup blev imidlertid syg og maatte for 
sit Helbreds Skyld rejse uden Lands; han fik kongelig 


Understøttelse dertil og opholdt sig i 17/2 Aar fornemmelig |, 


i Tyskland, Frankrige, Schweiz og Holland for at gøre 
sig bekendt med Asylerne og lignende Indretninger i disse 
Lande. Da han brød op fra Kjøbenhavn, anbefalede han 
? Prinsessen under hans Fraværelse at benytte Peter Rør- 
| dams Bistand i sit Asyl. Fra 1836 foreligger der saa 


| flere Vidnesbyrd om, hvordan Rørdam — ligesom Schaarup 
»Danskeren«. XI. 6 

før — »voksede i Prinsessens: Gunst«. Den 3. Maj skrev 
hun til ham: »De vil tillade mig end een Gang at takke 
Dem paa det hjerteligste for Deres ypperlige Undervisning 
i Asylet om Søndagen. og tillige modtage min gentagne 
Forsikring om, at denne Undervisning ogsaa har tjent os, 
Deres voksne Auditorium, til sand Opbyggelse!« Den 10. 
Maj nævner hun Rørdam, Paulli og Schaarup som Navne, 
hvortil hun knytter »store Forhaabninger for det elskede 
Danmark«: »Disse 3 sande Herrens Tjenere vil ved den 
Almægtiges Bistand blive til rig Velsignelse for Fædre 
landet. Gud holde sin Haand over dem alle og velsigne 
dem ogsaa med Hensyn til vor fælles Yndling-Sag med 
Visdom, saa at de danske Asyler maa vorde Opfostrings 
Skoler til sand Kristendom! Jeg kunde misunde Tilhører- 
inderne i Asylet hver Søndag; i Aanden er jeg der stedse 
nærværendel« 1. Oktober' skrev hun: »Den 9. og 16. 
Oktober ere de tvende Søndage, Prinsen kan gøre Regning 
paa at være i Lyngby. Vi glæde os begge meget til at 
høre Dem præke.« 

Rørdam, der nys selv var kommen i Lærlingeforhold 
til Grundtvig og i 1834 med Iver havde givet sig til at 
læse Saxo, har i sine Samtaler med Prinsessen ogsaa 
paavirket hende i fædrelandsk Retning. Da hun første 
Juledag 1837 skrev, hvad der alt er anført, om. sit Ung- 
.. doms-Sværmeri for Ingemann og om sin Glæde ved Tanken 
om, at Grundtvig skulde bringe Liv ind i den iskolde 
danske Kirke, men tillige om, at hun var sovet ind fra 
alle disse Ungdoms-Forhaabninger, tilføjede hun: »Men 
jeg ved, at Gud siden 2 Aar lod mig mødes med en Mand, 
kaldt Rørdam, der stærkere end nogensinde før vakte alle 
disse Forhaabninger om en friskere, mere energisk Tid 
for det kære Fædreneland, og foranledigede, ved det Ind- 
tryk, han gjorde paa mig, at jeg nu er saadan grebet af 
Idealet af Danmarks Fremtid, at jeg haaber ej at. slippe 
det, saa længe jeg lever her nede.« ] 

En Maaneds Tid i Forvejen (28. November 1837) havde 
hun skrevet til Rørdam: »Jeg sidder nu ved mit sorte 
Bord i min inderste Stue og glæder mig ved Erindringen 
om de Samtaler, jeg ofte havde med Dem paa dette Sted. 
Jeg skylder Dem meget, uendelig meget, rettere Gud; ved 
at have ført mig sammen med Dem har han vakt en Slags 
Begejstring hos mig til at hellige Danmark mit jordiske 
Liv. Bed Ham nu, at denne Begejstring ikke maa ud- 
slukkes, men blive til en Livsflamme, at den ikke maa 
slukkes nogensinde, men at den maa føre mig gennem 
gode og onde Dage indtil Maalet.« 

"Det har ikke været mange Samtaler imellem P. Rør- 
dam og Prinsesse Caroline Amalie, der have havt den 
afgørende Betydning til at opildne hendes Kærlighed til 
og store Forhaabninger om Danmark og det danske Folk 
og hendes hjærtelige Trang til at vie sit Liv til dets Tje- 
neste. Der kom nemlig snart en Afbrydelse i P. Rørdams 
Virksomhed ved Asylet ligesom' før i Schaarups. Han blev 
syg, og Lægerne frygtede, at det -skulde være en begynd- 
ende Strubetæring. . De tilraadede en Rejse til Syden, men 
fremfor alt, at han skulde hvile sig. 

Den 18. April 1837 meddelte Prinsessen ham, at hun 
tilfældigen havde 300 Rdl. at raade over, som hun vilde 


bede ham nytte til en Forfriskningsrejse i Indlandet. Den - 


følgende Sommer rejste han da rundt paa Sjælland for at 
glæde sig ved den skønne Natur og ved Omgang dels 
med sine Præstevenner dels med Digterne i Sorø. Hans 
Helbred blev imidlertid ikke bedre. Derfor sørgede Caro- 
line Amalie for at skaffe ham Understøttelse til en længere 
Udenlandsrejse, og paa denne vandt han virkelig sin Helbred 
tilbage. 

Denne Rørdams Udenlandsrejse, paa hvilken han først 
var i Tyskland og senere over England rejste til Madeira, 
gav Anledning til en livlig Brevveksling mellem hans høje 


Velynderinde og ham. Prinsessens Breve vidne om hendes 
. 5 6t 

Omhu baade for Rørdams legemlige og for hans aande- 
lige Sundhed. 2. September 1837 indskærper hun ham, 
at det er hans Pligt »at vegetere«: »Hellere undværer 
jeg Deres Breve — i hvor usigelig gærne jeg modtager 
dem — end som at maatte frygte, at De overanstrengte 
Dem i mindste Maade med at skrive dem.« 21. Oktober 
derefter beder hun ham gøre sig bekendt med de Erfar- 
inger, man i Sydtyskland har gjort om Latinens Betydning 
som Dannelsesmiddel: »Man har fundet, at af alle dem, 
der ved de offentlige Forhandlinger holde Taler, tales 
bedst, grundigst, mest logisk af dem, der ere klassisk 
dannede, og mindre klart af dem, der ere dannede i Real- 
skolerne.... Jeg haaber, De gjør Dem ret bekendt med 
alle Erfaringer i denne Henseende. Dette er af stor 
Vigtighed for det kære Fædreneland, hvor Latinen har saa 
heftige Modstandere. Ikke alene af Kærlighed til Fædre- 
landet, men ogsaa af oprigtigt Venskab for Dem ønsker 
Jeg, som jeg alt tidligere har sagt Dem, at alt, hvad 
der kunde være ensidigt i Deres Omdømme, maatte 
svinde mere og mere,”) og at De maatte opnaa en saa 
klar Skuen, som det-er menneskelige Evner mulig! At 
jeg derved ogsaa kommer til at tænke paa det levende 
Ord og det døde Bogstav, aner De nok. De maa tillade 
mig at tro, at det døde Bogstav, dikteret af den Hellige 
Aand, har løsnet mange Tunger, som uden dette Ord 


1) Med den Bemærkning, som her er udhævet, kan sammenlignes, 
hvad Caroline Amalie den 22. Avgust 1838 skrev til Rørdam fra 
Ischl: »I Berlin har jeg rigtignok havt uhyre Glæde af at se og tale 
med Steffens. Maatte han udføre sin Plan at gæste Danmark i Sep- 
tember 18391 Ham maa De endelig lære at kende, det er en Mand, 
der vil kunne have megen Indflydelse paa Dem, han er saa generel, 
hos ham staar man ej i Fare for at forlokkes til eensidige Anskuelser. 
Dette er ikke noget specielt Vink til Dem; thi sandelig efter Deres 
Natur staar De ikke sønderlig Fare at blive udelukkende, men kun en 
almindelig Bemærkning, fordi jeg hader Eensidighed, muligen fordi jeg 
frygter efter min Natur lettere at forfalde dertil.« 

har været stumme alle Dage. Naar en Vens skriftlige Ord 
kan flyve ind i Sjælen, hvor langt mere da Guds Ord til 
hans Børn.« Den 2. December skrev hun til Rørdam, som 
nu var paa Madeira: »Deres aandelige Sundhed ligger mig 
ret paa Hjærtet. Jeg er ret spændt paa de Bemærkninger, 
De, haaber jeg, vil gøre over det sydlige Klimas Indvirk- 
ning paa Deres Sjæl. Den skyfri Himmel i Quisisana ved 
Neapel, hvor jeg tilbragte 5 Sommer-Maaneder i 1820, 
lettede mig enhver Bekymring, hjalp saa mægtig til at hæve 
over enhver Ting, der under en nordisk Blyhimmel vilde 
have været tungere at bære. Jeg følte tydelig: skulde 


man prøves haardt i Livet, vilde Prøven under en saadan 


Himmel være langt lettere. En yndig Natur er en stor 
Erstatning for andre Mangler; mig synes, den stemmer 
uvilkaarlig til Andagt. Jeg vilde, De var Digter, og kunde, 
greben af Begejstring ved Deres skønne Omgivning i Vinter, 
arbejde noget, som kunde vække den danske Ungdoms 
Aand, en Sæd, som efter 1000 Aar endnu bragte rige 
Frugter.« 25. Februar 1838 skrev hun: »I Tankerne ser 
jeg Dem stedse ved Strandbredden med et ubeskrivelig 
dybt, vemodigt Blik skuende ud over det majestætiske 
Hav; Andagt fylder Deres .hele Sjæl; Vemoden, Dem selv 
ubevidst, gælder dels Savnet af Deres egentlige Hjem i 
Himlen, og dels Skilsmissen fra det jordiske Hjem. Maatte 
Gud glæde Dem med Tilsagnet, at Han efter en Tid at 
have prøvet Dem, lagt Dem til Side, som De selv siger, 
ret til Gavns vil bruge Dem her paa Jorden; maatte Han 
ville gøre Dem til et af sine.særdeles udvalgte Værktøjer 
til at udbrede hans Rige paa Jorden.« 

Det var, medens P. Rørdam var udenlands, at Caro- 
line Amalie kom i personligt Forhold til Grundtvig. 
Generalinde Zytphen, f. Pechlin, havde først ved at for- 
tælle, hvordan Grundtvig havde udviklet Ygdrasilsmyten 
for hende, vakt Ønsket hos Prinsessen om at lære. ham 
at kende. Men der gik Aar hen, uden at det blev til 

noget. Samtalerne med Rørdam havde givet hende et 
nyt Stød i samme Retning som Fru Zytphens Fortælling, 
medens Schaarup har advaret hende imod Grundtvig.) 
30. November 1837 skrev hun: »Nu længes jeg ret efter 
Grundtvig og tror Øjeblikket nær, hvor jeg skal gøre hans 
Bekendtskab.« Den 21. Januar 1838 kunde hun fortælle, 
hvordan hun havde gjort det Bekendtskab, hun i Aar og 
Dag havde længtes efter at gøre: »I Tirsdags Morges Kl. 12 
bragte Prinsen Grundtvig op til mig og forestillede os gen- 
sidigen for hverandre. Men hør nu, hvorledes det gik til. 
I mit forrige Brev meldte jeg Dem, at Grundtvig havde 
søgt om at vorde fri for Censur. Dette bevilligedes ham, 
og da Prinsen kom fra det Statsraad, hvor dette var for- 
handlet, skrev han øjeblikkelig til Grundtvig for at lyk- 
ønske ham til Opnaaelsen af hans Begæring. Herpaa sva- 
rede Grundtvig Prinsen ved et personligt Besøg og ytrede 
ved denne Lejlighed Ønsket om at maatte gentage samme 
for at tale om en Ting, der laa ham paa Hjærtet. Sidste 
Tirsdag fandt dette andet Besøg Sted, og jeg havde bedt 
Prinsen i Forvejen, naar dette var Tilfældet, da ogsåa at 
lade mig nyde lidt godt deraf. Grundtvig har et herligt 
Aasyn! Han indtog mig straks ved et ubeskrivelig kærligt, 
mildt Udtryk. Han syntes især oplivet, saalænge Prinsen 
blev hos os, og jeg kan ikke nægte, at jeg følte mig ret 
lykkelig over. en saadan Mands sande Deltagelse for 
Prinsen, påa hvem Grundtvig atter har gjort det aller- 
heldigste Indtryk. Gud give fremdeles sin Velsignelse til 
dette Møde! Gud føre fremdeles Prinsens Hjærte til saa- 
danne Mænd! Om det Indtryk, jeg selv har gjort paa 
Grundtvig, ved jeg ej ret at gøre mig rede. Har jeg dog 


1) Fr. Barfods Mindeskrift, S. 50. Efter H. Rørdams Fremstilling 
i Bogen om Peter Rørdam skulde man ikke kunne slutte sig til nogen 
Grund-Uenighed imellem P. Rørdam og Schaarup. Hans Død af Tyfus, 
20. Marts 1838, meldtes P. Rørdam af Caroline Amalie som noget, 
der vilde volde ham stor Hjærtesorg. . 

" før troet at have gjort et fordelagtigt Indtryk der, hvor 
jeg kun gav Forestillingen om Kulde. Hos Grundtvig tror 
jeg egentlig ikke at have gjort et ubetinget fordelagtigt 
Indtryk. Fejler jeg her anden Gang, vilde det denne Gang 
være mig grumme kært. Imidlertid gør dette Bekendtskab 
mig usigelig lykkelig, og ret skulde det glæde mig, hvis 
denne Mand fandt det værd stundom. at skænke mig en 
Samtale, saa som jeg bad ham derom. Jeg ønsker saa 
inderlig at lære at elske Menneskene for deres egen Skyld 
og slet ikke med Hensyn paa deres Forhold til mig..... 
Fru Browne, en varm Tilhængerinde af Grundtvig, var 
i Aar for første Gang i Missionsforsamlingen og har for- 
sikret mig, at skønt hun i England havde været i mange 
slige Forsamlinger, havde der aldrig nogen tiltalt hende 
som denne; hun havde ret havt den Følelse at være blandt 
sande Kristne. Hun vil skrive til England, at hun aldrig 
der havde været forenet med saa mange sande Kristne 
som her i Kjøbenhavn. Hun tror ogsaa, at Grundtvig er 
kaldet til at virke-en ny Genfødelse blandt os.« — Den 
25. Februar 1838 skrev hun: »Jeg har havt endnu en 
Visit af Grundtvig, hvorved jeg følte mig langt anderledes 
a mon aise end første Gang, og jeg tror ogsaa, at han var 
mere tilfreds med vores anden Samtale end med den 
første. Første Gang (ved 'jeg nu) var han saa absorberet 
ved den Genstand, han havde forhandlet med Prinsen, 
Latinens Banlysning, at han ej havde Rum at opfatte noget 
derfra forskelligt. Hvilken interessant Mand! Hvor be- 
hageligt at kunne tale saaledes uden Omsvøb, at kunne 
sympatisere over de Fejl og Svagheder hos de kære Lands- 
mænd, som man saa gærne vilde bidrage sit til at rydde 
af Vejen. I disse Dage udkom et lille Skrift af ham, be- 
slægtet med Firkløveret, kaldet: Skolen for Livet og Aka- 
demiet i Soer. Fortalen er særdeles liberal, og den første 
Del, »Skolen for Livet«, meget klarere end hans sædvan- 
lige Skrifter og fuld af træffende og geniale Bemærkninger. 

»Akademiet i Soer« er mindre tiltalende, for mig i det 
mindste. Naar Skibsfarten atter er etableret, skal jeg 
sørge for, at De faar dette Skrift tilsendt.« 14. Maj 1838 
skrev hun endelig til P. Rørdam: »Grundtvig var hos mig 
i Morges. Vi talede meget om Dem, om Deres Tilbage- 
komst og Deres nærmeste Stilling. Denne ligger mig uhyre 
paa Hjærtet og var ofte Genstand for Samtale med den 
kære forklarede Ven (Schaarup). Grundtvig vil have Dem 
til Lærer i Skolen for Livet! Gud lede os til at finde den 
rette Stilling for Dem, nyttigst for Dem og for Danmark.« 

Caroline Amalies Virksomhed for Smaabørns Vel har 
bragt hende i Forhold til P. Rørdam, og denne har atter 
banet Vej for, at hun kom i Forhold til Grundvig. Sam- 
talerne med disse to Mænd saa vel som den sidstes Præ- 
dikener, Foredrag og Skrifter fik stor Betydning for Caro- 
line Amalies personlige Udvikling. Det er i denne Hen- 
seende betegnende, at hun baade glædede sig over Inge- 
manns Holger Danske, og over at den blev oversat paa 
tysk af Fru Zytphen. Hun optog i sin Sprogbrug Vendinger 
som disse: »Gid Holger maatte komme tilbage og føre sit 
Folk til stor og ædel Daad!« »Holger hviler ikke aldeles 
hos Morgana, oh, at vi endnu maatte opleve at hilse paa 
ham, at Danmarks gamle Dage alt vare gamle nok, for at 
han kommer og forynger de danske«. - I Grundtvigs Sang 


»Dronningens Skaal« fra 28. Januar 1840 forekommer 
følgende Vers: 


Prinsessen udspurgte en graanet Skjald 
om Danmarks kronede Dage; 

hun spurgte med Vid og med yndigt Smil: 
»Naar kommer vel Holger tilbage ?« 


Men nu er Prinsessen vor Dronning klar, 
hun skinner paa Danemarks Trone, 

paa hendes og Valdemars Fødselsdag 

vi hilse vort Haab med sin Krone. 

Nu véd vi, om Holger ej kom i Gaar, 
han kommer, naar Dronningen vinker; 
derpaa da, med Dronningens Kronings-Skaal 
saa langt vi kan række, vi klinker! 

Dejlig er Dronningstolen. 


Det er ogsaa værd at mærke, at hun, naar hun i et Brev 
har fortalt om de svenske Studenters Vandring over Isen 
og Besøg hos de danske Studenter, og om at Handel og 
Vandel drives mellem Kjøbenhavn og Skaane, maa tilføje: 
»En glad Anelse rejser sig herved hos migl« 

I kristelig Henseende har Forholdet til Rørdam og 
Grundtvig bidraget til at hjælpe hende ud over »den vrange 
Tro«, at hun ved sin Gerning kunde vinde Himlens Salig- 
hed, og til at skønne paa, hvad der var givet hende i den. 
kristne Tro. I et Brev til Rørdam fra 30. November1837 
skriver hun om et Udbytte, hun i en anden Retning havde 
havt af de ny personlige Forhold, hvori hun var kommen: 
»Schaarup og jeg ere enige med Dem, at Bibelundervis- 
ningen maa først ende med Aabenbaringen, — — det ny 
Jerusalem slutter jo først Tiden. Derfor det ufuldendte, 
fragmentariske i min Religions-Undervisning; thi den hørte 
jo op med Jerusalems Forstyrrelse. Aldrig havde man 
fortalt mig om Legemets Opstandelse, og ubegribeligt var 
det, at jeg aldrig tænkte over disse Ting.« 

Oplysningen om Forskellen imellem Ord og Bogstav 
vedblev derimod i mange Aar at være Caroline Amalie 
fremmed, som man kan se af hendes Brev af 17. Februar 


1869 til G. Busck: »Det vil glæde Dem at erfare, at i 


dette Efteraar, ved at læse i Grundtvigs »kristelige Børne- 
lærdom« er det levende Ord ganske anderledes gaaet op 
for mig end tidligere, og jeg synes at spore mere Liv hos 
mig. Bed nu for mig Silding, at Livstegnene: Bekendelse, 
Forkyndelse og Lovsang rigtig maa opstaa i mit Hjærte.« 

I et hidtil utrykt Brev til G. Busck fra 11. Oktober 
1864 takker hun ham ret hjærteligt for et Brev, han 


' 

har skrevet til hende: »Ret ofte skal dette gennemlæses, 
og stedse mere og mere ved den Helligaands Bistand vil 
jeg tilegne mig dette Troens Ord ved vor Daab og ved 
vor Altergang. Daaben har hidindtil været mig vanskelig 
at fatte; dog, Gud ske Lov, ved en lille Bog om Daaben 
af Præsten ved den lutherske Menighed i Nizza, en rigtig 
Guds Mand, er Daaben bleven mig langt klarere.« 
Det er værd at lægge Mærke til Caroline Amalies Stil- 
ling overfor disse . Spørgsmaal, som vedrøre Kærnen i 
Grundtvigs kirkelige Vidnesbyrd. Deraf fremgaar det jo 
nemlig, at det ikke! var, fordi hun forstod Grundtvigs 
"Tankegang i det enkelte, at det var bleven hende en 
Hjærtesag -at støtte ham, men fordi hun i ham saa en 
mægtig Personlighed, der var oprejst i hendes elskede 
Folks Midte, og som havde en stor Gerning at udrette der. 
” Dette fremgaar maaske dog allerklarest af et hidtid utrykt 
Brev af 18. Maj 1844 til Baronesse Stampe paa Nysøe: 
»Kjære Baronesse Stampe! Jeg er Dem uendelig forbunden 
for Underretningen om vor kjære Grundtvigs Behov af 
Landluft i Sommer, jeg skal 'sørge for at han faar et pas- 
sende Landsted. Hvor gjerne overlod jeg Dem den Glæde 
at samle Bidrag og stak mig selv bag ved Dem, som Æren 
egentlig tilkommer, thi hos Dem opstod Tanken om. Op- 
hold paa Landet; dog naar Gaven til et sligt Ophold 
kommer fra Kongen og mig, troer jeg, at den mindst 
saarer hans Delicatesse, og at glæde og vederqvæge denne 
kjære Ven er jo Hovedhensigten. . Gud opholde ham endnu 
længe, denne Kjæmpe-Aand, denne Prophet, der ei gjelder 
i sit Fædreland, fordi han seer en Menneskealder forud 
ind i Fremtiden. Hans Bortgang vilde være mig og den 
lille Flok, der med Hjertet hænge ved ham, et uopretteligt 
Tab. — Hvor er det mig kjært, at jeg ganske deler Deres 
Begejstring for de udmærkede Aander. — Gud opvække 
mange saadanne i det ubeskrivelig elskede Danmark. — 

Min venligste Hilsen til alle Nysøes Beboere, først og 
fremmest til Dem Selv! Caroline Amalie.«?) 

Hermed er det værd at sammenholde, hvad hun i Marts 
1853 har skrevet til Biskop Mynster, og hvorom hun 
gjorde P. Rørdam en Meddelelse. Biskoppen havde taget 
AÅnstød af, at Præsterne tog Sæde i Rigsdagen; men hun 
fandt, at det i den vanskelige Overgangstid var »et uaf- 
viseligt Gode«, at Mænd som Grundtvig og P. Chr. Kierke- 
gaard tog Del i Forhandlingerne. »Hvad Grundtvig an- 
gaar,« tilføjede hun, »da ved jeg, at han betragter det som 
et Guds Kald i dette Øjeblik at tale Fædrelandets Sag i 
Rigsdagen, og den Herre, der sender ham, vil nok vogte 
ham, saa han ikke farer vild. . . . En saa ualmindelig 
Aand, med en saadan Fylde af Kjærlighed, burde tilvisse 
anderledes paaskønnes af os! Oh! at Gud snart vilde 
bønhøre mig og bryde den Væg, der er bygget mellem 
Dem og ham, bygget af Djævelen, saa kun Herren selv 
kan bryde den! Men at den. vil blive brudt, det ved jeg; 
thi begge ere de af Herrens ypperligste, dyrebareste Børn, 
og Han vil drage deres Hjærter til hverandre i deres 


ældste Dage, og da vil den danske Kirke fejre sin Tro- - 


lovelses- Fest.« 

I Vinteren 1843—44 havde Grundvig holdt de Foredrag 
over græske og nordiske Myter og Oldsagn, som han et 
halvt Aars Tid efter lod trykke under Navnet »Bragesnak«. 
I det femte havde han dvælet ved Leto og hans Tvilling- 
børn, Apol og Artemis. Leto, fandt han, maatte svare til 
alt, hvad Skjalden føler, naar Aanden kommer over ham, 
og ikke blot hans Kinder blusse, men Jorden brænder 
under ham, til Ordet bryder ud, det dunkle, men mægtige 


1) Dette Brev har jeg havt Lejlighed til at afskrive paa Nysø 
ligesom det, jeg har offentliggjort i dette Tidsskrifts Bind X, S. 16, 
om Thorvaldsens Død, med hvilket det bør sammenlignes. — Digtet 
»Lille Tuborg« vidner om, hvad der kom ud af Dronningens Omsorg 
for Grundtvig. Poet. Skr., VI., Nr. 125. 

poetiske Ord, der lyder som et Orakel-Sprog, og snart 
spruder Ild, snart straaler Lys til alle Sider, og først, 
naar Aanden bortdrager og Issen afkøles, klinger dæmpet 
i Takt med Citaren og Hyrdefløjten, og taber sig i en 
rislende Velklang som Bækkens i Enge. I den ømme Leto 
med det himmelblaa Slør, og i hendes Søn med Guld- 
Sværdet, med Sølver-Buen og Lavrbær-Kransen, har vi det 
dejligste Billede, vi kan tænke os, paa Skjalde-Aaren og 
Skjalde-Munden i deres uopløselige Forbindelse, der vil 
føles og besynges, saa længe Hjærter smelte og Skjalde 
fødes. Apollos Søster, Artemis med (Guld-Tronen og 
Guld-Tenen, maa svare til ham, omtrent som det inden i 
os, der lyder, saa ingen hører det, svarer til det højrøstede 
Ord paa vor Tunge; og noget lignende maa have svævet 
for de græske Skjalde, naar de saa Apollo spejle sig i 
Solen og Artemis i Maanen; thi Maaneskinnet, ved vi alle, 
er ikke blot Nattens blege Lys, men ogsaa Billedet paa 
den drømmende Tilstand, hvori man ikke ret ved, om man 
vaager eller sover, og har ondt ved at skille Nat fra Dag, 
da det ene smelter i det andet. Under denne Skikkelse 
kan Artemis da heller ikke være nogen af Skjaldenes 
gode Tilhørere eller Tilhørerinder, endsige Skjaldene selv 
eller Kunstnerne, ubekendt; thi -hver Gang der svæver 
noget himmelsk for os, ligesom Maanen kan lege Tit med 
os i den grønne Lund, eller naar noget poetisk, vi dunk- 
elt mindes, farer os forbi, da er det Artemis, der ikke 
kan lide at blive stirret paa. — Denne Opfattelse af 
Artemis ligger til Grund for Digtet »til Danmarks Dron- 
ning, Dagmar den anden, Karoline Amalia den første«, 
hvormed den trykte Bragesnak indledes: v 


Kender du de klingre Røster 
under Sløret himmelblaat, 

om Apollon og hans Søster: 
Maanens Mø og Solens Drot, 

Artemis med Gylden-Tenen, 
hvid som Sneen, let som Renen, 
med de blide Bueskud ? 


Sværmersken paa Bjærgetinde, 
Dronningen for Hjærnespind, 
Blomsterlandets Jægerinde 

i det klare Maaneskin: 

lever hun ej i dit Indre, 

naar de milde Øjne tindre, — 
Odin selv er ugleblind. 


Ja, hvis ej det Odinsøje, 

Mimers-Brønden "har i Pant, 
er, som Borg paa Taagehøje, 
lutter Blændværk, idel Tant, 


da udsprang hun, med Guld-Tenen, 


atterfødt, paa Skjoldung-Grenen, 
ved din Fødsel under Ø. 


I dit Øje, naar det tindrer, 
det sig spejler soleklart, 

du dig som en Drøm erindrer 
end den gamle Skyttefart 
som en himmelsk Jægerinde 
gennem Sky paa Bjærgetinde 
i det klare Maaneskin. 


Drømmen vild da skinner fager, 
Buen spændes i dit Bryn, 
Jagtens Lyst din Sjæl indtager, 
Tanken tumler sig som Lyn, 
Horn som Lur' i Skoven dønner, 
Pilen suser, Hjorten stønner, 
højt og skingrer Hundeglam. 


Men da fløjter Nattergalen 

i den dunkle Midnatsstund, 
-derved danser i Løv-Salen 
hvert et Blad i Bøgelund, 
Buen synker da med Brynet, 
i en Taare slukkes Lynet, 
Horn og Hunde tie kvær. 

Da, i Glans af Ædelstenen, 
hviler du paa Gylden-Skrin, 
spinder flittig paa Guldtenen 
Lilje-Silken favr og fin; 

gennem Hjærte-Vølundshuset,”) 
som gør Vismænds Hoved kruset, 
spinder du en Ledetraad. 


Ja, hvor Hjærtens-Fryd er Gaaden 
for hvert Øje soleblindt, 
Kærlighed er Ledetraaden 

i den store Labyrint: 

Kærligheden hjærtespundet 

af Gudinden rosenmundet 

i det klare Maaneskin. 


Brast den hist i Blomsterengen 
og Apollons. Lavrbærlund, 
holde skal i Fuglesengen 

den dog vist ved Øre-Sund, 
bølge let i Fugletonen, 

væves kunstig paa Guldtronen 
ind i Sløret himmelblaat. 


Ja, paa Dane-Dronningstolen 
lykkes skal den Væv saa prud, 
alt som Straaler gaa fra Solen, 
milde Blik fra Ungdoms-Brud; 
saa, mens ÅAftensolen skrider, 
strimevis til alle Sider 

gaar den gyldne Ledetraad. 


Hvor den slipper, endes Møden,. 

vinker Himlens Rosengaard, 

hegnet ind med Aftenrøden 

til det store Hvile-ÅAar: 

vinker i de gyldne Sale 

dig fra: Tidens mørke Tale 

Evigheden soleklar. 

Er i te I SALTE LA reen 
1) Vølundshus er i Grundtvigs Billedsprog, hvad Grækerne kaldte: 
Labyrinten, hvori man let forvildede sig. s 

Det er rimeligt nok, at det forholder sig, saaledes som 
en god Ven af mig, der kendte Caroline Amalie godt, har 
sagt til mig, at dette Digt skulde man særligt lægge 
Mærke til imellem de mange, Grundtvig har skrevet til 
hende. Deri har han tegnet hendes Billede, som det stod 
for ham, og Billedet ligner. — 

Hvor stærkt Caroline Amalie end kan have været op- 
taget af, hvad hun hørte af Grundtvig og læste i hans 
Skrifter, — det virksomme Liv til Gavn for dem, der 
trængte til at hjælpes, vedblev at være hendes Hovedsag, 
og den søgte hun at drage sine Venner ind i. 

Hun fik Grundtvig til at møde i sit Asyl Jule- Aften 
1838. Da han atter var til Stede Jule-Aften-1839, lyk- 
ønskede han Dronningen med Herrens Ord: »Af de Spædes. 
Mund skal du beredes Pris,« idet han sagde: »Allerede 
forrige Jul, da jeg hørte vor Herres Jesu Pris af den 
glade Børne-Vrimmel, og hørte den gamle, mig fra Barn- 
"dommen velbekendte, uforglemmelige Tone »Et Barn er 
født i Betlehem,« da genlød det velsignet i mit Hjærte: 
»Velkommen igen Guds Engle smaa,« og jeg følte det 
med Fryd, at den er dog igrunden overstaaet, bortdrevet 
som Røgen, den ulykkelige Tid, som haver ingen Jul, 
ingen Himmel, ingen Engle, ingen barnlige Glæder, født i 
Paradiset; thi der er født en uy Tid med »Barnet i Bet- 
lehem«, som vel er spæd endnu, . men smiler sødt, skal 
vokse i Yndest for Gud og Mennesker, ære den himmelske: 
Fader og arve Riget.« 

Kort efter Peter Rørdams Hjemkomst fra Madeira, blev 
der ved hendes »kristelige Omsorg« dannet et lille Sel- 
skab, hvis Hensigt var: »a. at fortsætte den kristelige Op- 
dragelse hos de Børn, som udgaa af Sølvgadens Asyl; 
b. saa vidt muligt at sørge for, at disse Børn, naar de ere 
blevne konfirmerede, anbringes et eller andet godt Sted.« 
Hvert af Medlemmerne skulde vælge de Børn ud, det vilde 
have Tilsyn med. »Ved at samtale mildt og aabent med 

Forældrene; ved at besøge Skolen og paaskønne Lærernes 
Flid; ved at opmuntre Børnene til at overvære Søndags- 
Undervisningen i Asylet; og ved at lade Børnene komme 
hjem til os og der tale fortroligt med dem om Gud og 
den Herre Jesus, haabe vi, med Guds Hjælp at erhverve 
os en velgørende Indflydelse paa disse Børn, saa de, med 
Guds Velsignelse, maa forfremmes i Visdom til Salighed, 
i Yndest hos Gud og Mennesker.« Dette staar i Begynd: 
elsen af Protokollen, der blev ført af Foreningens første 
Sekretær, P. Rørdam; han efterfulgtes i denne Stilling af 
P. 0. Boisen. Da Caroline Amalie blev Dronning, over- 
-tog hendes Opdragerinde, Mademoiselle Delolme, Forsædet 
i Foreningens Møder, som holdtes en Gang om Maaneden 
paa Amalienborg. 

Denne Forening har med sine faa Medlemmer (først 
10, senere omkring 20) ikke kunnet udrette meget. Men 
ligesom det er værd at fremhæve, hvordan den har lagt 
Vægt paa Børne-Gudstjenesten i Asylet, til hvis Bane- 
brydere man aabenbart, hvad der tit glemmes, måa regnes 
P. Rørdam og hans Efterfølger, P. 0. Boisen, saaledes 
maa det navnlig fremhæves, at det samme Ønske om at 
gøre noget for de tidligere Asylbørn, som satte denne For- 
ening ind i Verden, snart ogsaa fremkaldte Asy/skoler. 

Den første af disse blev oprettet i Oktober 1838 efter 
en Opfordring, der var affattet af P.. Chr. Kierkegaard, 
og den var beregnet paa at holdes i Gang ved ulønnede 
Læreres Arbejde ligesom »det forenede Velgørenhedsselskabs 
Drengeskole«, som Fr. Barfod havde sat i Gang 1834. 
Peter Rørdam overtog Bestyrelsen af Skolen, hvor den liv- 
lige Fortælling af Bibelhistorien, Oldsagnene og Fædrelands- 
historien i Eorbindelse med bibelhistoriske og fædrelands- 
historiske Sange og Kæmpeviser skulde være Undervis- 
ningens Hoveddele. 

Da Caroline Amalie var Sen Dronning, havde hun 
flere Midler at raade.over end før, og det kom de danske 

Børn til Gode. Det var en Sommerdag, fortæller Barfod, 
da hun kørte over den jydske Hede, at hun sad med en 
af sine Hofdamer paa sin Vogn, og Samtalen var gaaet i 
Staa. Da kom hun, som vel ofte før, til at sysle med 
Tanken om, hvad der kunde gøres for Børnene, der kom 
ud af hendes Asyl, og hun besluttede da selv at oprette 
en Asylskole. Siden stod dette Øjeblik for hende som et 
af de lykkeligste i hendes Liv. Endnu samme Åften, da 
hun kom til Silkeborg, skrev hun til P. Rørdam og bad 
"ham fremsætte sine Tanker .om, hvordan en saadan Skole 
skulde være. Blandt andet kom den til at skille-sig fra 
den, der var oprettet efter P. Chr. Kierkegaards Opfordring, 
derved at den skulde have lønnede Lærere, som kunde 
være mere stadige i deres Gerning end de ulønnede. Dron- 
ningen vilde selv udrede Lønnen til dem. Foran i Skolens 
Protokol nedskrev hun selv Planen for den. Hun var sig 
det store Ansvar bevidst, som fulgte med at grunde en 
Skole, og dette Ansvar maatte føles desto stærkere ved 
den' Almueskole, der nu skulde grundes, fordi hun nærede 
det Ønske, at det maatte blive »en Normalskole for til- 
kommende Almueskoler«. Børnene skulde opdrages. i 
Gudsfrygt, i Tugt og Ærbarhed. De skulde undervises i 
bibelsk Historie og Religion efter Bibelen (»jeg ønsker, at 
Børnene maa blive ret bekendte med den hellige Skrift, 
at dens Læsning i Tiden maa blive dem til sen Nødven- 
dighed som det daglige Brød, og de bør derfor anvises 
til at slaa op i samme og læse Stykker deraf«), i Læsning, 
Skrivning og Regning. Ved Samtale skulde deres Nemme 
vækkes; »denne Slags Undervisning, hvortil hører nærmest 
at gøre dem opmærksomme paa alt, hvad der omgiver 
dem, særdeles den By og det Land, de leve i, vil vi med 
ét Ord kalde: give dem Forstand paa Livet.«") Drengene 


1) Formodentlig har der foresvævet Dronningen noget i Lighed 
med, hvad man nu kalder »Anskuelses Undervisning«, men som da 
»Danskeren«. XI. 3 z 

skulde lære at tegne og Pigerne øves i Haandarbejde. Det 
maatte aldrig tabes af Sigte, at Børnene i denne Skole 
hørte til Tjænestetyende- og Haandværkerklassen.  » Vort 
Ideal for Børnene i Tiden bør være: duelige Haandværkere 
og dygtige Tjænestepiger; en dygtig Haandværker hør have 
Hovednemme og Haandnemme for sit Haandværk; han 
bør forstaa sit Haandværk til Gavns og stedse prøve paa 
at fuldkomme det baade ved Eflertanke og Flid. Det er 
derfor højst vigtigt at aabne Almuens Børns Hoveder og 
øve dem i at tænke, søge at vække Livet hos dem og 
give dem Lyst til Arbejde. Lige saa vigtigt er det, at de 
lære alt, hvad der læres dem,.til Gavns, grundigt, saa at 
det lærte bliver deres Ejendom, sox… ingen og intet kan 
tage fra dem.« 

Den hele Plan, der er trykt i Fr. Barfods Mindeskrift, 
er værd at læse som et Vidnesbyrd om, hvor bange Dron- 
ningen var for, at man skulde stile for højt og forkvakle 
Børnene, medens det var hende om at gøre, at deres Øjne 
og Ører skulde lukkes op, og den saakaldte »Elementær- 
undervisning« tages med Alvor. 

I September 1841 sendte hun sin Plan til Peter Rør- 
dam, som da var bleven udnævnt til Sognepræst i Mern 
ved Præstø. Han skulde saa meddele den til Bestyreren 
for Skolen, P. 0. Boisen, og dens Lærere, Harald Boisen 
og Jomfru Jakobsen. »Maatte nu den Helligaand ret 


allerede var vel kendt i Tyskland. Rørdam maa i et-af sine Breve 
derfra have omtalt den for Dronningen. Thi i hendes Svar fra 18. Ok- 
tober 1837 hedder det: >Anschauungs Unterricht er netop den, jeg 
saa gærne indførte i mit Asyl. Der er af Rønne [den senere Præst i 
Magleby Marcus Clod Rønne] stundom gjort Forsøg derpaa, men ikke 
vedholdende, ikke udbredt nok.« Men denne Anskuelses-Undervisning, 
der skulde knyttes til Genstande i den udvortes Virkelighed, og som 
især den tyske Pædagog Frøbel havde ført Ordet for, gik for Dron- 
ningen i et med Grundtvigs >Skole for Livet«, den Skole, der havde 
det virkelige Liv med dets Opgaver i den indvortes som i den ud- 
vortes Verden til Maal. 

begejstre vor gode Grundtvig ved Indvielsen, og denne 
Begejstring meddele sig til dem, der skal varetage Skolen, 
og blive hos dem. Jeg kan ikke nok sige Dem, 'hvilket 
godt Indtryk Harald Boisen har gjort paa mig; i hans Øje 
laa der et Udtryk af dyb Følelse og Alvor tillige, som 
varsler godt. Ligeledes har Jomfru Jakobsen meget glædet 
mig i den Samtale, jeg havde med hende. Jeg kan i 
disse Dage kun tænke paa Skolen.« 

Den 19. September blev Skolen aabnet i en Bagbygning 
paa Nørregade. Da lød første Gang Grundtvigs smukke 
Sang: 

Der skinner en Sol i Lys og Løn, 
hvor Aand har Mund og Mæle; 

som Fugle smaa, naar Skov er grøn, 
da kvidre Barne-Sjæle: 


Vor Herre højt i Himlen bor, 
og der er godt at være, 

paa Englevinger smaa hans Ord 
fra Himlen Bud os bære. 


Og hvor, Guds Ord det lukkes ind, 
det lejrer sig .og sjunger: i 
Guds Fred! bliv Lys i Sjæl og Sind! 
bliv Sang paa Folke-Tunger ! 


Umælende som Hest og Hund 

er alle Dyr i Dale, 

men Folk gav Verdens Skaber Mund 
til med ham selv at tale. 


Saa luk da op nu Port og Dør 
for Herrens Ord i Skare, 
saa de saa tykt som aldrig før 
her ind og ud maa fare! 


Luk op i en lyksalig Stund 
dig for Guds Ord, hvert Ørel 
Og luk dig op, du Folkemund, 


med Ord, som du kan føre! 
<- 7= 

Ja, tal nu sandt om smaat og stort, 
og jævnt om alt det høje! 

Thi godt er alt, hvad Gud har gjort, 
og klart er Barnets Øje. 


Velsigne Gud vor Dronning from, 
som til den Id os sanker! 

Gid vidt og bredt der kvædes om, 
hun traf vor Herres Tanker! 


Livsalig hun i Herrens Navn 
oplukked Livets Skole, 

hvor "Ordet gaar til Folkegavn, 
som Straaler gaa fra Sole. 


Om Juleaften 1841 i Asylet har Dronningen Dagen 
efter skrevet saaledes til Peter Rørdam: »Jeg kom til 
Asylet Kl. 1. Alle vare samlede, .…deriblandt Paulli. Dette 
gjorde.mig lidt forknyt, da jeg havde forberedt mig paa 
selv at holde en lille Bøn, og Synet af den veltalende 
Mand gjorde, at Hjærtet kom mig op i min Hals; men jeg 
trøstede mig og tænkte: kommer du ogsaa noget ud af 
Koncepterne, saa kan din Ydmygelse være dig tjenlig, og 
jeg holdt Bønnen i Guds Navn. — Nu kom Grundtvig 
Kl. 3 og var ret begejstret i sin Tale. Jeg saa, at han 
var hjærteglad, og hvad han ej var i Asylet, blev han 
siden i Skolen, hvor vi Kl. 4 samledes til Juletræ. Gud 
give, De havde været iblandt os. Desværre maatte jeg ile 
hjem Kl. 5; men jeg var saa lykkelig ved Grundtvigs.Ord, 
saa fuld af Haab om virkelig at virke til Danmarks Vel- 
signelse! Nu skal jeg ret benytte den Jule Glæde, Herren 
har skænket mig, og i denne Vinter ret ivrigen tage mig 
af alle Asylerne, ogsaa af den af Dem grundede Asylskole.« . 

Den 24. Februar 1842 udstedte Christian VIII. et Re- 
skript, efter hvilket Dronningens Asylskole skulde være 
fritaget for det ellers lovbefalede Tilsyn af Sognets Skole- 
kommission og af Skoledirektionen i Kjøbenhavn. Kongen 

var, hed det i hans officielle Brev til Dronningen, »for- 
visset om, at den Asylskole, som Eders Majestæt har 
grundet og lader bestyre ved Pastor Grundtvig, saaledes 
er i de bedste Hænder, for at- svare til den veldædige 
Hensigt, den ifølge den Os forelagte Plan er givet.« 
Grundtvig traadte altsaa som Tilsynsmand med Skolen i 
Steden for alle de overordnede Myndigheder, der ellers 
havde med de kjøbenhavnske Skoler at gøre. 

Den 3. Oktober 1842 "blev der sunget en Sang af 
Grundtvig »i Dronningens Asyl paa Marmorpladsen«, hvor 
et rummeligere Hjem var fundet for det. »Nu har vi,« 
skrev Dronningen 13. Oktober til P. Rørdam, »flyttet vort 
Asyl fra Sølvgade til store Kongensgade, et Lokale, der 
vil behage Dem, og som jeg aldrig nok kan takke den 
kærlige Konge for.« Og den følgende Juleaften lød første 
Gang i Asylskolen Sangen: »Maria, hun sad paa Hø og 
Straa«, med følgende Vers, som ere udeladte i-»Sangværk 
for den danske Kirkeskole« : 


Til Minde om vor Frelsermand 
de klare Smaalys brænder, 
dem Dronningen i Daneland 
hver Jule-Aften tænder. 


For hende lyse hver en Gang 
den Himmel-Glans, hun mindes! 
For hende lyde Engle-Sang 

om, hvad i Krybben findes! 


Det lyse, lyde for enhver, 

som Visen ret-vil kvæde, 

i Morgengry og Aftenskær, s 
til evig Jule-Glæde. 


En Sang af Grundtvig, der knytter sig til Dronningens 
Asyl, skal endnu nævnes, den fra Stiftelsesdagen den 7. 
Maj 1846. Og der skal anføres nogle Vers af hans 
Dronning-Vise: Prag SS 

Imellem Dannekvinder alt som en Sol 
Amalia, hun sidder paa Dronningestol. 


Og over alle Roser, med Duften sød, 
er yndig Majestæten i Kaabe rød. 


Hun bærer og sin Krone, vor Dronning skøn, 
saa blidelig som Bøgen i Livkjortel grøn. 


Og højere end Lærken med Kaabe graa, 
hun stiger under Sangen til Himmelens Blaa. 


Den ømme Folke-Moder med Kærlighed, 
hun daler ogsaa gærne til Smaafolk ned. 


Det danske, som er mange for lavt og smaat, 
det kalder hun dog kønt, og det kender hun godt. 


Hun beder for de ringe, hun kæler for de smaa, 
hun lærer dem at smile som Himmelens blaa. 


Der findes igen Dronning paa noget Slot, 
som Børn af de fattigste kender saa godt. 


Velsignet være Dronningen moderlig! 
ved danske Hjærters Hylding forynge hun sig! 
Over Dannemænds Hjærte fører Dronningen Spiret! 


1848, da det blev meldt Grundtvig, at man i Kjøben- 
havn skulde hade Dronning Caroline Amalie, skrev han i 
'sit Ugeblad »Danskeren«, at det Rygte var af tysk Op- 
rindelse, og at det med Flid blev udspredt, siden hun 
besteg Tronen, fordi hun, som det hed, »gik udelukkende 
i danske Kirker, og mest hvor den w/tradanske Vartov- 
præst førte Ordet, ikke blot lod sig Nordens Myter og 
Nordens Historie foredrage i en snæver Kreds af ham, 
der gør alt nordisk til dansk og løfter alt dansk til Sky- 
erne, og hader altsaa Tyskerne, ikke blot gjorde alt det, 
men oprettede paa egen Bekostning, og plejede med mage- 
løs Omhu en Asylskole under den samme dansk-gale 

Vartovpræsts Bestyrelse, en Skole, hvor alting var pære- 
dansk fra Top til Taa, hvor de fattigste danske Børn 
lærte med Lyst at kende deres Folk og Fædreland og 
Modersmaal, saa godt som ingen af de rigeste, en Skole, 
som daglig genlød og endnu genlyder af danske Kæmpe- 
viser og Folkesange, danske Ordsprog og Fortællinger, 
som ellers var stumme.« — Efter saaledes at have søgt 
at mane det falske Rygte ned som udspredt af Danmarks 
Fjender, opmuntrede Grundtvig sine Landsmænd til at 
fordoble Kærligheden til hende, »Datteren af Danmarks 
Kronprinsesse, Lovisa Augusta den Elskede, Enkedron- 
ningen'| efter Kong Christian den Højmodige, hvis trofaste 
Ægtefælle, tro til Døden, hun var i en hel Menneskealder; 
Folke-Maderen, som søgte den Moderglæde, hun ej fandt 
påa Borgen, i vore Hytter, i Midten af de fattiges Børn i 
Tusindtal, som jublede, naar de saa hendes milde Ansigt, 
som vilde hulke, naar de saa hendes Kummer, og som 
vil 'synge hendes Viser og velsigne hendes Navn for deres 
Børn, saa Viserne skal lyde og Navnet skinne fra Slægt 
til Slægt, endog over Dronning Dagmars, ved Siden af 
Danebods !« 3 

Det var Harald Boisen, der havde det stadige Ar- 
bejde i Asylskolen, til han 1851 blev Præst i Mjolen; saa 
blev P. O. Boisen, Grundtvigs Svigersøn, den egentlige 
Leder. Skolen var imidlertid bleven flyttet op i Stuehuset 
under den Vindmølle, der stod paa Volden ved Vesterport. 
Il November 1860 fik den kvindelige Afdeling sin særlige 
Forstanderinde i Fru Susette Mariboe,. fd. Dalgas. Da 
jeg lærte P. O. Boisen at kende, havde han til sine Med- 
hjælpere Niels Lindberg og Chr. Thurah; selv har jeg 
været Lærer paa Asylskolen, medens Chr. Thurah et halvt 
Aars Tid havde Orlov for at rejse udenlands. Den større 
Drenge-Skolestue, som vendte til den Side, hvor Vesterport 
laa, var meget hyggelig — det var i den, at P. 0. Boisen 
holdt Danske Samfunds-Møder; derimod var det et mindre 

godt Rum, hvori de ældre Drenge blev underviste; det laa 
”ind imod Møllen. Pigernes Skolestuer var paa første Sal. 
Som Lærer har jeg engang havt Dronningen til Tilhører 
ved min Undervisning. Det var jo noget højtideligt, naar 
Vognen med de fire Heste og de røde Liberier kom op 
over Volden, og jeg var sikkert ikke særlig frimodig, da 
jeg i hendes Nærværelse fortalte om Hunner og Gother. 
Maaske har hun ogsaa havt sine Tvivl, om det, jeg med- 
delte, kunde komme ind under »Skolen for Livet«. < Med 
udelt Glæde mindes jeg Skolens Skovtur, som endte paa 
Sorgenfri, hvor Børnene i det saakaldte norske” Hus -be- 
værtedes med Jordbær. Saa vidt jeg husker, fik de bagefter 
en Baadtur paa Lyngby Sø. Ogsaa Frede Boisen har 
undervist paa Drenge-Asylskolen. P. O. Boisen døde 21. 
August 1862,") og da blev Drengeskolen først helt skilt ud 
fra Pigeskolen og 1876 siden nedlagt. Den 15. Juli 1865, 
da det var 50 Aar, siden Caroline Amalie som Prins Chri- 
stian Frederiks Hustru holdt sit Indtog i Kjøbenhavn, bad 
man hende om at lægge Grundstenen til en ny Bygning i 
Rigensgade, der skulde rumme baade Asylet og den kvin- 
delige Asylskole; den nødvendige Pengesum til denne 
Bygning var sammenskudt af Venner, der vilde give Enke- 
dronningen et Vidnesbyrd om deres Kærlighed. Asylet og 
Asylskolen blev 1870 ved hendes Testament indsat til 
hendes Årving; det er en Sum af omtrent 300,000 Kroner, 
hvoraf -Renterne bruges til at underholde disse Stiftelser. 
Asylet optager nu omtrent 130, i Ægteskab fødte, fattige 


7) Da G. Busck i et Brev til Enkedronningen havde bevidnet 
hende sin varme Deltagelse i det store Tab, hun havde lidt ved Boi- 
sens Død, svarede hun 24. August med en Tak derfor og tilføjede: 
»Hyem skulde for 3 Uger siden have tænkt, at vi idag begræde den 
kære, i sin Gerning saa trofaste Boisen. Velsignet være hans Ihu- 
kommelse. Han elskede meget og blev derfor igen meget elsket. Jeg 
har tænkt imorgen Aften at vi skulle holde ham en Mindefest her hos 
mig. Maaske faa vi den Glæde ogsaa at se Dem!« 

Børn fra 3 til 7 Aars Alder. Asylskolen er indrettet til 
7d Pigebørn, som vælges blandt de ældste og flinkeste 
ÅAsylbørn. 

Er Caroline Amalies Navn end frem for alt knyttet til 
denne Virksomhed for fattige Børn i Kjøbenhavn, saa støt- 
tede hun ogsaa med rund Haand andre Asyler, f. Eks. det 
i Odense, der styredes af Enken Kristiane Birkedal, og 
det i Lyngby. Paa det sidste Sted, der ligger lige ved 
Sorgenfri, blev der, da Koleraen 1853 havde berøvet 
mange Børn deres Forsørgere, af Dronningens Forelæser- 
inde, Michele Andreasen, oprettet en Stiftelse under Navnet 
Børnely, først for 12, siden for 15 Pigebørn fra alle Egne 
i Landet. Foruden at hun ydede rigelige Bidrag baade 
ved Oprettelsen af dette Børnehjem og senere, da det 1879 
fik et nyt og større Hus, gav Caroline Amalie til sin Død 
aarligt 400 Kroner til Driften af det. 

Det skal ogsaa nævnes her, at hun lod en Skole op- 
rette i Sir ved Holstebro, hvorfor hun fik Ret til at kalde 
den Lærer, som der skulde øve sin Gerning. Der er flere 
af hendes Breve til P. Rørdam, hvoraf man kan se, det 
var hende magtpaaliggende, at han som Præst i Mern 
skulde indvirke paa den Seminarist, hun først vilde ind- 
sætte til Lærer i Sir. Paa de høje Bakker ved Sir, hvor 
Naaletræerne vel snart ville tage Magten fra Lyngen, staar 
der et Mindesmærke for den danske Dronning, som undte 
Børnene i Sognet at blive fritagne for. deres tidligere 
altfor lange Skolevej. 

Ligesom hun ønskede, at hendes Asylskole i Kjøben- 
havn skulde være en Normalskole, som andre Almueskoler 
kunde tage til Forbillede, saaledes har hun ventelig haabet, 
det kunde komme en videre Omegn til Gode, naar en af 
P. Rørdam paavirket Lærer fik sin Gerning i det nordvest- 
lige Jylland. Hun havde store Tanker om sin gode Vens 
Lærergaver og anbefalede ham 1844 meget varmt til som 
Skoledirektør at træde i Spidsen for det hele kjøbenhavnske 

Almueskolevæsen, om hun end nærede nogen Tvivl om, 
hvordan det vilde gaa ham med »det administrative«, 
Det blev imidlertid V. A. "Borgen, der fik denne Stilling, 

Det er allerede nævnt, at den fransk-reformerte Præst 
Rafard til 1848 var hendes Almisse-Uddeler. Da overtog 
P. 0. Boisen denne Stilling." Ved hans Død i 1862 blev 
den theologiske Kandidat Villiam Jacobsen den, der mod- 
tog Ansøgninger til Enkedronningen om Hjælp og, efter at 
han havde undersøgt de Forhold, hvorunder Vedkommende 
levede, gjorde sine Indstillinger til Dronningen. 

Med megen Deltagelse fulgte Caroline Amalie, hvad 
der i Udlandet blev sat i Gang til bedste for trængende. 
I et Brev til P, Rørdam fra 25. Februar 1838 fremsætter 
hun det Ønske, at han paa Tilbagevejen fra Madeira maatte 
komme til at se og tale med hendes »kære Mistres Fry, 
Kvækerinden,« som særligt har taget sig af Fængsels- 
væsenet. — Hamborgerinden Amalia Sieveking var Caro- 
line Amalies Hjærtensveninde, som oftere besøgte hende 
paa Sorgenfri, og det er sikkert Forbindelsen med hende, 
der har givet Anledning til, at - Dronningen 6. Oktober 
1843 stiftede den »kvindelige Plejeforening«, der endnu 
bærer hendes Navn. Dens Formaal er- at understøtte 
trængende Syge, navnlig med varm og styrkende Mad, og 
. at yde dem Trøst og Opmuntring ved Besøg. I Gennem- 
snit uddeles der aarlig omtrent 14,000 Portioner varm 
Middagsmad (2 Retter) og ydes anden Understøttelse, af- 
passet efter de syges Trang. Blandt de 400 Familier, der 
kunne blive understøttede i et Aar, er i Reglen Halvdelen 
Barselkoner. I Virksomheden for denne Sag havde Dron- 
ningen en udmærket Støtte i den fra Ingemanns Levnet 
bekendte Kammerherreinde Rosenørn, fd. Wormskjold, der 
var hendes Overhofmesterinde. 

Det skal .endelig nævnes, at hun ved Forhandlinger 
med Forstanderen for Diakonissestiftelsen i Kaiserswerth, 
Fliedner, ved Besøg hos ham og ved at følge, hvad 

han skrev i sine Aarsberetninger, satte sig saaledes ind i 
Diakonisse-Sagen, at hun kunde vække andres Deltagelse for 
den. Hun har sin gode Del i, at den kom frem her i 
Danmark. Det var vor nuværende Dronning, under hvis 
Protektorat Stiftelsen i Frederiksberg blev sat i Gang 
1863. Men dens første Forstanderinde, Louise Conring, 
fik Enkedronning Caroline Amalie til at give 800 Kroner 
aarligt til Lønning af en Præst for Stiftelsen. Og til sin 
høje Alderdom gæstede hun jævnlig Diakonissestiftelsen 
for at se til de syge. 

Det følger af sig selv, at Caroline Amalie med sin 
Drift til at udrette noget til bedste for dem, der var i 
Nød, saa med Velvilje paa de Præster, der særligt syntes 
at have Gaver til at virke blandt de mest forsømte eller 
forvildede blandt Hovedstadens Beboere. Hun takkede, 
har hun engang skrevet i et Brev, i sit Hjærte Herren for 
den kære Blædels Virksomhed. »Han er en ivrig Sjæle- 
sørger og en frimodig Bodsprædikant, og hertil have vi 
alle Behov, og til at høre om vore Synder og gøres op- 
mærksom paa vore Overtrædelser har selv Grundtvigianerne 
ingen Skade af. Disse bør takke Herren for at have 
faaet Øjnene op, [at] have faaet klart Syn paa Klippen, 
og vor velsignede gamle Lærers Ord vil engang i Tiden 
blive Støtten for den hele protestantiske Kirke, for alle 
dem, der ikke gaa over til Katholicismen eller rettere 
aldeles forlade Herren og hører da til det store Frafald! 
Men derfor bør de [Grundtvigianerne] dog ikke se ned paa 
dem, der endnu ej have faaet Øjnene op, men dog ærlig 
stræbe efter Saliggørelsen.«") 

»Hvor bedrøvet blev jeg idag,« skrev hun 22. Marts 
1879, »ved Efterretningen om Pastor Frimodts Død. Han 
var saa virkende for Guds Rige, og vi trænge saa højligen 
til slige Kræfter!«)) 


7) Af et hidtil utrykt Brev. 

Ogsaa den danske Folkehøjskole saa hun venligt til. 
Man kan se det af et Brev, hun skrev den 21. Oktober 
1861 om et Besøg hos J. /a Cour paa Lyngby Landbo- - 
… skole. Hun havde havt megen Glæde af at gøre Bekendt- 
skab med Forstanderen, og ligeledes med Hr. Vinther, 
»Begge ere de christelige Mænd, og da interesserer -jeg 
mig med Liv og Sjæl for Højskolen! La Cour omtalte 
de danske Digtere og dvælede navnlig ved Holberg og 
dennes store Betydning for Nutidens Udvikling ved at ka- 
rikere den falske Dannelse hos vort Folk, især hos Borger- 
standen i Hovedstaden. Vinther fortalte om de 4 Hoved- 
stammer blandt Asiens ældste Folkefærd, Perser, Meder, 
Babylonier og Jøderne! Der er 50 unge Mennesker påa 
denne Højskolel«") — I Askov Højskoles Bogsamling 
findes ikke faa Bøger, som Enkedronningen har for- 
æret den. 

Naar Caroline Amalie var en af dem, der — uden at 
kunne tilegne sig Grundtvigs Tankegang i alle Enkeltheder, 
ja uden at kunne fatte Kærnepunktet i hans kirkelige 
Vidnesbyrd — skattede- ham højest og nærede de største 
Forventninger om, hvad der. skulde komme ud af hans 
Virksomhed, saa kom det af, at hun kunde mødes med 
. ham i Frisind, i Trang til Daad og i Haabet om en 
aandelig Fornyelse af Folkelivet og Kristenlivet. I et 
Brev fra Fastelavns-Mandag 1852 skriver hun om sin 
»liberale, uafhængige Natur.« ” Det er allerede fremhævet, 
at hun ved at lære P. Rørdam at kende var bleven oplivet 
i sine »Forhaabninger om en friskere, mere energisk Tid 
for det kære Fædreneland«, og at hun havde Sans for 
Virksomheden i Haandens som i Ordets Verden, kan kendes 
paa, at det faldt i hendes Smag, at P. Rørdam tænkte- 
paa selv at drive sit Landbrug i Mern; »De kender,« skrev 
hun til ham, »min Passion for at virke til, at Agerdyrkningen 


7) Af et hidtil utrykt Brev. 

bragtes til Virtuositet i Danmark,« og senere: »Usigelig vil 
det interessere mig i Fremtiden at underrettes om alle 
Detaljer af Deres Avling«. 1842 lejede hun af Statsgælds- 
direktionen et Hus paa 4 Stokværk i den Hensigt i hver 
af disse at etablere en Haandværker, der baade var duelig 
og havde Evne til at lære fra sig; de skulde have hver 
sit Haandværk, og Asylskoledrengene skulde sættes i 
Lære hos dem; det hele Hus maatte helst være en kriste- 
lig Koloni. Dette skrev hun om til Rørdam 5. -April 1842; 
men det er vel tvivlsomt, om denne Plan er bleven virke- 
liggjort. 

Caroline Amalie glædede sig inderligt ved at høre om 
»Fridericiernes skønne, gudhengivende Stemning og deres 
faste Mod« under Belejringen i 1849. »Denne Alvor hos 
mine kære, elskede Børn,« skrev hun 25. Maj til P. 
Rørdam, »rører og glæder mig ubeskrivelig, og med Guds 
Hjælp modnes de til Holger Danskes Komme, og da 
vorder det lille ringeagtede Folk et vel i Omfang lille, 
men ved Guds Kraft stort og mægtigt Folk, et Folk 
bestaaende af Helte!« Kun at dette Folk vil give Gud 
Æren, erkende og udtale, at det af sig selv slet intet 
formaar, men ved Guds, ved .den treenige Guds Hjælp, alt/« 
Og efter Isted-Slaget skrev hun: »Jeg føler mig saa be- 
gejstret, naar jeg tænker paa vor Armé. Alt siden Slaget 
ved Fredericia har jeg faaet langt mere Respekt for mit 
Folk, og nu, da beundrer jeg dets Tapperhed, og beder kun 
Gud, at de kære Mennesker maa bevares ydmyge og give 
Gud Herren Æren. Saa længe dette er Tilfældet, vil 
Lykken ej svigte, det siger mig en indre Stemme.« 

Treaarskrigen bidrog til at vende Caroline Amalies 
Sind stærkere til, hvad der var dansk og nordisk, end 
nogensinde før. Efter i et Brev af 17. Oktober 1849 
at have. fortalt P. Rørdam om, hvilke Bøger hun lader sig 


forelæse, om at hun har foresat sig rigtig at gaa til Bunds 


i den danske Literatur, og at hun vil tage Undervisning i 

svensk, slutter hun: »De ser, kære Rørdam, min hele Hu 
er til Norden og det nordiske; den øvrige Verden har jeg 
nu saa godt som sagt god Nat, den interesserer mig slet 
ikke.« Hun blev meget glad over det Nummer af »Dansk- 
eren«, hvori Grundtvig havde offentliggjort sin Drøm om 
»den danske Ende paa den jyske Krig« og skrev derom 
den 23. Februar 1851: »Jeg er ganske af hans Mening, 
at Tiden er der, at det er nødvendigt, vi skille os ved 
Holsten for ganske uafhængig at kunne udvikle os paa 
vor egen Maade efter vore ejendommelige Anlæg og For- 
hold. Dernæst tror jeg, det er Guds Vilje, for at fri vor 
Kirke og vor Skole fra de mange Vranglærer i den tyske 
Kirke og Skole, for rent at befri os fra al tysk Paavirk- 
ning. Jeg siger med Grundtvig, at jeg hellere har et lille 
Himmerig for mig selv, end at høre til et større [Samfund], 
hvor jeg stedse er udsat for Splidagtighed. Mig synes 
ogsaa, at Gud viser os denne Vej ved det store Sammen- 
hold af alle danske i disse 3 Aar.« Den 15. Februar 1853 
skrev hun: »Er det ikke en stolt Tanke, at Grundtvig 
ligner Nordens Aand og Danmarks Hjærte med et Ægte- 
par, til hvis Guldbryllup vi alle indbydes, og som vi vil 
komme til at fejre med Glæde.... Gid jeg nu ogsaa måa 
komme til at overvære dette Guldbryllup, inden mine Øjne 
lukke sigi« Seks Dage efter skrev hun til P. Rørdam: 
»I Nat kunde jeg ej sove, og saa tænkte jeg mig da som 
regerende Dannemark. Min første Bedrift var at skaffe 
Holsten og Lauenborg ud af det tyske Forbund; dette 
maatte Stormagterne naturligvis tillade. Dernæst vilde 
jeg skarpt skælne imellem tysk og dansk; søge at hæve og 
styrke den danske. Nationalitet- paa alle mulige: Maader. 
Nordslesvig skulde have en fælles Forfatning: med Dan- 
mark, Sydslesvig en fælles Forfatning med Holsten. For- 
fatningen skulde for begge være den selv samme; For- 
skellen kun, at man i Slesvig talte tysk, paa Rigsdagen i 
Viborg dansk. Mellem disse Nationaliteter vilde jeg rejse 

et aandeligt Dannevirke. Paa denne Grænse skulde Guds 
Børn herske »und ihr Wesen treiben«. De mest troende 
Præster (Deres Broder Christian) og de mest forsonlige 
skulde kaldes der hen; og af verdslige Embedsmænd saa 
mange sande troende, som kun kunde opdrives. Disse 
havde alle, baade danske og tyske, at varetage, at ingen 
Eorurettelse skete hverken til den ene eller den anden. 
Side. Dernæst vilde jeg sætte Retfærdigheden -paa Tronen, 
thi meget sandt var det Ord, Brandis engang sagde: »In- 
Dånnemark trågt die Gerechtigheit der Gnade den Schlep«, 
istedet for at Naaden burde bære Retfærdighedens Slæbl 
Dette vil vi lære af. vore Frænder Englænderne. I Eng- 
land er der en stor Respekt for alt, hvad som er ret og 
retfærdigt. Dem gjorde jeg straks til Direktør for alle 
Fattigskoler i Kjøbenhavn; lod alle Skoler i Landet saa 
meget som mulig undersøge, hvor ”vidt sand Kristendom 
undervistes der, og gav den sande Tro saa megen Indpas- 
der, som jeg blot formaaede, altid med Vorherres Bistand. 
Vort Universitet blev reformeret saa meget som nødvendigt 
for at fremme sand Kristendom og en rigtig sund Udvik- 
ling. Med England søgte jeg at forbinde os nøjere og 
nøjere, men kun for at vi kunde komme til at ligne dem 
i Dygtighed og lære alt godt af dem, ikke for at anglisere- 
Os, men for at styrke os i at blive os selv. Oh, det 
skulde blive en Velsignelse! Dog, jeg bør ej glemme, at 
saa længe Fjenden endnu er paa Jorden, vil han stedse 
saa Klinten blandt Hveden,: og min ideale Regering vilde- 
snart mærke Modstand og stærkere, end jeg kunde af- 
hjælpe.« 

Af hidtil utrykte Breve fra Caroline Amalie, som hun. 
har skrevet i de senere Aar af sit Liv, skal jeg endnu 
meddele nogle Brudstykker. j 

16. Januar 1861 fortæller hun i et Brev til Præsten 
G. Busck, at hun var bleven underrettet om, at man 
havde den Hensigt at hædre »vor kære Grundtvig ved en. 

(zuldmedalje med hans Portræt og paa Bagsiden Emblem- 
erne for Daaben med en yndig Inskription. Denne Ide 
har af alle tiltalt mig mest; dog lovede jeg at afsende et 
skriftligt Svar. Fru Neergaard har heller ingen Løfte 
modtaget om Størrelsen af den af mig bestemte Sum til 
Lysestagen. Alle tre valgte Maader") at hædre vor gamle 
kære Ven tiltale mig, og da jeg kan disponere over 1000 
Rdl. til dette Øjemed, saa ønskede jeg at dele Summen i 
3 Dele. Ved mig selv har jeg tænkt at bidrage til Sang- 
værket 400 Rdl., til Medaljen 300, og til Lysestagen 300. 
Sig mig nu Deres Mening derom.« 

26. November 1863 skrev hun: .»Det er en skæbne- 
svanger Tid, hvori vi level Gud har kaldet vor lXonge, 
just. som jeg haabede, at han i det mindste vilde lade os 
beholde ham- endnu i 15 Aar, for at den Frihed, han 
skænkede os, maatte konsolidere sig i en Menneskealder. 
Guds Veje ere ikke vore Veje! Nu lad os alle gode danske 
Børn slutte os til det nye Kongepar.« 

4. September 1872 skrev hun ved Efterretningen om 
Grundtvigs Død: »Som den kære Gamle selv prædikede i 
Søndags, at Herren hører Takken til, saa var min første 
Tanke: Tak til Herren for den skønne Død uden Smerte 
og uden Bitterhed. Det er vemodig at tænke, at vor kære 
gamle Biskop for stedse har forladt denne Jord, og at her 
ser vi ham aldrig mere; men naar vi tænker hans Ån- 
komst i Himmerige og det Velkommen, som der lyder ham 
imøde, da banker Hjærtet af Glæde! Ja, Gud give os alle 
en saadan blid Bortgang.« 

I et udateret Brev fra hen i Syvtierne skriver hun om 
sin Glæde ved at høre oplæst om Santalernes Omvend- 
else, og saa fortsætter hun: »hvilken interessant Tid, vi 
leve il fuld af store Tildragelser, — gruopvækkende som 
Jernbane-Oprøret i Amerika, — det frygtelige Jordskælv 


1) Den tredie Maade var Indsamlingen til Udgivelsen af Sangværket. 

paa Vestkysten, — Russernes store Nederlag og Tyrkernes 
Grusomhed at dræbe alle deres saarede Fjender. Snart 
vil hele Evropa være forviklet i Krigen for at fordrive 
Muhamedanerne ud af Evropa! Hvor lykkelige ere vi endnu l 
Bare vi ret skønnede derpaal« 

Det kan ses af disse Brevstykker, hvordan hun blev 
ved at følge levende med, hvad der skete, hjemme og 
ude, og derom kunde det være let at anføre flere Vidnesbyrd. 

Hun døde den 9. Marts 1881, velsignet af mange, mange 
Mennesker, som hun havde faaet Lykke til at hjælpe, og 
af mange flere, for hvem hendes Liv havde været til Glæde 
og Opbyggelse. Naar hendes Minde her er fremdraget; 
da er dertil en dobbelt Grund. For det første er der ved 
Offentliggørelsen af hendes Breve til P. Rørdam frem- 
kommen saa mange Vidnesbyrd om, at hun hørte til dem 
der paa Grund af medfødte rige Gaver og en frugtbar 
Livsgerning vilde have vundet et smukt Eftermæle, selv 
om hun ikke havde indtaget en Stilling i Samfundet, der 
nødvendig maatte henlede Opmærksomheden paa hende, 
og dertil svarer godt de andre Breve, jeg har set fra 
hendes Haand, og hvoraf jeg har kunnet meddele enkelte 
Brudstykker. Men dernæst vilde jeg gærne ved mit For- 
søg paa at tegne hendes Billede, vække Lysten hos dem, 
der læse, hvad jeg har skrevet, til at være med at rejse 
hendes Billede i Bronce. Det er den ædle Dronnings 
gamle Asylskolebørn, der have fattet Planen til paa denne 
Maade at festligholde .hendes Hundredaarsdag, og det har 
allerede fundet Genklang hos mange, saa at de to Tredie- 
-dele af den dertil nødvendige.Sum er sikret. Saa længe 
den ene Trediedel mangler, er der imidlertid Lejlighed til 
at komme med imellem dem, der paa denne Maade ville 
værne om et af vort Folks bedste Minder. 


»Danskeren». XI. 5 8 

Bidrag 
til Oplysning om de daglige Livsforhold, 
i det sekstende Aarhundrede, 
hentede fra Herluf Trolles og Birgitte Gjøes Brevveksling. 


Ved L, SCHRØDER. 


Fra 1544 havde Herluf Trolle Ring Kloster, som laa 
syd for Skanderborg Sø, i Pant af Kronen. Om Land- 
bruget.paa denne Ejendom oplyses det i et Brev af 27. 
September 1558, at det gik ud paa »at stalle Øksne« ; naar 
Høsten var god, kunde der staldfodres et større Tal 
Øksne, og i hint Aar havde man avlet megen Rug. paa 
Ring Kloster, Gaarden Græsede ved Frederikssund havde 
Birgitte Gjøe arvet efter sin Fader; der skulde staa 20 
Øksne.. Denne Gaard blev i Forbindelse med Hillerøds- 
holm og noget Strøgods i Nordsjælland 1560 overladt til 
Frederik Il., imod at Herluf Trolle fik Skovkloster ved 
Nestved, som straks blev kaldt Herlufsholm. —- Ved Siden 
af staldfodrede Øksne har Oldensvin været det vigtigste 
Landbrugsprodukt. I Aaret 1571 blev Birgitte Gjøe opsagt 
med kort Varsel til at flytte fra Ring Kloster, som Kongen 
vilde indløse og lægge under Skanderborg. 2. April skrev 

"hun derfor til Peder Okse paa Gisselfeld, at hun vilde 
komme i stor Forlegenhed med sit Kvæg og sine Svin, 
naar hun allerede skulde bryde op til 1. Maj. Hun bad 
.ham udvirke, at hendes Kvæg maatte blive paa Ring 
Kloster til. Mikkelsdag, og at hendes Svin maatte blive paa 
Skoven ved Klosteret Sommeren over. — Handelen med 
Fedevarer har da været en Hovedsag for den, der i hine 
Tider havde et Landbrug at styre. Beate Bille, Tyge 
Brahes Moder, skriver 1573 til Birgitte Gjøe, at hun efter 
dennes Ønske har forhørt sig rundt om i Kjøbenhavn efter 

en Køber til hendes F/æsk, men at hun ingen har kunnet 
finde, der vil give mere end-8 Daler for Skipundet: »Nu 
er mig sagt, at der skulde være en Hamborger i Skaane 
og skulde ville købe Flæsk, og her er en Borger i Byen, 
har Jovet mig, at han skal skrive samme Hamborger til, 
at han skal komme til Knudstrup til mig; dersom han 
kommer, da vil jeg straks sende ham til dig.«. — Uld 
har Birgitte Gjøe 1556 solgt til Elsebe Krabbe, som da var 
gift med Peder Skram til Urup. 

Øksne kunde bruges til Gaver til Adelsmænd, der 
skulde gøre deres Døtres Bryllupper (Herluf til Birgitte 
27. Sept. 1558). Men ogsaa Toldskriveren ved Øresund, 
Frederik Leiel, fik engang to Kvier forærende af Birgilte 
Gjøe. Smør og Ost er Gaver fra Birgitte Gjøe, som Niels 
Hemmingsen takker hende for Tirsdag efter Trinitatis 
1571. 

Fisk har den Gang vistnok været et vigtigere Levneds- 
, middel end i vor Tid. Ide Ulfstand paa Skærsø (siden 
1554 Enke efter Birgitte Gjøes Broder Falk Gjøe) skriver 
Søndagen efter Hellig 3 Konger 1570 til sin Svigerinde: 
»Min hierte allerkæreste hulde Søster, ret som eders gode 
Skrivelse og Bud kom her i Gaarde, da kom her et Bud 
fra vort Skib og Fiskere, saa at de ligger ved Fjellerup 
Strand”) og er vel ved Magt, Gud være lovet, alle sammen, 
og er der Is imellem Landet og dem, saa man kan ikke 


der vel opskibe; men det første Gud vil, at det bliver en . 


god Nordvest, saa haaber jeg med Guds Hjælp,. at de 
komme vel hid til dette Land. Vil I saa vel gøre, og 
lade Mikkel Svinholt?) komme hid med det første, saa 
skal min Tjenere opskibe 3 Læst, som I skriver, at I vil 
have hjem... Og sender jeg eder en Tønde Sild, til Gud 
vil, I fanger af eders egen.« -—— Mette Rosenkrands, som 


1) 4 Mil nord for Skærsø. 


?) Birgitte Gjøes Ridefoged. 

var gift med Peder Oxe, skrev 19. Februar 1573, til Fru 
Birgitte: »Kære Birgitte og kære Næstsødskendebarn, sender 
Peder og jeg dig en Tønde Laks og en Tønde Sund og 
Maver,”) som jeg forser mig ret godt skal være, og beder 
dig gærne, at du vil tage tiltakke. Deslige sender Peder 
dig en Otting Sælspæk, som ret. fersk og godt er, og vil 
du tage en god Vilje for alt. Peder og jeg ved, at du 
æder heller Fisk end Kød; derfor sender vi dig Fastekost.« 
— Elise Gøje (der i Ægteskab med Mourits Olufsøn 
Krognos var Moder til Oluf Mouritsen Krognos paa Bre- 
gentved, som blev gift med Anna Hardenberg, Frederik Il.s 
Ungdoms-Kærlighed, sendte sin Søster Birgitte med Brev 
af 26. Maj 1562 »to ferske Brasen, som ret nu var tagen.« 
— Af andre Havdyr træffer man paa Østers, hvoraf Peder 
Okse 2.. December 1573 sender Fru Birgitte en Fjerding 
tilligemed 6 Granatæbler. 

— Frugt blev ogsaa nydt af den Tids Mennesker. Men 
Prædikanten paa Herlufsholm, Rasmus Augustinus, mente 
at maatte advare derimod. »Kære Frue,« skriver han 11. 
August 1563 til Birgitte Gjøe, »det er raadeligt, at eders 
Folk tager sig vare for Frugt, sønderlig Pærer og Æble; 
thi det er bevisligt, at her er allerede Folk deraf forgivne 
som den fornemme og unge Borger her i Nestved, Hans 
Jacobsen, tilstod paa sin Sotteseng, at der han i Køge 
Marked tog et Stykke i sin Mund af et Æble, straks for- 
nam han Forvandling i alle sine Lemmer og mente forvist, 
at han tog deraf sin Død.« 

Dette kan vel tyde paa, at Abildgaarde ikke vare meget 
almindelige, eller maaske snarere, at Frugt var noget nyt, 
"som man fristedes til at. nyde for meget af. Gustav 
Vasa har bebrejdet sin Datter, da hun var bleven 
syg, at Grunden maatte være, at hun »æder allehaande 


1) Sund og Maver er de tørrede og saltede Svømmeblærer og 
Maver af Torsk. 

Skavl, der forslemmer Maven,« og iblandt dette »Skavl« 
nævnede han da først og fremmest: Æbler. At man ogsaa 
andensteds havde svært ved at holde Maade i Nydelsen 
af Frugt, mindes man om ved den Efterretning, at Fre- 
derik Il., da han 1560 holdt Fastelavnsgilde paa Nyborg 
Slot, lod forskrive alle de Æbler og Vinterpærer, der 
havdes paa Kjøbenhavns Slot, og desforuden i Forstærkning 
en halv Læst Æbler og to Tønder Pærer fra Faaborg.)) 

Samtidig med at Klosterhaverne kom i Kongens og 
Herremændenes Hænder, begyndte der hos de bøje verdslige 
Stænder at vaagne en levende Sans for Havevæsen.- 12. 
Maj 1551 skrev Dronning Dorothea til Birgitte Gjøe: »Vi 
bede dig og begære, at du vil gøre din allerstørste Flid 
til, at du kan fly os disse efterskrevne Urter, som vi kunde 
lade sætte udi Baljer og ellers, som er først ret Merian, 
Basilikum, Nellike, Cypres, gule Fioler og hvilke andre 
Slags gode Urter du kan bekomme-« — 27. September 
1558 skrev Herluf Trolle til sin Hustru: »Som du skriver 
om Boer, da sender jeg dig nu med Jens to Tønder Per- 
sillerødder og to Tønder skaanske Roer. Roerne ere 
dyre.« I et Brev fra Herluf Trolle til hans Hustru af 10. 
November 1558 hedder det: »Jeg sender dig nogle Ka- 
stanjer. Vil du lade forvare mig en 20 eller 30 deraf i 
Kælderen i Sand.« 

Havesager brugtes jo for en stor Del i Middelalderen 
som Lægemidler, og der var tit ikke stor Forskel imellem 
og en Lægebog en Urtebog. Dette varer ved i den følgende 
Tid. Kurfyrstinde Anna af Sachsen, Frederik Il.s Søster, 
har hørt, at Birgitte Gjøe lider af Hoste og sender hende 
derfor 19. August 1571 en kølende Drik, »Julep«, der er 
tilberedt af Kvæder. Den før nævnte Oluf Mouritsen 
Krognos paa Bregentved takker 19. September 1565 Fru 
Birgitte for »de Urter, Gyldenæg, Eddike og alt andet,« 
som hun har sendt ham til Lægedom. 

Som Lægemiddel spiller imidlertid Akvavit Hoved- 
rollen, i hvert Fald en meget stor Rolle... Den 1. Juni 
1550 indfriede den nysnævnte Kurfyrstinde et gammelt 
Løfte til Fru Birgitte ved at sende hende et Glas af den 
Aqva vitæ, som hun lod tilberede i et særligt Laborato- 


7) Troels Lund: Dagligt Liv i Norden i det 16de Aarhundrede. 
IL, S. 220 f. 

rium, saa vel hvid som gul. — 22. Februar 1573 skriver 
Mette Rosenkrands til Birgitte Gjøe: »Dersom du har 
noget af den gule Aqvavit, og du ikke selv bruger den, 
at du da vil vel gøre og holde Peder [Okse] den til gode; 
thi han har ikke mere end et Glas af den Slags. Af den 
anden har han nok; men dog kender han sig bedst af 
den gule.« 25. Juni samme Aar sender Mette Rosenkrands 
Fru Birgitte tre Tinpotter og tre Glashjelme, som i For- 
bindelse med en Kedel skulde bruges til at »brænde Vand«; 
da havde Birgitte Gjøe nemlig indrettet sig paa selv at 
lave Akvavit. Men naar det var i fuld Gang, bad Mette 
Rosenkrans hende om at sende Bud til Gisselfeld efter 
den derværende Urtegaardsmand, for at han kunde komme 
til hende, »og du saa vil gøre vel og lade en af dine 
Folk undervise ham, hvor[dan] han skal brænde Vandet, 
saa han kunde komme i dermed.«< — 2. Maj 1562 lod 
Birgitte Gjøes Halvbroder, Christoffer Gjøe til Gunders- 
løvholm, sin Hustru takke hende for den Akvavit og 
Kanillevand og Pulver, hun har sendt ham. — Spørgs- 
maal om gode Lægemidler var naturligvis ofte paa Bane 
i.en Tid, hvor hærjende Farsotter vare saare almindelige. 
1564 var der stor Dødelighed i Aarhus og Randers. 1566 
rasede Pesten i Bergen og 1568 i Kjøbenhavn. Foruden 
en svensk Læge, Olof Jacobsson, der var kommen til 
Danmark som Krigsfange, nævnes i Birgitte Gjøes Brev- 
"samling to udenlandske Læger, Dr. Cornelius van der 
Hamsfort og Dr. Martin Ædituus. 

Man kan vel ikke nævne et Middel til at bevare Haar- 
væksten som et Lægemiddel i egentlig Forstand. Men det 
kan dog være værd at lægge Mærke til, at Kurfyrstinde 
Anna af Sachsen 18. September 1573 skriver til Birgitte 
Gjøe, om hun ikke kan sende hende ren Bøgeaske, sam- 
'tidig med at hun spørger om andre Raad til at bevare 
en rig og smuk Haarvækst. 

Brændevinen var et Lægemiddel. Men Tørsten sluk- 
kede man i Øl og Vin. Af dansk Øl nævnes i et Brev 
af 3. Februar 1561 fra Herluf Trolle til hans Hustru 
»Gos«, der bryggedes tæt-ved Vandkunsten i Kjøbenhavn. 
Det er deraf, at Gaasegade (egl. Gosegade) har faaet Navn. 
10. November 1558 hedder det i et Brev fra Herluf Trolle: 

. »Jeg har Bud i Ribe om 2 Tønder Hamborg Øl.« — 
Det var, fordi Hamborger Øl først paa Aaret 1561 ikke 


119 


kunde faas i Kjøbenhavn, at Herluf Trolle forhørte sig 
om Gos. Ved samme Tid skrev Elline Gjøe, som da var 
anden Gang gift (med Vincens Juel) til sin Søster Birgitte: 
»Du kan ikke tro, saa ræd som jeg er, at jeg skal blive 
bedraget af Torben Bilde med det Hamborg Øl; thi vi 
haver aldeles forladt os derefter, og kan vi nu ikke her 
bekomme det.« — 18. April 1573 skriver Mette Rosen- 
krands til Birgitte Gjøe: »Og er det mig kært, at du fik 
de Barst Øl, imedens det bekommer dig vel«; det er Øl 
fra Barth i Pommern, som gik under Navnet Barsbir, — 
26. September 1573 sender Peder Okse sin kære Morsøster 
Birgitte Gjøe »en Tønde frisk Hamborger Øl«, men lover 
hende tillige Humle. Dette minder om, at det var al- 
mindeligt at brygge, om end det hjemmebryggede Øl ikke 
kunde erstatte Hampborgerøllet eller det kjøbenhavnske 
Gos, som ogsaa var stærkt. 

I et Brev til sin Hustru fra 6. Marts 1559 nævner 
"Herluf Trolle Vin fra Poitou og fra Auxois i Bougogne. 
»Item det store Fad Vin i Hendercks Kælder er en saare 
god Vin; dog frygter jeg, at han skal være dig for stærk.« 
Sibylle Gyldenstjerne, der var gift med Fru Birgittes Sød- 
skendebarn, Eskild Gjøe Henriksen til Skjørringe, tilbød 
hende i et Brev uden AÅarstal at gøre sit bedste for, at 
Birgitte Gjøe kan faa et Fad Vin af den sure Slags, som 
hun har drukket under et Besøg i Nyborg; »Skipperen er 
endnu ikke kommen; dog vente vi ham hver Dag, og 
tror jeg vist, at han skal føre god Vin.« Dermed, at Bir- 
gitte Gjøe, formodentlig for sin Helbreds Skyld, trængte til 
sur Vin, kan sammenlignes, hvad hendes Husbond skrev 
til hende 11. April 1565 fra Kjøbenhavn: »Her er Vin 
kommen, men ingen, dig tjener; thi somme er såa meget 
stærk og somme saa sød. De holder Amen i 12 Daler 
af den stærke og 10 Daler den anden; men kan jeg faa 
den, der god er, til dig, da skal det ikke lades for Penges 
Skyld.« »Amen« er et Maal paa flydende Varer. 

Det 16de Aarhundredes Stormænd vare ikke sjælden 
forfaldne til Drukkenskab. I et Brev af 3. Oktober 1556 
advarer Birgitte-Gjøe Oluf Mouritsen Krognos, »at du holde 
dig af den svare Drik; du kan ikke [tro], saa tit som 
din Moder sørgelig beklager dig, for vi vide vel, hvad 
Skade det gør dig i Fremtiden.« 

Af andre Nydelsesmidler kan fremhæves Konfekt. 

Eskild Gjøe, Birgittes Broder, havde bedt baade om Flæsk, 
og om Konfekt. Herluf skriver 14. og 15. November 1558 
til sin Hustru, at hun kan lade ham faa saa meget Flæsk, 
som hun selv tykkes. Af Konfekt har hun selv bestilt, 
hvad han har behov: »4 Pd. Anis Konfekt koster 4 Mark; 
2 -Pd. Koreander Konfekt, koster 24 Skilling; 4 Pd. paa 
Mandel, 12 Mark Danske.« 

Honning omhandles i et Brev fra 20. December 1572 
fra Christen Lauritsen, der formodes at have været Bir- 
gitte Gjøes Skriver, medens hun havde Aakjær i Forlening 
af Dronning Dorothea; der flyttede hun nemlig hen fra 
Ring Kloster 1571; men da Dronningen døde samme Åar, 
maatte hun atter flytte til Majdag i 1572, denne Gang til 
Sortebrødre Kloster ved Nestved, som blev overladt hende 
paa Livstid af Sibylle Gyldenstjerne, der var gift med 
hendes Sødskendebarn, Eskild Gjøe til Skjørringe; her (og 
ikke, som .det før har været antaget, paa Maglemølle). 
var det, at hun levede sine sidste Dage. Christen Lau- 
ridsen havde lovet at købe Honning til hende; men var 
ikke kommen tilbage til Jylland fra Kjøbenhavn før 
Mikkelsdag, og da var al den Honning, som i dette Aar 
var tilfals, opkøbt; den overordentlig varme Sommer havde 
voldt, at der i det hele kun var liden Honning. 

Et Brev af 29. Oktober 1561 fra en adelig Fange 
paa Krogen (Kronborg), Peder Christensen Dyre, til Herluf 
Trolle, som da var Lensmand der, kan give lidt Oplysning 
ikke blot om daglig Kost, men ogsaa om de brugelige 
Adelsdragter. P. Chr. Dyre" skriver: »Og er der grøn- 
saltet Mad nok her paa Slottet; den gamle smager ikke 
vel, hvem der anden havde? Kære Herluf beder jeg eder 
og gærne, at I ville sende Frants?) 6 Daler, at han kan 
lade sy mine Klæder, og hvis over løber, at han det kan 
købe mig andet for, om mig trænger. Kære Herluf beder 
jeg eder for Guds Skyld, om Frants maa faa Befaling paa 
at købe mig en Pot Mælk om Onsdagen og en om Fre- 
dagen og et eller to Hvedebrød at lade syde deri; thi I 
ved vel min Elendigheds Nød og Tarv, og det er naturligt 
at alle Mennesker holde Liv og 'Sjæl sammen, det længste 
muligt er.« I Efterskriften opregner han, hvad han ellers 
ønsker sig: -grønt Klæde til en Kjortel, til Bukser og 


1) Frants Lauritsen, Foged paa Krogen. 

Nederhoser, en Fløjels Hue »sort foret med Maar, vel 
dyb, saa at hun gaar ned om Ørerne, tre Sorter, syv 
Alen Lærred, Alnen 10 Skilling, til to Pudevaar og nogle 
Tørklæder, Lammeskind til at fore den grønne Kjortel 
med, to Alen rødt engelsk til en w/den Skjorte og en 
Brystdug, to Par Tøfler, et saa stort, at jeg kan faa to 
Par Hoser deri, to Par Køge Handsker — man faar dem 
fal i Helliggæstes Boder — og 6 Alen Gyldenlad af de 
bredeste til to.Hosebaand, Vildkatte-For til Underskjorten 


og Brystdugen at fore med. Kære Herluf, låd fly mig. 


dette for Guds Skyld.« — Samme "Adelsmand bestemmer 
i sin sidste Vilje om forskellige af sine Ejendele: fire 
Kander og seks Skabe, en Panel-Seng med »et brunt 
Danmark Sengklæde med Sølv-Knipletøj«, et Guldarmbaand, 
en Sølvkande m. m. 

Birgitte Gjøe havde en Kok, som Dronning. Dorothea 
6. Novb. 15694 bad om at laane i Anledning af Hertug 
Hans den yngres Datters Daab. Jakob Seefeld Enevoldsen 
til Visborggaard havde en Skrædder, som Oluf Mouritsen 
Krognos i Februar 1521 havde laant. 

Naar der saa spørges, hvorfra man forsynede sig med 
de mange Slags finere Sager, som i det foregaaende ere 
nævnte, da kan der henvises til, hvad før er meldt om 
Herluf Trolles Forsøg paa at faa Hamburger Øl fra Ribe, 
og at det var til Nyborg, der ventedes en Skipper, med 
Vin. Helsingør spillede imidlertid overfor Udlandet en 
langt større Rolle, da de fleste Skibe, .der for paa Øster- 
søen, foretrak Øresundet, og da maatte svare Told ved 
Krogen. Toldskriveren Frederik Leiel sender 14. Maj 
1574 en Regning til Birgitte Gjøe over en stor Del Lær- 
red, som han har købt til hende. Hun har ogsaa bestilt 
»Urter og Specerier« hos ham, og det er kommen til Stede. 
Derimod har han ikke kunnet skaffe Kanariesukker og 
Fennikekonfekt til rimelige Priser. 29. Juni skriver 
han til hende, at han efter hendes Seddel har købt til 
hende »20 Pund Rosiner, middel Maade store.« Derimod 
har han ikke kunnet skaffe hende de bestilte 60 Pd. Ko- 
riander .(en Krydderifrugt fra Middelhavslandene). — I 
Flensborg levede Købmand Reinholdt Thor Smede, som 
forsynede Fru Birgitte med kostbart Tøj, med »Guldlad«, 
»Guldstifter«, Silkefrynser, Bugfoder, gul venetiansk 
Silke, Messinghaner og Ingefær (Brev af 1571). — I 

Lybek var Gedske Scheffer Kommissionær for det danske 
Kongehus og danske Adelsfolk (Hertuginde Ursula af 
Meklenborgs Brev af 22. Sept. 1572). — I Stettin levede 
Hans Loitz og Henning Gynterberg, der havde Forbind- 
else med Folk i Danmark. Den sidste købte i April 1561 
adskillige »Skiver«, d. e. Bordplader, til Herluf Trolle. — 
En Mand fra Hamburg opkøbte, som før meldt, Flæsk i 
Danmark. — Der var ingen dansk Købmandsstand af 
nogen Betydning. 

Af Bygningshaandværkere nævnes Tømrermester Hans 
Lyckow, som fra 1561 var beskæftiget med Opførelsen 
af Frederiksborg Slot. Da der næste Aar skulde bygges 
et nyt Toldhus i Helsingør, kunde Herluf Trolle ikke faa 
nogen dulig Tømrermester til at paatage sig det, med 
mindre Kongen vilde lade forhandle med Hans Lyckow, 
om han ikke kunde undvære »den Tømmermand ved 
Navn Matthias Fasthennow, som faldt og slog sig i Esrom.« 
Denne formodes at være en Frænde af Klokkestøberen 
Johannes Fastenove (de Fastenoive) og er ventelig lige 
saa vel som Lyckow en Udlænding. I et Brev til Birgitte 
Gjøe fra 28. Febr. 1566 nævnes Walter Maler, der 
ogsaa formodes at være en Udlænding; mulig er det ham, 
der har gjort Udkast til Mindesmærkerne over Herluf 
Trolle i Herlufsholms Kirke. 

Den anden Halvdel af det 16de Aarhundrede var — 
"ligesom Begyndelsen af det 17de — en Tid, da der byg- 
gedes meget. 1561 havde Herluf Trolle faaet Befaling af 
Frederik Il. til at indrette 7eglovne ved Esrom, Ebelholt 
og Krogen, saa betimeligt, at man i Foraaret 1562 kunde 
begynde at brænde Sten, — og til at lade gøre fem gode, 
stærke Vogne, der skulde bruges til at føre store ampe- 
sten til Frederiksborg. Han forbød derhos Herluf Trolle 
at lade nogensomhelst faa Ka/k, da alt skulde bruges 
paa Frederiksborg. Et Brev, som Herluf Trolle 5. Maj 
1562 skrev til Kongen, og hvori han foreslog at nedbryde 
en Lade ved Asserbo og flytte den til Kongens Ladegaard 
paa Amager, minder om, hvordan man i det hele samlede 
Byggeemmer, ved Nedbrydning af ældre Huse, især Slolte 
og Klostre. /— Kalk hentede man dengang især fra Ma- 
riagerfjord. Da Birgitte Gjøe var flyttet til Sortebrødre- 
kloster i Nestved, skulde hun bygge, og da hyrede Fru 
Ide Ulfstand paa Skærsø en Skude til at føre Kalken til 

Nestved. Da Skipperen imidlertid skulde have tolv Daler 
og en Tønde Øl i Fragt, og de tolv Læster Kalk, han 
kunde føre, ikke vare mere værd efter Skøn af Jacob 
Seefeld paa Visborggaard ved Mariagerfjord, saa skrev 9. 
April 1572 denne Mand, som var gift med Sofie Rosen- 
krands, en Søsterdatter af Fru Birgitte, til hende og fore- 
stillede hende det urimelige i denne Aftale; han vilde for- 
søge at fragte en Skude, der kunde føre saa megen Kalk, 
som hun behøvede til sit Byggeri i Nestved. — Ved 
Mariagerfjord var der en tysk Glaspuster (paa Glargaarde), 
som forfærdigede det Glas, Jacob Seefeld brugte til sin 
prægtige ny Hovedbygaing paa Visborggaard. Anden 
Paaskedag 1573 tilbød Jacob Seefeld at sende Fru Birgitte, 
hvad Vinduesglas hun behøvede. — Et andet Tilbud om 
Bygningsemner fik hun fra den ovennævnte svenske Læge 


Olof Jacobsson, der som Fange havde vundet mange Vel- . 


yndere her i Landet. Han tilbød hende 13. April 1572 
tredive Tylvter Savdæler (d. e. Brædder, savede af en 
Bjælke) og 1000 Spiger. 

Vil man samle alle disse spredte Træk, da vil man 
se, at den smukt udstyrede Brevsamling, som Herlufs- 
holms Stiftelse har ladet bekoste og udgive ved Gustav 
Ludvig Wad, er et vigtigt Bidrag til Danmarks Kultur- 
historie. At den er meget mere, behøver ikke her at 
fremhæves. 


Stanleys sidste Rejse. 


Af S. N. MOURITSEN. 


III. 
160 Dage i Skoven. — Elfenbensjægerne. — Frygt ikke. 
; — Ålbertsøen. — Fort Bodo. -— 
Anden Gang ved Albertsøen. --— Mødet med Emin og Casati. 
(Sluttet.) 
Trods de indfødtes. Anstrængelser naaede Karavanen 
at faa Albertsøen i Sigte den 13. December fra en Bjerg- 
top, der hævede sig omtrent 5000 Fod over Søen. »Skønt 

Folkene holdt paa at juble og danse og stimlede omkring 
mig med Lykønskninger, fordi jeg havde »truffet saa godt 
det rette Punkt«, kom der en Kuldegysen over mig,« siger 
Stanley, »da jeg betænkte, hvor liden Udsigt der var til i 
et Land som dette at finde en Kano, skikket til at befare 
Alberts urolige Vande. Med min Kikkert undersøgte jeg 
ængstelig Søens fjærne Bred, men kunde ikke se nogen 
Kano, heller ikke kunde jeg paa hele den lange Strækning 
af Skraaning og vidtstrakt Slette opdage et eneste Træ, 
stort nok til deraf at gøre en Kano, og for første Gang 
slog den Tanke mig, at vor anstrængende Marsch med 
stadig Kamp og Offer af Menneskeliv til syvende og sidst 
vilde vise sig forgæves, og det just i samme Øjeblik, da 
fra hver Mands Læber lød det fromme Udbrud: »Takket 
være Gud!« — Slaa Lejr og vente paa Emin kunde der 
ikke være Tale om, da det ikke var muligt at skaffe de 
nødvendige Fødemidler; rejse rundt Søen over Land var 
ikke muligt, da Forsyningen med Ammunition saa ikke 
vilde være stor nok. baade til Emin og til Karavanen, naar 
den skulde tilbage. 

Næste Nag hørte Stanley af nogle indfødte fra en By, 
der laa 400 Alen fra Søen (1'19' n. Br.), »at ingen hvid 
Mand fandtes ved Søen i dens Nærhed, og at ingen Damper 
havde været der siden Mason Beys Tid (1877); et svagt Rygte 
var naaet til dem, at en hvid Mand skulde findes et Sted 
i Umgoro (Casati i Unyoro), og at en anden hvid Mand 
fandtes længere mod Nord (Emin i Mswa), men de vidste 
intet om ham. Skønt de højst modvillig ...gav disse Op- 
lysninger, viste de sig dog at være fuldkommen sande. 
Af en eller anden Grund havde Emin Pascha aldrig besøgt” 
Søens Sydende, og lige til denne Tid havde Fiskerne der 
aldrig hørt Tale om ham.« 

Der var ikke andet for Stanley at gøre end at tiltræde 
Tilbagerejsen for at hente Advance og de hos Araberne 
efterladte Folk og Byrder af Gods. Den 6. Januar 1888 
var Karavanen atter i Ibwiri, hvor et stærkt Fort, Bodo 
eller Fredens Fæstning, byggedes, Smaaskoven ryddedes, 
og syv Acres plantedes med Majs. Imens sendtes Løjtnant 
Stairs til Kilonga-Longas Station efter Baaden, Godset og 
de efterladte Folk. Den 12. Februar var denne Mission 
udført. Foruden Parke og Nelson var kun 11 Mand i Live 
af de efterladte Folk. Parke saa »udmærket godt ud«, 

men Nelson »var bleven gammel før Tiden«, havde »ind- 
faldne og fortrukne Ansigtstræk, bøjet Ryg og svage Ben 
som en Mand paa 80 Aar..« — Atter sendtes Stair vest 
paa. Denne Gang skulde han ledsage 20 Ilbud til Ugar- 
rowas Station, hvorfra de skulde rejse videre til Major 
Barttelot med Brev og Kort over Landet, og Stairs skulde 
føre Gods og Mandskab, som var efterladt hos Ugarrowa, 
til Fort Bode. 

Samme Dag som Stairs rejste mod Vest for anden Gang, 
blev Stanley alvorlig syg. Den 2. April var han dog atter 
saa rask, at han kunde taale at bæres i Hængemaatte, og 
træt af at vente paa Stairs gav han sig for anden Gang 
paa Vej til Albertsøen, denne Gang medførende Baaden, 
som Folkenes Svaghed havde gjort det umulig at medføre 
første Gang. Fortet stilledes under Kaptejn Nelsons Be- 
faling og fik en Besætning af 49 Mand, de svageste, som 
var. til mindst Nytte paa en anstrængende Vandring. 
Jephson, Dr. Parke og 124 Zanzibariter fulgte Stanley. 
Da de naaede til Græslandet, opdagede de til deres glæde- 
lige Overraskelse, at de Stammer, som i December havde 
optraadt saa fjendtligt, nu havde faaet bedre Mening om 
de fremmede. Høvdingerne havde opdaget, at disse ikke 
var saa onde, som først antaget, og efter nogle venlige 
Underhandlinger indgik Ekspeditionen og de indfødte et 
Forbund mod den fælles Fjende Wanyoro (Unyoro ligger 
mellem Albertsøen og Uganda). Derefter kom de indfødte 
overalt Ekspeditionen i Møde med Gaver af Bananer, Majs, 
Geder og Okser, saa den havde frit Ophold i Landet. 

I Landsbyen. Kavalli, tæt ved Søen, fandt Stanley Brev 
fra Emin, som havde hørt om hans første Besøg og derfor 
gjort en Sejltur til Søens Sydende og, da han ingen fandt, 
efterladt dette Brev i nævnte Landsby. Brevet indeholdt 
blandt andet følgende: »Behag, dersom dette Brev naar 
Dem, az blive der, hvor De er, og underrette mig ved et 
Brev. ved en af Deres Mænd om Deres Ønsker..... Naar 
Deres Brev eller Bud kommer, rejser jeg med en Gang til 
Nyamsassi, og da skal vi blive enige om vore videre 
Planer.«. Brevet var dateret 25. Marts 1888. |, 

Hvorfor Emin først nu lod høre fra sig, er en uløst 
Gaade. I November 1887 skrev han til sin Ven Falkin; 
»Stanley ventes omkring den 15. December« (1887). Stanley 
naaede Søen den 14. December, men da havde Emin 

endnu ikke været vea dens Sydende og ikke forberedt de 
indfødte paa Ekspeditionens Ankomst, skønt han kun be- 
høvede to Dage for at besejle Søen i hele dens Længde. 
Hvad havde, holdt ham tilbage? Den 25. Marts 1888 
skrev Emin til Udgiveren af Petermanns »Mittheilungen«: 
»Dersom Stanley ikke kommer snart, er vi fortabte,« og 
samme Dag skrev han til Stanley: »Bliv der, hvor De er.« 
Jephson fik nu Ordre til at bringe »Advance« ned til 
Søbredden, gaa om- Bord med 15 Mand, som han selv 
maatte udvælge sig, og opsøge Emin, til hvem han. med- 
førte et Brev fra Stanley med Underretning om, at denne 
havde Breve fra Khediven og Nubar Pascha, indeholdende 
Ordre til Emin om at komme til Kaivo med Officerer og 
Mandskab; foretrak han at. blive, hvor han var, skulde 
det dog være: ham tilladt, men han maatte da hjælpe sig 
selv; den ægyptiske Regering frasagde sig alt Ansvar. 
Paa denne Færd fik Jephson at vide, at Emin allerede 
for 5 Maaneder siden havde modtaget Brev fra Zanzibar 
om Stanleys Rejse, og undres over; at Emin ikke i al den 
Tid. har gjort noget for at lette den. »Det vilde for ham 
(Emin) have været den letteste Sag af Verden,«. skriver 
Jephson, »at sejle til Søens Sydende paa en af sine Damp- 
-… baade, slutte Venskab med de indfødte der, underrette dem 
om vor Ankomst og hos en venlig sindet Høvding efter- 
lade et Brev til Stanley med Underretning om hans Op- 
holdssted, og uvordan vi bedst kunde træffe ham. . . Dette 
vilde have sparet os for over fire Maaneders møjsomt År- 
bejde og store Besværligheder, thi vi blev nødt til at bære 
al den Ammunition, vi medførte til ham, tilbage til Skoven 
og oplægge den i et Fort....Den idelige Rejsen frem og 
tilbage med vore trætte og udarbejdede Mænd havde ikke 
været nødvendig — for ikke at tale om de Liv, der gik 
tabt under Rejsen... .Barttelots Mord og Jamesons sørge- 
lige Død havde kunnet uudgaas, saafremt Emin blot havde: 
gjort Brug af sin sunde Forstand.« ; 
Den 21. April var Jephson færdig til Afrejsen og gik 
om Bord med 15 af Ekspeditionens prægtigste Karle, der- 
iblandt Uledi, Murabo og Sudi, som alle havde deltaget i 
Stanleys tidligere Ekspeditioner. Den 26. April mødtes. 
han med Emin i Mswa og fik en meget hjærtelig Mod- 
tagelse.  »Jeg kunde ikke "kende Emin efter Dr. Felkins: 
Beskrivelse af ham,« skriver Jephson. »I Stedet for den. 

»høje Mand med militært -Ydre«, som jeg havde ventet at 
se, havde jeg for mig en liden, spinkel Person med et 
smukt men i højeste Grad umilitært Udseende og med 
umiskendelig tysk Høflighed.« 

Tre Dage senere sejlede Emin, Casati, Jephson og 
dennes Ledsagere samt en Del ægyptiske Officerer over til 
Nyamsassi med Damperen »Khediv«, og derfra førte Dr. 
Parke dem til Stanleys Lejr, som de naaede Kl. 8 om 
Eftermiddagen. »Jeg tog dem alle i Haanden,« fortæller 
Stanley, »og spurgte, hvem der var Emin Pascha. Da 
fængsledes min Opmærksomhed af en liden tynd Person 
med Briller paa, der sagde paa udmærket Engelsk: »Jeg 
skylder Dem tusende Tak, Hr. Stanley; jeg ved virkelig 
ikke, hvorledes jeg skal udtrykke min Erkendtlighed for 
Dem.« 

»Ah, De er Emin Pascha. Tal ikke om Tak, men kom 
ind og sid ned, Det er saa mørkt her ude, vi kan ikke 
se hverandre.« 

Paa Emins Ansigt var der ikke Spor at se af Ilde- 
befindende eller Ængstelse; det røbede snarere god Legems- 
forfatning og Sjælero. Derimod syntes Kapt. Casati, skønt 
yngre af Aar, at være udtæret, pint af Sorg, ængstelig og 
gammel.« 

Tværtimod hvad Stanley havde ventet, kunde hverken: 
Emin eller Casati beslutte sig til at vende tilbage til den 
civiliserede Verden. »Alle syntes tilfredse med at blive 1 
Landet. De priste det højligen for dets Frugtbarhed og 
behagelige Klima; de-syntes om de indfødte og var utræt- 
telige i at prise Livet i denne Region. Alt, hvad Paschaen 
og Casali -syntes at bekymre sig for, var Forsvarsmidler 
- mod mulige Overrumplinger og Angreb. Ingen syntes at 
betænke, at efter den Erfaring, vi (Stanley.og Følge) havde 
gjort i Skoven, vilde faa Mænd have Lyst til at gentage: 
denne Rejse,;at de mægtige Konger i Uganda og Unyoro 
altid vilde være en Hindring for sikre Forbindelser med 
Østkysten, at Karavanerne aldrig vilde vove en Rejse gen- 
nem Masailandet (øst for Ukerewe) og Lango (2 Grader 
nord for Ukerewe), udsatte for at ødelægges af Hunger og 
Tørst for den usikre Vinding, de kunde haabe at faa som 
Erstatning for Risikoen. ved den farlige Rejse, at intet 
Selskab af Filantroper vilde gentage dette kostbare Fore- 
tagende til Fordel for en Provins, der ligger saa fjærnt 

fra Havet. som Emins, da der ligger Tusender af Kvadrat- 
mil lige saa frugtbar Jord tæt ved Havet.« 

Emin modtog Khedivens og Nubar Paschas Skrivelser, 
der i et og alt bekræftede Stanleys Meddelelser, men kunde 
fremdeles ikke beslutte sig til at rejse. Troppernes Mening 
kendte han ikke endnu, og han kunde derfor ingen Be- 
stemmelse tage, De ægyptiske Officerer var meget mis- 
troiske over for de fremmede og vilde ikke tro, at de kom 
fra Ægypten, thi de kendte kun en Vej til Ægypten, nem- 
lig Nilen. Emin bad derfor Stanley efterlade en af sine 
Officerer, naar hån vendte tilbage efter Bagtroppen. Denne 
Officer skulde være Emins Gæst, følze ham paa hans 
Rundrejse til alle Provinsens Stationer, tale til Soldaterne 
og forklare dem,. hvorfor. Ekspeditionen var udsendt; han 
skulde oplæse Khedivens og Nubar Paschas Breve samt 
en Proklamation fra Stanley for hver Stations Besætning. 
Det var den eneste Maade, hvorpaa de mistænksomme 
kunde beroliges og overbevises, mente Emin. 

Dette, Hverv paatog Jephson sig efter nogen Betænkning, 
da Emin trængte ind paa ham, og Stanley forsikrede, at 
han vilde kunne være til stor Nytte ved at lægge alt til 
Rette til Afrejsen til Zanzibar, saa den kunde tiltrædes 
med mindst muligt Tidsspilde, naar hele - Ekspeditionen 
var samlet. Naar Jephson havde gjort den nævnte Rund- 
rejse til Stationerne, skulde han, efter Forslag af ham selv, 
enten ene eller sammen med Emin føre en Trop Bærere 
og Soldater til Fort Bodo for at føre de derværende Folk 
og Forraad til Søen. Han lovede at være i Fort Bodo 
om to Maaneder. 

Stanleys Proklamation til Soldaterne sluttede med 
følgende Ord: »Siger I: lader os gaa til Ægypten, saa vil 
jeg vise eder en sikker Vej. Siger I: vi vil ikke forlade 
dette Land, saa byder jeg eder Farvel og vender tilbage 
til Ægypten med mine egne Folk. — Gud tage eder i sin 
Varetægt! — Eders gode Ven Stanley.« 

Forsynet med denne Skrivelse, en Tjener og tre Sol- 
dater begyndte Jephson sin Rundrejse i Emins Selskab, 
og Stanley tiltraadte Tilbagerejsen til Yambuya. 

Billeder fra Nord-Sjælland. 


Af L. SCHRØDER. 


Nord for Arresø og Esromsø. 


Egnen imellem Nivaa og Mølleaa har mange minderige 
Steder. Men det er især Mænd og Kvinder, der have levet 
og virket i den nyere Tid, som man kommer til at tænke 
påa, naar man færdes i denne Egn: Dronning Sofie Mag- 
dalena og Grev Gynther Stolberg, Dronning Caroline Ma- 
thilde og Struense"), Johannes Evald og Thomas Thaarup, 
Johan Christian Drewsen og de, der sammen med ham 
arbejdede for et forstandigt Landbrug. 

Det allernordligste af Sjælland — hvad der ligger nord- 
ligere end Arresø og Esromsø — har Mindesteder af en 
anden Slags, saadanne, som gaa tilbage til Oldtiden og 
Middelalderen. 

Der er en Rigdom paa Kæmpehøje; en af dem, Ullers- 
høj i Blidstrup Sogn, fremhæves paa Grund af den ud- 
gravede Jættestue. 

Der er Tisvilde, hvis Navn Werlauf sikkert med god 
Grund har forklaret som enstydigt med »Tisvælde«, d. e. 
»Tyrs Væld«, — en af de mange Kilder, som blev holdt 
højt i Ære i Hedenold, og ved hvilken der da blev et 
Samlingssted for Beboerne af en vid Omegn; da kristen 
Sæd og Skik blev indført i Landet, vilde man ikke opgive 
at mødes der, og saa .maatte »Vældet« skifte Navn;: det 


1) Mathilde-Vejen, dér begynder i Nærheden af Hørsholm, i det 
nordvestlige Hjørne af Folehaveskov, fører næsten i lige Linje mod 
Sydøst ned til Frydenlund ved Vedbæk, hvor Struense boede. 
Mærkeligt nok fik denne Gåard med sin hvælvede Havesal, sine Side- 
bygninger og Pavilloner Lov til at staa, da Hirschholm Slot blev 
sløjfet, og da det derunder liggende Sofienberg blev solgt til Oberst 
Falkenskjold, som skal have indvundet Købesummen ved Salg af Kob- 


bertaget, og som tog dets øverste Stokværk bort. 
»Danskeren«. XI. 9 

blev St. Helenes hellige Kilde, hvorved Krøblinger og syge 
Mennesker søgte Helbredelse. Men Landsbyen beholdt 
det gamle Navn, og i dens Midte staar endnu den store, 
vel tillaasede Blok, hvori de, der mente at være blevne 
hjulpne ved at bade sig i Helenes Kilde og ved at dvæle 
ved hendes Grav, plejede at nedlægge deres Gaver. 

Sydvest for Tisvilde findes Ruinerne af Asserbo, som 
Kong Frederik VII. lod udgrave i 1849. Det var Roskilde- 
bispen Absalon, som 1163 paa dette Sted grundede en 
Stiftelse for franske Kartheusermunke. Men da de følte 
sig skuffede, forlod de igen Landet. Asserbo blev da 
overladt -til Sorø Kloster og havde efter Reformationen 
verdslige Herrer, til det 1560 kom under Kronen. Der'er 
Spor af fire Fløje og Hjørnetaarne. Ruinen er omgivet 
af et vakkert Anlæg. I Nærheden er der rejst en Æres- 
støtte for den Konge, hvis levende Sans for gamle Minder 
ogsaa her efterlod sig Spor. 

Søborg, nord for Gribskov, antages at have hørt til 
Landets ældste faste Pladser, om det end er en Over- 
drivelse, hvad der skal have staaet over Porten paa 
Slottets yderste Vold, at den gik tilbage til Aleksander 
den Stores og Filosofen Aristoteles' Dage. Det var paa 
Søborg Slot, at Biskop Valdemar af Slesvig blev holdt 
fangen fra 1194 til 1207 og Jens Grand fra 1294—95. 
Valdemar Atterdags Dronning Helvig siges at have boet 
der i et Slags Fangenskab. Borgen, hvis Levninger blev 
udgravede 1850, har havt to Taarne og tre Fløje. Søen 
har omgivet den paa de tre Sider; foran Slotshaven har 
der været et.Udenværk; det er nu begroet med Træer og 
ligger imellem Ruinen og den gamle Kirkeby. Naar denne 
havde Købstadrettigheder indtil Midten af det 16de Aar- 
hundrede, da er dette ikke blot et Vidnesbyrd om, hvad 
den gamle Kongeborg har havt at betyde, men ogsaa om, 
at den nordligste Egn af Sjælland i fordums Dage har 
vejet mere i Forhold til hele Landet, end den gør nu. 

Det er da ogsaa en anselig gammel romansk Murstens- 
Kirke, der findes i Søborgby; nu staar der tre Støttepiller, 
som dele den større Del af den i to Skibe, og som hindre 
den fri Udsigt til Alteret; men fra først af antages Loftet 
at have været fladt; da Hvælvingerne skulde lægges ind, 
turde man ikke spænde dem fra den ene Sidemur til den 
anden og anbragte derfor Pillerne, som skulde hjælpe med 
at bære den dobbelte Række Hvælvinger. Paa en af Side- 
væggene findes et gammelt Kalkmaleri, der fremstiller en 
Kvinde med en Kirke; det blev sagt, at Kirken hed Helene- 
kirken, og at det var Konstantin den Stores Moder, He- 
lene, der var afbildet, bærende paa en Kirkebygning. Paa 
den midterste Pille var der kommen tre Kalkmalerier 
frem, forestillende Johannes den Døber, en Martyr paa 
Baalet, samt Bonde og Ridder ved Korset; paa den nederste 
var dels Jomfru Maria, dels den guddommelige Treenighed 
afbildet. Af andre gamle Minder skal jeg nævne en Rune- 
sten, men med midalderlig Indskrift (»Ave Maria«). .I 
Kirken var Ane Jakobsdatter Beier begravet med sine to 
Mænd, der begge havde været Sognepræster, i det 17de 
Aarhundrede; den sidste af dem havde vel faaet Kaldet 
med Enken, hvad der jo ikke var saa usædvanligt. 

Langt mere end af Asserbo og Søborg er der bevaret 
af Esrom Kloster. Det er grundlagt 1153 af. Erkebisp 
Eskild, som lod Sisterciensermunke fra Clairvaux indkalde 
dertil. "Der staar endnu en helt anselig Bygning, som har 
hørt til det gamle Kloster, og som har vel bevarede Hvæl- 
vinger i Kælderen. Den benyttes til Bolig og Kontor for 
Kassereren ved Omegnens store Skove, som tillige har 
Amtsforvalter-Forretninger. Af Klosterkirken findes der 
kun Levninger, som have været dækkede af Muld, men 
som netop nu ere Genstand for Undersøgelse. Det hedder 
sig, at Frederik II. lod Kirken nedrive for at bruge Stenene 
af den til Slottet, han lod bygge ved Hillerød og op- 
kaldte efter sig selv; Ødelæggelsen af Slottene Gurre og 

Dronningholm, af Asserbo og af Ebelholt Kloster sættes i | 
Forbindelse med de samme Byggelyster hos -den Konge, 
der havde tilbyttet sig Hillerødsholm af Herluf Trolle 
imod Skovklostret ved Susaaeu, der kom til at hedde 
Herlufsholm. 

Kæmpehøjene og den hellige Kilde fra Hedenold, Munke- 
boerne Asserbo og Esrom, Kongeborgene Søborg og Gurre 
— det er, hvad der i det nordligste Sjælland fremkalder 
de historiske Minder. 

Ved Siden af er der Vidnesbyrd om Kampen, Men- 
neskene maa føre med de voldsomme Naturkræfter. 
Intetsteds paa Sjælland kendes Havets ødelæggende Magt 
som paa Nordkysten. Jyllands Vestkyst er langt farligere 
for Søfarende; men det er heller ikke altid let at klare 
sig fri for Sjællands Nordkyst og komme vel ind i Øre- 
sundet. 

Det var 1775, at der strandede et Skib et Stykke vest 
for Hornbæk, henimod Villingebæk; begge disse Steder 
have Navn af Vandløb; men naar man nævner dem; 
tænker man dog nærmest paa Fiskerlejerne, som have 
dannet sig ved Mundingen af Bækkene. Skibet førtes af 
en engelsk Skipper, Thomas Bruun, der skulde bringe en 
Ladning Byg til Skotland; han var selv sjætte ombord. 
Det var i en mørk, stormfuld Efteraarsnat, de løb påa 
Grund. Ved Daggry samledes Folk paa Strandbredden, 
og der blev gjort flere mislykkede Forsøg paa at komme 
dem til Hjælp. En efter en af Skibsfolkene bukkede 
under for Hunger, Kulde og Udmattelse; Styrmanden prø- 
vede at svømme i Land, men fik Hovedet knust af en 
Vragstump;. nu var kun Skipperen tilbage. Da besluttede 
fem kække Mænd fra Hornbæk endnu at vove et Forsøg. 
»De sætte sig i en Baad« — saaledes hedder det i Ove 
Mallings »Store og gode Handlinger«, som udkom to Aar : 
efter, — »lægge Aarer til, anspænde alle Kræfter, arbejde 
sig frem igennem Bølgerne, naa endelig ud til Vraget, tage 

Skipperen med i Baaden, arbejde sig igen tilbage og bringe 
ham i Land til almindelig Glæde. Den halvdøde Mand 
blev derpaa baaren op til et Hus, hvor de forfriskede 
ham' efter deres fattige Evne, det bedste de kunde, indtil 
han kort efter blev modtagen i Dronningmøllen, et Sted 
der i Nærheden, hvor han ved omhyggelig Pleje efter- 
haanden fik Liv, Helbred og Styrke igen. Da Skipperen 
var kommen til sig selv og saa disse gode Folk, som 
havde vovet deres Liv for at redde hans, tog han frem de 
Penge, han havde hos sig og bød dem en Del deraf; saa 
modige, som de før havde været til at gaa Faren i Møde, 
saa uegennyttige vare de nu. De forlangte- ingen Beløn- 
ning, men ansaa det for Pligt at have udrevet en ulyk- 
kelig Mand fra Døden. Dog deres ædle Handlinger for- 
tjente Belønning og fik den. En indfødt dansk Mand, 
som lever uden for Fædrelandet, da han hørte Fortællingen 
derom, glædede han sig over sine Landsmænd og beslut- 
tede at vise dem den Skønsomhed, der tilkom dem.. Til 
den Ende tillagde han enhver af benævnte fem Personer 
25 Rigsdaler, saa længe de leve. Disse Gaver nyde de 
nu aarlig. Naar nogen af dem dør, skal hans Anpart 
deles mellem de overlevende, og den, der bliver sidst til- 
bage, nyder de fulde 125 Rigsdaler.aarlig paa sin Livstid.« 

Mallings Fortælling er gengivet fuldstændigt i Ida 
Falbe-Hansens Indledning til hendes Udgave af Johannes 
Evalds »Fiskerne«”) tillige med den i Udlandet boende 
danske Mands, Chr. Siegfried v. Plessens, Gavebrev. Det 
ér jo nemlig de hornbækske Fiskeres Heltedaad, der gav 
Evald Emnet til hans ægte fædrelandske Skuespil. 


ly Den nuværende Indehaver af det Reitzelské Forlag, George C. 
Grøn, har taget fat paa en Fortsættelse af den Folkeudgave af danske 
Forfattere, hvorved >Dansklærerforeningen« medvirker. Dertil hører 
den nævnte Udgave af >Fiskerne« som Nr. 31—32 (Pris 50 Øre). Den 
ledsages af et smukt Portræt af Johannes Evald. 

Dronningemølle ligger tæt ved den 1802—5 anlagte 
Kanal, hvorved Udløbet fra Esrom Sø skulde gøres skikket 
til at fragte Træ fra Gribskov, og — ligesom det blandt 
Landliggerne i Gilleleje og Hornbæk vel kendte Hulerød 
— midtvejs imellem disse to Steder. Der er nu i Dron- 
. ningemølle en Købmandshandel; hvem der kommer forbi 
den, kan tænke paa den engelske Skipper Thomas Bruun 
og hans Skæbne, og Indholdet af Evalds Digtning vil 
maaske komme -ham mere nær. 

Tre Aar før den engelske Skipper strandede. i Nær- 
heden af. Villingebæk, var der for øvrigt truffet en For- 
anstaltning til at vejlede Søfolk, der skulde forbi det nord- 
østlige Hjørne af Sjælland. Nakkehoved Fyr er fra 1772. 
Vi har ikke ret mange Fyr, der er ældre. 1561 blev der 
paa Toppen af en Klit ved Skagen anbragt et Kulfyr, d. e. 
en Indretning som en Brøndvippe, der i Steden for Vand- 
spanden har en'Jærnkurv, hvori der anbringes et Baal af 
Kul. Anholts første Fyr er omtrent fra samme Tid. For 
Bæltfartens Skyld blev der inden 1750 anlagt et Par Fyr 
paa Halskov og Knudshoved, og 1772. kom Nakkehoved 
og Kronborg til for Sundfartens Skyld. Inden den Tid" 
havde man optaget den Skik at-anbringe Fyret paa et 
Taarn og i en Lanterne med Skorsten foroven. Men Ud- 
viklingen af Fyrvæsenet er dog først i vort Aarhundrede 
gaaet frem med Kæmpeskridt, og navnlig da ogsaa saa- 
ledes, at Fyrene kunne indrettes paa forskellig Maade 
(som faste Fyr eller som Blinkfyr, med Linser til at for- 
stærke Lyset, med elektrisk Lys o. s. v.), hvorved For- 
veksling kan undgaas. Paa Nakkehoved kan man se, 
hvordan man bar sig ad, da de fleste Fyr lignede hin- 
anden; der staar nemlig zo Fyr i nogen Afstand fra hin- 
anden; det dobbelte Fyr kunde let skælnes fra et andet, . 
som kun var enkelt. 

Nedenfor den bratte Bakke, hvorpaa det østlige af 
Nakkehoved Fyrene ligger, er der bygget et Par smaa 

Høfder ud i Vandet, for at det ikke skal skære sig ind i 
Bakken og bringe den til at styrte ned i Havet. Det er 
" kun smaa Værker, men kunne dog give en Forestilling 
om de store Høfder, som man har lagt ud i Vesterhavet syd 
og nord for Aggerkanalen. Af større Betydning ere de 
Vandbygningsarbejder, der ere foretagne i Hornbæk og 
Gilleleje til Værn for Fiskerbaadene. 

Har Havet været en farlig Fjende for det nordligste 
Sjælland, da har Sandflugten været. det i endnu højere 
Grad… Man kan hist og her paa hele Kysten finde Klit- 
dannelser, hvor der da ikke er en Lerskrænt ud imod Havet; 
ogsaa Klitrækken ved Vesterhavet kan paa et enkelt Sted 
afbrydes ved en Lerskrænt (hvor Fjaltring Kirke og Bov- 
bjærg Fyr ligge). Der kan være Tider, da Sandflugten er 
særlig ødelæggende... Skagens gamle Kirke blev ved Sand- 
flugt gjort utilgængelig. Det samme truedes Tibirke Kirke 
med sidst i det syttende Aarhundrede. Byen ved Kirken 
blev helt ødelagt med Sand og maatte flyttes; det gamle 
Udløb fra Arresøen til Kattegat blev tilstoppet med Sand. 
Disse Begivenheder førte til, at man tog alvorligt fat paa 
at dæmpe Sandflugten, og det var da navnlig en Tysker 
ved Navn Røhl, som var virksom derved. Tæt ved Tis- 
vilde By er der paa en Høj rejst et Minde for den Virk- 
somhed, der blev udfoldet for at dæmpe Sandflugten. Det 
"er en høj Sten med Indskrift paa tre Sider og i tre Sprog: 
. Dansk, Tysk og Latin.7) Frederik IV. nævnes .med Tak 
for, hvad der er udrettet, men ogsaa Røhbl, ved hvem Ar- 
bejdet blev gjort. : 

De omboende Bønder maatte køre Tang paa de 
rygende Sandmiler,. og endnu 1792 holdtes der 10 
Heste til dette Arbejde. Men sidst i det attende 


A 


7) Det er ikke blot i det gamle Ægypten, at man havde Tresprogs- 
Indskrifter som paa den berømte Rosettesten. Der kunde det dog 
anderledes behøves end i Nord-Sjælland. 

Aarhundrede tog man fat paa at opelske Skov paa Sand- 
markerne ved Stranden, saaledes som man i vore Dage 
gør paa de jydske Klitter. Man begyndte vel med Naale- 
træer og Birk; men disse Træer ere nu slet ikke ene- 
raadende; der findes baade Eg og Bøg i de nordsjællandske 
Plantager paa Sandbund. Kører man ad Strandvejen fra 
Hellebæk til Hornbæk og videre til Dronningemølle og 
Gilleleje, da vil man komme igennem Skov af mindre god 
Beskaftenhed, baade før man kommer til Hornbæk, og 
efter at man har passeret det stærkt kjøbenhavniserede 
Fiskerleje. Men det er ogsaa paa den flade Strandbred, 
man færdes, som Havet i sin Tid har overskyllet. Til 
venstre hæver Jordsmonnet sig; det er, som om man der 
havde den gamle Havstok, og bøjer man af fra Strand- 
vejen og kommer ind i den højere liggende Skov, da vil 
man faa rig Anledning til at glæde sig over de smukke 
højt voksende Træer og til Afvekslingen mellem de for- 
skellige Træarter. Det er tildels Fuglene, der have frem- 
kaldt denne Mangfoldighed. Det siges navnlig. om Skov- 
skaden, at den kan føre Frugten af Eg og Bøg med fra 
den ene Skov til den anden; den gemmer, fortalte en 
Skovfoged mig, hvad den har samlet, i Jorden, menu glemmer 
tit, hvor den har sine Forraad, og af de begravede Agern 
vokse da Egene op, som Bøgene af deres Frø. Værner 
saa den, der har Øje.med Skoven, om de unge Planter, 
at de faa Rum til at gro op, da kan der paa et Sted 
blive Ege, påa et andet Bøge, hvor der før var Skovfyr 
eller Lærk. Vest for Hornbæk — paa Horneby Sande — 
er Skoven i det hele kun af den ringere Art som paa den 
gamle Strandkant af Hornbæk Plantage, eller det er for- 
holdsvis ny Plantning. 

Langt større end Hornbæk Plantage og Horneby Sande 
er Tisvilde Plantage og Asserbo Overdrev. Og medens 
man i Tisvilde Plantage kan have den samme Glæde som 
i Hornbæk Plantage af den rigt afvekslende Træbestand, 

saa har man tillige Lejlighed til paa mange Steder at 
have en mere eller mindre storartet Udsigt til Skovens 
Omgivelser. Sandflugten, som i sin Tid gjorde saa megen 
Ødelæggelse, har dannet de mange Høje og Dale, hvorpaa 
Skoven er vokset op. Man kan færdes i Timevis i denne 
Skov paa 2 til 3000 Tønder. Land og bestandig se noget 
nyt. Man kan glæde sig ved de højtvoksede og smukt- 
formede Enere, — ved de glatte Birketræer med den hvide, 
skinnende Bark, og de mere knudrede Birke, hvis Kroner 
til Gengæld danne det underlig rige og bløde Bladehæng, 
— ved Skovfyr og Veimuthsfyr, Rødgran og Lærk, Eg og 
Bøg. Man kan undre sig over, hvordan Vejret kan bide 
paa de Træer, der gro nærmest Strandbredden. Men naar 
man såa kommer op påa en af Udsigtshøjene, da kan 
man fristes til at glemme det skønne, man -har i Nær-, 
heden over de vide Udsigter til Kattegat og — over 
Kattegat — til Kullen, Hesselø og Sjællands Odde, til 
Roskildefjord og til Arresø. En underlig mangfoldig 
Plantevækst paa et Jordsmon med Bakker og dybe Dale, 
og med Hav og Fjord og Sø i Nord og Vest og Syd, — 
uforstyrret af Menneskenes Tummel — saaledes er Tisvilde 
Plantage; Asserbo Overdrev ved dens Fod er vistnok hævet 
Havbund og ligner Hedefladerne i Midtjylland, men kan 
som de forvandles til Skov. 

Af Plantagerne paa de nordsjællandske Sandstræk- 
ninger, hvor der vel kan gro Lyng, -men ikke er dannet 
Al, særlig ogsaa af denne Grund lykkédes saa godt, har 
- styrket Modet paa ogsaa at plante paa Sandstrækningerne 
i Jylland.… Omvendt kan der maaske spores en Inflydelse 
fra Plantevirksomheden paa Halvøen i Frederiksborg 
Amts Planteforening, i hvis Bestyrelse en af den jydske 
Plantningssags bedste Venner maa siges at være det 
væsentlige Drivhjul. Det er den nuværende Skovrider 
i Frederiksværk-Tisvilde Skovdistrikt, Forstraad Bang, 
som er Søn af Jens Bang, der i sin Tid virkede som 

Skovrider i Stendalsgaards Plantage ved Viborg, og selv 
i mange Aar har forestaaet Plantningerne paa Randbøl- 
Hede (Frederikshaabs og Gødding Plantage), ligesom han 
har taget virksom Del i det Arbejde for at forvandle Heden 
til Skov, som blev sat i Gang efter 1864 af det danske 
Hedeselskab. Det var under denne Forstmands person- 
lige Vejledning, at jeg fik Tisvilde Plantage at se, og det 
er ham, jeg kan.takke for, at jeg i Selskab med to af de 
Mænd i Blidstrup Sogn, der med størst Iver have taget sig 
af denne Sag, kom til at færdes over det Strøg, hvor den 
nævnte, først for et Par Aar siden stiftede, Forening hidtil 
har arbejdet. Blidstrup Sogn ligger vest for Søborg- 
Gilleleje Kommune og naar til det lille Fiskerleje Raage- 
leje, hvor Vejby Sogn begynder, og det støder op til 
Kattegat paa en Strækning af over 3 Fjerdingvej. Den 
gamle Havstok hæver sig her temmelig højt over Strand- 
bredden, og yderst paa den er der paa det allermeste af 
.den nævnte Strækning i 1892—93 plantet et 40 Alen 
bredt Læbælte med 20 Rækker Træer, især Bjærgfyr, Hvid- 
gran og Rødgran. Der er kun ganske enkelte af Lods- 
ejerne, der ikke ere gaaede med til dette priselige Fore- 
tagende, som Plantningsforeningen støtter dels ved gratis 
Vejledning, dels ved at skaffe Planterne til en meget billig 
Pris, dels endelig ved i Løbet af 3 Aar at erstatte alle 
udgaaede Planter med nye. Det kan ventes, at Plant 
ningen fra Blidstrup Sogns Grænser vil fortsættes baade 
imod Øst over Gildbjærg (Sjællands nordligste Punkt) ned 
til Gilleleje, og imod Vest fra Raageleje gennem Vejby 
Sogn over imod Tisvilde. Og alt som denne Læplantning 
lykkes, vil der vel baade blive plantet paa Strandbredden 
neden for den gamle Havstok og påa de store Sandstræk- 
ninger indenfor. Blidstrup Sogn har omtrent 400 Td. 
Land Sandmark, der ligger hen næsten uden at dyrkes 
og kun giver daarlig Græsning til nogle Faar. Hvis disse 
blive tilplantede, ville Gaardmændene tilsammen faa en 

Skovstrækning, der er større end Hornbæk Plantage og 
sikkert har de naturlige Betingelser for at trives lige saa 
godt. Hvor der ikke er gold Sandjord indenfor det Belte, 
der gærne skulde tilplantes, vil det i alt Fald være til Gavn 
for Kornet paa Agrene, at det bliver beskyttet for den 
stærke Blæst. 

Naar Talen er om Plantning i Nord-Sjælland, maa 
man ikke glemme at nævne Faber, som i mange Åar var 
Tilsynsmand ved Nakkehoved Fyr, og hvem de smukke 
Anlæg langs Strandbredden skyldes, der stadig drage 
Besøgende fra Omegnen til sig. 

Hvor øde Sandmarker og golde Brinker ud imod Havet 
forvandles til Skov, der foregaar en Landvinding. Men 
dette er ogsaa Tilfældet, hvor en udtørret Sø bliver. til 
frugtbar Agermark, og herpaa frembyder den Egn af Nord- 
sjælland, hvorved jeg i dette Stykke dvæler, et overordentlig 
smukt Eksempel i den tidligere Søborg Sø, der tilhører 
Hs. Excell. Grev Frijs-Frijsenborg paa Boller og bestyres 
af Inspektør P. Feilberg. 

Den blev første Gang udgravet i forrige Aarhundrede. 
En norsk Officersøn, Hans Nicolaj Arctander (1757— 
1837), der selv var uddannet til Officer, men tillige var 
Landinspektør, virkede ? denne Egenskab i Kronborg Amt. 
" Han opmaalte da Søborg Sø, undersøgte Dybderne, be- 
stemte Udgravningslinjerne, nivellerede disse og traf de 
øvrige Forberedelser til dens Tørlægning. I Aarene 
1794-—99 brugtes der 15000 Rdl. dansk Kourant til År- 
bejdet, og Omkostningerne derved saa vel som til den 
aarlige Vedligeholdelse vare allerede ved Udgangen af 1806. 
fuldstændig dækkede; fra Aaret 1807 til Udgangen af 
1812 oversteg Indtægten Udgiften med over 70,000 Rdl. 
d. K. og fra 1813 til Udgangen af 1825 med over 63,400 
Rdl. Sedler og Tegn. Som Amtmand over Frederiksborg 
Amt fra 1805 havde Arctander Lejlighed til at holde Øje 
. med det udtørrede Søareal. Før han tog fat, havde det 

indbragt Jordebogskassen omtrent 30 Rdl. aarlig i Fiskeri- 
afgift. Man maa imidlertid ikke overvurdere det Frem- 
skridt, der var sket. En Indtægt af ikke fuldt 12000 Rdl. 
aarligt i Seksaaret 1807—12 eller af næppe 5,000 Rdl. 
aarligt i de følgende 13 Aar bliver ikke nogen stor Sum, 
naar det fordeles paa over 1000 Tønder Land, og der er 
en stærk Nedgang i Indtægten fra den første til den anden 
Periode. - Arbejdet var kun overfladisk udført; man lod 
sig nøje med at fjærne en Del af Vandet. Søen var for 
største Delen bleven forvandlet til en sivbegroet Hængesæk, 
som kun gav Indtægt ved Rørskæret, og selv dette aftog 
i Aarenes Løb, idet Rørene afløstes af Halvgræsser og 
Paderokker, Man mente at forbedre Forholdene ved at 
sænke Bunden af Udløbet noget, men opnaaede derved 
kun, at store Dele af Søbunden dækkedes med et 1 til 17/2 
Fod tykt Mostæppe, som kvalte al anden Plantevækst; kun 
de Dele af Søen, der om Vinteren bleve overstrømmede af 
Vand fra Omegnen, vedbleve at frembringe daarlige Græs- 
arter og Rør. i 

I Halvtredserne blev Ejendommen solgt af Staten for 
omtrent 130,000 Rdl.; men de to Mænd, der købte Søen, 
vare ikke i Stand til at sætte den Kapital ind i Foretag- 
endet, som det vilde kræve for at svare Regning.  Drifts- 
Overskudet gik stadig tilbage og var i 1872 naat ned- til 
mellem. 5 "og 7000 Rdl. Det var vistnok tildels for at 
hjælpe en gammel. Ven ud af en Forlegenhed, at Grev 
Frijs da overtog Ejendommen for 200,000 Rdl. Som For- 
holdene var, maatte denne Købesum agtes for at være. 
meget bøj; 200,000 Kroner vilde vel bedre have passet, 
naar det kun havde været SSG at købe efter. den 
virkelige Værdi. 

Greven havde i »Døjet« ved Frijsenborg ladet foretage 
en grundig Udgravning og i det hele, hvad der hørte til, 
naar en virkelig Landvinding skulde foregaa, 'hvor der før 
var Sø eller' Morads. Noget lignende skulde da sættes i 

Kraft ved Søborggaard, som Bygningerne ved den nord- 
sjællandske Ejendom kom til at hedde. Der blev begyndt 
1873, og Arbejdet er blevet fortsat nu i 20 Aar. Der er 
tilskudt en Kapital af omtrent 600,000 Kroner, saa at Sø- 
Årealets 1100 Td. Land kunne siges at staa Ejeren i om- 
trent 1 Million Kroner. Men tages der Hensyn til, at der 
ved Indkøbet er betalt omtrent 200,000 Kroner for: meget, 
saa kan man regne, at det er 800,000 Kroner, der skulle 
forrentes. I de senere Aar har Driftsoverskudet paa 
Søborg Sø været 20,000 Kroner aarligt; i en nærmere 
Fremtid kan det ventes at blive 30,000 Kroner — 3 pCt. 
af 1 Million Kroner, 3/4 pCt. af 800,000 Kr.; der er 
næppe mange danske Landejendomme, der give en større, 
mange, der give en mindre aarlig Netto-Indtægt. Før 1873 
sank Udbyttet af Søborg Sø Aar for Aar; efter 1893 kan 
det ventes, at det vil stige hvert Aar. Der kan da være 
Grund til at antage, at de Penge, der ere satte i dette 
Foretagende, ere vel anbragte. Dertil kommer, hvad Be- 
tydning det har for hele Samfundet, ikke blot, at en Land- 
vinding har fundet Sted, men ogsaa at der er vist Vejen 
til en Dyrkningsmaade, som mange Steder med Fordel 
kan anvendes: Udlægningen af stedsevarende Græsmarker, 
som-kun kræve ringe Drifts-Udgift, men, hvor Jorden er 
egnet dertil, kunne give et stadigt voksende Udbytte. 

Det er fra Bestyreren af Ejendommen, at jeg har de 
her meddelte Oplysninger om Bekostningerne ved og Ud- 
byttet af den tørlagte Søborg Sø, og.jeg har havt Lejlighed 
til at se, hvordan Jorden paa flyttelige Sporveje føres ud 
påa .de Stykker, der endnu kunne forbedres paa denne 
"Maade, — hvordan det hele ved Staaltraadshegn er ind- 
delt i en Mængde »Fenner«, der tildels lejes ud til Om- 
egnens Beboere, tildels tjener til Somhmergræsning for 
Heste og Kvæghøveder, der staa under Opsigt af Ejen- 
dommens Bestillingsmænd, og for hvilke der saa ydes en 
Betaling i Forhold til Dyrenes "Art og Antal, — hvordan 

Pileplantninger drives paa enkelte Steder, og hvordan 
de afhuggede Pilestokke behandles for at kunne blive en 
sælgelig Vare. Men der er en Mængde Enkeltheder ved 
Driften af denne Ejendom, som det er en stor Glæde at 
lægge Mærke til: hensigtsmæssige Bygninger — Redskaber, 
der ere afpassede efter Forholdene, — Dyndsko til Hestene 
—-.- Forholdsregler til nøjagtig Maaling af Vandstanden i 
Kanalerne o. s. v. Man undres ikke over, at denne Ejen- 
doms Bestyrer. bliver raadspurgt, naar der andensteds i 
Landet, f. Eks. ved Klitterne i det nordligste Jylland skal 
udlægges Jordstykkeér til stadigt Græsleje. 

Kanalen, der leder Vandet bort fra Søborgsø, har sit 
Udløb ved Fiskerlejet Gilleleje, der hører til Søborg Sogn, 
men har sin egen Kirke. Græsted Station, ligger meget 
nær ved det tidligere Søareal; men derfra er der vel en 
Mils Vej ad Kørevejen til Gilleleje. - Hvorfor er Grib- 
skovbanen ikke ført igennem til det naturlige Endemaal 
ved Havet? En betydelig Del af, hvad der fragtes paa 
den, er dog de Fisk, som komme i Land ved Gilleleje, 
og som nu af Heste maa trækkes til Græsted. — Det er 
meget fornøjeligt at opholde sig nede ved Havnen, naar 
Fiskebaadene komme ind om Morgenen, Jeg var i Gille 
leje, da Sildefiskeriet var i sin Begyndelse. En efter en 
kom Baadene for fulde Sejl ind i Havnen og lagde op til 
den vestlige Dæmning. Denne var fuld af Mennesker: 
Oldinge, Kvinder og Børn fra Fiskernes Hjem, som 
vare længselsfulde efter, at faa at vide, hvad de havde 
fanget — .»hvor mange Ole?« lød  Spørgsmaalet”) —, og 
som skulde hjælpe til ved Rensningen af Garnene; Fiske- 
handlere, der bød. hverandre over for at faa deres Vogne 
fulde med de Kasser, hvori Silden paa Stedet lagdes ned 
med Salt imellem Lagene og Is ovenpaa, — det var en 


>») Byfolk studse over denne Flertalsform .af en Ol, ikke at tale 
om, at der er dem, som ikke véd, at der gaar 4 Snese paa en 0l. 

formelig Auktion, som en af Mændene paa hver af de 
hjemkomne Baade holdt over Fangsten, der var ombord; 
— Badegæsterne fra Købmand Hansens vel indrettede 
Hotel, som med Deltagelse fulgte, hvad der saa stærkt 
vedrørte den vakre Fiskerbefolknings hele Velfærd; men 
disse fremmede forsvandt i Mængden af Byens faste Be- 
folkning. Dersom Gribskovbanen blev forlænget til Gille- 
leje, vilde dette Sted maaske blive ligesaa kjøbenhavni- 
seret som Hornbæk. 

En Dag, da jeg var inde paa Brevsamlingsstedet for 
at spørge om Post, spurgte Barberen, som der stod for 
Styret, mig, om jeg ikke vilde holde et Foredrag, medens 
jeg var i Gilleleje; der var en Sangforening, som gærne- 
vilde have mig til det. Jeg havde ved Samtale med en 
anden. Mand faaet den Tanke, at det maaske kunde være 
godt, om der blev fortalt Byens Folk om Fiskeriskolen. 
paa Vallekilde, som hidtil ikke havde havt Tilgang fra. 
Gilleleje, og om Frederiksborg. Amts Plantningsforening, 
der nok endnu ikke talte mange Medlemmer der paa Stedet. 
For at bringe disse to Ting paa Bane gik jeg ind paa at 
tale, men fremdrog iøvrigt adskillige andre Træk til Op- 
lysning af det driftige Liv, der havde begyndt at røre sig 
i vort Land siden 1864. Dette skulde jeg ikke her have 
nævnt, om ikke Gilleleje Sangforening havde bragt mig en 
uventet Glæde. Den sang en god halv Time, før mit Fore- 
drag begyndte, og jeg var lige saa glad ved at se paa 
Sangerne som ved at' høre paa dem. Det var ældre og 
yngre. Mænd imellem hverandre, som. sang flerstemmigt ;. 
kun altfor tit ser man, at det kun er Ungdommen, der 
giver sig af med. Sangøvelser; af Gillelejes Befolkning er 
det lige saa fuldt de ældre som de yngre, der ere med i 
Sangøvelserne. Og saa vare de vel udførte Sange valgte 
ikke alene med Hensyn til Tonerne, men ogsaa med Hensyn 
til Ordene; det var for det meste Fædrelandssange, denne 
Forening foredrog. — Det er en udmærket sund Luft, man 

indaander i Gilleleje, og det er godt, at man ogsaa kan 
faa Indtryk dernede, som tyder paa aandelig Sundhed. 
Man kan ved Siden af finde det, der forekommer en at 
være sygeligt; der er de af Gillelejes Beboere, som ere 
stærkt med i et gudeligt-Livsrøre, men som aldrig komme 
i Kirke. for Ordets Skyld, som der forkyndes, endda der, 
efter alt hvad jeg ved, netop lyder en sund og god Præ- 
diken fra Søndag til Søndag i Gilleleje Kirke; de komme 
der kun, naar de skulle til Alters, og søge forresten deres 
Opbyggelse i deres eget (»bornholmske«) Forsamlingshus. 

Oppe paa Bakkestrøget vest for Gilleleje ligger Gi/- 
bjærggaard, som der er god Grund til at nævne, naar 
man. fortæller om Egnen oppe ved Kaltegat. Den hører 
ind under Børnehjemmet paa Vodrofsvej. Den ædle Kvinde, 
som stiftede dette Børnehjem, Frøken Schneider, . skøn- 
nede, at det vilde have umaadelig stor Betydning for de 
tit kjertelsvage Børn, hun fik at opdrage, -om de kunde 
faa Strandbade og leve i Strandluft nogle Maaneder af 
Aaret.., Hun erhvervede da først en lille Gaard i Smid- 
strup mellem Vedbæk og Rungsted, og siden Gilbjærg- 
gaard ved Gilleleje. Ved Salget af Gaarden. i Smidstrup 
er der indkommet saa meget, at det vel kan dække Om- 
kostningerne ved Opførelsen af et Sanatorium paa Gil- 
bjærggaards Grund, hvor de allerfleste af Børnehjemmets 
Beboere kunne være i Sommertiden, og hvor der visselig 
er sundt åt være. Paa selve Gilbjærggaard føres der Hus- 
holdning hele Aaret rundt, og der oplæres nogle af Børne- 
bjemmets større Piger i alle Slags Arbejder, som falde i 
Kvinders Lod i en Landhusholdning. 

Det er stort og smukt, hvor der kan vindes Land, og 
hvor Landet kan blive bedre dyrket end før. Men det er 
dog endnu glædeligere at se, hvor der arbejdes med Alvor 
og Trofasthed, for at Hjærter, der er udsatte for at blive" 
Ødemarker eller Overdrev, kunne blive beredte til at 
bære en Grøde til Guds Ære og til Folkegavn. Frøken 

Schneiders Minde vil blive bevaret i taknemlig Ihukom- 
melse af mange. Med Glæde har jeg set Frøken Inger 
Pontoppidan træde ind i hendes Plads som Forstander- 
inde for et af vore betydeligste Børnehjem. 


Om den romersk-katolske kirke 
og 
Charles Chiniquys præsteliv i denne. 


I kongeriget Sachsen er de 95 pro cent af befolkningen 
protestanter. Kun 3 pro cent er romersk-katolske. Men 
til deres tal hører i de sidste 200 år Sachserkongen selv, 

Den katolske hofkirke i Dresden stammer fra 1739, 
da Frederik Avgust den 2Zden lod sin geniale bygmester 
Gaetana Chiaveri begynde dens opførelse. Denne kirke- 
bygning kostede ialt 1,040,954 thaler. 

Der blev da på romersk katolsk heller ikke sparet på 
dens udsmykning. Udvendig pryder 78 statuer kirken. 
Billedhuggeren Lorenzo Matielli har dannet dem og fået 
500 thaler for stykket af dem. 

Raphael Mengs malede de tre altertavler inde i kirken for 
30,000 thaler. Sølv krucifixet og de seks store alterstager 
kostede 84,000 thaler, Alene krucifixets postament vejer 
31/2 centner. 

Med sit høje slanke tårn, som kan ses langt borte fra, 
tager den katolske hofkirke sig nydelig ud. 

Det må man lade den romerske kirke, at den forstår 
at klæde sig rigt i det udvortes — og lad os tilføje ofte 
så mageløst smagfuldt. Det er, som den har broderparten 
af kunsten på sin side. Arkitekturen, malerkunst og 


billedhuggerkunst forstår den ret at sætte i arbejde. Ja, 
»Danskeren«. XI. 10 

selv i .glasmalerierne synes der ofte at være en ganske 
anderledes poesi i de romerske kirker end i de prote- 
stantiske, 

Intet under er det derfor, at mennesker, der selv ere 
bundne meget af det udvortes, let lader sig imponere af 
den romerske kirkes ydre optræden. At rigmandens og 
adelsmandens hustruer og døtre, naar de ikke tænke . 
synderlig dybt, kan lade sig fange af romerkirkens ydre 
elegance og ofte blændende pragt er også let at forstå. 
Tænk på den ydre -modsætning f. eks. mellem en dansk 
landsbykirke med de grønlige mulnede vægge, de små fat- 
tige-vinduer, den gyselige karikatur af et alterbillede og 
så den kongelige hofkirke i Dresden. 

Det. var en søndag i sommeren 1892, der var Guds- 
tjeneste i denne hofkirke. 'Sachserkongen var der ikke, 
men derimod en ret anselig forsamling af Dresdnere. - På 
prædikestolen stod en livlig, veltalende, jødisk udseende 
pater. Det var just denne dag kirkens vielses fest. Præ- 
dikenen tog da også sit udgangspunkt heri. Teksterne 
var tolderen Zachæos og Peters fiskedræt.  Prædikenen 
var kun kort. Den begyndte med et vidnesbyrd: om, at 
man måtte ikke tilbede Gud i naturen, ikke heller i viden- 
skabens tempel, men i kirken, d. v. s. den romersk ka- 
tolske kirke, og at mennesket frelses ved troen, og at vi 
gå ind i kirken gennem fødslen af vand og ånd, hvor vi, 
når vi er samlede to eller tre i Jesu navn kan tilbede 
Herren, men finder ham rigtignok kun i messeofferet. 

Næppe var ens øre bleven spændt på at høre denne 
udvikling, der i visse måder passede godt for protestan- 
tiske tilhørere,. hvoraf der vistnok også var enkelte i kirke, 
førend prædikenen sluttede med et af de sædvanlige 
romerske pengeprellerier: Her havde vi en skøn kirke- 
bygning at mødes i. Og det var nok værdt på kirke- 
vielsesfesten idag at takke Gud derfor. Men der var 
romersk katolske brødre i en anden by i Sachsen, som 


147 


kun havde en sal at samles i, og det tilmed en sal, som 
visse dage om ugen brugtes i verdsligt øjemed; det var 
Guds søn en sorg — og derfor måtte de nu hjælpe til, 
at hine brødre kunde få deres egen kirkebygning. Giv 
derfor 0. 5. v, —- 

Under denne prædiken var der adskillige, som van- 
drede frem og tilbage i den smukke kirke med de herlige 
søjler på hver sin side af midterskibet. Men da den 
nærmede sig sin slutning, blev indvandringen navnlig stor. 
Hele skarer af mennesker strømmede ind. Sagen var 
nemlig den, at klokken 11, efter endt prædiken, begyndte 
den dejligste kirkesang, ledsaget af kirkemusik. Solo og 
kor vekslede med hinanden og måtte med deres sjeldne 
stemmer og fint dannede kunst fængsle tilhørerne, således, 
at den halve time, hvori de lød, fløj som minutter. 

For æsthetisk dannede mennesker, for kunstelskende 
sjæle, for naturer, der let kan lade sig bringe i stemning, 
har den romersk-katolske kirke hist og her og til tider 
noget underligt fængslende ved sig. Der er da også ad- 
skillige, som fanges af denne kirkesangs og  kirkemusiks. 
lokkende toner. Men det er Sirenetoner, som føre bort 
fra lysets og frihedens åndelige lande og til et uværdigt 
trældomsliv. i 

Den romersk katolske kirke er nemlig ved slutningen 
af det nittende hundredår nået til mere at ligne en stor 
gravhule end en levende organisme af fuldkomneste art. 
Ganske vist er denne grav — som ovenfor berørt — ud- 
vendigt smykket og blomsterdækket på det rigeste. Men 
indeni er den dog fuld af forsteninger, døde ben og ådsel- 
stank, 

Men, siger man, det er den protestantiske kirkeafdeling 
for en stor del også. Tænk på dens lærebogs- og kate- 
kismus-lærdom, tænk på dens mange døde skikke og den 
store åndløshed, der råder mange steder både foroven og 


forneden. Kan godt være, der er en hel del sandt i denne 
10" 

indvending. Uagtet jeg tror, den er ikke så lidet over- 
dreven, navnlig hvis den skal ramme den danske folke- 
kirke i nutiden. Men al skrøbeligheden indrømmet, som 
i stort mål klæber ved den protestantiske kirkeafdeling, og 
det både ved dens liv og lære, så er det dog denne kirke, 
der har betingelser for en fortsat udvikling ad den åndens 
vej, hvis mål er en vejledning til den hele sandhed. 

Den romersk-katolske kirke derimod har berøvet sig 
selv muligheden af denne udvikling. Ved sit »hvor paven 
er, der er kirken« (ubi papa, ibi ecclesia) har den fore- 
løbig stænget sig ude fra herrens menigheds fremskridt i 
åndelig erkendelse og i sin helhed skilt sig fra helligånden, 
om hvem det hedder, at hvor han er, der er frihed. 

Ja, siger man så, men i pavekirken er der mange 
kristelige mennesker og måske er de, når det kommer til 
stykket, langt alvorligere end vore egne. Og deres from- 
hed er så betagende, Vi ser dem jo på søndagene, når 
der ingen offenlig gudstjeneste er, fjerne sig fra gadetumlen 
derudenfor og under den gamle mægtige kirkes hvælvinger 
holde deres private Gudstjeneste således, som vi ikke har 
set mage til. Der kommer de ind snart én, snart to eller 
tre i følge — kvinderne knæle ned, mændene stå stille 
med bøjet hoved — overfor et madonnabillede, der hænger 
på en af- pillerne i kirken. Nogle bede kort — andre 
længe — og når kvinderne rejse sig fra deres bøn, gå de 
fleste hen og kysse moderen og barnet og fjærne sig så 
lige så stille, som de er kommen.?) 

. Det vilde naturligvis være i høj grad uretfærdigt at 
nægte, at der i Romerkirken ikke skulde gives mange 
fromme sjæle, der gerne vil tilbede Gud, og at der selv 
i en sådan »privat Gudstjeneste« kan være en vis sandhed 
tilstede... Men-når man som flygtig tilskuer af slig tilbedelse 


1) jvf. »ved Jens Beks grav«, tale af Jakob Knudsen i »Højskole- 
bladet«, 1893, nr. 29. 


149 


lader sin moderne æstetiske sans kaste forklarelsens skær hen 
over de stille tilbedere, eller naar man ved synet af disse 
tavse tilbedere lader sig af en stemning lede til at give 
sig hen i den kristelige fællesskabsfølelse, da er man 
kristeligt talt kommet ud i det ubestemte blå. Man kunde 
lige så godt for sine nærmeste kristelige landsmænd frem- 
stille til efterfølgelse Musselmanden, når han i dybeste 
alvor, uforstyrret af omverdenen på åben vej bøjer sit 
åsyn imod jorden i bøn og tilbedelse af sin Gud. 

Naturligvis ligger der bag en del af den tilbedelse, som 
finder sted i de romerske kirker en dyb længsel og en 
åndelig glæde. Men når man bliver øjenvidne i a//e deres 
kirker til det mylder af helgenbilleder og madonnabilleder 
i træ, i sten, på lærred, som pavekirken indbyder sine 
medlemmer til at knytte sig til som tilbedere, da får man 
som håndgribeligt at kende, hvilke hindringer der dog er 
lagt her for tilbedelsen i ånd og i sandhed. Hvert lille 
helgenbillede kommer til at stå for én som en lænke, 
hvori paven holder sine folk i slaveri. Også får man en 
anelse om, at for pavekirkens medlemmer kommer løn- 
kammeret, hvor bønnen til Gud har sit egenlige hjæmsted, 
til at stå i- skygge for den offenlige kirkebygning. 

Er mari derfor virkeligt i dybeste forstand en åndelig 
friheds ven, så kan man ikke på nogen måde række hånd 
til disse eller andre tvangsskikke, som romerkirken lægger 
på sine tilhængeres nakke. Men vi må, hvor og så ofte 
der gives lejlighed dertil, netop for frihedens skyld lyse 
op over vildfarelserne og advare imod den zægte tolerance- 
Jølelse, der vistnok ligger danske kun altfor nær, og som, 
selv hvor det gælder den højeste sandhed, går ud på, at 
man lader fem være lige. 

Trods lidet eller intet kendskab til den romerske kirke 
er der kun altfor mange, der har dannet sig selv den 
mening, at frisindethed kræver, at man mindst regner den 
romerske kirke for lige så god en Kristus kirke som en af 

de protestantiske kirkeafdelinger. Jeg forstår så godt, at en 
idealistisk frihedsmand kan komme til dette resultat. 
Men det forbyder sig selv, at et nogenlunde oplyst kristen- 
menneske blandt Protestanter, der i virkeligheden kommer 
til at lære den romerske kirke at kende, som den er, 
nogensinde kan eller vil gå ind på denne ligestilling. Der- 
til er alene de kendsgerninger, som Romerkirken selv i 
adskillig skrift og praksis lægger for dagen, til hinder, for 
ikke at tale om de sandfærdige vidnesbyrd, som de iblandt 
dem boende protestanter på så mange måder kan aflægge. 

Men, indvender man atter, der er dog intet sidestykke" 
at opvise i den protestantiske kirke til den offervillighed 
og de storslåede kærlighedsgerninger, som romerkirken. er 
istand til at udfolde. Og det er ganske vist, for så vidt 
er her noget at lære; men dog ikke på anden måde end 
man kan lære af Jøderne ved at lægge mærke til det 
kønne sammenhold og den indbyrdes hjælpsomhed, som 
mange steder i »adspredelsen« findes iblandt dem. 

Og dog er Jødernes offervillighed i det hele sikkert 
mere efterfølgelsesværdig end de romersk-katolskes. Thi 
-kin tager forholdsvis sigte på broderligt at hjælpe de fat- 
tige i samfundet. De romerskes offervillighed derimod har 
gerne til bagtanke at styrke pavekirkens magt, og den tager 
derfor fortrinligvis sigte på de rige og fornemme, som 
måtte kunne hjælpe den i så henseende. 

Navnlig i de »barmhjærtige søstres« store skare ser 
man mangt et ansigt, der lyser af udpræget alvor og — 
intelligens. Af de ypperste af disse »barmhjærtige søstres« 
skare sender paven bl. a. en hel kæde, som omspænder 
Rivieraen på den tid, da de mange rige og fornemme 
. protestanter fra verdens koldere egne slikke solskin der 

nede. De er særligt fint uddannede og oplærte til under 
deres kærlighedsgerninger (sygeplejen) at fange højt stillede 
protestanter, . 

Men vil vi have pålideligt kendskab til, hvor lavt stillet 
Romerkirken er som åristelig kirkeafdeling betragtet, da 
. skal vi særligt lytte til sådanne sandhedskærlige sjæles 
vidnesbyrd i nutiden, der ligesom Morten Luther for 400 
år siden gav sig i dybeste alvor hen til pavekirkens op- 
lysning og religiøse praksis, men som trods en lang tål- 
modighedsprøve ikke kunde slå sig til ro med adskilligt 
af, hvad Romerkirken praktiserer, fordi sandhedsånden 
ikke tillod dem dette. 

At høre et sådant gammelt og troværdigt vidne i over- 
ordenlig forstand er der givet danske læsere en nær lej- 
lighed til i disse dage. Jeg. tænker herved på en bog, 
der er begyndt at udkomme på boghandler MMiZo's forlag, 
og hvis titel er: Femti år i den romersk-katolske kirke. 
El tilbageblik på mit liv af Charles Chiniquy, præst i 
St. Anne, Kankakeeca,.… Illinois U. S. A.« Den tæt 
-skrevne bog koster 3 kroner og udkommer i 5 hefter. 
Bogen har oplevet 46 oplag i Amerika: og oversættes nu 
på alle europæiske sprog. ; 


Charles Chiniquy er 84 år gammel. Af' de mange 
protestanter, der på nært hold i Nord Amerika kender 
Chiniquy, er han betragtet som en sjælden hædersmand, 
varmhjærtet for sandhedens sag.og ædel og ren i sin 
færd. ; ; 
Men fra den stund han 1859 trådte ud af den romerske 
kirke og nedlagde sit præsteembede i samme, har han 
som få "været hadet af denne kirkes fanatiske tilhængere 
og ledere. 

Eksempler på dette had oplyser den gamle mand selv 
om i et brev, han har sendt det ansete kirkeblad »The 
Christian« i London 30. marts 1893. Hans hjæm i.St. 
Anna, Kankakee Illinois var nyligt bleven ødelagt af en 

ildebrand. Herom skriver han: »Min første tanke var, at 
ilden var tilfældig, men der er ingen tvivl nu i mit sind 
om, at det er Roms ubarmhjærtige hånd, som for Ste 
gang har påført mig denne ruin. 

I 1870 satte 'denne uforsonlige fjende, efter forgæves 
at have- forsøgt på at tage mit liv, ild på min kirke og 
brændte den til aske. Tolv dage senere kastedes en ild- 
påsættelsesfakkel i mit seminarium for kvinder. I året 
1884 og 1885 ødelagde Rom to gange min presse, mine 
stereotyperede plader og næsten alle eksemplarerne af 
den anden og tredie udgave af mine værker. Men støttet 
af »The Christian« og andre venner reddedes jeg fra fuld- 
stændig ruin og blev sat i stand til at trykke ny oplag. 

Meget få forstår den forfærdelige vanskelighed og de 
daglige farer, som omgiver dem, der anser det for at være 
en pligt for enhver evangeliets disipel at bekæmpe Rom. 
Omgivet af 45,000 dyrebare sjæle, som.er blevne udfriede 
af Roms snarer, vil jeg ofre mine sidste dage på denne 
ærefulde valplads.,« 

Nederdrægtigst bar dog den romerske kirke sig ad 
overfor Chiniquy, da han endnu var præst i denne kirke- 
afdeling. Af had til ham- sendte hans egen biskop Igna- 
tius af Montreal i september 1851 en ung, men kynisk 
… og fræk kvinde af bedre stand til skrifte til ham i den 
hensigt at ødelægge ham. Men Chiniquy opdagede. snart 
hendes onde mening, afbrød hendes bekendelser, idet han 
- sagde: »den måde, hvorpå De bekender Deres synder 
viser, at De ikke er kommen her for at få tilgivelse af 
Gud, men for at ødelægge mig. Det skal ikke lykkes Dem. 
Jeg forbyder Dem nogensinde oftere at skrifte for. mig; 
skulde jeg få Dem at se her igen, lader jeg Dem jage ud 
af kirken.« 

Nogen tid efter meddelte hans biskop ham, at han 
havde frataget ham alle hans præstelige rettigheder og 
lyst ham i ban, fordi han havde gjort sig skyldig i en 

forbrydelse, som bispen ikke vilde nævne lige saa lidt som 
den person, med hvem forbrydelsen var begået. 

Men Chiniquy lykkedes det at godtgøre sin uskyldighed, 
idet han i pålideligt vidnes nærværelse fik skøgen til at 
bekende fuldt ud sin forbrydelse, og det således, at bispen 
kom til at trække det korteste strå.”) 

Desuagtet rejste Chiniquys fjender siden anklage imod 
ham for hin formentlige forbrydelse. Det kom til en 
retssag, hvori Chiniquy blev frifunden. En af hans for- 
svarere var den senere så berømte "præsident Abraham 
Lincoln. 

Men trods denne offenlige sejr for Chiniquys ære har 
pavekirkens ledere dog siden hen været frække nok til 
både ad snigveje og åbenlyst at søge at brændemærke 
med vanærens stempel Chiniquys personlighed, selvfølgelig 
for. på denne måde at afkræfte pålideligheden af hans 
mange graverende udtalelser om Romerkirkens interieur. 
—… Blandt dem, der således blev ført bag lyset, var også 
»Dansk Kirketidende« 1862. Den skriver,”) at man en tid 
havde anset Chiniquy for en anden Luther i Amerika, 
men at han nu beskyldtes for at være en bedrager. Rig- 
tignok indledede udgiveren af »Dansk kirketidende« »den 
uheldige opdagelse« med følgende bemærkning: »man kan 
naturligvis også se fejl, og når opdagelser falde så uhel- 
digt ud, som. de, vi her have med at gøre, kunde man 
virkelig fristes til rent ud at forkaste dem, indtil de endelig 
stadfæstes.« : 

Nu er imidlertid det modsatte stadfæstet, Chiniquys 
grundige hæderlighed er på mange måder bevist. 

Men hvad bryder »de romerske« sig herom. Lige til 
den dag i dag vover de at gentage den samme, gamle be- 
skyldning. - Der er dog måske nogle, der således kan 


1) »Femti år + den romersk-katolske kirke«, side 151 flg. 
2?) Side 813 flg. 

blive vendte bort fra at høre på den gamles sandheds- 
vidnesbyrd. 

Til dem, der frimodigt har gentaget beskyldningen, 
hører også den romersk katolske biskop i Norge Dr. J. B. 
O. Fallize.. Forrige år 1892 kommer han i et lille skrift 
»kvinden i skriftestolen« ind på Chiniquy. »Hvem er 
Chiniquy?« skriver den romersk-katolske bisp. Og i. de 
korte levnetstræk, han drager frem, er også dette: »Hans 
biskop fik den tilforladelige .efterretning, at Chiniquy stod 
i utilladeligt forhold til en prostitueret kvinde. Efterat 
hans skyld var bleven konstateret, blev han straks afsat, 
og da han indså, at han var umulig i Kanada, forlod han, 
dagen efter at han havde modtaget afsættelsesdekretet, 
byen og begav sig til de forenede stater (Illinois)«.... 

Fallize glemmer naturligvis heller ikke at påberåbe sig 
»dansk kirketidende« 1862, nr. 51.) Jo, de folk kan 
deres »klassikere«. Men de bliver også grundigt og snildt 
oplærte i dem. 

Blandt de- »protestantiske« udtalelser om Chiniquy, 
som hr. Fallize griber med den største begærlighed, er den 
»danske. lutherske pastor«< Uffe Birkedals i »Dansk 
kirketidende«, da pastor Hafstrøm angreb skriftemålet på 
grund. af Chiniquys afsløringer. U. Birkedal skriver: 
»En nord-amerikansk, romersk-katolsk præst, Chiniquy, 
havde brudt med Romerkirken og begrundede dette skridt 
ved afsløringer om allehånde afskyeligheder,: der skal finde 
sted i skriftestolen trindt i den romerske kristenhed. Det 
ligger nu nær at spørge: dersom Chiniquy personlig har 
oplevet noget sådant, da er hans moralske værd tvivlsomt. 
Dersom han kun har det på anden eller tredie hånd, så 
svækkes påstandene derved. I det hele kan jeg ikke 
andet end beklage, at der fra protestantisk side gribes efter 
allehånde historier, der sættes i omløb om -den romersk 


7) Fallize: kvinden i skriftestolen, side 3. 

katolske kirke, som om vor sag styrkedes derved. Der 
skal meget stærke grunde til at tro, hvad en frafalden 
siger om sin tidligere kirke. Til ære for menneskena- 
turen og menneskehedens store fælles sag bør vi gå ud 
fra, at her er meget, der må henregnes til begrebet løgn 
og omkostninger.«") 

Hr. Fallize i Norge trykker denne udtalelse af prote- 
stanten Uffe Birkedal med øjensynlig fryd -i sin hånd som 
en sjælden talisman. Men der behøves ikke noget stort 
kendskab til den romerske kirke for at se, at hin udtal- 
else ikke blot vil blive nyttet denne ene gang, men den 
vil blive indlemmet til brug på første plads i det romersk- 
katolske apologetiske rustkammer. Vi vil sikkert få den 
flere gange at høre. 

Men hvad siger denne udtalelse af Uffe Birkedal 
andet, end at det vidnesbyrd, der i grunden ene må 
gælde til sand oplysning om Romerkirkens indre og ånde- 
lige tilstand, det er Romerkirkens eget. Hvad protestant- 
erne vidne, det er »allehånde historier« — det vil sige, det 
er løs snak. Og hvad de, der selv har levet i Romer- 
kirken, men som har skilt sig fra den, vidner, det er 
upålideligt og partisk. Altså Morten Luthers vidnesbygd 
imod pavekirken er også tvivlsomt. 

Ja, kunde den logik og historiske betragtning blive 


indpodet alle Danske, da vilde Romerkirken snart kunne 


gøre sen stor fangst hos os. 

Men nu er der selv i det gamle hedenske Rom en 
gylden retsregel, som hedder: altera pars audietur (den 
anden part må høres). Og sandheden er nok den, at kun 
altfor længe har Romerkirken selv været ene om at for- 
klare sin sag blandt vore landsmænd. Nu turde det være 
på tiden, at den anden part, som kender skrøbelighederne 
ved hin kirkeafdeling, også bliver hørt. 


1) Udhævelserne af mig; jvf. »kvinden i skriftestolen«, side 6. 

Og her er Chiniquys oplysninger gennem hans bog 
»femti år« af overordenlig betydning, og det ikke blot, 
fordi han som romersk præst og munk de mange år har 
levet de styrende og ledende i Romerkirken så nær og så 
tæt på livet, som man kan komme til at leve, men også 
fordi han som romersk præst har et kendskab som få til, 
hvad der står i kirkens autoriserede skrifter, og hvad der 
"hører til kirkens praksis. 

Vi kommer her ofte til at stå overfor kendsgerninger, 
som, enten man vil kalde Chiniquy en frafalden eller laste 
ham på anden måde, taler for sig selv, og som enhver, 
der kan læse, kan overbevise sig selv om, men vil så 
også finde, at de taler ikke til fordel for Romerkirken. 

Når Chiniquy så at sige fra barns ben havde et for- 
underligt klart øje for flere af de vildfarelser og gruelige 
lærdomme, som Romerkirken har sat sit stempel på, da 
lå. det bl. a. i, at han. fra lille af i sit hjæm med den 
største fornøjelse og opmærksomhed havde læst i biblen. 
Og den kærlighed og store ærbødighed for den hellige 
skrift, som han således tidligt var bleven indlevet i, den 
kunde. han aldrig siden som romersk præst slippe. Men 
den kom ham da også rigeligt til gode, endskønt hans 
lidelser og smerter var mange på grund af de klare øjne, 
som han ad denne vej havde fået. 

Chiniquy skriver (side 29): »En katolsk elev får daglig 
høre, at det er stor synd at bruge sin forstand eller med 
andre ord: han har øje, men må ikke se, og han har 
øren, men må ikke høre. Det er præsterne og paven, 
som. skal se og høre og tænke for ham! 

Det er en kendt sag, at Rom ønsker, at al opdragelse 
lægges i Jesuiternes hænder, Jesuiterne er mønsterlærere, 
siger den romerske kirke. Hvorfor?. Fordi de dristigere 
og med mere held end andre lægger an på at tilintetgøre 
sine, elevers forstand og samvittighed. Når en elev har 

tilbragt tilstrækkelig tid i deres skoler, kan en lærer få 
ham til at gøre, hvad han vil. Selv om eleven ved, at 
noget er hvidt, er han rede til at sværge på, det er sort, 
når hans lærer forlanger det. Men dette er ikke blot Je- 
suiternes lære. Hele den katolske kirke lærer det samme. 
Hør, hvad den berømte Gregor XVI. siger i sin rund- 
skrivelse af 15. avgust 1832: »Når' den hellige kirke for- 
langer det, må vi ofre vore egne meninger, vor erkend- 
else, vor intelligens, vor fantasi og vor forstands højeste 
resultater.«  Indsigelse imod denne den katolske kirkes 
antisociale karakter har lagt den berømte statsmand Glad- 
stone disse ord i pennen: der har aldrig været udtænkt 
et snedigere komplot mod menneskehedens frihed, lyk- 
salighed og dyd end Romanismen. (Brev til grev Aber- 
deen.)« — — 

Angående den romerske kirkes lære, skriver Chiniquy 
(side 30): »Hvorledes .skal jeg skildre min forbavselse, da 
- jeg opdagede, at for at kunne antage mine theologers 
principer, måtte jeg opgive alle sandhedens, retfærdig- 
hedens, ærens og hellighedens grundsætninger..... Mange 
vil naturligvis tro, at jeg overdriver, men jeg har vidner 
at fremføre, og disse vidner er ingen andre end de ka- 
tolske theologer selv; og hvad de siger, er godkendt af 
de ufejlbare paver. . 

Disse mænd, som fordærvede mit hjærte, formørkede 
min forstand og forgiftede min sjæl, skal være mine 
vidner for hele verden. 

Liqvori spørger i sin afhandling om eden (spørgs- 
mål 4), om det under edsaflæggelsen.: er tilladt at udtrykke 
sig tvetydig for at lede dommeren på vildspor, og hertil 
svarer han i nr. 151: »Det er sikkert, og alle theologer 
mene det samme, åt når man-har gode grunde derfor, 
er det tilladt at udtrykke sig tvetydigt og alligevel be- 
kræfte sit udsagn med ed. Ved gode grunde forstår vi 
sådanne, som kan gøre enten legemet eller sjælen gavn.« 

Liqvori siger videre: »Den, som har svoret at bevare 
en hemmelighed, er ikke nødt til at holde sin ed, hvis 
dette kunde medføre skadelige følger for ham selv eller 
andre.« 

»Hvis nogen for en dommer har aflagt ed på at holde 
sig til sandheden, behøver han derfor ikke at åbenbare 
hemmeligheder.« (Less, Bonar, Trall m. fl.) 

Liqvori spørger, om en hustru, som har begået ægte- 
skabsbrud, har ret til at nægte forbrydelsen ved ed. Han 
svarer: »Ja, hvis hun først har været til skrifte og fået 
absolution; thi da,« forsikrer han, »er synden tilgivet og 
har faktisk ophørt at eksistere.« 

Liqvori påstår, at det er tilladt at begå en mindre for- 
brydelse for at hindre. en større. Han siger: »Det er ret 
at bedrive hor eller begå tyveri for at hindre et mord.« — 

I sine »femti år« fortæller Chiniquy adskillige eksempler 
på, hvorledes disse theorier også -virkelig praktiseres”i 
den romerske kirke. Men læs selv bogen, og forbavselse 
med harme over en sådan praksis må fylde en. 

Endnu kun en lille mundsmag af denne mærkelige 
bog. Chiniquy skriver (side 26): 

»Da jeg endnu tilhørte den katolske kirke, talte vi ofte 
om, hvilke anstrængelser der måtte gøres for at lokke 
unge protestanter til vore læreanstalter og klostre, da 
dette vilde være den sikreste vej til at beherske verden. 
Og da mødrene i reglen har større indflydelse inden fa- 
milien end fædrene, var vi bestemte på at ofre alt for' åt 
bygge nonneklostre over det hele land, hvor de unge 
piger, vort lands fremtidige mødre, kunde formes i vore 
hænder og opdrages efter vore principer. Ingen kan sige 
andet, end at dette er en klog fremgangsmåde, og ingen 
kan andet end beundre de uhyre ofre, katolikerne har 
bragt for at gøre deres nonneklostre så tiltrækkende, at 
det er vanskeligt ikke at foretrække dem for en hvilken- 
somhelst anden. kvindelig opdragelsesanstalt. 

De katolske præster rose sig også af, at mer end halv- 
delen af nonnernes elever er protestantiske børn, og at 
størstedelen af disse før eller senere vil blive pave- 
dømmets sikreste tilhængere og støtter i de forenede 
stater. Fra dette ubestridelige faktum går Jesuiterne ud, 
når de forudsiger, at inden 25 år vil paven herske i den 
store republik, og hvis ikke en forandring indtræder, kunde 
deres spådom muligvis gå i opfyldelse. 

»Men, siger mange protestanter, hvor kan vi finde en 
sikrere beskyttelse for vore.børns moral end i klostrene?” 
Hvad kan besmitte deres hjærter, så. længe de stå under 
de hellige nonners varetægt?« 

Ak, protestanter, lad Eder ikke føre bag lyset af non- 
nernes englemilde smil og glade, fredelige ansigtsudtryk | 
Selv har jeg altfor længe troet, at et sådant ydre ikke 
kunde bedrage, og at de i deres hjærter måtte føle en 
sådan lykke og fred, som deres ansigter afspejlede. 
Men jeg har senere fået øjnene op for, at det hele er 
en bedragerisk maske, anlagt for at narre godtroende 
folk. I klosterreglerne påbydes der nonnerne altid, men 
især i fremmedes nærværelse at se glade og lykkelige 
ud, selv når de er opfyldte af angst og sorg... Og hvis 
protestanterne vidste, hvor ulykkelige og elendige . disse 
pavens ofre føle sig, så vilde de istedenfor at tale om 
deres lykke og villighed, beklage dem og græde over 


dem.« — — FREDERIK NYGÅRD. 

Viktor Rydberg: 
Den nya Grottesången. 
Redogårelse jåmte- några anmårkningar. 


Af A. E. MAGNUSSON. 


Bland nordens nu lefvande diktare torde ingen så som 
Viktor Rydberg formått att gifva uttryck for månniskoandens 
outplånliga trånad efter fullkomlighet, efter lycka och frid, 
och ingen har vål heller mera gripande och djupsinnigt 
tolkat dess outsågliga smårta 6fver ofullkomligheten och 
sjålfviskheten, &6fver synden och elindet i vårlden. 
»Sveriges ædle Tankeskjald«, så betecknades han en 
gång i en lyckonskningssång af sin danske vån Otto 
Borchsenius. "Denna beteckning måste anses såsom synner- 
ligen tråffande. De åmnen, som fåretridesvis framtrådt får 
hans skaldesinne, och åt hvilka detta så ofta gifvit: den 
ådlaste och klaraste form, utgåras nåmligen fårtrådesvis 
af tidens och tillvarons allra djupaste spårsmål. 

Vår tids brånnande fråga, på hvars låsning hela vår. 
nuvarande kulturs framtid år beroende, år hvad man kallar 
den sociala frågan. Det år denna fråga i hela sin -ut- 
stråckning och gråslighet, som.gifvit Viktor Rydberg åmnet 
till hans senaste stora dikt »Den nya Grottesången«, som 
utkom får ett par år sedan, och hvarom denna lilla upp- 
sats ville lemna »Danskerens« låsare en fårestållning. 

Den sociala frågan år visserligen ingenting får vår tid 
nylt, så till vida som fattigdom och elånde å ena sidan, 
hårdhjårtad snikenhet och sjålfvisk njutningslystnad å den 
andra så långt historien stråcker sig fårekommit inom 
månskligheten. Men-ny och mera påtriingande ån någon- 
sin år frågan i den mening, att. de civiliserade folken 
aldrig så som nu varit medvetna om " den månskliga 

jåmlikhetens grundsats, och dårfér har aldrig skillnaden i 
lefnadsvillkor forefallit så upprårande som nu. 

»Kunde jag« — låter V. R. den från hans tidigare 
dikter bekante Ahasverus yttra — »med några få uttryck 
kånneteckna det nu håndående nittonde århundradets elånde 
i jåmfårelse med foregående seklers, skulle det vara: det 
genom industrialismen på sitt sått organiserade och syste- 
matiserade eliindet i motsats till det oorganiserade; det med 
teorier råttfirdigade eliindet i motsats till det teorildsa; 
det från religionen hopplåst bortseende elåndet i stållet 
for .det af kyrkan medlidsamt omvårdade, smekta, genom 
ofårståndig allmosegifning &kade men åfven lindrade, hug- 
svalade, ja adlade. Och slutligen: det jåsande, en full 
ståndig samhillsomstårtning planlåggande elåndet i jåm- 
forelse med forna tiders stundom uppbrusande men till 
regeln tåliga och apatiska.« 

For detta det »nittonde århundradets elånde« år Grotte- 
sången ett genom sin &fvervåldigande storhet och kraft for- 

fårande uttryck. 

Sjålfva dikten år byggd &fver myten om Grottekvarnen, 
som malde guld och lycka åt kung Frode. I inledningen, 
som år hållen i obunden form, omtalar ÅAhasverus, den 
ståndigt vandrande juden, huru han på sin fårsta vandring 


genom Svithiod hårde denna myt i en mycket åldre form | 
ån den vanliga. Kvarnen. Grotte, sade han, var, enligt - 


hvad då. troddes, ofantlig. Hon var stor som vårlden. 


Hon går ånnu, menade Ahasverus, hon varder med hvarje - 


år allt tyngre, kråfver stårre arbetskrafter och mal ve 
och fårbannelser i åkad mångd åfver vår jord. Å ett per- 
gament hade Ahasverus antecknat en del tankar och er- 
farenheter, som trångt sig på honom. De sex skilda 
sånger om Grotte, hvilka tillika med en efterskrift funnos 
å pergamentsrullen, bilda dem nya Grottesången. — På 


detta sått mystifierar skalden diktens ursprung. 
»Danskeren». XI. 11 

Fåorsta sången… skjldrar, huru Grotte får trålinnorna., 
Kansleren-mammonpråsten  framtråder for kung Frode 
och anmiler, att Grottes hittillsvarande arbetskraft icke 
långre fårslår.  Trålarne ensamma formå icke långre 
hålla kvarnen i gång. Kanslern anhåller att få anvånda 
åfven trålinnorna till kvarnens drifvande. Frode &6mkar 
sig- ett 6gonblick &fver kvinnorna men offrar dem åt 
Grotte med undantag likvål for — »glidjelifspråstinnorna, 
dansarinnorna«. 

Något svårare har Frode att villfara kanslerns nåsta 
begåran. Vek i hugen sitter han och betraktar sina egna 
barns munterhet och lek, då kanslern intråder och begår 
trålabarnens spåda kroppar får drifvandet af de ståndigt 
tyngre kvarnstensblocken. — Kungen invånder: 


— — »Trålabarnen, 
tarfva icke åfven de 
leka någon gång och le?« — 


Kanslern kan dock icke återtaga sin begiran, hvilken 
kungen också slutligen beviljar. j 

Tredje sången bår &fverskriften: »Grotte år vorden en 
vårldsmakt«, Allt har nu blifvit ordnadt med trålajakt 
och annat, som behåfves får Grottes drifvande. 


»Grotte går sin jåmna ban 
med ett guldregn hela dan.« 


Kanslern anser det dårfor vara tid att utfora konungens, 
långe nårda plan att  bygga ett båttre tempel åt gud 
Mammon..… Storslaget skall det bli, tjugo gånger hågre och 
bredare ån Cheopspyramiden, med de nitton våningarna 
af guld, den tjugonde och lågsta af basalt. Om tjugo år 
hoppas kanslern ha templet fårdigt, såvida Grotte lemnar 
guld som hittills. Men Frode år otålig. Han vill hafva 
templet fullbordadt på fem år. Kanslern blir fårskråckt. 
Kvarnens fart måste ju fyrdubblas, om detta skall bli måjligt. 

Snart har dock kanslern uttånkt medlet, som skall &ka 
Grottes fart. 

»Medlet eggar, hetsar, sporrar, 

sticker, stinger, gnager, borrar, 

nerv, som slaknat, &fverspånns, 

och det sveder och det brånns.« 


De tjugufyra fogdarne, som bestyra Grottes gång, skola 
en gång i månaden redovisa får sitt fogderi. Den som då 
aflemnar mest af Grottes mild, erhåller fursterang och får 
i ro. tillbringa sina återstående år på ett af Frodes slott. 
Men den arme fogde, som kommer med 'minsta milden, 
blir domd till trål och bindes vid en af dragstångerna, 
dår han måste draga, tills krafterna svika och han blir ned- 
trampad af de efterfåljande tråilarne. — Sådant var medlet, 
åt hvilket kanslern glådes, och hvilket han betecknar med 
namnet £ornkurrens. 


»Så kan Grottekvarnen snart 
gå med rent helvetisk fart,« 


triumferar han. 

En af de kortaste sångernaframståller »Grotteproblemet«, 
som i korthet år att med minsta kraftfårslåsning gåra guld 
af muskelenergi. Att skaffa nåring får de massor, som 
kråfvas får Grottes gång, vore får kostbart och besvårligt. 
»Utan vederlag fårbrukad arbetskraft år billigast«. 


»Drefs du inom Grottes ståtta, 

å værks du ut som lik. 
Grymhet år det ej i detta; 
blott aritmetik.« 


"En fasansfull kontrast upprullas dårefter i sången 
»Grotte på afstånd och nåra håll.« Trålafamiljen, far 
och mor såvål som det lilla barnet, åro på tvungen van- 
dring från det skåflade hemmet mot den fårfårliga kvarnen, 


vid hvars vridstång de skola offra sina lif. 
11” 

Grottes måld, guldstoftet, kastas af kvarnen upp mot 
skyn, båjer sig, faller ned och bildar ett hela kvarnen 
omslutande glimmerskal, hvilket på afstånd ter sig som en 
fjållhåg jåttekågla, glånsande och gnistrande i solens strålar. 

Men inom det skimrande skalet, 0, hvilken jåmmer, 
hvilken onåmnbar fasal Redan på milslångt afstånd får- 
nimmes ett doft dystert ljud, som svåller ju nårmare man 
kommer. Jåmmerskri och hånskri, tjut och kvidan, kvarn- 
verkets knakande vid. Grottes rasande fart, allt forenar sig 
til ett enda afgrundslikt dån. 

Och dit in i det fasansfulla guldmalande vidundret 
drifvas utan uppehåll trålamassor, som fårdelas af fog- 
darne och under deras hugg och slag tvingas att skjuta 
vridstångerna, tills den dådstråtte slåpper taget och tumlar 
ned for att trampas till en blodig massa af de fåljandes steg. 

Den sjåtte sången: »Till Herran Zebaot«, utgåres af de 
fortviflade ångestropen från en trål inne i Grottekvarnen. 
Den plågade trålen nedkallar håmd &fver sina bådlar, han 
villa bedja for dem, men han kan det icke. År det då 
en gnista af din råttfårdighet, så vinder han sig till 
Herren Zebaot, som brånner mina lungor, att de framskålfva 
dessa rop? År.det Du, som ropar ur mitt bråst? Och 
trålen, hvars hårsel skårpts af kvalen, hvars syn af rått- 
fårdighetstrångtan, fornimmer i fjårran tecknen af straff- 
ånglarnes ankomst, I det han dignar under gisselhuggen 
och trampas till dåds, ropar han: 


»Forbarmande åfver mina bådlar! 
Førbarmande- åfver migl 

Herre Zebaot, 

frålsa, då du straffar!« 


Hårmed slutar nu den egentliga sångcykeln, men denna 
beledsagas af en »Efterskrift till den nya Grottesången«, 
innehållande åtskilliga betraktelser &fver med sångernas 
innehåll sammanhångande åmnen och liksom inledningen 

hållen i prosastil. Efter dessa betraktelser fålja slutligen 
några utdrag ur »kanslern-mammonspristens festpredikan«. 
I denna predikan, som i kung Frodes nårvaro hållits vid 
en af de årligen återkommande Grottefesterna, då trilen 
målas i ansiktet, så att han tyckes skratta, fårkunnas 
med den fråckaste &6ppenhet egoismen, den fårsta och så 
godt som enda grundsatsen i Pluto-Mammons religion. 

I sammanhang hårmed vidrår predikanten åfven en 
6fvervunnen fara: 


»Kristianismen var en samvetsbåld: 
i mannahjårtan pjoskets gift han sånde. 
Hur vål, att samfundshålsan återvånde!« 


Den. lag, som råder i universum, lyder: lif åt den kraf- 
tige, dåd åt den svage, Kristusreligionen dåremot bjåd 
.Skonsamhet mot den svage, lade band på lasterna och gaf 
åt »tingen en ideal och onaturlig fårg«. I hågståmda ord 
prisas siarnée, som befriat månniskorna från alla skrupler, 


— »desse sjålarnes befriare, 

som håfdat kåckt åt månniskonaturen 

den rått, som dittills fårbehålls åt djuren, 

den rått, som heter lust och år moralens grund.« 


Nu kunde man andas fritt, nu kunde man vara lugn 
for Grottes gång.  Huru elåndigt var det icke fårr! 


»Når denna vårld ånnu var galen 
och stirrade sig blind på idealen, 
gick Grottekvarnen tung och tråg 
som i en barbackvåg en klumpig. dråg.« 


Fordom var det en och annan, som yrkade på hvila 
och nåring åfven får trålen. Nu dåremot, når man endast 
gifver honom hugg och slag men ingen nåring, 


»nu han I sett, hur Grotte går, 
" hur han i Frodes skåte sår 
sin oerhårda gyllne åring. 

Ja, vår reala politik 

år framgångsrik och årorik, 

och mer ån Adonai och Oden, Zeus och Ammon 
år årorik och full af nåd vår Mammon.« 


Detta år nu i stårsta korthet hufvuddragen af »Den nya 
Grottesången, om hvars &fvervåldigande innehåll foregående 
redogårelse blott kan gifva en svag fårestållning.  Diktens 
mening, rorande hvilken skalden sjålf i »inledningen« och 
»efterskriften« gifvit den båsta forklaring, torde dock 
framgå någorlunda tydligt af den nu lemnade framstållningen. 

En naturalistisk »vulgårfilosofi« har tillintetgjort alla 
hågre idealer. Endast ett återstår for dem, som hångifvit 
sig åt denna flitigt forkunnade visdom: jakten efter guldet. 
Samma vulgårfilosofi har så långe predikat, att naturens 
lagar utgåra den enda sedliga normen får månniskans lif, 
och att den svagares undergång och den starkares seger 
år någonting naturligt, att dessa satser slutligen, vålkomma 
som de voro får det alltid måktiga egoistiska intresset, 
blifvit på det ekonomiska området normerande lagar, 
hvilka alla måste underkasta sig, antingen de vilja eller 
ej. — Grottes fogdar t. o. m. åro ej grymmare in flertalet, 
dårom vittnar ångestsvetten på pannan. 


»Fogden år ock Grottes trål. 
Minns : får honom valet gåller: 
statens hågsta åra eller 

nådgas draga dagen lång, 

likt hans offer, Grottes stång, 
tills han dignar« — 


Och. det år icke endast kroppsarbetarnes lif, Grotte- 
kvarnen kråfver. .»Hon glupar lika girigt. &fver alla. Ar- 
betskåpare och arbetssiljare drifvas om hvarandra in i 
hennes svånghjul och stupa dår och ihjåltrampas. De 
månniskor åro, få, som kunna anse sig någorlunda tryg- 
gade mot det hungrande odjuret.« 

Det nittonde århundradets vansinniga dans kring guld- 
kalfven, den till system upphåjda, hånsynslåsa sjålfviskhetens 
forbannelser; det ir detta, som af skalden symboliserats 
i sången om Grottekvarnen. 

Vål kan det med fog anmårkas, att hans hemska mål- 
ningar forefalla &ofverdrifna. De åro det dock icke; de blott 
forfalla så. Deras sanning kan icke i minsta mån.fårnekas. 
Eller år det icke så i det stora hela, att den månskliga 
arbetskraften hetraktas som en handelsvara, for hvilken man 
icke betalar mer, ån man år tvungen till? Råknar man må- 
hånda i de stora ekonomiska fåretagen så, att arbetaren får 
attfårsårja sig och de sina behåfver en så och så stor aflåning? 
Ty vårr icke. . Blir konkurrensen skarpare, konjunkturerna 
ogynnsammare, så går detta ut åfver arbetaren.  Priset 
på hans arbete nedsittes, och om han, under fårsåken att 
utjåmma detta genom att prestera en stårre mångd arbete, 
skulle duka under får anstrångningarna, nå vål, det måter 
ingen svårighet att fylla hans plats med friska krafter. — 
»Utan vederlag fårbrukad arbetskraft år billigast.« 

Sådant år systemet, och te sig fårhållandena i många 
fall något bittre, så år detta de enskildes fortjånst, hvilka 
icke tillåmpa det i all sin gruflighet, men ingalunda sy- 
stemets. 

Råddningen undan detta ve, som nu hvilar &fver hela 
den civiliserade månskligheten, hår ånnu icke af någon 
med klarhet kunnat angifvas. Men det år måjligt, att 
skalden har rått i den antydan, han gifver, då han låter 
trålen utbrista: »Herren Zebaot frålsar, då han straffar.« 
Måhinda år riddning måjlig endast dårigenom, att Herren 
Zebaot låter sina straffinglar verkstålla domen åfver den 
nuvarande kulturens sjålfviskhet och oråttfårdighet. 

Viktor Rydberg har alltid i. den formella behandlingen - 
af sina åmnen visat sig som en. konstnår af framstående 
rang. I Grottesången har han' också fårstått att — så 
långt det med språkliga uttrycksmedel:kan anses tånkbart — 

skapa former och uttryck, i kraft och storhet motsvarande 
det måiktiga innehållet. 


rune 


Forskråckligheten af nutidens samhållselånde, som af | 


den djupseende tiånkaren fattats i hela sin utstråckning, 


har på det håftigaste gripit skaldens kinsla och gifvit hans 
ord den starka glåd, som karakteriserar trålens rop till | 
Herren Zebaot.. Den sång, som bår detta namn, påminner 


ovillkorligen genom sin storslagenhet och styrka om Uppen- 
barelsebokens profetior, från hvilka också en del af dess 
fårger åro håmtade. 

En egendomlighet år, att på de stållen såvål i nåmda 
sång som får åfrigt, dår kånslan och tanken arbetat starkast, 
blir framstållningen fragmentarisk eller kanske, råttare 
sagdt: tankarna komma fristående utan något yttre eller 
formellt samband. Sammanhanget saknas visserligen icke, 
men det år ett inre saksammanhang. Idéerna ha fram- 
brutit så måktigt och ursprungligt, att de icke kunnat 
intvingas i något system.”) 

Ehuru det vore mycket frestande att genom ett och 
annat utdrag gifva ett nårmare begrepp om kraften och 
storheten af skaldens framstållningssått, torde det .dock 
icke vara skål att såmedelst ytterligare forlånga denna 
artikel. Det år icke heller lått att vilja, då snart sagdt 
"hvarje rad år ett måsterstycke. Man vet. icke, hvad man 
skall mest beundra i skaldens konst: klarheten, hvarmed 
mammonspråsten predikar sjålfviskhetens kalla låra, prakten 
och åskådligheten i målningen af mammonstemplet, ryslig- 
heten, hvarmed skildringen af Grottekvarnens kvalfyllda 


1) I detta afseende påminner Viktor Rydberg om en annan af 
Sveriges stårste tinkare och skalder: Erik Gustaf Geijer. Visst år, att 
en dylik framstillning oftast blir friskare och "mera omedelbart gri- 
pande ån de åndlåsa systematiseringar, som t. ex. tyskarne åro så 
ifriga att åstadkomma, skulle ån systemet bli aldrig så konstigt eller 
forbindelsen aldrig så hårfin. 

inre utfåres eller den sammanpressade bitterheten och den 
profetiska kraften i trålens rop till Herren Zebaot. 

Mirkligare in något annat år dock måhånda den stor- 
artade fantasikraft, som gjort det måjligt får skalden att 
i en enda åskådlig och 'slående bild sammanfatta och 
tolka hela nutidens kulturproblem i dess innersta våsen 
och storsta omfattning. 

Det år vil i synnerhet detta, som foranledt en -gran- 
skare till det påståendet, att man får att i vårldslitteraturen 
finna en motsvarighet till Rydbergs »Grottesång« måste 
gå tillbaka ånda till Dantes »Inferno«. 

Den, som skrifver detta, år emellertid på intet vis 
dogse att uttala sig om riktigheten af ett sådant omdåme, 
liksom ofvanstående uppsats alldeles icke vill vara någon 
på litteraturhistorisk eller estetisk lårdom hvilande fram- 
stållning. 

Åndamålet med dessa rader har endast varit att i någon 
mån fista uppmårksamheten på det afhandlade diktverket, 
som vil fortjånar det vidstråcktaste beaktande, enår åmnet 
får detsamma ir i så håg grad allmånneligt. Och det torde 
icke låtteligen kunna håjas ett maningsord, som kraftigare 
ån denna dikt uppkallar hvarje månskligt bråst till kamp 
mot eliindet och sjålfviskheten. Den år ett genomtrångande 
våckelserop, bjudande enhvar, som lyssnar dårtill, att in-" 
såtta alla sina krafter på den visserligen oåndligt stora 
men dock ovillkorligå uppgiften att, såsom Viktor Rydberg 
på ett annat stålle uttryckt sig, »bygga upp råttfårdig- 
hetens .Rom på &demurarna af skåndlighetens Rom.« 

Et Skolejubilæum og to Jubilæumsskrifter. 
Ved L, SCHRØDER. 

Det tekniske Selskabs og dets Skoles Halvhundredaars- 
fest har givet Anledning dels til en Afhandling paa 37 
Sider af Haandværkerbladets Redaktør Adolf Bauer i 
Nationaløkonomisk Tidsskrift, dels til et overordentlig smukt 
udstyret Festskrift paa.293 Sider af Industriforeningens 
Sekretær, Professor C. Nyrop. 

Hr. Bauers Betragtninger over »Haandværkerunder- 
visningen i Danmark -gennem 50 Aar« lader dog Feststem- 
ningen vige Pladsen for en stærk Fremhævelse af de Op- 
gaver, der maa løses af det tekniske Selskabs Skole, om 
den skal tilbagevinde sin, efter Forfatterens Mening ved 
Oprettelsen af »Teknisk Provinsskoleforening« 1891 tabte, 
Stilling som Midtpunkt i Bevægelsen for Haandværkernes 
Dannelse, og hævde sin Stilling som teknisk Wormalskole;. 
der er vokset Krav frem, som den kjøbenhavnske Skole 
ikke har mægtet at fyldestgøre, men som Forfatteren 
mener,. at den skulde have søgt at imødekomme.. Det er 
dette Fingerpeg paa de truende Skyer, der ere ved at 
trække op, som giver Bauers Skrift sin væsentligste Inter- 
esse, og som -de rette vedkommende vel ville overveje 
Værdien.af. For øvrigt indeholder 'det enkelte historiske 
Oplysninger, som Nyrop ikke har, f. Eks: Weyses Vittighed 
om Præsten, hvis Hustru var en »født von Essens«, medens 
han selv var død »von Trinken«,: og Anekdoten om Stadt- 
hauptmanden i Kjøbenhavn, som før havde været Kobber- 
smed, og. som under en Manøvre af Borgervæbningen pååa 
Fælleden, da han saa nogle brave Krigere vige af fra den 
lige Linje, glemte sig selv og raabte til Føreren: »Ar. 
Kaptejn, ret Bulen ind!« 

Professor Nyrop har selvfølgelig holdt sig bestemt til 
sin Opgave, i Anledning af Jubilæet den. 18. September 

1893 at yde »Bidrag til den danske Haandværker- 
Undervisnings Historie«… Men det kan ogsaa siges om 
denne Bog, at den ikke er et slet og ret Festskrift.  For- 
fatteren har med den Flid, som man stadig maa beundre, 
lige saa meget som man maa undre sig over hans nøje 
Kendskab til Lavsvæsenets indviklede Historie og til vore 
Haandværkeres og Industridrivendes Personalhistorie, ud- 
arbejdet en paa engang let læselig og meget lærerig Bog 
om "del foreliggende Emne. 

I de første Kapitler har.han gjort Rede for den gamle 
Værkstedsuddannelse og den Udvikling, Haandværksmæn- 
dene kunde faa paa deres Rejser. Dernæst har han dvælet 
ved de Misligheder, der opstod ved, at Herberget eller 
»Kroen« blev det Sted, hvor Mesteren maatte søge sine 
Svende, ligesom Skipperen maatte benytte »Hyrebassen« 
som Mellemmand, naar han vilde have Matroser. Særligt 
førte Christian den Fjærdes og flere af hans Efterfølgeres 
Forsøg paa i »Børnehuse« at uddanne »Manufakturister« 
til, at der faldt en Skygge over Haandværket, som. det, 
der egentlig kun passede for Mennesker, der ellers .ikke 
duede til noget. Men — oven paa Nedgangstiden gaar det 
atter fremad. Først kommer der en enlig Foraarsbebuder. 

Nyrop har et helt Kapitel om Ulrik Green, der »ikke 
med Urette er betegnet som Forgænger for den grundt- 
vigske Folkehøjskole«; herved sigtes ventelig. til den vakre 
Afhandling i nærværende Tidsskrifts 6te Bind af Ida 
Falbe Hansen: »Har Grundtvig haft Forgængere påa 
Folkehøjskoleundervisningens Omraade?« Den mærkelige 
Normand vidste at vurdere, hvad den levende Røst havde 
at betyde fremfor Bøgerne, og han lod .det ikke blive ved 
at belære andre derom. Han var den første, som holdt 
offentlige Forelæsninger i Videnskaberne for Almuen, skrev 
Jakob Baden 1767, og han vilde gærne have, at det skulde 
skrives med store Bogstaver, saa man var nødt til at lægge 
Mærke til det, at Hr. Green var den første, Banebryderen 

for alle dem, der siden har arbejdet paa at gøre en om- 
fattende Oplysning tilgængelig for jævne Folk. 

Hvad denne enlige Mand under megen Deltagelse fra 
Haandværkernes Side havde forsøgt i Tredserne af forrige 
Aarhundrede, var nær ved at blive en Modesag i Firserne 
og Halvfemserne, da de mange Selskaber blev stiftede for 
Efterslægten, for Borgerdyd m. m., Selskabet »Borgervennen« 
0o.s.v. Nyaarsdag 1786 begyndte Digteren og Lægen Tode 
en Forelæsning om det menneskelige Legeme, faa Dage efter 
Professor Kall en Forelæsning om Handelsgeografi, og 
dertil sluttede sig Foredrag af Botanikeren Viborg, af 
Professor Geuss (»om de Dele af Matematiken, som ere 
for Fabrikanter og Kunstnere mest nyttige«) m. fl. 


En anden Side af Haandværkerdannelsen var taget op - 


paa Kunstakademiet, som siden 1772 skulde modtage 
Haandværkerlærlinge til Aftenundervisning i Tegning. I 
dette Aar besøgtes Akademiet af 291, fire Aar efter af 
dobbelt saa mange Elever. 

1797 skrev Assessor Fr. Horn om Ønskeligheden af 
et »Haandværksinstitut«.. To Aar efter udsatte det ny- 
stiftede »Selskab til unge Haandværkeres Dannelse« en 
Præmie paa 100 Rd. for den bedste Besvarelse af Spørgs- 
maalet: »Hvorledes bør et teoretisk og praktisk Institut 
for unge Haandværkere i Kjøbenhavn være indrettet, for 
at det med mindst Bekostning kan stifte den mest mulige 
Nytte?« Der indkom ni Besvarelser: Der blev afstemt 
om, hvem der skulde bedømme dem; ved bundet Valg 
imellem. dem, der ved den første Afstemning fik de fleste 
Stemmer, valgtes Assessor J. H. Bærens, Professor Å. 
Gamborg og Etatsraad O. Malling til at røgte dette 
Hverv. 1789 udgav J. H. Bærens et lille Skrift: »Hvad 
kan der gøres til Haandværkernes Opkomst i Danmark?« 
Og deri gjorde -han rede for Indholdet af de ni Afhand- 
linger. Prisen tilkendtes den tysk-franske Præst og Filosof 
Peter Villaume, som C. D. F. Reventlow havde kaldt 

herind for stadig at kunne raadføre sig med ham om 
pædagogiske Spørgsmaal. Men Bærens foretrak selv den 
Afhandling, der var skrevet af G. Begtrup. P. Villaume 
havde arbejdet ved et Ulspinderi og været i Lære først 
hos en Parykmager og siden hos en Guldsmed, inden han 
kom til Bøgerne. Begtrup var theologisk Kandidat, inden 
han paa en Udenlandsrejse fik Lyst til at bruge sine 
Kræfter i det udvortes virksomme Livs Tjeneste; han blev 
vort Universitets første og sidste landøkonomiske Professor. 
Villaume har anbefalet Oprettelsen af en Læreanstalt, 
hvori der skulde undervises i Naturhistorie, Fysik, National- 
økonomi, Haandværkshistorie og — om Lavsrettighederne 
»for at vise de unge Mennesker, hvor liden Nytte de og 
Publikum have deraf«. Begtrup havde, som Jonas Collin 
skrev i »Kjøbenhavns lærde Efterretninger«, nærmest øst 
af en Artikel i et hamborgsk Tidsskrift om nogle Fore- 
drag, som Lærer ved Hamborgs Handelsakademi, Brodt- 
hagen, havde holdt over »de første praktiske Grundsæt- 
ninger i Teknologi, Mekanik, Naturlære og Kemi«. Ham- 
borgs. Handelsakademi havde draget en Haandværker- 
undervisning efter sig. 

Johan Hendrich Bårens (1761—1813), som var saa . 
ivrig for at faa et Haandværkerinstitut i Stand, er i det 
hele en Personlighed, der fortjæner at mindes. Derfor 
skal her medtages nogle flere Oplysninger om. ham end 
dem, Nyrop har meddelt. Hans Fader var »tysk Assigna- 
tionsbogholder« i Kjøbenhavn, hvad der næppe har. været 
nogen meget indbringende Stilling; 1788 havde han 1000 
Rdl. i Ventepenge, hvoraf han skulde leve med sin Fa- 
milie, Moderen, Magdalene Schiffer, var Kunstnerinde; 
1780 blev hun Medlem af Akademiet og kongelig Blomster- 
malerinde; hun syede ogsaa med Silke Landskaber, der 
lignede Kobberstik, hun forgyldte Glas og kogte Lak og 
Fernis, samtidig med, at hun passede sin Husholdning 
godt. J. H, Bærens, der — efter Brickas biogr. Leks. — 

er født 6 å 7 Uger efter Forældrenes Bryllup, blev juridisk 
Kandidat 1782, Assessor i Hof- og Stadsretten 1788 og 
Justitarius' i Fattigvæsenets Politiret 1799. Han havde 
samlet 40,000 juridiske Disputatser, der brændte ved Kjø- 
benhavns' Bombardement 1807. Han havde Sans for 
mange andre Ting, end hvad der vedrørte Retsplejen. 
1806 udgav han et Tidsskrift »Penia«, der behandlede 
Skole-, Industri-, Medicinal- og Fattig-Væsen. Han vilde 


virke paa Samtiden: ved at oplyse den om Tidens brænd- 


ende Spørgsmaal og ved at udbrede nyttige Kundskaber. 
Han har havt en væsentlig Del i Udarbejdelsen af den 
Plan, som 1. Juli 1799 blev fastslaaet for Kjøbenhavns 
Fattigvæsen, og som efter de Tider skal have været for- 
trinlig: han indførte Forbedringer paa Almindeligt Hospital, 
paa St. Hans Hospital og paa Opfostringshuset. Han ind- 
. førte Gymnastikundervisning i Fattigvæsenets Skoler og 
oprettede et Bibliothek for Lærerne ved Fattigskolerne. 
Han fremmede Undervisning i Sang, var 1799 med at 
stifte et Selskab til Musikkens Udbredelse og holdt i nogle 
Aar Forelæsninger over de skønne Kunster. Da der blev 
tilstaaet ham et Honorar paa 1000 Rdl. for hans -Virk- 
somhed som Sekretær i Fattigvæsens-Kommissionen, mod- 
tog den uformuende Mand det kun paa den Betingelse, at 
det blev brugt- til at grundlægge en Skole for Embeds- 
mænds Døttre. Dermed passer godt nok den Begivenhed. 
der — efter Nyrops Bog — knytter sig til hans Død. 
1811- havde han giftet sig med en Enke, og han var nys 
bleven Etatsraad, da han døde 1813. Men paa sit Døds- 
leje havde han begæret at blive begravet paa de fattiges 
— Kirkegaard udenfor Østerport. En »agtet Borger« sendte 
saa efter Jordefærden 1000 Rdl. til Overlægen ved Almin- 
deligt Hospital; efter et af Etatsraad Bærens ytret Ønske 
skulde der for dem .købes Tekedler og Fyrfade, saaledes 
at de syge altid kunde blive forsynede med varme Drikke; 
paa hver af Kedlerne skulde der staa: »Bårens Minde«. 

Bårens havde sammen med to af de før nævnte, " Pro- 
fessor Gamborg og Assessor Horn samt den tyske Hof- 
præst Christiani og Bjærgværksejer Schnell paataget sig 
at udarbejde en Plan for det Haandværksinstitut, der nu 
i nogle Aar havde været under Forhandling. I September 
1799 forelagde de »Grundlinjer til en Plan« for »Selskabet 
for unge Haandværkeres Dannelse«; men Offentliggørelsen 
af Planen fandt først Sted i Begyndelsen af 1801, og da 
havde Horn og Schnell indtaget en Særstilling.… De tre 
andres Forslag blev vedtaget. "Selskabet fik et nyt Navn: 
»Selskabet for Haandværkerstandens Forædling«; dette 
stemmede med, at Christiani havde kaldt Programmerne 
fra sit Institut paa Vesterbro »Bidrag til Menneskehedens 
Forædling«. Til »Repræseéntanter« fik Selskabet Grev 
Schimmelmann, Kancellipræsident F. Moltke, Etatsraad 
O. Malling og Overhofmarskalk A. Hauch. Til »Kom- 
mite« fik det 11 Medlemmer; deriblandt var de tre »Di- 
rektører«, Bårens,.Christiani og Gamborg, og følgende 
andre: Maleren Professor Abildgaard, Kobbertøjsfabrikant 
Conradt, Klokkestøber og Kunstsmed H. Chr. Gamst, 
Etatsraad Heger, Justitsraad Manthey, Pastor Massmann, 
som Aaret i Forvejen havde stiftet de efter ham opkaldte 
Søndagsskoler til Oplærelse af Haandværkere i Skrivning, 
Regning m. m., Generalkrigskommissær Rawert og" Pro- 
fessor: Warberg. Det var alle vel ansete Mænd. Dog 
kom der ikke meget ud af deres Samvirken. I Februar 
1802 opfordredes »dulige Haandværkere og Kunstnere« til 
at melde sig som villige til paa deres Værksteder at op- 
rette praktiske Haandværksinstituter efter Selskabets Tanker; 
men der meldte sig ingen. Saa bekendtgjorde man, at 
man vilde anbringe Lærlinge hos gode Mestere,i disses 
sædvanlige Værksteder. . Det var, som Bårens havde udtalt, 
den skadeligste af alle Vildfarelser, »at den, som duer 
til: intet andet i Verden, kan vorde en duelig Haand- 
værksmand«. Det gjaldt om at tilføre Haandværksstanden 

begavede unge Mennesker ogsaa fra saadanne Kredse, 
hvor det ellers var Skik at sætte Børnene til at studere. 
Der var ikke faa, som delte Bårens” Betragtning af denne 
Sag. -Og her skal fremhæves to Mænd, som i Henhold til 
den nævnte Opfordring lode en eller flere Sønner komme 
i Haandværkerlære, den reformerte Præst Dalgas i Fre- 
dericia og Præsten Dalhoff i Ønsløv paa Falster. Der er 
Sønner af disse to Mænd, som have bidraget meget til at 
skaffe Haandværket Ære. 

I øvrigt kom Selskabet til at give Stødet til Oprettelsen 
af »Institut for Metalarbejdere«. Professor Abildgaard 
havde nemlig i et af Komiteens Møder fremhævet Ønske- 
ligheden i, at der kunde gives Haandværksdrenge. Under- 
visning i Drejning, Gravering, Drivning, Ciselering 0. s. v., 
og det skrev et af de andre Komitémedlemmer, »Kobber- 
tøjs-Fabrikant« Jørgen Conradt sig bag Øret. Han plejede 
Raad med en Del Metalhaandværkere og paatog sig derpaa 
hver Aften fra Kl. 8—10 i otte Maaneder af Aaret at mod- 
tage 8 Metalarbejdere til gratis Undervisning, naar Selskabet 
vilde betale de løbende Udgifter. Sagen kom i Orden. 
Institutet kom i Gang 1807, og det blev ved at virke (fra 
1832 under Ledelse af den polytekniske: Læreanstalt), til 
det gik ind under det tekniske Selskabs Skole. 

For øvrigt virkede det af. Bårens, Christiani og Gamborg 
ledede Selskab især ved at holde Foredrag. Bårens holdt 
i to Vintre Foredrag om de skønne Kunster. Søndag 
Aften anvendte han en Tid til at gennemgaa og bedømme 
Tegninger af Haandværkslærlinger »med Hensyn til at bi- 
bringe de unge Mennesker Kunstsmag«. Og 1808 var han 
Medstifter af Selskabet for indenlandsk Kunstflid, der 
tilsigtede at gøre os uafhængige af det England, der saa 
skammeligt havde overfaldet vort Land 1807. Gennem 
dette Selskab udsatte Bårens en aarlig Præmie paa 50 
Rdl. for smagfulde Arbejdstegninger for Haandværkere. 
Han har ganske sikkert ikke blot havt et varmt Hjærte 

for Haandværkerne, men ogsaa havt Øje for, hvordan der 
kunde ydes dem Hjælp til at hævde deres Stilling paa en 
værdig Maade. 

Nyrop har med god Grund fremhævet Etatsraad Bårens. 
Han har et helt Kapitel om N. H. Massmann (d. 1816) 
og de Søndagsskoler, som han fik et sjældent Held til at 
sætte i Gang, og som endnu holde deres højtidelige Aars- 
fester, nu i Frue Kirke, fra 1805 i Reglen i Overværelse af 
Kongehuset. — Man kan, efter at have læst den forelig- 
gende Bog, have et temmelig tydeligt Billede af Jørgen 
Conradt (1771—1851), den lille, trivelige, muntre Mand, 
der arbejdede sig frem til i 1836 som Stadthauptmand i 
Kjøbenhavn at bære snart det borgerlige Infanteris, snart 
det borgerlige Artilleris Uniform, at have Skildvagt uden 
for sit Hus og i Rangen at staa lige med virkelige Etats- 
raader. Nyrop tilføjer: »Fra det Øjeblik ophørte han med 
sin Profession og levede udelukkende for sin militære - 
Skrivestue, den aarlige Borgerofficers-Eksamen og — sine 
vel plejede Støvler. Forvandlingen kan fremkalde et Smil; 
men Borgervæbningen og den Adgang, den gav fremad- 
stræbende Haandværkere til at bane sig Vej opad i Sam- 
fundet har afgjort spillet en Rolle i vor Haandværker- 
udvikling.« — Gustav Frederik Hetsch (1788—1864) og 
hans store Betydning for Tegneundervisningen har med 
god Grund faaet sit eget Kapitel. Hans Komme her til 
Landet i 1815 var som en Sejrsbane, og det var en stor 
Triumf, den tyskfødte Mand fejrede den 29. Marts 1846, 
da man hædrede ham med et Fakkeltog og en Guld- 
medalje, medens Plougs Sang tolkede Kunstnernes: og Oehlen- 
schlågers Haandværkernes Tak. Men der er noget ve- 
modigt over hans gamle Dage, da man ikke længere erkendte 
hans Skønhedsideal og ingen søgte ham som udøvende 
Kunstner. »Skolemester,« skrev han, »kan-jeg endnu blive 
ved at være i mine gamle Dage — og hvem der ikke vil 


høre mine Prækner, kan jo blive hjemme — tilsidst lukker 
»Danskeren«. XI. j 12 

jeg selv Døren til Kirken, naar jeg har kedet den sidste 
Tilhører alt for meget.« 

Det er dog især Johannes Lasenius Kramp (1805—76), 
som maa mindes, naar det tekniske Selskab holder Jubi- 
læum. Ti han er dets Stifter. Med ham tager den kjøben- 
havnske Haandværkerstand Oplysningsspørgsmaalet i sin 
egen Haand, og den løser sin Opgave. Ligesom Conradt 
er han baade Haandværker og Militær; men han er tillige 
Digter og ivrig Deltager i Dilettant-Skuespil. 1834 udgav 
den unge Snedker »Digtninge«. Det sidste af dem hed: 
»Mit Sværd«, og deri forekom disse Linjer: 


Ja, naar mit Livslys engang. slukkes ud, 
Og Aanden vil de sidste Runer riste, 

Da læg min Lyre og min blanke Brud, 
Mit Sværd, som Smykke paa min Kiste. 


Men baade Snedkeriet, det borgerlige Krigerliv, Dilettant- 
Komedierne og Visedigtningen maatte vige for hans ihær- 
dige Arbejde for hans Standsfællers Løftelse ved Oplys- 
ningens Hjælp. Han fremkom 1837 med en Plan til at 
danne en »Forening af Snedkere til Kundskabers Fremme 
i Professionens Teori«, — og 12. December 1838 stiftede 
han »Snedkernes Etablissement for solide og moderne 
Møbler«. 1840. stiftede han Haandværkerforeningen i 
Kjøbenhavn«, der vel omfattede alle Haandværk, men som 
Medlemmer kun optog Haandværkere, der »efter aflagt 
. Prøve havde vundet Mesterret«. Det var denne Forening, 
hvori det gamle Lavsvæsen holdtes i Hævd, ved hvis Hjælp 
Lasenius Kramp 1843 stiftede det tekniske Selskab. De 
Mænd, der i Forening med ham indbød til at indtræde i 
Selskabet, vare Oldermændene for Snedkerlavet, Blikken- 
slagerlavet og Malerlavet, en Bagermester, en Snedker- 
mester, en Drejermester og en Kunstdrejer. (Oldermanden 
i hans eget Lav, A. D. Andersen, fandt, synes det, at 
Løjtnant Kramp fik for meget at sige; men Finerskærer 

H. P. Frederiksen stillede sig paa Kramps Side, og om 
han end maatte nøjes med at være det af Selskabet op- 
rettede Instituts Inspektør, saa kunde han dog i denne 
Stilling øve en stor Indflydelse, ligesom den ogsaa under- 
holdt ham og hans Familie. Der er noget tiltalende ved 
at se den Trofasthed, hvormed Lasenius Kramps gamle 
Venner fra Haandværkerforeningen bestandig i-de følgende 
Aar værne om hans Stilling. og hans Løn, saa at de endnu 
1876 kort før hans Død, til de da vedtagne ny »Love for 
det tekniske Selskab« fik føjet dette Tillæg: »Selskabet er 
forpligtet til at drage Omsorg for, at Krigsraad Lasenius 
Kramp, der er det tekniske Selskabs og det tekniske 
Instituts Stifter, bevarer sin hidtilværende Stilling som 
Inspektør eller ved mulig Fratrædelse ikke lider nogen 
Afgang i sine nuværende økonomiske Vilkaar som Inspek- 
tør..« Men det maa ikke overses, at Næringsloven af 
20. Desember 1857 havde lige saa bitre Modstandere i 
Haandværkerforeningen, som den havde Venner i Industri- 
foreningen, samt at den forudsatte Modsætning imellem 
Haandværk og Storindustri saavelsom mellem de haand- 
værksmæssigt uddannede og de paa polyteknisk Læreanstalt 
uddannede Ledere af Bedrifter ligeledes paa mange Punkter 
frembragte et Skel imellem Haandværkerforeningen og den 
to Aar ældre Industriforening. Lasenius Kramp stod som 
Haandværkerforeningens udprægede Talsmand, og han 
havde forberedt et "stort Tog til Frederiksborg for at bede 
Frederik VII. at nægte Næringsfrihedsloven sin Underskrift. 
Finerskærer Frederiksen krydsede denne Plan ved som 
Ordfører for en Deputation at tale. Næringsfrihedens Sag 
for Kongen, som da hurtigt underskrev Loven. Det gode 
Forhold, der trods Uenigheden om Næringsfriheden, havde 
bestaaet imellem Lasenius Kramp og Frederiksen, brast 
1859, og Frederiksen trak sig tilbage fra det tekniske 
Selskabs Repræsentantskab, hvor næsten alle Pladserne 
are 

vare besatte med Haandværkerforeningens Mænd, som han 
ikke kunde arbejde sammen med. 

Den Brydning i og udenfor Foreningen, hvorom her er 
givet et Vink, kan som bemærket spores lige til 1876, og 
den har været en Hemsko for Udviklingen af den tekniske 
Undervisning, som ikke kunde finde Sted uden en bety- 
delig større Statsunderstøttelse. Denne var endnu 1872 
—73 kun 4000 Kroner, samt 1891—92 40,000 Kroner. 

Naar der skal nævnes nogle Mænd, som har hjulpet 
til, at der er kommet en Samvirken i Stand mellem Haand- 
værkere og Fabrikanter som imellem de praktisk uddan- 
nede og de mere videnskabelige Ledere af de Virksom- 
heder, der kræve teknisk Dannelse hos deres Udøvere, da 
maa den polytekniske Kandidat og Tømrermester H. Kayser 
ikke glemmes, men endnu mindre Christian Gotfred 
Hummel (1811—72), der ogsaa forenede Værksted-Udvik- 
lingen med Uddannelsen paa den polytekniske Læreanstalt. 
Hans Fader var Formand paa Holmen; selv havde han 
været Elev paa Holmens Skibsbygningsskole, dernæst været 
Tømmermand paa Holmen og saa Assistent paa Søetatens 
Konstruktionskammer, inden han 1831 kom ind paa den 
polytekniske Læreanstalt, til hvilken han 1833 blev knyttet 
som Docent i Maskinlære, før han "1834 tog Eksamen i 
Mekanik; 1838 blev han derefter Medlem af Anstaltens 
Bestyrelse. Den 17. Maj 1859 blev han valgt til Formand 
i det tekniske Selskabs Skolebestyrelse, og han virkede i 
denne Stilling til sin Død, skønt hans Tid især siden 1866, 
da han blev Direktør for den polytekniske Læreanstalt, 
var stærkt optaget der. 

Men om end en Mand som Hummel har kunnet. forbe- 
rede den Overenskomst mellem de to Retninger iblandt 
Hovedstadens næringsdrivende Borgere udenfor Handels- 
standen, der har sat Frugt i den omfattende tekniske 
Undervisning, som nu drives i den anselige Bygning ved 
Ørstedsparken, saa er det dog den christianshavnske 

Haandværkersøn og tidligere Konseilspræsident, Geheimeraad 
C. Hall, der paa sine gamle Dage havde den Fortjeneste 
at bringe dette Værk i Stand. Han stod da ogsaa i 
Spidsen for det tekniske Selskab fra 1876 til 1882, da 
han trak sig tilbage og blev efterfulgt af en anden Mand, 
der er særlig udrustet med Evne til at mægle, Konferens- 
raad, Borgmester H. N. Hansen. Ved Halls Side ar- 
bejdede Fabrikdirektør Philip Schou som Formand i 
Skoleudvalget, som det nu hedder, og han blev i denne 
Stilling til 1886, da Forberedelsen af den store nordiske 
Udstilling optog ham saa stærkt, at han maatte indskrænke 
sine øvrige Forretninger. Den smukke -Frise, hvormed 
Fabrikken Aluminia har- kranset det tekniske Selskabs 
Skolebygning, er et varigt Minde om Etatsraad Schous 
Kærlighed til den Opgave, som der skal løses. 

Til Slutuing skal det nævnes, at Kaptejn Thalbitzer 
har været Skolens Forstander under dens nyeste og 
rigeste Udvikling og  ventelig vil kunne virke i denne 
Stilling mange Aar endnu, og at to af dens Lærere særlig 
have tildraget sig Opmærksomhed i vide Kredse: Tegne- 
inspektør Carl F. Andersen, hvis Tegnemetode formenes 
at være særlig skikket til at uddanne Elevernes Øje i Hen- 
seende til selvstændig lagttagelse og Opfattelse af Form. 
— og Tømrermester G. v. Huth, i hvis Undervisning 
»den tidligere stærke Brug af Fortegninger ganske har 
maattet vige Pladsen for et mere selvstændigt Arbejde fra 
Elevernes Side lige fra de mest elementære Studier indtil 
de vanskeligste Konstruktioner.« 

Det er ikke det mindst betydningsfulde ved den Skoles 
Historie, som nu kan se tilbage til 50 Aars Arbejde med 
Lærlinger i mange Tusindtal”), at den har kaldt Skoler 
frem af lignende Slags rundt omkring i vore Købstæder 


7) I de 17 Aar, Skolen har bestaaet i sin ny BEDE har den 
havt 29,618 Elever. - 

og som Sidebygninger til adskillige af vore Folkehøjskoler,)) 
og alle disse Fagskoler udenfor Hovedstaden ville villigt 
erkende, at de have. lært meget af den Skole, som hidtil 
har gjort det største Arbejde med danske Haandværkeres 
tekniske Undervisning. 


Fra Bogmarkedet. 


Vilhelm Birkedal: Livets Ord og Ordets Liv, Prædi- 
kener til alle Kirkeaarets Søn- og Helligdage, udgivne af 
Lavrids Nyegaard og Rs. Hansén. Andr. Schous: For- 
lag 1893. Udkommer i 10 Hefter å 50 Øre. 

Herrens Ord. En Aargang Prædikener af danske Præster 
over Evangeliernes anden Tekstrække, samlet og udgivet 
af F. Møller og Th. Elmqvist. Karl Schønbergs Forlag. 
Udkommer i omtr. 6 Hefter å 60 Øre. 

Michael Berg: Et Kirkeaar i Sang. Salmer til de ny 
Prædiketekster. Schubothes Forlag. 181 Sider. 

J. H. Monrad: Polemiske Prædikener. Karl Schøn- 
bergs Forlag. 80 Sider. 

Otto Møller: Nogle Støttepunkter under Bedømmelsen 
af det gamle Testamente. Karl Schønbergs Forlag. 76 
Sider. 


Dersom det skulde være nødvendigt for at kunne an- 
melde en Postil at have læst alt igennem, hvad den inde- 
holder, og at have. læst den til Gauns, da maatte man 
have et Aar dertil; thi Meningen med den er jo, at den 


1) 1891—92 opgaves Tallet paa tekniske Skoler udenfor Kjøben- 
havn til 84 med 8720 Elever. 

skal afgive opbyggelig Læsning i det mindste til alle Aarets 
Søn- og Helligdage, og dens Værdi beror jo paa, at den 
kan gøre Fyldest paa denne Maade for dem, der ikke kan 
komme i Kirke, eller som trænge til at læse-en Prædiken 
foruden den, de have hørt. Noget lignende gælder en 
Samling Salmer til alle Aarets Søn- og Helligdage. Det 
er med Prædikener som med Sange, de skulle bringe 
Sjælens Strænge til at klinge, og hver af dem skal frem- 
bringe sit Indtryk, og dette Indtryk maa have Ro til at 
sætte sig, dersom der skal være Tale om til Gavns at 
prøve enten den opbyggelige Tale eller Stemningsdigtet. 
Naar jeg derfor anmelder de tre førstnævnte Bøger, da er 
det ikke som den, der har læst dem igennem (af de første 
foreligger ovenikøbet kun Begyndelsen), men fordi der 
sikkert er mange, som kun behøve at blive gjort opmærk- 
somme. paa dem for at faa Lyst til at gøre nærmere Be- 
kendtskab med dem. Vilhelm Birkedal har ved sin 
Tale lige til det sidste gjort saa stærkt et Indtryk, hvor 
han kom til at føre Ordet, at der sikkert fremdeles rundt 
omkring findes Mennesker, som ere særligt modtagelige 
for et Vidnesbyrd fra ham, ogsaa naar det kommer i en 
.Bog. Hertil kommer, at den Postil, som nu skal udgives, 
har den historiske Interesse, at den kan oplyse hans Virk- 
somhed i de første Aar, da han var Valgmenighedspræst. 
— Den Postil, som udgives af de to fyenske Sognepræster, 
Frederik Møller i Rønninge og Thorvald Elmquist i 
Flødstrup, skulde ogsaa have en historisk Betydning, den 
nemlig at oplyse, hvordan den yngre Kreds af Grundtvigs 
Disciple, som nu forkynder Ordet rundt omkring påa vore 
Prædikestole, løser denne Opgave. En Sammenligning med 
den Prædiken-Samling, C. J. Brandt og Fr. Nielsen for- 
anstaltede for en Snes Aar siden, vil ganske vist vise, at 
Tiden tildels er bleven en anden, og at adskillige af vore 
Ordførere kunne prædike efter Tidens Tarv uden at lade 
sig rive med af Tidens Bølger, At den ligesom Michael 

Bergs Salmer knytter sig til de nye Prædiketekster, vil 
gøre den velkommen for mange under Forberedelsen til 
deres Søndagsgerning i det Kirkeaar, som nu snart be- 
gynder. — Digtsamlingen »Drossel og Orgel« har hos. mig 
vakt gode Forventninger om, at vi i Michael Berg har 
faaet. en Sanger, hvem vi kunne være glade ved, og det 
svækkes ikke ved, hvad jeg har læst i hans nye Samling, 
hvor Tonen slaas an med det Vers: 


Vinter, Foraar, Sommer, Høst 
har sin Gang i Kirkeaaret, 
hver af dem ved Herrens Røst 
blev til Fredsherold- udkaaret. 
Men dit Budskab, Frelser, kom 
til os i vor Fattigdom. — 


J. EH, Monrad har valgt en Titel til sin lille Prædiken- 
samling, som peger paa en Virksomhed, der ikke just er 
»Fredsheroldens«. Hvem der imidlertid ikke holder af 
»Polemik«, og mindst paa Prædikestolen, vil jeg dog give 
det Raad, at han eller hun ikke skal lade sig kyse af 
Navnet, »Vartovpræsten« har valgt til de foreliggende otte 
Prædikener. Ganske vist er Baggrunden for disse Præ- 
dikener den standende Strid, og der kastes ikke sjældent 
Strejflys ud over den; men i Forgrunden møder man He- 
rolden, som kalder i Overensstemmelse med Grundtvigs 
Ord »til. Kirketrøst« : 


Samler eder tæt om Bjærget, 

alle Zions Døtre smaa! 

Har end Fjenden Sletten hærget, 
Herrens Bjærg han dog lod staa. 


»Dette Bjærg,« hedder det i den anden. Prædiken, »det er 
hans hellige Indstiftelser, hans Daab og hans Nadver, med 
Ordene, som han selv der taler til eder, med de Ord, som 
han dér lægger eder paa Hjærtet og i Munden.« — Pole- 
mik finder man derimod i O. Møllers Bog, og det som 


185 


en Kamp baade til højre — Forfatteren gentager Professor 
Clausens Bemærkning, at Kirkens Tilsynsmænd ere kaldede 
til mere end blot at »se til«, og bemærker, at »der er 
ventet længe nok paa og kaldt længe nok ad Førerne, 
uden at de gør Mine til at ville lade høre fra sig«x — og 
til venstre. Imidlertid er Bogens væsentligste Indhold, 
som Titelen og Forfatterens Navn maatte lade en vente, 
en ædruelig Begrundelse af, at der »ingen Grund er til at 
betænke sig paa at fortælle den bibelske Historie for Børn, 
som den er fortalt baade før og siden Herrens Dage, og 
som den ogsaa er bleven fortalt for ham.« 


Historiske Skrifter. 

Frederik Nygaard: Frederik Snedorff. Et Mindeskrift. 
Med tre Billeder. Karl Schønbergs Forlag. 276 Sider. 

Aæel Larsen: Dansk-norske Heltehistorier, 1556—1648. 
Gyldendalske Boghandels Forlag, 159 Sider. 

S. B. Thrige: Verdenshistoriske Smaaskrifter. Schu- 
bothes Forlag. Hvert Nummer koster 1 Kr. 

I. Irlands Historie. 

I. Ruslands Historie. 

111. Grundlæggelsen af de nordamerikanske Fristater og deres 

indre Kamp om Slaveriet. 

IV. Det ny tyske Riges Historie. 

V. Den sidste franske Republiks Historie. 

IV. Det brittiske Verdensriges Dannelse. Tillæg: Cyperns Historie. 

Poul Gåhre: Fabrikarbejder i tre Maaneder, oversat 
af N. Joh. Laursen. Jydsk Forlagsforretning i Aarhus. 
180 Sider. 

J. Welhawen: Mrs. Josefine Butler. Et Korstog mod 
Lasten. Karl Sehønbergs Forlag. 67 Sider. 1 Kr. 15 Øre. 

C. E. Fløjstrup: Archibald Campbell Tait, Ærkebiskop 
af Canterbury. En biografisk Skitse. Karl Schønbergs 
Forlag. 67 Sider. 1 Kr. 15 Øre. 

Valgmenighedspræst /r. Nygaard har tidligere skrevet 
om den mærkelige historiske Professor ved vort Univer- 
sitet, Frederik Sneedorff, i »Nordisk Maanedsskrift« for 
1880. Det er vel fra først af Grundtvigs Lovprisning af 
Sneedorffs »historiske Førelæsninger«, der har givet For- 
fatteren Mod paa at sysle med en Levnedsskildring af den 
begavede Mand, som 1792 i en Alder af 32 Aar døde paa 
en Udenlandsrejse. Men selve Sneedorffs Levnet er fuldt 
værd at fordybe sig i, og Nygaard er en kyndig og for- 
nøjelig Vejleder baade deri og i hele den, baade ude og 
hjemme, mærkelige Tid, som maa skildres, hvor en Mand 
som Sneedorff skal ses i det rette Lys. Bogen hører til 
dem, man ikke let kan faa for mange af. De smukke 
Billeder kunne give os en Forestilling om, hvordan Fr. 
Sneedorff og hans Forældre have set ud. 

Kaptejn Aæel Larsens Bog handler om Peder Skram, 
- Johan Rantzau, Herlof Trolle, Daniel Rantzau, Otte 
Rud, Frans Brokkenhus, Kristian den Fjerde og Jørgen 
Vind. Forfatteren fortæller livligt og fatteligt og har som 
Officer Forudsætninger for at kunne skildre Krigsbegiven- 
heder bedre end andre historiske Forfattere, naar ellers, 
som det vistnok her kan siges med fuld Føje, solidt Stu- 
dium af Hovedkilderne lægges til Grund for Fremstillingen. 
Særligt maa Opmærksomheden henledes paa de mange 
Billeder; disse ere ikke frit komponerede til denne Bog 
eller overhovedet moderne Billeder. De fleste af dem ere 
formindskede, men paalidelige Gengivelser af. gamle 
Billeder, og, som det er mig-meddelt, valgte efter Sam- 
raad med en Mand, som paa dette Omraade maa regnes 
til de kyndigste, Dr. Henry Petersen. - Herlof Trolles Bil- 
lede er gengivet efter hans Husalter, Peter Skrams og 
Frans Brokkenhus' efter deres Ligstene, Johan Rantzaus 
efter en Medalje, Otto Ruds efter »Danske Vitruvius«, .de 
øvrige efter samtidige Kobberstik. Hertil hører da de 
morsomme Slagbilleder: »Stormen paa Meldorf«, »Søslaget 

ved Øland«, »Varbergs Erobring« og »Slaget . ved Luther 
om Baremberge«. I Fortællingen om Frans Brokkenbus 
er optaget Billeder af Herregaarden Egeskov og af Fæst- 
ningen Varberg. 

Det er en heldig Tanke, Professor S. B. Thrige har 
havt, da han besluttede at udgive en Række verdens- 
historiske Smaaskrifter. Det er særlig velkomment, fra 
den kyndige Historikers Haand at faa en Række Afhand- 
linger om de Rigers Historie, som netop nu tildrage sig. 
almindelig Opmærksomhed: Irland, Rusland, de nord- 
amerikanske Fristater, det nye tyske Rige, den 'sidste 
franske Republik og det brittiske Verdensrige. Og det er 
en solid, ædrulig Besked, den gamle Historielærer giver 
om disse Riger. 

Paul Gohre er en tysk theologisk Kandidat, der ud- 
klædt som Haandværkssvend har taget Arbejde påa en 
Fabrik i Chemnitz og uden at blive regnet af sine Kam- 
merater for andet end en af deres egne under stadig Om- 
gang med dem i tre Maaneder har lært ikke blot deres 
ydre Livsforhold,: men ogsaa deres Tankegang at kende, 
og som nu bag efter meddeler Udbyttet af denne ejen- 
dommelige, men lærerige Opdagelsesrejse. Det er et Stykke 
Samtidshistorie, han fortæller, og det er en stor Opgave, 
han sluttelig stiller vor Tids Kristne. 

De to sidste af de ovenfor nævnte Bøger høre til den 
Række Smaaskrifter til Oplysning for Kristne, som Pro- 
fessor Fr. Nielsen nu i otte Aar har udgivet. Naar jeg 
har fremhævet disse to, da er det, fordi de give gode 
historiske Billeder af en engelsk Kvinde og en engelsk 
Mand, som modigt og trofast have lagt Skuldrene under 
Opgaver, som Tiden stiller. Men man vil ved at gennem- 
gaa Listen over disse Aargange Smaaskrifter kunne finde 
mange andre med et vægtig historisk Indhold. 

God historisk Læsning hører sikkert til det sundeste, 

man kan give unge Mennesker i Hænde. Det skulde Folk 
ogsaa betænke, naar de vælge Julegaver til deres Børn 
og Tyende. 


Folkeudgave af danske Forfattere. 


B. S. Ingemann: Holger Danske. Med Forfatterens 
Portræt og Oplysninger af Kristoffer Nyrop. 100 Sider. 
50 Øre. 

Fr. Paludan Miller: To Digte (Abels Død og Be- 
nedikt af Nursia). Med Forfatterens Portræt og Oplys- 
ninger af Herman Trier. 104 Sider. 50 Øre. 

Johannes Evald: Fiskerne. Med Forfatterens Portræt 
og Oplysninger af /da Falbe Hansen. 113 Sider. 50 Øre. 

B. S. Ingemann: Reinald Underbarnet. Med Oplys- 
ninger af Frederik Bønning. 138 Sider. - 50 Øre. 

C. Hauch: Tycho Brahes Ungdom. Med Forfatterens 
Portræt og Oplysninger af Axel Sørensen. 95 Sider. 50 Øre. 


Den ny Besidder af det Reitzelske Forlag, Hr. George 
C. Grøn, fortjener Tak, fordi han ikke blot gør sit bedste 
for at faa smukke samlede Udgaver frem af de danske 
Klassikere, hvis Skrifter han nu er raadig over (H. C. 
Andersen, .St. St. Blicher, Fru Gyllembourg-Ehrensvård, 
C. Hauch, J. L, Heiberg, H. Hertz, H. P. Holst, B. S. 
Ingemann, Fr. Paludan Miiller og Chr. Winther), — men 
ogsaa har begyndt at fortsætte det priselige Foretagende 
med Støtte af Dansklærerforeningen at udbrede Folke- 
udgaver af danske Forfattere. Den, der vil mindes, hvor 
megen Glæde han selv har .havt af »Benedikt af Nursia 
og hans Amme« eller af »Reinald Underbarnet« eller — 
for at tage nogle Eksempler fra de tidligere udgivne 
Smaabøger — af »Røverstuen«, af »Kærlighed uden 
Strømper« eller af »Elverhøj«, og saa vil betænke, 
hvad der kan vindes ved at faa disse og andre lignende 

Digtninger ud med Indledninger og oplysende Anmærkninger, 
— den vil skønne paa, hvor god en Lejlighed her er givet 
til at glæde og gavne andre ved at hjælpe dem til saadan 
Læsning. L. SCHRØDER. 


Apostlen Paulus” breve til menigheden i Thessalonika, 
fortolkede og oversatte af biskop H. V. Sthyr. 

I 1893 er ovennævnte fortolkning af Thessaloniker- 
brevene udkommet, 287 sider stor. Bogen er bleven mod- 
tåget rundt om i Norden med stor velvillie. 

Den fortjener også påskønnelse. Vi er ikke iblandt 
os- oversvømmede med fortolkninger på dansk til de hel- 
lige skrifter. Og dog trænger vi ikke så lidet til en vejled- 
ning under læsningen og brugen af bibelbogen. 

En god og pålidelig hjælp i så henseende har vi nu 
fået i biskop Sthyrs fortolkning af brevene til menigheden 
i Thessalonika. 

Biskop Sthyr er en Discipel af den berømte Erlangen- 
professor Johan Christian Konrad von Hofmann (død 20. 
desbr. 1877). Hofmann er med rette bleven kaldet sin 
tids betydeligste lutherske theolog og en af de største 
skriftgranskere, der har levet. Hans værdifuldeste arbejde 
er kommentaren »det ny testamentes hellige skrift, under- 
søgt i sammenhæng« (1862). Det er et storslået anlagt 
værk, der desværre aldrig blev fuldendt. Hofmann nåede 
kun at få behandlet de nytestamentlige breve med und- 
tagelse af de johanneiske. Han døde midt under for- 
arbejderne til fortolkningen af apostelsagaen og Lucas- 
evangeliet. Men i de fortolkninger, der ere færdige, be- 
sidde vi nu mesterværker af en egen art. Der er bleven 
sagt om disse; »Med en skarpsindighed, der undertiden 
grænser til spidsfindighed og med en aldrig svigtende 
filologisk nøjagtighed forstår v. Hofmann at forklare alle 
enkeltheder så nøje, at de udtalte tanker og deres 

sammenhæng mange gange åbenbare sig i et nyt lys. Og 
dog taber han ikke over enkelthederne det hele af syne, 
men føjer det ind i hin tankestrøm, i hvilken indholdet 
af den bog, han kommenterer, bliver således reproduceret, 
at man tror at læse det med en bedre forståelses øjne. 
På den ene side fordrer studiet af disse kommentarer, 
som overhovedet af de hofmannske skrifter, en vis ånds- 
anspændelse for at følge de ofte hårfine undersøgelser og 
for at fastholde tanketråden gennem den mange gange 
noget for afgnedne diktion. Men på den anden side vil 
studiet også blive lettet ved henvisning af alle citater til 
pladsen nedenunder. — Den ro og værdighed, hvormed 
sandheden her bliver sagt og forklaret, vil meddele den 
opmærksomme læser noget af forfatterens varme tros- 
vished, selv om der er enkelte forklaringer, som læseren 
ikke kan tilegne sig.« 

I baggrunden af biskop Sthyrs forklaring til Thessa- 
loniker-brevene mærker man godt, at han er en discipel 
af hin store mester. Der er mange ypperlige enkeltheder 
i denne fortolkning. Men det er ikke således, at man 
kommer til at drukne i enkeltheder. Man får stadigt et 
godt overblik over det hele. Dertil kommer, at forfat- 
terens fremstilling er'jævn og sproget kønt. Man mærker, 
at det er en dansk theologs arbejde, som man har for sig. 

Bogen er nok værd at tage i brug. Og man må ønske 
forfatteren lykke til at kunne fortsætte disse sine eksege- 
tiske arbejder. i FREDERIK NYGÅRD. 


Den ældre Eddas Gudesange. Oversatte af Karl Gjel- 
lerup. . Med Tegninger af Lorenz Frølich. 

Da man tør regne Flertallet af »Danskeren«s Læsere 
for trofaste Venner af den gamle nordiske Mythedigtning, 
der har gjort sig saa stærkt gældende i vor Tids folkelige 
Oplysning, er det en sand Fornøjelse her i Tidsskriftet. 

at henlede Opmærksomheden påa ovennævnte smukke 
Værk, der for Tiden udkommer heftevis paa P. G. Phi- 
lipsens Forlag — ialt omtr. 12 Hefter til 1 Kr. 25 Øre 
Heftet. 

Karl Gjellerup bar stor Færdighed og grundigt Kend- 
skab til Nordens Oldtidsdigtning, Sprog og Tankegang. 
Hans Videnskab og Kunst borger for en paalidelig og 
udmærket smagfuld Oversættelse af de gamle Kvad. 
Lorenz Frølich er kendt af alle gennem sine ejendomme- 
dommelige og levende Fremstillinger af Kæmpevisens og 
Oldsagnets Liv i Kamp og Elskov. Han viser sig i de to 
foreliggende Hefter forunderlig ungdomsfrisk og opfindsom. 
Det vilde overhovedet være svært” at tænke sig to Mænd 
med bedre Forudsætninger end disse til i Fællesskab at 
fuldføre det smukke Arbejde, de her har paataget sig. De 
første Hefter styrker da ogsaa det gode Haab om en lyk- 
kelig' Fortsættelse. 

Selvfølgelig kan en Kender hist og her" finde noget at 
. indvende imod Oversættelsen og de valgte Læsemaader, 
ligesom der blandt de mangfoldige Tegninger træffes enkelte 
mindre vellykkede, men i det hele maa Venner af Nordens 
gamle Digtning glæde sig ved dette enestaaende Værk som 
et værdigt Vidnesbyrd om vor Slægts genfødte Kærlighed 
til Oldtidens ægte Guld og derfor oprigtig haabe, at Digter, 
Tegner og Forlægger maa faa fornøden Opmuntring til 
snart at fortsætte med et lignende Værk over Eddaens 
Heltedigte. ; HOLGER BEGTRUP. 


Alf. Collett: Gamle Kristiania-Billeder. J. W. Cappelen, 
Kristiania. 80 Øre pr. Hefte. 

Atter iaar har J. W. Cappelens Forlag, der tidligere i 
Løbet af to—tre Aar har udgivet Prof. Daaes »Det gamle 
. Kristiania«, Prof, Storms »Marie Stuart« samt den sidste 
Forfatters »Christoffer Columbus og Amerikas Opdagelse«, 
udsendt paa Julemarkedet et fra Tekstens” lige saa vel 

som fra Billedernes Side fortrinligt Arbejde i samme For- 
mat som ovennævnte, nemlig: »Gamle Kristiania-Billeder« 
af Bureauchef Collett. 

Værket anbefaler sig selv. Man skal kun gøre opmærk- 
som paa, at det er fremkommet — det er eller burde 
være nok. ; 

Udstyrelsen er ikke blot usædvanlig smuk, men bringer 
tillige det ene ejendommelige og fint udførte Billede efter 
det andet. 

Blandt disse maa særlig nævnes: en fransk Tegning af 
Kristiania i 1685 (Tegningen findes i Bibliothéque nationale 
i Paris), hvor »Doffrefiel« (Dovrefjeld) for Effektens Skyld 
var bleven anbragt klods op ad Akershus. — Adolf 
Tidemands: »Kristian den fjerde udstikker Gaderne i Kri- 
stiania«, »Karl den tolvtes. Bolig under Belejringen af 
Akershus 1716«, »Det første Dampskib »Konstitutionen«s 
Ankomst til Kristiania Toldbod 17. Maj 1829« m. m. fl., 
tilligemed Begyndelsen af Christian den fjerdes Kongebrev 
om Byens Anlæg, sætter Læseren allerede i en Stemning, 
som ikke forlader en, men stiger efter hvert, som Forfat- 
teren fører en -omkring i Kristian den fjerdes gamle By 
og forestiller en for alle dens Embedsmænd, Købmænd 
og Haandværkere. 

Bureauchef Collett, en Søn af Camilla Collett, fører 
en særdeles let og elegant Pen. Hans Stil er afrundet og 
koncis, og hans Skildringer i det hele taget saa livfulde, 
at man føler sig hjemme baade ved Bryllupper, Barsler 
ROoEesseravelser —. for ikke at tale om det store Pestaar 
1654. 3 

Originalerne for de fleste af Billederne ere Tegninger, 
der hidtil har været ukendte, af den engelske Maler Wil- 
liam Edy fra Aarhundredets Begyndelse. 

Billederne ere zinkotyperede af det ansete Firma Angerer 
og Gåschl i Wien. ; 

Og da tillige Dannebrog og Kristian den fjerde som 
Gengangere fra Danskertiden gaar gennem hele Værket, er 
det selvskrevet til ogsaa alt være en kær og velkommen 
Julegave paa et'dansk Julebord. LAURA KIELER. 


Tre kvinder. . 
En bibelsk digtning. | 


Af HERM. GREGERSEN. 


Forord. 


Ved Evfrats vande gik herrebud 

til hyrden i henrundne dage, 

på lykke og fromme i verden ud 
han skulde med hustruen drage, 
forlade det sikre, hjemlige bo 

og byggé de uvisse dage med tro — 
et løfte som morgenrøden 

ham skulde dog bære til døden. 


»Af dine lænder og i din sæd 

skal jorderigs- slægter velsignes, 

jeg være vil med dig, vær kun ikke ræd, 
ved intet din lykke skal lignes« — 

og Abraham lytted til liflige ord, 

der gav ham adelsmærket på jord; 
blandt folkene fjærne og nære 
. gudstanken til sejr skal han bære. 


Udvalgt iblandt alle, hans lænders folk 
skal vandre ad hegnede baner, 
skal være den hellige viljes tolk 
og væmmes ved hedningevaner; 
når trofast som stjærnen på himmelens blå ; ; 
de kun vilde vandre, hvor banerne lå, i 
som stjærnernes funklende hære 
skal selv de utallige være. 

»Danskeren«. XI. 13 


sammen ere 

De skulde arve i verden et land, 

hvis lige var ikke at finde, 

hvor sletterne favned det levende vand, 

og dugdråber strømmende rinde, 

hvor frugterne rødmed på bugnende gren, 
med druerne dunkle på klippernes sten — 
et land, der lå som en dronning 

og drypped af melk og af honning. 


Og de skulde arve i verden den lod 

at gå under himmelens øje, 

over dem skulde velsignelsens flod 
neddale fra evige høje; 

bag stjærnerne råded den mægtiges hånd, 
der skulde løse de trangeste bånd, 
han hører den sukkende ånde 

og hjærternes dybeste vånde. 


Drømmende hyrden så frem under sky, 
for øjet lå ørkner og fjelde, 

— »han som har raadet fra tidernes gry, 
han råder vel og under kvelde« — 

og teltsnoren løs han fra pælene slog, 


med Sara, med Lot og sin hjord han drog 


gennem ørkner og trættende sande 
fremad mod de muldrige. lande. 


Ud drog han i verden, en underlig færd, 
et ord var hans eneste støtte, 

svigtet dog ej under vejens besvær 

af ham, som kan bjærgene flytte; 
lysende lå over hyrde og hjord 

ad vejene alle velsignelsens spor, 

som en lysning i gravmørke tider 

han frem mellem folkene skrider. 


Hedningeslægten, hensunken i drøm 

om slumrende halvglemte minder, 
opvågner af døs, når velsignelsens strøm 
drager forbi.den og skinner, 


mu HØR 

løfter sit hoved og stirrer en stund, 
synker så atter hen i sit blund, 
hvor tågerne sjælen tilhylle, 

og slumrer til tidernes fylde. 


Kun øjnene klare ej lukkes igen, 

de kan ikke for, de må stirre, 

kun hjærterne dybe kan ej slumre hen 

i blundet, hvor tåger forvirre; 

det er, som en dæmring i sjælen der bor, 
at også til dem var det gamle ord: 

på jorden skal slægterne alle 

ind under velsignelsen falde. 


Og øjnene klare hos kvinder tre 

så glæden, som død ikke fældte, 

så hedningeslægternes vånde og ve, 

så vejen til hyrdernes telte; 

som pilgrimme gik de fra hjem og fra folk 
med hjærternes dragende længsel som tolk 
for hedningens halvglemte minder, 

der aldrig af sjælen dog svinder. 


De måtte med i det lysende tog, 

hvor håbet ej sygner af ælde, 

hvor glæderne kun under teltenes brog 
med dagen og timerne tjelde; 
indpodet de blev i den gamle ved," 
men toge de sukkende længsler med 
som bøn for de hjærter, der drømme 
i slummer på tidernes strømme. 


Tre blodsdråber faldt paa den viede jord, 
vanhelligt i hellige lunde, 

af muldjorden dog deres signende spor 

i tidernes fylde oprunde: 

da livstræet voxed af Betlehem op, 

det kronen slog højt over stjærnernes top 
og ud under jorderigs himmel — 

et ly for den bølgende vrimmel. 


13" 

I. Tamar. 


Jakobs sønner stærke, vilde 
tured rundt i Kanaans land, 
gjorde, hvad de fik i sinde, 
imod kvinde som mod mand; 
tøjled slet kun lyster vilde, 
årle brøde helst de silde 
hævned, inden sol gik ned. 


Høvdingstolte, jordens adel, 

ret en helteskare prud, 

Jakob avled dem i Aaram 

tog som gave dem af Gud; 

dog med Kanaans hedningslægter 
imod fædrenes vedtægter 

ligefuldt de blanded blod. 


Jakob sad ved Sikems brønde, 
hørte sine sønners færd, 

atter vaagned egen brøde 

og ham gik til hjærte nær; 
øjet hans i tunge tanker 

går henover grønne banker, 
kendte fra hans ungdomstid. 


Der han legede med Esav, 

som han sveg med løgn og list, 
og han skjalv for fremtidsdage, 
"hvad der komme vil tilsidst; 
var det så, at egne synder 
først i. børnene bégynder 

ret at foldes ud til frugt? 


Dybt han sukker, brudt.var kraften, 
op han mod det høje så, 

skal han bøde nu da lokken 

grånet om hans tinding lå; 

tider tunge har han fristet, 

hjærtets bedste eje mistet — 

Herre, er der. mer igen? 

I sin ranke ungdoms dage 

udi Faddan-Arams land 

tålte han på ørkensletten 
vindens glød og solens brand, 
og i nætterne de klare 
stivned kuld hans fødder hare, 
når han værned Labans hjord. 


Rakel med det klare øje, 
ungdomsbruden faåavr og fin, 

hun forlængst ved Efrats høje 
sænket var i dødninglin; 

hun ham mildt og kærlig favned, 
så hans hjærte intet savned, 
trøstesløs nu Jakob sad. 


Sønnen Josef, hjærtesønnen, 

med det rene, dybe sind, 

han, hvis tanker gik med ørnen 
over højest bjærgetind, 

han på mark var brat forsvunden, 
og hans kjortel blodig funden — 
Jakob har kun Benjamin. 


Røgen steg fra hedningaltre, 
sorte skygger under sky, 
sønneflokken med hans hjorde 
telted mellem bjærg og by; 
Jakob sukkede med klage — 
Herre, er der mer tilbage, 
Herre, skaan! 0, Herre, spar! 


Jakobs hjorde, græssed vide, 
åbne landets sletter lå, 

sønnerne drog rundt med kvæget, 
telted ved-den klare å; 

der kameler, æsler, oxer 

græssed rundt, hvor strået voxer 
frodig dyret over knæ. 


ammende z. 

Og på bjærget: mellem klipper 
søgte nøjsom får og ged 

efter spirerne de grønne 

dybt imellem stene ned; 

kilder sprang, og bjærgets strømme 
frugtbarheds og rigdoms drømme 
trylled frem i hyrdens sind. 


Fred der var med Kananiten, 
Jakob sad i rolighed, 

onde ord der blev ej skiftet, 
hjordene drog rundt i fred, 
men i dybest borgeleje 
glemmes tit de bedste veje, 
hjærterne til sår og mén. 


Jakob sad og så' så ofte 
over landet underskønt 

med de varme friske sletter, 
bækkene i græsset grønt, 
bjærgene med høje tinde, 
stærke værn mod vilde vinde, 
dalen lå i solens smil. 


For hans øje hjorde vrimle, 
kvæget stort og kvæget småt, 
ved Guds hånd i børneflokken 
mægtig sad den hyrdedrot; 
rundt om lå olivenlunde, 
frugterne hang rige, runde, 
bjærget randt med vin og most. 


Landet tyktes ham en have, 
minded ham om paradis 
med de yndefulde gange 
bag ved slægternes forlis, 
med den klare himmelbue, 
hvor ej skyer var at skue, 
dagen ene var et smil. 

Og han mindedes, at Kana'n, 
løftelandet, var hans lod, 
skænket Abraham i svundne 
tider, hjærterne til bod; 

og han længtes efter stunden, 
når var tiden vel udrunden — 
endnu Jakob sad som gæst. 


Juda tit drog til Adullam, 

ned til Hira, til sin ven, 
mellem høje over dale 
slyngede sig vejen hen; 

den. han vandred mange sinde, 
glemte og hvad tit i minde 
Jakob sine sønner gav. 


Midt på sletten de Hetiters 
stærke stad Adullam lå, 
hegnet midt i mark af høje 
mure og de klipper grå; 
tryg lå staden i sin vælde, 
dér og Hira over fjelde 
mellem andre fyrster sad. 


Og det var i vinhøsts dage, 
Juda til Adullam drog, 
jubelråb og sang fra bjærge, 
høje ham imøde slog; 
medens persekarret trædes, 
Kananitens sønner glædes 
over vinens rige høst. 


Ind i staden vandred Juda, 
Hira bød til gæstebud, 

dér han så en hedningkvinde, 
i sin ungdomsfyldes skrud, 
glemte sine fædres tanker, 
blodet i hans åre banker 
kun for Suas datter skøn. 

Juda fulgte egne veje, 

Suas datter egen lyst, 

og han søgte sine glæder 

ved den hedningkvindes bryst; 
men og slægten blev derefter, 
rummed nok af vilde kræfter, 
men kun lidt af fromme sind. 


Ger hun fødte ham og Onan 
med det mørke, onde sind, 
dernæst Sela som den sidste, 
men da blegned hendes kind; 
hendes dejlighed var svunden, 
Juda stod i sorgen bunden, 
Suas datter var ham kær. 


Sønnerne af blandingsblodet 
stærke, vilde voxte op, 

halvt med Juda, halvt med Suas 
hedningslægter holdt de trop; 
som vildskud på gamle stammer 
Juda skød de frem til jammer, 
og han høsted deres sæd. 


De ved offergilder svælged, 
svor ved Jahve som ved Baal, 
Abrams gamle hyrdetelte 

lød igen-af hedensk bral; 
Jakob sad ved Sikems brønde, 
rygtet måtte mangt forkynde, 
på hans kind en tåre stod. 


Juda elsked dog de sønner, 
Suas datter var ham kær, 
håbed på, at manddomstider 
skulde stilne deres færd; 
men alt som fra gry til aften 
dage skred og øged kraften, 
vildere kun væxten blev. 

Mellem Timnat og Adullam 
Beth på bjærgets affald lå, 
neden under bølged floden 
frem imellem høje små, 

og i fjærne vesterleden 

landets kyster og forneden 
under brink det store hav. 


Tamar sad på bjærgets stene 
ovenfor den lille by, 

så ud over flodens vande, 
hvor de blinked under sky; 
med sit dybe sorte øje 
fulgte hun hen over høje 
Israels hyrder, hvor de gik. 


Oppe under Timnat vanked 
Juda fårehyrder om, 

og fra sletterne ved floden 
opad kvægets brølen kom; 
godt hun Israels hyrder kender, 
ti de drog omkring som venner 
jo ad hendes eget folk. 


En gang kom de fra Kaldæa, 
landet i det fjærne nord, 

enlig mand og enlig kvinde 
vandred hid med deres hjord; 
nu de voxet var til slægter, 
deres Gud, som alting mægter, 
signer selv -i alderdom. 


Hvad de vilde her i landet — 
rygtet talte helst i løn: 

en gang, deres Gud dem loved, 
skal de arve Kana'n skøn, 

og som himlens stjærnehære 
skal de sig i tider nære 

brede mellem flod og hav. 

- Tamar saa mod deres telte, 
rundt omkring i dal de stod, 
dog som gæster end de vanked 
om i land på deres fod; 
underlig var deres færden, 

som en stille ukendt verden 
rejste sig for hendes blik. 


De ej ofred deres sønner, 
sønnerne og døtre små 

til den strænge.Moleks ære 
gennem ild de lod ej gå; 
og hun mindedes sin lille 
broder med de øjne milde 
og hun.gøs for Moleks ild. 


Israels kvinder sad i telte, 
fødte deres børn med lyst, 

ej til døden men til livet 

diede de moderbryst ; 

deres Gud ej tog, men skænkte, 
Israels moderhjærte tænkte 

kun med fryd på harneheld. 


Tamar med det dybe hjærte 

saa mod Israels telte ned, . 
skønne drømme, lyse syner 

frem for hendes øjne gled; 

som en verden drømt, men savnet, 
hjærtets længsler, hun nu favned 

i hvad hendes øje så. 


Var der da en Gud på jorden, 
som ej kom med ild og blod, 
kræved ej det tunge offer, 

» hvori savn og tårer stod, 

men som kom kun for at mildne 
sorgerne og lade stilne 

sjælens længsel hen i fred — — 

Som eéj øjnene lod åbnes, 

som ej hjærterne lod slå, 

for at blikket skulde. briste, 
hjærteslaget gå i stå, 

men som kvinderne lod føde 

for at nye tunger gløde 

kunde ham til lov og" pris. — —- 


Var der da det folk at finde 
her på jorden under sky, 
hvor i lyse klare dage 
hjærtet kunde finde ly; 

hvor dødssorgen ikke kendtes, 
og livsvånden ene vendtes 
om til dybe sjælefred? 


Jo, der vandred de jo nede 
under Jahves stærke arm 
som et barn med smil i øjet 
ved sin moders trygge barm, 
skulde hun kun gå i skyggen, 
aldrig eje sjælelykken, 

skønt hun længtes derimod. 


Skulde hun se dagen dæmre 
som bag fjærne bjærgetind, 
men dog selv ej komme over 
tinderne i solens skin, 

sukke kun forladt og ene 
livet hen på bjærgets stene, 
golde selv som hendes håb. 


Og hun vendte sig mod Molek 
— »blodgud, gram og vild er du, 
kun med barnenød og jammer 
mættes, stilles kan din hu —.« 
Sukkende hun sad i dagens 
sidste stråler, men ej klagens, 
kampens timer sank med den. 

Skyggen falder over sletten, 
solen gled bag bjærgets vold, 
syngende i aftenstunden 
driver hyrden kvæg i fold; 
sangen toner over høje, 
Tamar sad med dug i øje, 
hørte Israels hyrdesang. 


Fra Ur i Kaldæa 
på Herrens bud 

i tiderne svundne 
engang drog vi ud. 


Fra slægten den gamle 
vi drømmende drog, 

ti løftet om landet 

os underlig tog. 


Han .slutted sin pagt, 
og han gav os sit ord, 
han vilde os aldrig 
forglemme på jord. 


Han vilde os skænke 
det yndigste land 
med græsrige høje 
og levende vand. 


Der skulde vi flokkes 
om rindende å 

som stjærnernes hære 
på himmelens blå. 


Vejene lagde 

han underlig om, 
ad ørkenens veje 
fra Åram vi kom. 


Som fremmede telter 
vi her under sol 
langt borte fra landet 
under -nørrepol. 

Som fremmede telter 
vi her under hav, 

vi længes, vi længes 
mod landet, han gav. 


Til håb blev i Israels 
telte vi fød, 

vi stirrende spejder 
mod morgenen rød. 


Han glemmer os aldrig — 
kom, Herre, i hu, 

vi telter i Kanaans 

egne endnu! 


Ger gik frem for Juda — »Herre, 
Kanaans døttre har jeg set, 
skønne alle, lifligst én dog, 

liljen kaldes hun i Beth; 

Tamar, Tamar vil jeg have, 

giv mig skænk og morgengave, 
fæst du Tamar mig til brud.« 


Juda nøled, sønnen råbte, 

Juda stod og grunded end, 

skued som i dybe tanker 

over hyrdelejren hen. 

»Nej, kun Tamar, bjærgets lilje —« 
Juda gjorde ham til vilje, 

Suas datter var ham kær. 


Juda gik så over bjærget 
op til Beth ad klippens trin, 
fæstede hos Tamars fader 
sig en brud til sønnen sin. 
Israels kvinder bruden slørte 
under sang og hende førte 
ned, hvor Juda telte stod. 

Op sig lukked tryllelandet, 
som fra bjærget Tamar så, 

nu hun måtte jo med folket 
rundt i Kanaans egne gå. 

Ned ad sti hun monne gange 
under glade bryllupssange, 

selv forventningsfuld i sind. — 


Tamar gik blandt Israels kvinder, 
delte deres bedste lyst, 

lyse glider hendes dage, 

glæden fylder hendes bryst; 

foran teltet over vangen 

lytter hun til hyrdesangen, 

når de driver kvæg i fold. 


- Ordet om den evighøje 

daled ned i hendes sjæl 

som en dug ved aftenstide 
kvægende på mark og fjeld; 
nu hun ved det, her er livet, 
fordum blev det Abram givet, 
arv og lod i al hans slægt. 


Over Israels telte svæve 
skal det evig under sol, 
som det lød udi Kaldæa 
oppe under nørrepol, 

da gudsrøsten hyrden kaldte 
og om løftelandet talte, 
signet af hans dug og regn. 


Og i Mamre kom den høje, 
gæsted Abram og hans viv, 
kom selv ned fra himmeltinder, 
talte ordet kun til liv; 

det skal bo, hvor Israel bygger 
som et vingefang, der skygger 
kun for sorg og savn og død. 

Livet, livet — jubled Tamar — 
ej på Moleks altersten 

skal det segne, skal det bløde 
hjærterne til sorg og mén, 

men som sejer over døden 

skal det gå, til morgenrøden 
stråler på vort løfteland. 


Og det sang af fryd og glæde 
dybt i Tamars unge sjæl, 
hyrdelivet under telte 

går så lyst fra gry til kvæld; 
snart dog skulde glæden ældes, 
hendes lykkedage fældes 

som en blomst for hagelvejr. 


Ger var ond for Herrens øjne, 
gjorde kun hvad der var slet, 
bitre frugter, onde tider 

randt der kun af Suas æt; 

op da Herrens vrede tændtes 
imod Ger, hans dage endtes, 
Herren slog ham med sin hånd. 


Juda sørged, tider skrede, 
Onan kaldte han så på 


— »tag dig Tamar, at din broder 


navn i Israel kan få; 

sønner du din broder give, 
at hans minde kan ilive 
med hans folk i slægter 'gå.« 


Onan gik i skumle tanker, 
gjorde som ham tyktes bedst, 
haded kun sin broders minde, 
tænkte, hver sig selv er næst; 
Ger var ond, men Onan værre, 
han og faldt for lysets Herre, 
som ej. ynder mørkets vej. 

Juda sørged, kaldte Tamar 

— »døde er mig sønner to, 

Sela end i barnealder 

i sin faders telt må bo; 

men når først han mand er vorden, 
sine brødres navn på jorden 

skal han bygge i dit telt. 


Drag da atter til din fader, 

i hans hus som enke sid —.« 

Tamar udi enkeklæder 

fra sig sendte han med flid, 

tænkte, Sela er den sidste 

— »at jeg ej og ham skal miste.« — 
Bort Hetiterinden gik. 


Trang var vejen op ad bjærget, 
ofte standsed hun og så 

sig tilbage ned på sletten, 
sollyst Israels telte lå; 

og det tyktes, som om lykken 
hun med dem nu vendte ryggen, 
tog kun med sin enkestand. 


Stod hun nu ej atter under 
Moleks kolde hånd som sidst, 
mildhedsherren jo kun dvæled 
hos det folk i dalen hist; 

og med længselsfulde øjne 

så hun teltene sig højne 

over Israels lykkeliv. 


Øde var nu hendes veje, 

øde som de klipper grå, 

som en drøm hun i det fjærne 
livet sit hos Israel så; 

skulde hendes hjærte isne, 
skulde bjærgets lilje visne, 

dø foruden glædeshøst. 


==» Danskeren». 

Trang var vejen op ad bjærget, 
møjsomt stien frem sig drog, 
trangere dog hendes hjærte, 
kummerfuldt i bryst det slog; 
vilde Juda hende glemme, 

når hun ensomt sad derhjemme, 
skønt med længsel i sit bryst. — 


Året randt og der gik tvende, 
Tamar sad og vented på 
lyse tider under telte 

nede ved den klare å; 

slippe kunde hun ej håbet 

ti i hjærtet hørtes råbet 

om et liv med lykkens folk. 


Året randt og der gik trende, 
Sela taltes alt blandt mænd, 
Juda glemte dog sit løfte 

og lod Tamar sidde hen; 

død han tænkte kun hun bragte, 
så dog ej, at Herren lagde 
værn kun om sit eget folk. 


Tamar skønned Juda veje, 
alt som tiderne henskred, 
svorne løfter vil han bryde 
træde hendes hjærte ned; 
vejen vil han hende spærre 
frem til Israels liv og Herre, 
bryde hendes lyse håb. 


Var hun da forlængst ej fæstet 
til hans folk med stærke bånd, 
havde hjærtets ret til glæden, 

brudens ret til Selas hånd; 

vil han hendes ret da krænke, 
hendes .liv til Molek lænke 

og Hetiterindens lod. 


XI. 14 

Skulde hun da livet glemme, 
som i stråleskær det lå, 

da hun vandrede med Israel 
nede ved den klare å, 
skulde lykken da hun smage 
kun i korte svundne dage 
for at savne mest tilsidst. 


Tamar flammed op mod Juda, 
da hun så, han hende sveg, 
harmen blussed og de vilde 
kræfter op i hende steg; 

hun med Israel vilde telte, 
brudte løfter hun gengældte 
Juda så ined kvindelist. 


Op til Timnat, sådan spurgtes 
det i Beth, at Juda drog; 
det var fåreklipningstide, 

Juda Hira med sig tog; 

over bjærget gik de ene, 

se, da sad ved vejens stene 
hist en kvinde under slør. 


Juda bøjed af og hen han 

til Hetiterinden skred 

— »kvinde, gør du mig til vilje, 
får du fra min hjord en ged —« 
— »Giv til pant mig ring og staven,. 
og jeg bytter dem for gaven, 

når du sender mig dit kid.« — — 


Juda vandrede med Hira 
bort, men uden stav og ring, 
forbi Beth og op til Timnat 
frem ad vejens mange sving; 
Jakobs sønner, som de vilde, 
handled ret og handled ilde, 
Jakob sad igen med suk. 

Og de kom på bjærgets volde, 
hvor de store hjorde lå, 

fest der var i klipningstiden, 
landefest for store, små. 

Randt da hen de glædens dage, 
og da Hira drog tilbage, 

Juda gav sit bud ham med. 


»Bring mig, du Adullamiter, 
bring mig kvinden dette kid, 
og indløs mig ring og staven, 
dem jeg får om føje tid.« 
Hira vandred bort, men øde 
vejen var, i aftenrøde 

så han folk på marken gå. 


»Hvor er skøgen?« — råbte Hira. 
»Her er ingen!« — lød til svar. 
Og tilbage op til Timnat 

Hira ham det budskab bar. 

Juda svared — »lad det glemmes, 
at vi ikke skal beskæmmes —« 
Juda misted ring og stav. 


Trende gange nyet skifted, 

Juda sad i hyrdetelt, 

dagen varm lå over sletten, 

da det budskab blev ham meldt, 
Tamar bærer under hjærte, 

hvad hun kun med skam og smerte 
føde kan i Israels folk. 


Røre blev der over lejren — 
Tamar øved synden gram, 
skønt hun sad i enkeklæder, 
Jakobs hus hun [gjorde skam. 
Juda blussed vild i sinde 


— »brændes skal den synderinde.« — 


Ind i lejren blev hun ført. 


14" 

Tamar Juda stod for øje, 
blegnende hun så mod jord, 
onde ord fra alle sider 

heftig løs mod hende fo'r. 
Juda råbte — »sig, kvi brøden 
du begik, som ene døden 

sone kan med bål og brand!« 


— »Hjem du sendte mig med løfter, 
gråd og suk var al min vej; 

glad jeg sad i Israels telte, 

men du huskede mig ej. 

En af Israels mænd jeg føde 

skal nu, hvad du kalder brøde, 
Israels kød og blod det er.« 


— »Hvem, udråbte Juda, hvem vel!« 
vredesbrand i øjet lå. 

Og hun løftede sit øje, 

bedende på Juda så 

— »ring og stav, da han mig gæsted, 
gav. han og til brud mig fæsted, 
kender du den ring og stav ?« 


Hjærtet Juda sank i brystet, 

falden var hans stolte mod, 

dybt beskæmmet og ydmyget 

han for hendes øjne stod. 

— »Tamar, Tamar! du er bedre, 
frommere for mine fædre 

end jeg selv med al min synd.« — 


Tamar sad i hyrdetelte, 

fødte tvillingsønner to, 

sad som enke alle dage, 

sad dog hen i. glædesro; 
gennem Israels håb og sange 
fik hun trøst og bod for mange 
tunge timers trængselsvé. 

En finsk Trekløver. 


I. 


Grundlæggeren af Finnernes Skriftsprog og i Følge 
hermed af den Kultur, som efter i 300 Aar at have staaet 
i Stampe nu i et Par Menneskealdre, atter har tildraget sig 
den dannede Verdens Opmærksomhed og Beundring, er 
Mikael Agricola, Finlands »Hans Tausen«. Han fødtes i 
Pårnå, hvor hans Fader boede og var Fisker. Faderens 
Navn var Olof Simonsson. Naar han blev født, véd man 
ikke med Sikkerhed, men det maa være imellem Aarene 
1510 og 1512. Da han var en fattig Dreng, kender man 
intet videre til hans Barndom og første Ungdom; ikke 
heller véd man, hvorledes han som Søn af en simpel 
Fisker kunde komme paa Wiborg Skole; men det er en 
Kendsgerning, at han var der, og at det var der, han mod- 
tog sin første videnskabelige Undervisning; men da Rek- 
toren i Wiborg, Johannes Erasmi, blev Haandskriver hos 
den Åbo Biskop Martin Skytte, flyttede også Mikael med 
ham og blev Renskriver hos den samme Bisp. Det varede 
imidtertid ikke længe, førend Agricola efterfulgte Erasmi. 
som Haandsekretær, hvilket skete omkring ved Aaret 1530. 

Paa den Tid blev der netop prædiket noget helt nyt i 
Åbo; det var Magister Peder Serkilax, der havde gjort Be- 
kendtskab med den nye Lære, som Morten Luther kæm= 
pede for nede i Tyskland. Serkilax's Ord sloge som Lyn 
ned i Agricolas Sjæl, og når han fulgte med Biskoppen 
paa dennes Visitatser i Finlands Bygder, saa benyttede 
han enhver Lejlighed til at prædike for Almuen; saa meget 
mere følte han sig kaldet til denne Gerning, som han nu 
var præsteviet og følte Forkyndelsen som et helligt Kald. 
Det var ikke blot Almuesfolk, der vandtes for den rene 
Lære, ogsaa Bispen selv fik Øjnene op for, at det var den 
gamle Lære, som Luther drog frem, og da han saa, hvilken 

nidkær Kæmpe Agricola vilde blive i den nye Læres Tje- 
neste, sørgede han for, at denne i Aaret 1535 kunde rejse 
til Wittenberg for af Luthers egen Mund at høre de 
Sandheder, hvorpaa den nye Lære var bygget. Agricola 
blev saa 4 Aar i Wittenberg og erholdt af Kong Gustav 
d. I. Vasa en Understøttelse af Set. Laurentii Prebende i 
Åbo samt Tiende og Madskat fra Wehmo Sogn. I sin 
Ansøgning om Understøttelse skriver han til Kong Gustav, 
at han havde begyndt påa at oversætte det nye Testa- 
mente paa Finsk. Da Agricola i Wittenberg havde sluttet 
sine Studier og taget Magistergraden 1539 altsaa efter 4 
Aars Forløb, vendte han tilbage til sit Hjem, forsynet med 
de bedste Anbefalinger baade fra Luther og Melanchton. 

. Næppe var Agricola kommen hjem, før han blev ansat 
som Rektor ved Latinskolen i Åbo,:og denne Skole blev 
under hans Ledelse erkendt for at. være den bedste Skole 
i hele Finland; thi Eleverne droge herfra, ikke blot for- 
synede med de Kundskaber, der forlangtes i Almindelighed ; 
men med en indgaaende Kendskab til den lutherske 
Læres Sandheder og med en Overbevisning, der vejede 
mere end mange Kundskaber; og endnu benyttede han 
Lejligheden til, saa tit det lod sig gøre, at følge Bispen 
paa hans Visitatser og virke for Kirkeforbedringen. Kun 
i 8 Aar var han Rektor, saa blev han i 1548 udnævnt til 
Biskoppens Medhjælper, hvorved han sattes i Stand til 
med hele sin Kraft at virke for den nye Lære og gennem- 
føre Kirkeforbedringen, hvilket efter hans Mening kun 
maatte ske ad Overbevisningens Vej, saa stille og roligt, 
som det vel lod sig gøre, Under den alderstegne og 
svækkede Biskop maatte han i 4 Aar alene styre Bispe- 
embedet, indtil denne døde 1552, hvorpaa han endnu. i to 
Aar røgtede dette Kald uden at være udnævnt til Biskop; 
og i disse Aar var det, at Reformationen slog Rod i Fin- 
land, og det var Agricola, som baade først og sidst op- 
lyste Finnerne om de pavelige Vildfarelser og om Luthers 

rene Lære, som han gav dem i Stedet. Men Læren grun- 
dede sig paa Guds uforfalskede Ord, saaledes som det 
fremstilledes i Bibelen, Bøgernes Bog, derfor burde denne 
være tilgængelig for alle. Før Agricolas Tid var der 
aldrig set en finsk Bog, hverken skreven eller trykt: men 
han udarbejdede den ene efter den anden til Oplysning og 
Opbyggelse for det finske Folk. Allerede som Rektor 
havde han udgivet en Abc-Bog, en Katekismus og en Bønne- 
bog paa Finsk, og i den Tid, han derpaa forestod Bispe- 
dømmet uden at bære Bispenavnet, udgav han paa samme 
Sprog det nye Testamente, en Kirkehaandbog, en Oversæt- 
telse af Davids Salmer og flere andre aandelige Bøger. 
Man kan derfor som Følge af alt dette forstaa Finnerne, 
naar de den Dag i Dag paastaa, at ingen før ham og 
maaske heller ikke efter ham har virket saa kraftigt for 
det finske Folks Oplysning og Fremskridt, som han. 

Aar 1554 kaldtes Agricola over til Sverrig, hvor han 
påa en stor Slette udenfor Gripsholm Slot paa en højtidelig 
Maade og i Kongens, Gustav Vasas, Paasyn indviedes til 
Biskop i Åbo, hvorefter han atter vendte tilbage, dobbelt 
ivrig for at opbygge og oplyse det Folk, hvis Hyrde og 
Tjener han nu var bleven; men kun ét Aar fik han Lov 
til uforstyrret at virke i det Kald, hvortil han havde viet 
sig og næppe nok saa længe; thi Rusland begyndte en 
Krig, som fortsattes i 2 Aar, og da "'Forsvarsanstalterne 
vare elendige, saa hærgedes navnlig det østlige Finland af 
de russiske Horder, indtil efter 2 Aars Forløb en Vaaben- 
stilstand "sluttedes i Oktober 1556. . Derefter sendtes til 
Moskov nogle Mænd for at slutte den endelige Fred med 
Russerne, og blandt disse nævnes særlig Sverrigs Erkebisp 
og Biskop Agricola i Åbo. Freden undertegnedes i Moskov 
d. 2. April 1557, og Dagen derpaa tiltraadte Agricola sin 
Reje mod Hjemmet, som han dog aldrig mere fik at se; 
thi han naaede kun til Nykirke Sogn i Wiborg lån, hvor 
han døde, d. 9. April 1557, og hans Grav er nu i Wiborg, 

den samme Stad, hvor han begyndte det Arbejde, der 
skulde faa saa stor Betydning for det finske Folk. 

Det var en urolig Tid, i hvilken Agricola levede. En 

ny Lære kæmpede sig frem, og han følte dens Sandhed 
og viede sig til dens og hans Tjeneste, der engang havde 
sagt, at Helvedes Porte skulde ikke faa Overhaand over 
hans Menighed. Man maa forbavses over hans Arbejds- 
evne og hans Ihærdighed for Lysets og Sandhedens Sag. 
Paa et Sprog, man hidtil ikke havde forsøgt at forme i 
"Skrift, udarbejdede han i en forholdsvis kort Tid flere 
store og vidtløftige Bøger, der maatte trykkes langt borte, 
i Stokholm, hvor ingen forstod det Tungemaal, hvorpaa 
"de vare skrevne. Men heller ikke Minderne fra den Tid, 
da han som Barn og Yngling sad i Fiskerbaaden ved 
Faderens Side, havde han glemt, da han beklædte Bispe- 
stolen i Finland. Et Skrift om den ældste Søret og et 
Søkort, som han blandt andet. ogsaa skrev paa Svensk, er 
sikkert et Udslag af disse Minder. 
— I henved 300 Aar stavede saa det finske Folk paa 
Agricolas Skrifter; thi med Undtagelse af Portans Skrifter 
fra det 18de Aarhundredes Slutning, var det saare fattigt 
og goldt paa Litteraturens Mark i Finland. »Det finske 
Folk fvar afstængt fra alle andre, lidet kendt og lidet 
agtet,« som en Forfatter skriver, det fik derfor ogsaa kun 
liden Agtelse for sig selv, og saaledes gik det indtil i Be- 
gyndelsen af det Aarhundrede, hvori vi leve; men da frem- 
stod en Mand, der forstod at, finde og samle de Skatte, 
der i lange Tider upaaagtet havde henligget spredte omkring 
paa Finlands Ødemarker, dem samlede han og gjorde 
derved Finnerne kendte og agtede som et Folk, rigt paa 
Følelser og Tanker; og mer end nogen anden i dette Aar. 
hundrede har denne Mand arbejdet paa at højne »finska 
folkets« Dannelse og Agtelse for sig selv, og denne Mand 
var Nylændingen Elias Lénnrot. 

II. 


Lånrott fødtes paa Agricolas Dødsdag, den 9. April 
1802. Hans Slægt var lige saa ubekendt og hans Hjem 
lige saa tarveligt som Agricolas. Hans Fader var Skræder 
og hans Søn lagde sig efter det samme Haandværk, mens 
han som Dreng og Yngling opholdt sig i Hjemmet. Men 
Faderen havde ofte følt Trykket af, at han havde lært for 
lidt, og derfor satte han ham i Smaabørns Skolen i Eke- 
nås; nogen Folkeskole fandtes ikke i Finland før 1867. 
Faderens første Hensigt med denne Skolegang var den, at 
Sønnen skulde lære Svensk, de dannedes Sprog; thi i 
Hjemmet havde han kun lært Finsk. Det var jo drøjt 
nok at blive sat i en Smaabørns Skole; men alligevel gik 
det ikke saa let, som man kunde tænke, i alt Fald ikke 
til at begynde med; thi naar man skal begynde at lære 
et fremmed Sprog, og saa samtidig lære sine Lektier paa 
det samme Sprog, saa kan enhver forstaa, det er nok paa 
én Gang. Elias kom imidlertid over den dobbelte Ulejlighed 
såa godt, det lod sig gøre, ja han fik endogsaa saadan 
Smag paa Videnskaben, at-han efter nogen Tids Forløb 
begav sig til den lærde Skole i Åbo for at fortsætte; men 
Faderen var kun Skræder, og Haandværket gav ham ikke 
meget mere end til Husbehov; og derfor maatte Elias rejse 
fra Åbo uden Eksamen, da Faderen ikke længere kunde 
betale for ham. Det var i Aaret 1818, at Elias maatte 
forlade Latinskolens 3die Klasse for atter at tilbringe Tiden 
i Hjemmet; men her befattede han sig nu alligevel mere 
med Bogen end med Naalen, og det var saa heldigt, at 
der var en Mand paa Stedet, som kunde vejlede ham i 
Læsningen, og denne Mand var Kapellan Lønngvist. Paa 
dennes Opfordring forsøgte nu ogsaa Lonnrot at gøre en 
lille Pengeoperation. Han drog omkring i sin Hjembygd 
og de nærmeste Sogne der omkring for at indsamle Midler 
til Fortsættelse af sine Studier, og da han ad den Vej 

havde samlet sig 6 Tønder tærsket Korn, vendte han atter 
sin Hjembygd Ryggen, for ved Gyinnasiet i Borgå at fort- 
sætte, hvor han slap ved Skolen i Åbo. Men hans 6 
Tønder Korn fik ogsaa Ende, og saa syntes Elias, som 
alle Sunde vare lukkede, han opgav Studeringerne og tog 
Plads som Elev paa Apotheket i Tavastehus, til hvilken 
Plads han bandt sig i 6 Aar. Han passede sine Apoteker- 
forretninger med Nidkærhed ogFlid. Men de Bøger kunde han 
ikke slippe. Saaledes tog han f. Eks. fat paa Sjøgréns latinske 
Leksikon, som han lærte uden ad fra Ende til anden. Folk 
. syntes vel, han kunde lagt en bedre Plan for sin Læsning; 
men det syntes Elias nu ikke, og Lykken fulgte ham, såa det 
netop blev hans Latin, der reddede ham for Videnskaben og 
Finland. Det hændte nemlig en Dag, at Stadslægen, Doktor 
Sabelli, kom ind i Apoteket og for Morskabs Skyld tiltalte 
Eleverne paa Latin. De øvrige Elever svarede lidet eller intet, 
men Elias Lonnrot svarede tydeligt og klart paa godt Latin. 
Nu var det Doktorens Tur at blive forundret; og nu maatte 
Apotekerdrengen op med hele Lektien, hvor han vår fra, 
hvordan han havde faaet al den Lærdom til Livs o. s. v. 
Da Doktoren fik Rede paa alt dette og følte, hvilke glim- 
rende Evner,. der laa gemte hos den unge Mand, fik han 
det lavet saaledes, at Lånnrot maatte forlade den Tjeneste, 
han havde bundet sig til i 6 Aar, og saa skaffede han 
ham oven i Købet et Pengelaan, saa han kunde komme 
paa Universiletet i Åbo. Efter nogle Maaneders Læsning 
tog Lønnrot saa Studentereksamen ved Åbo Universitet 
1822, altsaa kort efter ban havde fyldt sit tyvende Aar. 
Efter denne Eksamen tog ban en Huslærerplads- hos en 
medicinsk Professor Tårngrén,. men han læste stadig, og 
1827 blev han Filosofikandidat og 5 Aar derefter i 1832 
blev han »medicine-doktor« som 'det hedder, efter at han 
dog allerede i nogen Tid havde været Koleralæge, hvorfor 
han i Aaret 1831 af Kejseren havde modtaget en kostbar 
Ring med Brillanter. "1833 udnævntes han saa til 

Provinsial- og Stadslæge i Kajana, hvilken Tjeneste han 
beklædte i 20 Aar, indtil han i 1853 blev Professor ved 
Universitetet. 

Elias Lonnrot var en ualmindelig begavet æsthetisk 
Natur med en Sans for alt, hvad der var skønt baade i 
Aandens og Haandens Verden. Hans skarpe Blik for alt, 
hvad der havde poetisk Værd, havde tidlig vakt hans-Op- 
mærksomhed for de mange Sange med den ejendommelige 
nationale Lyrik, som endnu levede paa Folkets Tunge og 
under Navn af Runesange bleve sungne til Musikken af 
den finske Harpe Kantelen. For at undersøge det finske 
Sprogs Ejendommelighed og samle de Sange, Sagn og 
Ordsprog, der mere end noget andet røbede den Tanke- 
gang og de Forestillinger, der alt fra Hedningetiden havde 
givet Folket sit Præg, foretog han flere Rejser, endnu førend 
han havde fuldendt sine medicinske Studier. 1828 gjorde 
-han sin første Rejse i dette Øjemed, og han fortsatte 1831, 
1832, 1836, 1837, 1841, 1842, 1844 og 45. Paa disse 
Rejser besøgte han ikke alene Finland, men ogsaa Lapland, 
Rusland, Estland og Lifland. Hele den Tid, som han 
kunde afse fra sin Praksis, anvendte han til at forske i 
Sproget og samle de Sange og Ordsprog, han kunde finde 
af Betydning. Men alt som han samlede og lyttede til 
Sangene fra Finlands forskellige Egne, blev det ham mere 
og mere klart, at en hel Række af" disse Sange hørte 
sammen og dannede et eneste stort Folkedigt, hvilket han 
ordnede og udgav første Gang 1835 og anden Gang, en 
Del forøget, 1849. Hele Digtet tæller i sin nuværende 
Skikkelse 22,800" Vers, delte i 50 Sange, som under Navn 
af Kalevala nu ere oversatte paa flere evropæiske Sprog 
som Svensk, Tysk o. fl. Kalevala blev bekendt og be- 
undret af hele den dannede Verden, som et uforgængeligt 
Mindesmærke om, hvad det finske Folk har tænkt af stort 
og skønt i fremfarne Dage. Skal vi sammenligne den 
med noget paa vor nordiske Tunge, maa det nærmest 

blive den poetiske Ædda, idet Wiinåm&inen og Ilmarinen 
o. fl. træde i vore Gudeskikkelsers Sted. De andre gamle 
Fortidssange, som ikke hørte til det førnævnte store Folke- 
epos, samlede han i Kanteletar. Samtidig hermed udgav 
Lønnrot flere Skrifter af blandet Indhold, Tidsskrifter og 
Afhandlinger. Hans Liv var en Kæde af ædel Virksomhed 
for at højne sit Folk, hvorfor ogsaa en Finne har skrevet, 
at det finske Folk i hans Tid gik mere frem i Dannelse 
end i Aarhundreder tilforn, og at det vaagnede til en 
Selvbevidsthed, det forhen ikke anede, er for en stor Del 
Lonnrots Fortjeneste. 1853 blev Lånnrot Professor i Finsk 
ved Universitetet, og her var han netop paa sin Plads; 
thi det finske Sprogs Dyrkelse og Forædling havde været 
hans Livs Opgave. Han skrev den ene Bog efter den 
anden, snart en Lægebog snart en Plantelære o. s. v.; og 
da han i 1862 fyldte sit 60de Aar, ophørte han med sin 
Virksomhed som Professor for ret at kunne hellige sig til 
det Arbejde, som i lange Tider havde lagt Beslag påa 
hans Kræfter, nemlig Udarbejdelsen af et fuldstændigt finsk 
Leksikon. For ret at kunne arbejde i Ro, købte han sig 
en Landejendom i den Egn, hvor han som Dreng drev 
Skræderhaandværket, og her endte han sine Dage, elsket 
og æret af hele Finland. Han døde, den 19. Marts 188% 
i sin Alders 82de Aar. 

Alle, som kendte Lonnrot, følte sig tiltrukne af hans 
menneskevenlige, "hjertelige og fordringsløse Fremiræden. 
Hans stærk poetiske Følelse og hans Sans for alt, hvad 
der var ædelt og skønt, gjorde ham til Kalevalas Sanger. 
Fra først af, sagde han, anede jeg ikke, det var Brud- 
stykker af et mægtigt Folkedigt, jeg hørte paa mine Van- 
dringer, og jeg samlede de enkelte Sange, som man for 
Fornøjelsens Skyld plukker Blomster paa Marken; men af 
disse Blomster flettede han en Krans, der blev en Æres- 
krans baade for Finland og ham. 


221 


IT. 


Den tredje i det Trekløver, der frem for andre -har 
bragt Finlands Navn ud over Verden, er »Finlands« største 
Skjald, Johan Ludvig Runeberg. Han fødtes i Jakobstad, 
den 5. Februar 1804. Hans Fader var Søkaptainen Lars 
Ulrik Runeberg, der tilligemed sin Hustru elskede Læsning 
og skønne Sange, hvilke særlig den sidste med sin dejlige 
Sangstemme sang ved sin førstefødtes, Johan Ludvigs, 
Vugge. Som Barn lignede Runeberg den danske Hede- 
lærkes Sanger, Steen Steensen Blicher; sygelig og svag 
kunde han først i 4 Aars Alderen begynde at gaa ene. 
Derfor hyggede Moderen ogsaa mere om ham end om 
nogen af hans Søskende. Han blev Moderens kæreste 
Barn, og han lønnede hende med den varmeste Kærlighed, 
nogen Søn kan vise sin Moder. Hvad der særlig udmær- 
kede Runeberg i Drengeaarene, var en "stærk Følelse i 
Almindelighed og en overordentlig stærkt udviklet Rets- 
følelse i Særdeleshed. Som "Eksempel paa det sidste for- 
tælles der, at da hans Moder engang havde købt Tyttebær 
og maalte dem med Topmaal paa Fjerdingkarret, fandt 
Johan Ludvig, det var en stor Uret, hun gjorde Sælge- 
konen; thi de vare blevne enige om Prisen paa et Fjerding- 
kar, og hvad hun tog mere, havde hun ingen Ret til. For 
ej at saare Drengens Retsfølelse strøg Moderen leende 
Toppen af Maalet, og saa blev han tilfreds. 

Om Sommeren boede Moderen med Drengene i en lille 
Stue paa en Fjeldside, der .vendte ud mod den aabne 
Strand, og her grundlagdes hos Digteren den dybe Kær- 
lighed til Naturen, som aander ud af hans Sange. 

Da Runeberg var 4 Aar gammel, udbrød den Krig, som 
skilte Finland fra Sverrig, og hvis Kampe og Helte »Rune- 
berg siden har forherliget i sine »Fånrik Ståls Sågner« 
-0..a. 1., og blandt dem, der bleve besungne af Digteren, 
var endogsaa en Russer, den tapre Kriger Kullneff med 

det bistre, skæggede Ansigt og det bløde menneskevenlige 
Hjerte. Denne Officer kom med sin fjendtlige Skare til 
Jakobstad og satte dens Indvaanere i stor Skræk; men 
snart lærte de at kende hans milde Sindelag, og den lille 
Johan Ludvig sad mange Gange i den barnekære Krigers 
Favn. 

Sin første Undervisning fik Drengen i Uleåborg, hvor 
han havde en Morbroder, som var rig; og efter dennes 
Død kom han til Skolen i Vasa, som laa hans Fødested 
nærmere. I Skoletiden gjorde han sig forresten bekendt 
som en lystig Fyr, færdig til alskens Løjer og Kunster. 
Han boede hos en gammel Kone, som han engang 

. havde nær skræmt Livet af. Konen havde nemlig i 
"Kost og Logis foruden Runeberg tre andre Kammerater, 
der vare lige saa ustyrlige som han, og da hun af og til 
trakterede dem med en. Slags Grød, som disse Fyre ikke 
syntes om, gjorde de Oprør og truede med at rive Taget 
ned og selv lade sig begrave under Ruinerne ligesom 
Samson i gamle Dage, hvis »Gumman« oftere vilde opvarte 
dem med den forhadte Grød. »Gumman« brød sig imid- 
lertid ikke om deres Trusel, men kogte sin Grød, som 
hun plejede van, og naar den var færdig, tog hun Grød- 
fadet i Haanden og gik op ad Trappen til Drengenes Væ- 
relse;. men da hun aabnede Døren, lød et forfærdeligt 
Brag hende i Møde, og en-tæt Støvtaage skjulte alt, medens 
nogle ynkelige Klageraab fulgte paa det hele inde fra Væ- 
relset. Konen, der nu troede, at Drengene alligevel havde 
gjort Alvor af Truselen, tabte af Forskrækkelse Fadet med 
Grøden i og skyndte sig ud paa Trappen for at kalde 
Naboerne til Hjælp. Paa Konens Nødskrig kom der ogsaa 
den ene efter den anden. Man trængte saa op ad Trappen 
til Ulykkesstedet, aabnede med bankende Hjerte Døren, og 
hvad fandt man saa — alle fire Drenge ivrigt studerende 
i deres Bøger. Intet Spor af Forstyrrelse mærkedes der 
inde, og Drengene lod, som de vare højlig forbavsede 

over det talrige Besøg, de nu fik. Sagen forholdt sig 
saaledes; Drengene havde oppe under Tagsparrerne bundet 
en Mængde Fyrrestænger, Bjælker og Teglsten ganske løst, 
og det hele var lavet saaledes, at da Konen tog i Døren, ryk- 
kede hun det ned, og da hun saa forskrækket løb, skyndte 
Drengene sig at gemme det altsammen i Skorstenen, og 
det vare de lige færdige med, da den forskrækkede Kone 
i Spidsen for Naboer og Genboer atter kom op ad Trappen. 

Endnu medens han gik i Skolen, begyndte han åt 
skrive Vers, som røbede gode Anlæg, hvad Faderen ogsaa 
lagde Mærke til, medens han i Stilhed gjorde Drengen 
bekendt med de Mangler, der endnu klæbede ved hans 
Vers, saasom daarlige Fødder og andet inere. 

Den 5. Oktober 1822 blev Runeberg indskreven som 
Student ved Universitetet i Åbo; men hans Forældre havde 
ikke Raad til at holde ham her, hvorfor han tog Plads 
som Huslærer først et Sted og saa et andet Sted ude i 
Sognene for at tjene nogle Skillinger, til at studere videre 
for. Under dette sit Ophold paa Landet fik han saadan 
Lyst til Jagt og Fiskeri, at han stadig drev denne Sport, 
og navnlig blev han en vældig Nimrod. 

Dette hans Ophold som Huslærer i Ruovesi lagde den 
første Grund til hans Opmærksomhed for den finske Folke- 
stammes Karakter og Egenskaber: Alvor og Mod, Ihærdig- 
hed, Trofasthed og Kærlighed til Fosterjorden, hvilket han. 
siden i sine Sange aldrig kunde blive træt af at forherlige. 
Fra hans Ophold her omtales ogsaa en Begivenhed, der 
vidner om Digterens Uvilje over en gemen Opførsel. Paa 
det Sted, hvor Runeberg var Huslærer, havde Lehnets 
Guvernør (Amtmand) taget ind under en Rejse gennem 
Sognene, og man fremsatte for den ærede Gæst alt, hvad 
Huset formaaede. Men Guvernørens Kusk syntes ikke, 
man havde gjort Stads nok af ham og begyndte med høj- 
røstede Skældsord at overdænge baade den ene og den 
anden. Runeberg, som var i Nærheden og hørte dette, 

svarede ikke, men gav Kusken en saadan Ørefigen, at 
Næsen sprang op at bløde, og den fornærmede forsvandt 
med det samme; men Runeberg gik lige ind til Guvernøren 
og fortalte ham, hvad. han havde gjort, og Guvernøren 
takkede ham for den velfortjente Tugtelse, hans uforskam- 
mede Tjener havde faaet. 

Efter 2 Aars Forløb vendte Runeberg atter tilbage til 
Åbo, hvor han 1827 blev Magister. Om Høsten samme 
Aar brændte imidlertid hele Staden, hvorpaa Universitetet 
flyttedes til Helsingfors, og Runebergs Magisterpromotion 
blev den sidste i Åbo. Runeberg fulgte med Universitetet 
til Helsingfors, og i 1830 udgav han sit første Bind Digte; 
derpaa udgav han »serbiske Folkesange« og saa det føl- 
gende Aar »Graven i Perho«, et hjertegribende Digt om 
den gamle Bonde Hane og hans ædle Sønner. 

1830 blev han Docent i Veltalenhed, og 1831 grundede 
han sammen med nogle Venner Læreanstalten Lyceum i 
Helsingfors, og samme Aar giftede han sig med Frederikke 
Charlotte Tengstrom, en Skjaldenatur som han selv. 

Fra 1832 begyndte Runeberg Udgivelsen af »Morgen- 
bladet«, hvis Indhold udgjordes mest af mindre Digte. 
Oversættelser fra fremmede Sprog, Boganmeldelser med .- 
mere. Samme Aar skrev han ogsaa en tro og vakker 
Skildring af den finske Bondes Liv i det bekendte Digt 
»Ålgskyttarne«. 

Runeberg boede i Helsingfors til 1837, da han ud 
nævntes til Lektor ved Gymnasiet i Borgå. Nu skrev han 
»Julkvållen«, »Kung Fjalar« og flere mindre Digte, gen- 
nem hvilke han baade i sit Hjemland og Nabolandene | 
blev kendt og berømt som en stor Digter, der kunde staa 
Maal med de store Digtere i Europa. Men endnu videre 
førtes hans Navn gennem »Fånrik Ståls Sågner«, af hvilke 

"den. første Del udkom 1848 den sidste 1860. . Disse Sange, 
hvori Skjalden forherliger Heltene og Kampene fra 1808, 
fra den Krig, hvorved Finland skiltes fra Sverrig, ere nu 

blevne oversatte paa Finsk, Dansk, Tysk, Engelsk og 
Fransk; og overalt blive de læste med Beundring, og de 
have bragt Finlands Navn frem til Folk, som før knap 
vidste, at et saadant Land fandtes paa Kloden; ogsaa paa 
Russisk bleve Runebergs Digte oversatte. 

Runeberg modtog flere' Beviser paa Ære og Beundring 
baade fra Institutioner, Fyrster og Folk. Fra det svenske 
Akademi fik han efter at have skrevet »Graven i Perho« 
den lille og senere i 1840 den store Guldmedalje. Kong 
Oscar den iste gjorde -ham til Ridder af Nordstjerne 
ordenen, og Carl den i5de gjorde ham til Kommandør af 
den samme Orden. Den danske Konge Frederik den 7de 
gjorde ham til Ridder af Danebroge o. s. v. 1851 gjorde 
han en Rejse til Sverrig, og hele denne Rejse kom til at 
ligne et Triumftog. Af Kongen og Dronningen blev han 
modtagen som en gammel Ven, og Kong Oscar skal have 
-sagt til ham: »Jeg og min Hustru have ofte med et be- 
væget Hjerte læst »Fånrik Ståls Sågner«, og vore Børn 
kan dem udenad. Grev Sandels, en.Søn af den Hærfører, 
som Runeberg saa herlig har besunget, skænkede ham fra 
sin Moder en kostbar Ring. Ogsaa fra Ruslands Kejsere, 
hans egne Monarker, modtog han den ene Æresbevisning 
efter den anden. Da han i 1841 havde udgivet »Nadeschda«, 
der skildrer en ung russisk Fyrstes Kærlighed til.en Slav- 
inde under Katarina den andens Regering, skænkede Kejser 
Nikolaus ham en Aarpenge af 1000 Rubler (2880 Kr.). 
Efter Hjemkomsten fra Sverrig blev han Professor, og 
1857. udnævntes han til Doktor i Theologien,  Theologi- 
doktorværdigheden er den højeste Grad, en Kirkens Tjener 
kan erhverve sig, og Grunden, hvorfor denne Værdighed 
blev ham til Del, er hans.Omarbejdelse af den gamle 
Salmebog, hvortil han var opfordret af Regeringen, og fra 
1854—58 udarbejdede han: »Forslag til svensk Salmebog 
for Finland.« Da denne Salmebog 1858 udkom fra Tryk- 


ken modtog Digteren. en Æresgave ” af 20,000 Rubler 
»Danskeren«. XI. 15 

(57,000 Kr.). De 61 Salmer i den nye Salmebog vare af 
Digteren selv. En anden Hædersbevisning modtog Digteren 
fra de endnu levende Officerer fra 1808; og denne bestod 
i en vældig Sølvkande, prydet med Billeder og Inskrip- 
tioner; den vejer 182/4 Pd. 

Runeberg vedblev at være Lektor i Borgå indtil 1857, 
da han erholdt Afsked med 'sin fulde Løn som Pension; 
han kunde nu udelukkende vie sig til sit Digterkald. Nu 
udkom til forskellige Tider »Kan ej« og »Kongerne påa 
Salamis«, Tragedie i 5 Akter. Tiden for dette er henlagt 
til den græske Oldtid; og for ret at forstaa den, maa man 
være fortrolig med baade den græske Forhistorie og 
Gudelære. 

En Finne har i 1890 skrevet følgende Ord i Slutningen 
af Digterens Biografi: »Hans Værker burde ejes af høj og 
lav, især burde »Fånrik Ståls Sågner« findes i hver Hytte 


i Finland og lægges i Hænderne paa den opvoksende - 


Slægt for at vække Kærlighed til Fædrenes Dyder og 
Fosterland; thi Fædrelandskærligheden gløder i disse 
. Sange som en Ild, der varmer vore Hjerter og lokker 
Taarer frem i vore Øjne, og Fædrelandskærligheden er den 
Magt, som næst Forsynet opholder et Folk og skaber dets 
Lykke.« 

I Midten af December 1863 ramtes Runeberg af en stor 
Ulykke, idet han paa en Jagtfærd fik'et apoplektisk An- 
fald, som i 14 Aar fængslede ham til Sygesengen. Der 
laa han med et nedbrudt Legeme, ofte hjemsøgt af store 
Smerter; men hans Sjæls Kræfter vare de samme. Han 
fulgte nu som før med i alle Spørgsmaal angaaende Men- 
neskelighedens 'og Landets Sag, og hans Ytringer derom 
gjaldt stadig som den Vises Ord. 

Medens han nu laa saaledes henstrakt paa Sygelejet, 
opfriskedes i smertefri Timer hans Sjæl af de ubetydeligste 
Fornøjelser. Han fik lavet en Stol, hvori han kunde rulle 
sig selv hen til Vinduet, hvor han fik slaaet en lille Frøkasse: 

fast, og her kunde han sidde og made Smaafuglene, som . 
kom til hans Vindue; og saa samlede han om sig kønne 
Blomster, over hvis Farve og Duft han glædede sig. Saa 
laa han og spekulerede f. Eks. over Trækfuglenes Flugt 
mod Nord, mod Midnatsolens Land, og han udtalte en 
aldrig før kendt Forklaring til Fuglenes Længsel mod Nord 
i Vaarens Tid. Han lod i sin poetiske Tanke Fuglen ud- 
tale de latinske Ord: »lux mea duxl« 9: Lyset leder mig 
a: Nordens lange Sommerlys lokker Trækfuglen mod Nord. 
Kærest blandt alle Blomster var ham den hvide Liljekonval 
med sin rene Farve og sin Duft. Han fortalte ofte, at 
han engang havde haft en Drøm, hvori han syntes, han 
var i Himlen, og der saa han mange af Jordens Bloinster; 
alle bare de Herlighedens Præg og vare langt mere straa-" 
lende og større, end han havde set dem paa Jorden; kun 
en eneste havde ikke forandret hverken Form eller Farve, 
det var den hvide Liljekonval, dens simple, fordringsløse 
jordiske Udseende duede ogsaa i Himmelen. Aviserne 
bragte ved hans Død ogsaa Beretning om hans Forkær- 
lighed for den »lilla nordiska blomma« og de bly Kon- 
valler bleve elskede Blomster i Finland. I de sidste Tider 
Runeberg levede, skal han ofte til Afsked have ytret til 
Personer, der besøgte ham: »Vi træffes i Himmelen!« Til 
Himlen stod hans Hu, og didhen kaldtes hans Aand efter 
lang Prøvetid, den 6. Maj 1877. Den 12. Maj stedtes han 
til Hvile paa den høje af Fyrrer kransede Begravelsesplads 
ved Borgå, og alle Landdagens Medlemmer sammen med 
utallige andre Deltagere i Sørgetoget fulgte hans Støv. 
Det Hus, hvori han levede baade i sine glade og mørke 
Dage, er nu Statsejendom, og alt i hans "Lejlighed staar 
den Dag i Dag, som. dengang, han døde. Da jeg i Som- 
mer i Juni Maaned besøgte Borgå, var jeg også i Rune- 
bergs gamle Hjem; det var. en dejlig Sommerdag. Blomst- 
erne duftede, og de smaa Spurve hoppede endnu omkring 


Frøkassen' i Vinduet, og Runebergs gamle tro Tjenestepige 
; 15% 

. Maria Degert gik og hyggede om det altsammen og var 
glad ved at kunne fortælle os Danske om den elskede 
Digter, som hun havde tjent og passet i over Halvdelen 
af en Menneskealder. . Det bliver for vidtløftigt her at be- 
skrive dette Hjem. Jeg skal blot bemærke et Par Ting. 
I det første -Værelse, man kommer ind, er den modsatte 
Væg dekoreret med 10 Bøsser, hængende paa 10 udspændte 
Ræveskind, Bøsserne havde alle været Runebergs, og " 
Rævene havde han alle egenhændig nedlagt. Paa Bordet 
laa en Mængde af hans Haandskrifter, ogsaa det sidste, 
en Lykønskning til Cygnæus paa dennes 70aarige Fødsels- 
dag. I Sovekammeret stod endnu alt, som da han døde, 
lige til Uret med det manglende Glas, for at han i Mørket. 
naar Smerterne holdt. ham vaagen, kunde føle, hvad 
Klokken var. .Foran Sengens Fodende hængte et Spejl, 
hvori han kunde se Smaafuglene ved Vinduet, den Tid 
han ikke længer selv kunde komme derhen. I det store 
Værelse med .de mange Blomster stod den før omtalte 
Sølvkande fra Veteranerne 1808... Den bærer 'Indskriften: 


»Vårt land«, og paa Laagets indvendige Side er indgravet 
følgende Linjer af »Fånrik Stål«: 


Jag såg ett folk, som kunde allt 
Blott ej sin åra svika, 


Jag såg en hår som frøs och svalt 
> Och segrade tillika. 


- Et andet Sted staar, omsluttet af en forgyldt Lavrbærkrans, 
Dobelns bekendte Afskedsord til den finske Armé: »Tiden 
foråndrar allt, med den upplåsas allt; men det brådraband,- 
som knutits under strider, faror, blod och dåd, , upplåses 


aldrig. Kanden staar paa et Sølvfad, der bærer følgende 
Indskrift: LEE 


»Bard! Din herlige sång 
Om det finska lejonets kamp 
Skall genom seklers natt 
Ljuda. før kommande slågten.« 


229 


I Salen staar ogsaa den Rullestol, hvori Runeberg sad i 
de. første Aar af hans Sygdom. Ved Hjælp af et paa 
Siden anbragt Spil, kunde han med den. friske venstre 
Haand sætte den i Bevægelse, medens han ved et Fodbræt 
kunde styre den med den friske venstre Fod. Denne Stol 
havde han faaet i Julegave 1866 af sin Søn Robert, som 
. da var Elev i.den tekniske Realskole i Helsingfors, og hvis 
første Prøvestykke den var. 

Af de Billeder og Kunstværker, som pryde Væggene, 
skal jeg nævne Billeder af Elias Lønnrott, Castrén, Tope- 
lius 0. fl. Det bedste Portræt af Runeberg, som findes, 
skal efter Kyndiges Mening være det Fotografi-Portræt, som 
er taget af Danskeren Philipsen i April 1856.- Desuden 
findes en Del Landskaber og Søstykker samt flere Aqva- 
reller, malede af Fru Runeberg. Endvidere findes et Bil- 
lede af den bekendte C. J. L. Almqgvist, malet af Mazer 
og foræret Runeberg af Kunstneren selv; om dette. 'for- 
tælles, at da Z. Topelius engang besøgte Runeberg og saa 
dette Billede, fortalte han. Digteren, at efter Almqvists sidste 
Bedrifter, saa -havde -han taget hans Billede og hængt For- 
siden mod Væggen og Bagsiden udad. Hertil svarede 
Runeberg sindig og tørt: »Vånd du det på rått igen — så 
gor jagli« og Topelius fulgte Raadet. 

I Salen stode ogsaa Fru Runebergs Blomster, hvoraf 
særlig Roserne vare bekendte i hele Finland; idet Kendere 
paastaa, at Fru Runebergs Samling kappedes i udsøgt 
Skønhed med de sydlige Landes bedste Udstillinger. Skønt 
der anvendes en hel Del paa at holde Blomsterne vedlige, 
ere de naturligvis ikke, hvad de vare, da Fru Runeberg 
levede. : 

Den førnævnte Lykønskning, som Runeberg skrev til 
Cygnæus paa dennes 70de Fødselsdag, tyder med Hensyn 
til Skriften paa stor Svaghed og en lammet Haand, saa 
den er vanskelig at læste; men saa vidt jeg kunde-se, var 
den saaledes: »Ånnu lefvar jag och kånner glådje deråfver, 

att du i dag fyller sjuttio år med heder. Gud skydda dig 
kyckling!« »Kyckling« (Kylling) er en Hentydning til Navnet 
Cygnæus, som betyder Svane. 

Med Hensyn til Runeberg skal jeg endnu blot nævne 
den mægtige Broncestatue, som staar paa en endnu mæg- 
tigere Stensokkel paa Esplanadepladsen i Helsingfors. 
Statuen er modelleret af Digterens Søn, der er en anset 
Kunstner. Qvenpaa Fodstykket ved Sokkelens forreste 
Side staar Finland under Billedet af en ung Kvinde i na- 
turlig Størrelse. Med den ene Haand rækker hun en 
Lavrbærkrans op til Skjalden, og i den anden, som vender 
nedad, holder hun en Tavle, hvorpaa de to første og det 
sidste Vers af »Vårt land o. s. v.« er indristede. Ansigtet- 
præges af Bekymring og Alvor, medens hun + tankefuld 
stirrer mod Jorden. 

»Vårt land« er jo Finlands Nationalsang, og Finnerne 
elske den mer end nogen anden og navnlig det sidste Vers, 
der jo som en Forjættelse varsler om, at den Dag engang 
skal »randas«, da der af Kærligheden til Fosterlandet skal 
vokse op et Lys, en Glans, en Fryd, et Haab, der skal 


laane Sangen en Klang som aldrig før, og som. Digteren 
har udtrykt i Ordene: 


»Din blomning sluten ån i knopp 

Skall mogna ur sitt tvång. 

Se ur vår kårlek skall gå opp 

Ditt ljus, din glans, din fråjd, ditt hopp; 
Och hågre klinga skall en gång 

Vår fosterlåndska sång!« 


Varde, i Novbr. 1893. . J. OLSEN. 

Agger og Harboøre. 


Af L. SCHRØDER. 


I Vestervig Kloster det ringer til Lig, 
sørgeligt er det at høre. 


Det er et Par Linjer af Ingemann med en inderlig 
Hjærteklang, og dem kan man vel komme til at mindes. 
naar man staar udenfor Vestervig Kirkes Dør ved den 
underlige lange Ligsten, som skal gemme Liden Kirstens 
og Prins Buris' Ben. Hvor tiltalende end den gamle 
Klosterkirke er, og hvor mærkeligt. det end er at tænke 
paa, at Niels Ebbesens Grav mulig findes indenfor dens 
Mure, — liden Kirstens Minde kom dog stærkest frem hos 
mig, da jeg for et Aarstid siden engang naaede at komme 
til Vestervig. Men hvad jeg ellers fik det stærkeste Ind- 
tryk af paa Rejsen, jeg gjorde til den Egn, er Annekset 
Agger med sin lille Kirke, med sin lave Klit, med Høf- 
derne, hvis Betonblokke Havet havde bragt ud af deres 
regelrette Leje, og med Flade Sø inden for Klitten. Men 
lad Knud Aagaard, der var Præst i Skjoldborg ved Over- 
gangen fra forrige Aarhundrede til dette, og som 1802 
udgav en »Beskrivelse over Ty« i Viborg, tegne Billedet 
af Agger, som han havde set det. »En ublidere Jordplet 
end den, hvorpaa Agger Sogn ligger, findes maaske neppe 
beboet. Sandklit og Flyvesand er alt, hvåd "der haves. 
Man bygger og bor alene paa Sand og det tæt ud til det 
brusende Vesterhav. De fire nordligste Byer!) have 
aldeles ingen Agerdyrkning, og ikke en Gang Muld til en 
Have. De to sydligste Byer, Toft og Røn, have smaa 
Tofter og lidet Græsning, hvorpaa nogle af Beboerne holde 
1, andre 2 Køer. Heste. haves ikke; men Jorden faa de 
dyrket af Nabosognets, Harboøres, Beboere. .Ogsaa Kirken 


' 1) Øster Agger, Vester Agger, Sønder Aalum og Nørre Aalum. 


232 


staar i Sand, saa at det endog kan hænde, at Vinden kan 

bortføre Sandet og blotte Ligene i Kirkegaarden. Ikke 
sjælden nøder Sandflugten dem til at flytte deres Huse. 
Sognet er altsaa naturligvis ikke ansat i Hartkorn, Man 
vil vide, at Sognet i ældre Tider skal have havt 28 
Plove. Men allerede ved Landmaalings Tiden, omtrent 
1683, blev givet den Beretning: at Agger Sogn dels er 
fordærvet af Sandflugt, og dels at Bakkerne underskæres 
af Havet, som altid kommer dem nærmere, at ikke nogle 
iblandt dem bruge en ringe Avl, og at de altsaa ikke kan 
ansættes til noget vist, men snarere ere Barmhjertigheds 
end Matrikuls Lemmer. — Fra den Tid af er det dog 
vist endnu meget forringet. — Paa den Landstrimmel 
imellem Havet og Limfjorden var paa den østre Side ud 
til Fjorden for 80 Aar siden den fortræffeligste Græsning, 
tilhørende Vestervig Kloster. Paa denne Landstrimmel 
stod endnu for 30 Aar siden en By, kaldet Wabe,. hvis 
Beboere ere blevne nødte til at bortflytte. En anden By, 
Bollum, er i ældre Tid bleven ødelagt. Da denne Land- 
strimmel paa nogle Steder ér saa lav, saa, endskønt den 
vist nok i. ældre Tider har været bredere, er det dog ikke 
urimeligt, at Harald Haardraade kunde slæbe sine Skibe 
derover; hvoraf nogle have givet denne Havstok Navn af 
Haralds Ejd. Herover gaar en Kørevej imellem Havet og 
Fjorden; men da Vandet ved stærk Havgang kan gaa 
over nogle Steder, saa fremkommer derved undertiden 
Kvegsand, eller Vandet skærer Render, saa at Vejen derved 
kan blive besværlig og farlig, hvorfor ogsaa den meste 
Færdsel sønder paa sker over Odsund. Paa bemeldte 
Landstrimmel sønden, for Røn By adskilles Agger Sogn og 
altsaa Ty-Land fra Harboøre i Riber Stift ved et Dige, 
kaldet Pældige. .Da Landjorden saaledes ingen Næring 
skænker Aggerboerne, maa de søge deres Ophold alene 
ved Fiskeri, og det mest paa Havet, hvortil de bo bekvemt. 
TildetteFiskeri havede14Fiskerbaade, saakaldte Hav-Skibe, 

saa store, at hver fører 6—10 Mand. Deres meste Fangst 
bestaar i Torsk og Kuller. I de to Maaneder om Som- 
meren, da det er tilladt at fange Aal med Pulsvaad i Lim- 
fjorden, er det fornemmeligen Aggerboerne, der benytte sig 
… deraf; forflyttende deres Fiskeri derhen, fordele de sig 
ved Limfjorden omkring Morsø og Ty. Imens dette Aale- 
fiskeri varer, leve Aggerboerne hos Bønderne deres bedste 
Liv, da Fisk ellers bjemme er deres meste Føde. Agger- 
boerne afgive sig ikke, saaledes som Havboerne i de andre 
Sogne, med Skibsfart eller Handel; heller ikke lade de sig 
hyre som disse, med Skibe anden Sted fra. De holde sig 
afsondrede fra alle andre, saa at ingen af dem ved Gifter- 
maal enten gaar udenfor Sognet eller fører. fremmede ind 
i”Sognet. Brændsel. mangler Aggerboerne, saa .de maa 
købe deres Tørv udenfor Sognet; hvorfor de ogsaa brænde 
Kokasser; noget Klittetag brænde de vel og. "Ved Stran- 
dinger gives dem undertiden noget at. fortjene og- en og 
anden Fordel. I vestlig Stormvejr passe de altid paa ved 
Stranden baade Dag og Nat.« Saa vidt Pastor Aagaard. 

Godt et halvt Hundrede Aar efter skrev den Embeds- 
mand, som havde Opsigt med Klitterne i Tisted Amt, 
Kammerraad Andresen i Agger: »Om Landtungen mel- 
lem .Vesterhavet og Limfjorden fra Agger til Pælediget, 
dens Fortid og Nutid.«?) Ogsaa han fremhæver, at 
denne Landstrimmel (»Limfjordstangen« er den stundom 
kaldt) fordum har været det bedste Stykke af Agger Sogn, 
og han bruger stærkere Udtryk end Aagaard: »Indtil for 
omtrent 200 Aar siden (1671) bestod den dels af Agerland 
dels af herlige Enge langs Limfjordens vestlige Bredder, 
begrænsede mod Vest af en smal Klitrække, der tjente til 
Beskyttelse for de indenfor liggende Byer med dertil 
hørende Ager og Eng mod Vesterhavets Indtrængen og 


1) Tidsskrift for populære Fremstillinger af Naturvidenskaben. III, - 
S. 313 (1856). 

ødelæggende Oversvømmelser. Sognet skal paa hin Tid 
have havt 50 Td. Hartkorn og ikke mindre end 28 Plove. 
Men. i den nærmeste Tid derefter blev det saaledes øde- 
lagt af Sandflugt, at det efter gamle Beretninger allerede 
1683 hverken havde Plov eller Harve og 1688 ikke kunde 
sættes i Matrikel.« Foruden Sandflugt har Oversvøm- 
melser af Havet og Bortskyllinger af' Kysten voldt 
store Ulykker. Der har været en Skov i Sognet, Aalum 
Skov, hvoraf den sidste Rest. skulde være ødelagt i 
Svenskekrigen 1657. Andresen mener, at »Haralds Ejd« 
maa søges sydligere, i Harboøre Sogn; Gennembruddet i 
det lite Aarhundrede, som. forbandt Vesterhavet med 
Limfjorden skulde være sket saaledes, at der først blev 
en Forbindelse mellem Havet og Ferring Sø, hvilken da 
.Skulde være fortsat gennem det Aaløb, der forbinder Fer- 
ring Sø med Limfjorden. »Sakso beretter ogsaa om en 
Kanal paa den Tid, og Peder Syv siger, at Knud den Hel- 
liges Flaade laa i den vestlige Side af Limfjorden. Mu- 
ligen har der paa den Tid været en Havn, hvor Skibe fra 
Havet kunde ty til, og den vilde da rimeligst have været 
ved Harboøre, som man ogsaa mener skulde have sit 
Navn af det engelske Harbor eller Harbour (en Havn).)) 
Senere skål man have lukket Kanalen, hvad enten det saa 
er sket af Frygt for Fjenden eller for Havet, og Lukningen 
skal være bevirket ved nedsænkede Skibe.« Om et Gen- 
nembrud af Havet i Aaret 1624 henviser han til Arent 
Bernisens »Danmarckis frugtbare Herlighed«, og det 
er da bedst at efterse, hvad denne selv skriver (1650) om 
Ty: »I Synden mod Harsyssel udskyder det en Arm eller 
it smalt Stycke Land, som i Breden neppeligen for 1 
Fierdings Wegs, og i Længden for ”/» Miil kand være at 
regne: hvileken smale Strimmel: eller Jordsmon giør samme 


1) Harbo er vel snarere en Beboer af Harsyssel, Harboøre det 
yderste af »Harboernes« Land. 

"Egn sammenhengig med Harsyssel. Offver dette smale 
Styeke Land haffver Wester-Søen nogle Aar forleden ind- 
brut i Limfiord, oc den, som tilførne skal hafve vorrit 
gandske eller mesten ferskt Vand, salt giort, hvor offver 
saadan stor Mengde Gieder, Karper, Brasen, Helt, Aborrer 
oc deslige, som den tilførne var riig af, skal. være blefne 
døde, oc ved alle Strandbredde opskylde, at man paa 
nogle hundrede Wogne dem icke haffver kund bortage. 
Oc er siden den Tid forskre Slags Fiske icke udi Liimfiord 
tilgaaen, men allene Flynder, Aal, Hvilling, Torsk, Sild oc 
andre Strandfiske, som ocsaa icke ringe men høye ere at 
acte.« Dette Gennembrud har ikke ført til en stadig For- 
bindelse mellem Havet og Fjorden lige saa lidt som et 
senere, der er omhandlet i Pontoppidans »Danske Atlas«." 
Lige til 1825 var der stor Færdsel, skriver Andresen, som 
her synes uenig med Aagaard, ad Landevejen imellem 
Tisted og Ringkøbing, som førte gennem Agger: »Ikke alene - 
alle de Stude, som kom nordfra og skulde til Husum, 
men ogsaa meget Handelsgods og ånden Færdsel gik den 
Vej.« Men 1825 blev der dannet en Kanal igennem Land- 
tungen, som snart hindrede al Færdsel' fra Nord til Syd. 
Med det samme blev der imidlertid aabnet en Søvej fra 
Vest til Øst. 1834 sejlede det første Skib igennem den, 
og Sejladsen tog saa siden bestandig til. Midt i Femtierne 
kunde der regnes at gaa 14—1500 Skibe om Aaret gennem 
Aggerkanalen. Andresen nærede den Formodning, at 
denne Kanal igen vilde lukke sig. — Med stærke Farver 
har han malet »den frygtelige Bortskylning«, der »har 
tvunget Befolkningen dels af hele Byer dels af. enkelte 
Huse til efterhaanden enten ganske at fortrække eller at 
flytte deres Boliger længere tilbage. Den Plet, som før 
tjente Menneskene til Grundvold for deres Boliger, ligger 
nu fjærnt fra Land og befares af de største Skibe; det 
Sted, hvor de før trygt udhvilede deres trætte Lemmer 
efter Dagens Arbejde og Besværligheder paa det vilde Hav, 

er nu selv en Del af det samme Hav og tjener de Dyr til 
Opholdssted, hvoraf deres Efterkommere faa deres Næring. 
Der, hvor den ene Generation fandt sin Vugge og sin na- 
turlige Død højt. over. Havets Bølger, der finder en anden 
Generation sin Død dybt under Havets Overflade.«: Bollum 
laa lidt norden for Aggerkanal; man ved ej, naar 'den for- 
svandt. Nabe stod til 1775. Efter Stormfloden i 1825 
flyttedes Toft By, der laa midt imellem Tybo Røn og 
Agger; Beboerne nedsatte sig paa Tyholm. 1838 maatte 
Aggerboerne. flytte deres Kirke; den sidste Rest af den 
gamle Kirkeplads forsvandt 1839; men »endnu et Aarstid 
eller to efter saa man Ligkisterne og de dødes Hjærne- 
skaller og Ben fra Kirkegaarden stikke frem af den høje 
Banke, hvori de hvilede; det var en underlig Følelse, der 
greb en, naar man om Åftenen i Skumringen gik paa 
Stranden under "den høje Banke, med det buldrende, 
aldrig rolige Hav paa den ene Side og disse hvide Ben 
over sit Hoved.stikkende frem af Bakken paa sin anden 
" Side, hvor de engang bleve henlagte for at finde, som man 
siger, deres' sidste Hvile, men hvorfra de endnu maatte 
gøre en Vandring til det Element, hvoraf mange af dem” 
maaske vare opfiskede som et Bytte for dets Graadighed, 
og for hvis Rovbegærlighed de nu igen skulde gives til 
Pris for aldrig mere at finde den Hvile, de i deres stille 
Leje havde søgt.« Andresen minder sluttelig om Sibylles 
Spaadom, hvorefter der engang skal fiskes Torsk, hvor 
Vestervig Kirkegaard nu ligger. Naar. dette vil ske, lader. 
han staa hen; men han tør næsten »med Vished«. forud- 
sige, at Agger om 100 Aar ikke mere er til. 

Andresens Spaadom om Tillukningen af Aggerkanalen 
opfyldtes allerede 1874. Men 12 Aar i Forvejen havde 
der fundet et nyt Gennembrud Sted, syd. for det forrige, 
men endnu inden for Agger Sogns -Grænser. Det er 
Tyborøn-Kanal, som 1862 blev dannet, og som i Efter- 
- aaret 1882 havde naaet en Bredde af 2740 Fod eller 

næsten dobbelt saa meget, som Aggerkanalen nogen Tid 
havde naaet. 

Det. er mærkeligt at se et Kort, hvor den gamle Lim- 
fjordstange er afsat i Overensstemmelse med den Opmaa- 
ling, Videnskabernes Selskab lod foretage 1790—91, og 
hvor Aggertangen og Harboøretangen ere afsatte, som de 
saa ud 90 Aar efter. Fra at danne en lige Linje er 
Kysten bleven mere og mere tragtformet. Baade fra 
Nordsiden og fra Sydsiden bøjer den sig ind imod Kanal- 
mundingen. Ved Agger Sogns Nordgrænse er Kystlinjen 
rykket 40 Alen ind; umiddelbart nord for Kanalen er den 
… derimod rykket 3100 Alen ind. Udfor Harboøre-Tangens 
Sydgrænse er der bortskaaret 460 Alen, umiddelbart syd 
for Kanalen derimod 3090 Alen.… Paa samme Tid er 
ogsaa Kystlinjen ud til Limfjorden forskudt. Sandet, som 
den indgaaende Strøm har ført med sig, har tildels lejret 
sig saaledes, at der har fundet Landdannelser Sted. Men 
tillige er den nærmeste Del af Limfjorden, Nissum Bred- 
ning, bleven meget vanskelig at besejle.. Af nyere Ødelæg- 
gelser i Agger Sogn maa fremhæves, at -.Byen Nørre 
Aalum .er forsvunden, og at Tyborøn fraflyttes mere og 
mere; 1861 talte. den 100, men 1874 kun 48 Indbyggere. 
Der er i flere Aar paa Finansloven optaget smaa Beløb 
til Flytningshjælp for Beboerne i Agger eller Tyborøn. — 

Harboøre er i det foregaaende oftere nævnt, skønt 
det var Agger, hvis Skæbne -jeg fornemmelig dvælede ved. 
Spørgsmaalet om Havets Forhold. til Tangen, der har for- 
bundet dem og til det engang ferske Vand i Fjorden er 
jo fælles for dem begge. -løvrigt er der en ikke saa lille 
Forskel. 1638 blev der indgivet en Beretning fra Ribe 
Stifts: Præster -om deres Sogne til- Professor O. Worm, 
v0g deri hedder det: »Harboøer, en flack land, er. en 
”fiskeleide, begaffuet medt en herlig fiskeri, om vinteren 
umedt ”sildfiskenden, om sommeren" medt krogfiskenden. 
Dette land er paa dett meste omfløtt, paa den vester side 

haffver den den vilde haff, paa den øster side Limfjorden, 
og undertiden komme haffuet och fiorden tilsammen.« I 
Halds Beskrivelse af Ringkøbing Amt fra 1835 hedder 
det: »Harboøre Sogn har en ganske særegen Beskaffenhed, 
da man næsten kan sige, at det bestaar alene af Sand og 
Vand, og dog er det ingenlunde ufrugtbart ....I Harboøre 
Sogn danne Sandstrækningen langs Havet: og Agrene samt 
Engene ud imod Limfjorden en jævn Flade, hvor Vandet, 
naar det stiger over sine sædvanlige Grænser, ingen Mod- 
stand møder og derfor baade fra Hav og Fjord overskyller 
. disse Ejendomme, dog sjeldent naar der er Vaarsæd i 
Jorden, men hyppigst om Vinteren eller sildigt om Efter- 
aaret. Disse Oversvømmelser efterlade da stille staaende 
Vand, som. virker meget ufordelagtigt paa Agerjorden. 
” Imidlertid ser man næsten altid, saavel i tørre som i 
vaade Aar, baade Korn og Græs at staa godt i dette Sogn, 
hvilket man vil tilskrive .de saltagtige Partikler, som Nær- 
heden af Havet og Floden meddeler, men dog vel især 
den overflødige Gødning, som formedelst den rige Hø- 
bjergning anvendes. "De fleste Gaarde have under 1 Td. 
Hartkorn og holde dog ligesaa stor Besætning som Gaarde 
paa 2, 3, 4 Td. Hartkorn i andre Sogne. — Efter Vand- 
floderne i 1825 forlode 5 til 6 Familier Harboøre Sogn; 
to af dem havde Ejendomme, som næsten aldeles øde- 
lagdes. — Harboøre tæller et stort Antal af Fiskere; alene 
fra dette Sogn har i Almindelighed været benyttet 16 til 
18 store Baade til Havfiskere. Af de til hvert Fartøj 
hørende Fiskere er den ene Formand; hans Bestilling er 
i Særdeleshed at sætte Krogene eller give Bakkerne ud, 
styre Fartøjet, forestaa Fangstens Deling; hans Stilling 
giver ham megen Myndighed over de andre, der i Almin- 
delighed. uden Vægring lyde hans Ordrer; næst ham kom- 
mer den, der sidder. ved Stavns-Aaren, og som tillige 
røgter Ankeret. Fartøjerne, som Fiskerne næsten altid selv 
bygge, ere .spidse. til begge Ender og, om just ikke 

fladbundede, dog kun forsynede med en meget lav Køl; 
de størres sædvanlige Længde er 12 Alen og deres Vidde 
4 Alen; de ere forsynede med et Storsejl, en Stagfok og 
en Klyverfok. Til hver større Baad høre 6 Lodder Fiske- 
kroge; hver Lod bestaar af 8 til 9 Bakker, og hver Bakke 
har 600 Kroge. En Bakke bestaar nemlig af 3 Liner, 
hver paa 200 Alen og til 200 Kroge. Krogene ere fast- 
gjorte til Linen med ”/2 til 5/4 Alen lange Strikker, saa- 
kaldte Tøvser. Til hver Bakke hører et firekantet Trug, 
hvorpaa den, tilbørligen ordnet, føres ombord.”) Til Mad- 
ding [Ees] brugtes tilforn mest et Slags smaa Orme, som 
i Ebbetiden opgravedes ved Fjordbredderne; men efter de 
haarde Vintre 1812 og 1813 ere disse Orme blevne meget 
sjældne, hvorfor man nu i deres Sted benytter Fisk, helst 
saadanne, der ere blanke- og skinne i Vandet, især Sild, 
ogsaa Helt og Skaller, Flynder, Smelt og overhovedet al 
Slags Fjordfisk; stundom og saakaldte Søkokker; fremdeles. 
nogle smaa Fisk, Tobiser kaldede. Foraarsfiskeriet plejer 
at begynde ved Paasketid og fortsættes indtil St. Hansdag; 
Vinterfiskeriet drives fra Mikkelsdag til Jul. Kun enkelte, 
og det mest i Harboøre, ligge paa Fiskeri. Aaret om. . I 
godt Foraarsvejr drage Fiskerne almindeligvis paa Havet i 
Dagningen og komme hjem om Middagen eller tidligt paa 
Eftermiddagen; losse da Fangsten, drage stundom i roligt 
Vejr ud igen samme Dag, komme atter hjem enten om 
Aftenen eller kaste Anker, naar Bakkerne ere satte og, 
benyttende de lyse Nætter, forblive paa Havet til næste 
Morgen; dog er det sjældent, at de gøre mere end en Tur 
i Døgnet, hvad enten de: drage ud tidligt om Morgenen 
eller. sent om Aftenen. Naar Fiskerne ere komne til det 
Sted, hvor den første Bakke skal udsættes, fastgøres den, 
med en Bøjeline paa omtrent 25 Favne til en Sten, som, 
idet den nedsænkes, tvinger Bakken-ned med sig; i denne 


]Y Det er efter dette Trug, »Bakkerne« menes at have Navn. 

Lines øverste Ende er anbragt en Bøje, som svømmer 
oven paa Vandet for at tjene til Mærke. I en lige Linje 
sæites de øvrige Bakker paa- Havbunden, hver med sin 
Sten og sin Bøje; efterhaanden som Bakkerne ere såtte, 
fastgøres de til hverandre. Til at sætte en Bakke med- 
gaar omtrent ”/4 Time, og til at tage den op dobbelt saa 
lang Tid. I Almindelighed drage. Fiskerne 1 til 2 Mil ud 
i Havet paa 16 til 18 Favne Vand; men stundom, især i 
” uroligt Vejr og om Efteraaret, begynde de at udsætte 
Bakkerne 100 til 200 Alen fra Land paa 6 til 8 Favne 
Vand. Førend Fiskerne .drage ud paa Havet, holde de 
"Bøn, knælende ved deres Fartøj; naar de komme til det 
Sted, hvor de anbringe deres Garn, synge de Salmer, 
medens dette sættes ud, og Formanden oplæser en Bøn 
for dem, naar Ankeret er kastet. Efterat være lykkeligen 
tilbagevendte, holde de stundom atter Bøn paa Strand- 
bredden. Er ondt Vejr i Vente, ses dette bedst fra Land; 
ved Flag, om Natten ved Lygter signalisere da de gamle 
Fiskere herfra deres” "Kammerater, naar 'disse imidlertid 
ere paa Havet. Revene eller Grundene langs Kysten skal 
der. megen Forsigtighed til at gaa over; have Fiskerne, 
naar de sætte paa Land, heldigen besejret disse Skær, er 
der endnu en anden Vanskelighed at bekæmpe. i Hav- 
brændingen. Den Fisker, som fører Staynsaaren, staar; 
maar der landsættes, færdig med sit Anker, springer hurtigt 
paa Land og kaster det ned i det faste Sand paa Strand- 
bredden. Er Fangsten heldig, da kan en Bakke give 10 
Snese Hvidlinger, 2 Snese Torsk, 1 Snes Rokker. Mange 
Læs, hentes af Egnens Beboere. Megen fersk Fisk bort- 
køres af »Drivere«, der afhænde dem -i kortere eller 
længere Afstand fra Kysten. Hvad der af Fiskerne ikke 
sælges fersk, tørre de. Af Høstfisken salte og røge Fisk- 
erne noget -af:den.bedste til egen Vinterbrug. Iøvrigt be- 
fatte neppe andre Fiskere sig med Saltning end i Harboøre 

Sogn; disse have en anden Afsætning saavel for deres 
Fjord- som Havfisk, dels den tørrede og røgede, dels den 
nedsaltede, idet de i Almindelighed føre den ned ad 
Fjorden til Aalborg, hvor de kunne købe deres Fornøden- 
heder, deriblandt Hør og Hamp, lettere end i de nærmeste 
Købstæder. Leveren af de Fisk, der ikke sælges ferske, 
samles omhyggeligt i Tønder, og deraf koges siden Tran. 
Fiskerne bruge selv megen Tran til Lysning, Resten sælges; 
af Harboørerne ligeledes til Aalborg. Fangstens Deling 
plejer at ske paa den Maade, at Rederne erholde omtrent - 
Halvdelen, hvorimod den anden Halvdel eller lidt mere, 
deles i saa mange Lodder, som der paa hvert Fartøj er 
Fiskere. Naar Pengene for det solgte ere indkomne, deles 
Fortjenesten hos hvert Fiskerlavs Formand eller hos Far- 
tøjets Ejer, og der vanker da et »Bojel«, d. e. Gilde. 
Mange af Kystboerne drive Fiskeri baade paa Havet og i 
Fjordene; saaledes have Harboøre Sogns Beboere ogsaa 
betydeligt Fiskeri i Limfjorden. Hertil have de tilforn be- 
nyttet over 70 Pulsvaad. Til hvert Pulsvaad udfordres 
2 Baade og 4 Mand. Siden Vesterhavets Indbrud i Lim- 
fjorden er desværre Fiskeriet i denne Fjord betydeligen 
aftaget.« — Ifølge de nyeste Beretninger om det danske 
Fiskeri har Harboøre nu 26 Baadelav, hvert paa 6 Mand, 
Afsætningen foregaar dels, efter en fast Akkord, til Firmaet 
Busse & Bade i Hamborg dels til Fiskehandlere i Struer 
og Lemvig. Udbyttet af Fiskeriet i Lemvig Tolddistrikt 
regnedes-for 1891 til Kr. 56,800, hvoraf vist nok Største= 
delen er kommen til Harboøre; til Sammenligning kan 
nævnes, at Indtægten af Fiskeriet for Tisted Tolddistrikt 
opgaves til Kr. 106,400 og for Ringkøbing Tolddistrikt til 
Kr. 109,600.  Afsætningsforholdene og Indtægten af Fiske- 
riet er med vor Tids Forbindelsesveje selvfølgelig bleven 
meget forandret. - Derimod foregaar Bakkefiskeriet i det 
væsentlige endnu som i 1835. 


»Danskeren», XI. 16 

Havets ødelæggende Magt overfor Landjorden er oven- 
for berørt med Hensyn til Agger Sogn, og det er, efter 
Hald, fremhævet, at nogle Familier fra Harboøre maatte 
flytte efter Vandfloden i 1825. Gennembrudet af Tyborøn- 
kanal har fremkaldt yderligere Forstyrrelser i dette Sogn. 
Allerede fem Aar efter (1868). forsvandt Byen Nørre- 
Langer og atter seks Aar senere (1874) fraflyttedes Byen 
Sønder-Langer, som begge hørte til Harboøre Sogn.- To 
hurtigt paa hinanden indtrædende Stormfloder (17. De- 
- cember 1873 og 4. Januar 1874) fremkaldte da Nedsæt- 
telsen af en Regeringskommission i 1874, der skulde over- 
veje Spørgsmaalet om »Kystsikringen«. Det er en Frugt 
af denne Kommissions Forslag og de derved fremkaldte 
Bevillinger paa Finansloven, at der i de 16 Aar 1875 
—91 er udført Beskyttelsesarbejder paa Kysten til et 
Beløb af omtrent 4 Millioner Kroner; i 18 Aar (til 1893) 
vil der være brugt omtrent 4/2 Millioner Kroner. Det 
allermeste af denne Sum er brugt til Opførelsen af Høfder, 
Nr. 1—12 vest for Ferring Sø, Nr. 33—59 nordligere, men 
dog syd for Kanalen, Nr. I—XV vest for Flade Sø og 
sydefter ned imod Kanalen. Høfder ere et Slags Moler 
paa Forstranden, dannede af tætsluttende Pælevægge, 
»imellem hvilke der nedlægges et Lag Faskiner, hvorpaa 
anbringes et Lag Ral, der atter dækkes med store Granit- 
eller Beton-Blokke. Man er efterhaanden kommen til den 
— Slutning, at det er ufornødent at lægge disse Værker tæt- 
tere end i 1200 Fods indbyrdes Afstand. Længden af et 
saadant Værk er angivet til 300', Bredden til 12' ved 
Digets Begyndelse og 20' i Hovedet mod Vest. Til de 
øvrige Kystsikrings-Foranstaltninger hører Opførelsen af 
kunstige Klitdiger. <A. Falkman fik ved: et Besøg i 
Tyborøn i Sommeren 1879 det Indtryk, at Beboerne af 
de 9 Huse, som endnu. stod der, havde »taget Mod til 
sig og atter begyndt at indrette sig paa: et varigere 

Ophold,« skønt de havde faaet offentlig Understøttelse til 
at flytte.”) 

For at lette Sejladsen i Tyborønkanal og paa Nissum 
Bredning er der truffet forskellige Foranstaltninger. Et 
lille Dampskib er sat i Gang med at bugsere Fartøjer, og 
et andet, der er forsynet med et Apparat til at pumpe 
Sandet op fra Fjordbunden, har været i Arbejde med at 
fordybe Sejlløbet. 

Men der staar et Spørgsmaal tilbage, som ikke er løst, 
om et Havneanlæg ved Harboøre. Det" vilde have sin 
store Betydning for den almindelige Sejlads paa Vester- 
havet, at der kunde være en sikker Nødkhavn, hvori 
Skibene kunde søge ind. Det vilde have sin store Betyd- 
ning for Landbruget i Jylland, om der kunde blive anlagt 
en isfri Trafikhavn nordligere end Esbjerg. - Og det vilde 
have en overordentlig Betydning for Vesterhavsfiskeriet. 

I Slutningen af den Betænkning, som 1887 blev afgivet 
af- den Kommission, der havde havt Spørgsmaalet om 
Tilflugts- og Udførsels-Havne under Overvejelse, hedder 
det: »Da Spørgsmaalet om Fiskerihavn er af stor Betyd- 
niug for en ikke ringe Del af Landets Befolkning og tilmed 
i den senere Tid synes at være vaagnet til fornyet Liv, tør 
det maaske være Kommissionen tilladt at fremkomme med 
nogle faa Bemærkninger desangaaende. For et egentligt 
Havfiskeri, paa lignende Maade som det, der af forskellige 
fremmede Nationer og til Dels i stor Maalestok drives i 
Nordsøen, vilde en enkelt større Havn kunne være fyldest-- 
gørende. Et saadant Fiskeri findes imidlertid ikke paa 
Jyllands Vestkyst og har efter. vor Mening heller ikke 
Udsigt til at kunne tilvejebringes, i alt Fald ikke” saa 
længe Fisken endnu kan faas nogenlunde nær inde ved 
Kysten, højst nogle faa Mil til Søs. Fra Vestkysten drives 


1) Fra Danmarks Far-West, S. 41 f. Her fortælles, at der paa 


Tyborøn kun var een Ko, som blev kaldt »Baronen«. 
; 16" 

hovedsagelig Kystfiskeri fra- aabne Baade, der let kunne 
trækkes paa Land. Fiskeri kan derfor kun finde Sted, 
naar det er »Havvejr«, d. e. naar Havet er nogenlunde 
roligt uden synderlig Brænding; at det alligevel er for- 
bundet med ikke ringe Fare, derom vidne noksom de 
jævnlig tilbagevendende Ulykkestilfælde, der indtræffe, naar 
Baadene med pludselig opstaaende uroligt Hav først nærme 
sig til Kysten, efter at den opstaaede Brænding har gjort 
Landingen vanskelig. Vel har man i den senere Tid op- 
rettet Signalstationer, hvorfra i hvert enkelt Tilfælde de 
heldigste Landingssteder angives for de paa Søen værende 
Baade, og saa vel derved som ogsaa ved at sætte Red- 
ningsstationerne i indbyrdes Telefonforbindelse samt paa 
andre Maader søgt at forbedre Fiskernes Stilling; men 
Ønsket om at erholde Fiskerihavne paa Vestkysten holder 
sig dog vedblivende, og det kan jo heller ikke nægtes, at 
Fiskeriet dér vilde kunne faa et betydeligt Opsving, hvis 
det ved Hjælp af saadanne Havne blev wuligt at ombytte 
de aabne Baade med Dæksbaade. Kommissionen er ved 
sine Undersøgelser vel kommen til den Anskuelse, at der 
i det hele taget ikke er megen Sandsynlighed for, at 
mindre Havne paa Jyllands Vestkyst vilde kunne holdes 
fri for Tilsanding; men da man — saa længe der ikke 
foreligger bestemte Kendsgerninger — paa den anden Side 
dog heller ikke helt tør benægte, at der for enkelte, noget 
gunstigere stillede Punkters Vedkommende kan være en 
Mulighed til Stede for dér at kunne tilvejebringe holdbare 
Havneanlæg af mindre Omfang eller i alt Fald ved isole- 
rede Værker "skaffe noget Læ, mener Kommissionen, at 
der'lige over for det Krav, som stilles af en haardt ar- 
bejdende Klasse Medborgere, kunde være Anledning for 
Staten til at bringe et Offer, for at der ved Forsøg i denne 
Retning kan blive Lejlighed til at indhøste de Erfaringer, 
der i første Række ere nødvendige til Bedømmelse af, hvor 
vidt et saadant Krav overhovedet vilde kunne opfyldes.« 

Harboøres Klokker ringe for Lig, 
sørgeligt er det at høre. 


Den 21. November 1893 omkom en hel Del vestjyske 
Fiskere, og særligt mange fra Harboøre, paa Havet. 
Sjælden har Ligklokkerne ringet med en Sørgeklang, som 
da Kiste, stod ved Kiste i den store Fællesgrav. Men 


sjælden har der tillige aabenbaret sig en saadan Trang 
hos det danske Folk til at bevidne de efterlevende, at de 
ikke staa ene med deres Sorg. Der har rundt omkring 


levet et Ønske om, at det kunde blive vidnet ved denne 
Grav, hvordan vi alle følge deres Færd med Deltagelse, 
som have faaet det store Kald paa vore Vegne at vove 
Liv og Lemmer for at redde dem, der lide Skibbrud paa 
vor farlige Kyst, og pleje dem, naar de ere frelste fra 
Bølgerne. For de Søfolks Skyld, som i. Tidens Løb strande 
Ppåa den jydske Kyst, maa vi ønske, at den maa beholde 
en Befolkning af Fiskere, som fra de unge Aar af indøve 
sig i den dristige Færd paa det urolige Vesterhav; men 
netop fordi de vanskeligt kunne udrette deres store Ger- 
ning som Redningsmænd paa Havet, uden at de tillige 
leve som Fiskere, maa vi ogsaa under deres daglige Liv 
følge dem med Deltagelse; og naar saa en brat Død 
rammer en stor Skare af dem under denne fra deres 
store Livskald uadskillelige Bedrift, saa volder det alle os 
Sorg, som føle, at det er paa hele Folkets Vegne, de 
have faaet denne farlige Post. Et Vidnesbyrd i denne 
Retning, en Henvendelse fra det danske Folk til sine 
Forposter til Vest, kunde der vel have været Plads til 
ved "Siden af kirkelige Gravtaler. Men den storartede 
Indsamling af Penge til de forulykkede Fiskeres Efterladte 
vil i hvert Fald udtrykke for disse, hvad der helst ogsaa 
havde maattet lyde ved deres tabte Forsørgeres Grav. 
Et nyt Vidnesbyrd i samme Retning. vilde det være, om 
Harboørefiskernes atter fremsatte Ønske om at faa et 

Havneanlæg ved Tyborøn-Kanal maatte finde et villigt Øre 
hos den lovgivende Magt, enten det saa skal virkeliggøres 
i mindre Omfang eller i Forbindelse med en Rednings- og 
Udførselshavn. 


Frygter ikke! 


»Frygter ikke, thi jeg bringer 
Glæde for alt Folk paa Jord!« 
sødt det Englebudskab klinger 
over alt i Syd og Nord. 


Lovens Mand med strenge Blikke 
peger paa vor Bræk og Brøst; 
Herrens Engel: »Frygter ikke« 
raaber ud med Naadens Røst. 


»Frygter ikke,« thi Gud sendte 
nu sin egen Søn til Jord, 
og dermed han Sorgen vendte 
til en Glæde, rig og stor. 


»Frygter ikke,« for mit Hjerte 
kling i hver en mødig Stund! 
det skal mildne Sjælens Smerte 
og mig gjøre stærk og sund. 


Fra Bogmarkedet. 


L. Budde: Juleaftensbilleder. Schønberg. 107 Sider. 

En Bog, der er bestemt til og særligt skikket til at 

købes som Julegave, skal jo gærne anmeldes før Jul. Men 
å 

naar man faar den for silde i Hænderne til at tjene den 
paa denne Maade, saa kan man tænke paa Verset, at Julen 
varer ved til Paaske, og at Folk dog ogsaa udenfor Julen 
gærne baade læser og køber, hvad der kan hjælpe til, at 
en Solstraale eller et Stjærneskær falder ind i deres Sind, 
og netop dertil, er Buddes. Bog skikket. — Jeg vil 
sige min gamle Ven Tak for denne Bog som for hans 
andre Bøger. Han er i mine Øjne, som han skriver om 
Sankt Peter, der sidder og klipper Stjærner,”) »en from 
Mand, der har lidt og kæmpet meget for det, han har 
elsket og troet paa, og det bliver Tankerne gode af; han 
ser med et stille Smil udover Jordens Sorger og Glæder, 
Strid og Fald; han har prøvet dem, og hans Hjærte er 
ikke blevet koldt for dem — det følger dem i kærlig For- 
staaelse; saadan sidder han og digter og har sine egne 
Tanker derved, og Billederne under hans Hænder fanger 
hans Tanker, derfor har de det rene, milde Skær, og der- 
for stemmer de Menneskenes Hjærter saa underlig højtide- 
ligt.« I mine Øjne er ingen af Fortællingerne i denne 
Julebog lykkedes saa godt for ham som den om Søster 
og Broder og Ada og Hvalpen, der »farer afsted i Hælene 
påa hverandre og har alle saa travlt, som var det om 
Livet at gøre, for det er det,x — og som har det Ærinde 
at bringe Lyset fra Julestjærnen ind til »Onkel Frits, som 
er en Særling og ikke kan taale Mennesker.« Men de 
andre falde godt i Traad med denne; der er mange Sær- 
linge og mange Enlige, mange Fattige og mange Forvildede, 
som den milde Tone, der gaar igennem Bogen, har 
Ærinde til. 


Fr. Nielsen: Professor Caspari og Grundtvig. En Re- 
plik til Prof. H. Scharling. Sehønberg. 11 Sider. 
Det lille Skrift indeholder et Aktstykke af stor historisk 


———— 


1) Udtrykket »klipper Stjærner« omskriver jeg til »digter Billeder«. 

Betydning, et Brev nemlig, som den theologiske Professor 
ved Norges Universitet Caspari, der er. berømt for sin 
Lærdom baade i Tyskland og her i Norden, 10. Juni 1891 
skrev til sin Kollega ved Kjøbenhavns Universitet, Profes- 
sor Dr. Fr. Nielsen, om sin Opfattelse af Grundtvig, et 
Brev, hvorom »Professor- Cåspari havde ladet sig forlyde 
med, at det var hans Testamente i den omhandlede Sag.« 
I dette Brev forekommer da følgende Sætninger, hvori et 
Par Forklaringer. tilføjes i Klammer, medens der ellers 
citeres bogstavret: »Jeg har selv oftere følt, at min nu- 
værende Kamp [mod den tyske Professor Harnack|] har 
adskillig Lighed med Grundtvigs, dengang han stred mod 
Clausen (si licet parva componere magnis [d. e. hvis det 
er tilladt at sammenligne det smaa med det store]). Hvad 
jeg vil, er at hævde den christelige Tro, Grundtro, mod den 
Alt opløsende moderne Bibel- og Dogmekritik. Denne Tro 
finder jeg udtalt i Trosbekjendelsen ved Daaben, thi ved 
Daaben er det, vi har at søge den. Det er jo sin, Tro, 
Christi Menighed her forelægger og kræver. Denne Tro 
"er efter sit Indhold saa gammel som Kirken selv, og For- 
muleringen af den er overvættes gammel. .... Et Herrens 
Ord er Trosbekjendelsen kun i-den Forstand, at Herren i 
sit Kjøds Dage har forkyndt og lært alt det, som den 
indeholder, og som han har befalet at døbe til Faderens, 
Sønnens og den Helligaands Navn. Hele Trosbekjendelsen 
er kun en "Udfoldelse af dette Navn. Denne Udfoldelse 
er skeet paa Herrens og Apostlenes Evangelieforkyndelses 
Grund under den Helligaands Vejledning, saa at man gjerne 
kan sige, at Troesbekjendelsen er et Værk af Ham. Den 
er en Del af Daabspagten. Betragtningen af Daaben som 
en Pagt gaar tilbage til den kirkelige Urtid, har hersket 
gjennem alle Kirkens Tidsaldere,. har Hjemmel i Skriften 
og følger, for at udtrykke mig saaledes, af selve Sagens | 
Natur. Ogsaa vor Kirkeafdeling har vedkjendt sig den, 
hvorom dens Psalmer og ypperste asketiske Skrifter vidne. 

Det er Grundtvigs store Fortjeneste, en Fortjeneste, der 
ikke kan vurderes højt nok, at han med Kraft har pegt 
paa, at den christelige Tro er at søge ved Daaben, i 
Daabsbekjendelsen, og at han med Kraft har fremhævet 
og hævdet Daabens Pagtes-Charakter.« 

Det er dette Brev, hvortil Fr. Jungersen sigtede i sit 
her i Maanedsskriftet meddelte Foredrag ved det sidste 
Bethesdamøde, og hvorom han gjorde nogle Bemærkninger, 
hvortil jeg kun behøver at henvise; de staa Side 70—71. 
Men da det vel ofte vil blive Tilfældet, at man vender til- 
bage til dette Brev, maa det anbefales dem, der vil følge 
med i vore kirkelige Forhandlinger hverken at. lade sig 
nøje med det Citat, Jungersen har meddelt, og som man 
vil.se ikke er en ordret Gengivelse af Casparis Roes over 
Grundtvig — i Steden for »store Fortjeneste, en Fortjeneste, 
der ikke kan vurderes højt nok« har Jungersen »udøde- 
lige Fortjeneste«, og i det hele er det Tanken, ikke 
Ordene, Jungersen har villet gengive — eller at lade det 
være nok at have gjort sig bekendt med, hvad jeg ovenfor 
har anført. Selve Brevet, som det foreligger i Prof. Fr. 


Nielsens Piese, er det værd at have ved Haanden. 
L. SCHRØDER. 


»Fra den kinesiske Mur til Japans hellige Bjærg« og 
»Mine mørke Ledsagere og deres underlige Fortællinger«. 

Forfatteren til den første af disse Bøger »Fra den ki- 
nesiske Mur o. s. v.« er den norske Marineløjtnant W. 
Coucheron-Aamot, der en Tid har opholdt sig baade i 
Kina og Japan. Udbyttet af dette Ophold har han nedlagt 
"i ovennævnte Værk. Efter en kort Skildring af den kine- 
siske Kultur gaar han over til en Fremstilling af de soci- 
ale Forhold og Kinesernes Mistro overfor Vestens Civili- 
sation. Han dvæler ved den Kamp om Verdensherredømmet, 
der efter al Sandsynlighed forestaar mellem Kinesere og 

Anglo-Sachsere og gør Rede saavel for Ruslands Udvidelses- 
lyster som for Pamir- og Jærnbanespørgsmaalene. . For- 
fatterens Beskrivelser af Land og Folk ere livlige, og han 
har set og taget Del i mangt og imeget. 

Som et Bevis paa Bogens vekslende Indhold kan af 
første Hæfte anføres en Oversættelse af et kinesisk Drama: 
»>Den gyldne Gren« faar Hustugt«. Dette, man. ved 
ikke, om man skal kalde det Komedie eller Tragedie, er 
forfattet for henved tusinde Aar siden, men opføres stadig 
endnu. Stykket viser os et kinesisk Palads-Interieur. 
Kuo-Ai, der er gift med Kejserens Datter, »den gyldne 
Gren«, anklages af sin Hustru for, i Drukkenskab at have 
pryglet hende, men frikendes af Kejseren, da han viser 
slavisk Ærbødighed for »Himlens Statholder« og beviser, 
at sønlig Ærbødighed har forledt ham til at øve den 
skrappe Hustugt. Ret kinesisk—karakteristisk lyder Kuo- 
Ais Svar til hans Fader, der bebrejder ham hans Opførsel. 
Kuo-Ai: »Fader, tal ikke saa haarde Ord til mig, men lad 
mig forklare alt. Det var din Fødselsdag, og jeg burde” 
have bøjet Knæ for dig af. Kærlighed og Pligt. Hele Fa- 
milien kom Par efter Par for at hilse paa dig, kun jeg 
gik alene. I Paladsets Inderste sad min Hustru og ansaa 
min Fader og Moder for intet, af bare Stolthed. Vistnok 
er min Hustru en Gren af en gylden Stamme, men min 
Vrede brusede op, og jeg slog hende...... Hvis Hans 
Majestæt finder, at jeg er den skyldige, lad hende da glæde 
” sig med en anden Ægtefælle, som maaske vil være mere 
efter hendes Smag.« 

Værket ledsages af et Kort over Kina,- hvor Pamir- 
landet er tydelig betegnet og af henved 100 gode Illustra- 
tioner, af hvilke især kan fremhæves et kinesisk Fiskeri 
" ved Hjælp af Fiskerfuglen Lou—tse. Bogen udkommer til- 
ligemed efterstaaende Værk paa Mallings Forlag, Kristiania. 
Hvert Hæfte koster 1 Kr.; 1. og 2. Hæfte foreligger, og der 
vil endnu udkomme4å5 Hæfter af dette underholdende Værk. 

Frenry M. Stanleys »Mine mørke Ledsagere og deres 
underlige Fortællinger« er en særdeles fornøjelig Bog, naar 
man kan dømme efter det udkomne første Hæfte. Den 
bekendte Opdager Stanley brugte paa sine Rejser i det 
indre Afrika ofte om Aftenen at samles med sine Led- 
sagere omkring Baalet i Lejren. Ved saadan Lejlighed 
plejede de Indfødte at fortælle Sagn og Æventyr til langt 
ud paa Natten. Et Udvalg af disse Fortællinger har Stanley 
udgivet paa Engelsk. Den foreliggende Oversættelse er 
autoriseret for Norge, Sverig og Danmark og vil"foreligge 
komplet inden Jul. Den vil udgaa i 6—7 Hæfter å 75 Øre. 

Første Hæfte slutter med Begyndelsen af »Søens Dron- 
ning« og begynder med et længere Æventyr om »Menne- 
skets Skabelse«. I »Menneskets Skabelse« findes der 
mange smukke og mærkelige Tanker. Der gives god Be- 
sked om det indre Afrikas Befolkning, deres Madlavning 
og Kulturudvikling. Morsomt nok, at Evolutionstheorierne 
her træde frem paa et primitivt Standpunkt. Men som 
Kærnen i Fortællingen kan vel nærmest det opfattes, at 
de” nyskabte Mennesker snart opdage, at de ikke ved deres 
egen Forstand kunne udfinde Betydningen af detæskabte. 
De forstaa, at dertil maa der en Aabenbarelse fra Maanen, 
" deres Fuldender, men ikke deres Skaber. En lille Fabel, 
»Geden, Løven og Slangen«, som vidner om den ukendte 
Forfatters eller maaske om Fortællerens psychologiske 
Sans, skal jeg gengive i kort Uddrag: 

Ved Udkanten af en Skov møder en Ged en Løve. 
Sidstnævnte er meget fornem og overlegen, da den just 
kommer fra et Gæstebud, som den har gjort for'sine mange 
Venner — Skovens Stordyr. Geden, der straks opdager 
Løvens Indbildskhed, sukker vel af Længsel efter at have 
været med i et saa udsøgt Selskab, men er dog ingen- 
lunde utilfreds med egne Kaar. Den beskriver endog sin 
Glæde ved Livet, naar den finder Overflod af Græs og sødt 
Løv, og naar den mæt ligger paa en blød, skyggefuld -Plads 

" og drømmende tygger Drøv. Denne Udtalelse ærgrer Løven, 
der i sit Overmod spørger: 

»Er det din Mening at sige, at du ikke misunder mig 
min kongelige Værdighed og Styrke ?« 

Ja, det er Gedens Mening, fordi den indtil dette Øje- 
blik har været ukendt med disse Løvens Egenskaber. 
Samtalen føres videre og ender med et Væddemaal. Geden 
lover at vise Løven en lille Skabning, uanselig at se til, 
men som dog kan mestre selve Dyrenes Konge. Taber 
Geden - Væddemaalet, forpligter den sig til at træde i 
Løvens Tjeneste og blive dens allerlydigste Tjener. Vinder 
den, saa skal Løven skaffe- den 100 Knipper Bananer. 
Løven gaar ind paa Betingelserne og skaffer efter Gedens 
Opfordring de forlangte Bananer til Veje. Imidlertid gaar 
Geden hen for at hente den lille Skabning, der ikke er 
andet end en Slange, som dorsk har snoet sig om en tynd 
Gren. Geden fortæller Slangen, hvad det drejer sig om, 
lover at være dens Ven og Tjener for bestandig, hvis den 
” hjælper den til at vinde Væddemaalet og lærer den Maaden, 
hvorpaa den skal tage-Kampen op mod Løven. I Kampen 
bukker Løven naturligvis under, da Hovmod altid staar 
for Fald. Men Geden, der, i Forbigaaende sagt, spiller 
noget af samme kløgtig—naive Rolle som Sjakalen i de 
indiske Æventyr, bliver af Slangen overgivet til Slangens 
"Overmand, Mennesket, og forvandles fra Vilddyr til tamt 
Husdyr. 

Til hver Fortælling er der føjet flere Illustrationer. 
Disse ere smukke og vise Illustratorens fine Opfattelse af 
det fortalte, samt hans- særegne Ævne til at gengive, selv 
i Dyreskikkelserne, de sjælelige Træk, Æventyrene overalt 
aabenbare. Løvens Smerte over Nederlaget og Hjælpe- 
løsheden er ligesaa kraftig udtrykt, som Gedens uforstyr- 
relige Sindsro, Naivitet og Stilfærdighed er glimrende karak- 
teriseret. Her er nok til at fængsle Barnesindet saa vel 
som den dybsindige Tænker, JOHANNE FUTTRUP. 

Stanleys sidste Rejse. 


Af S. N. MOURITSEN. 


IV. 

Ruwenzori. — Falangsdans. — Stairs. — Bagtroppen. — 
Hunger. — Fort Bodo. — Oprøret i Ækvatoria, 
Taalmodighedsprøve. — Dødsstraf. — Til Zanzibar. 
(Forts.) 


Siden Afrejsen fra Yambuya havde Stanley intet hørt 
fra Bagtroppen og var derfor meget urolig for dens Skæbne. 
Den 24. Maj 1888 brød han op med sine egne Folk og 
105 Sudanesere for at rejse Bagtroppen i Møde. Kort 
efter saa han for første Gang den mægtige Bjærggruppe 
Ruwenzori (»Maanebjærgene«) og skriver derom følgende: 

»Da vi var. omtrent 8 Kilometer fra Lejren i Nsabé,- 
og jeg sad og saa ud mod Sydost og tænkte over den 
sidste Maaneds Hændelser, henledede en Tjener min Op- 
mærksomhed paa et Bjærg, der sagdes bedækket med 
Salt, og jeg saa da .en ejendommelig formet Sky af den 
skønneste Sølvfarve, som antog Størrelse og Udseende 
som et stort snedækket Bjærg. Idet jeg fulgte dens Skik- 
kelse ned over, blev jeg slagen af dens Fods dybe sortblaa 
Farve og undredes, om ikke dette var Varsel om en ny 
Tornado; men da Synet gled ned til Kløften mellem den 
østre og vestre Højslette, blev jeg først var, at den Gen- 
stand, som jeg stirrede paa,” ikke var et Billede eller 
Skinnet af et Bjærg, men et virkeligt Bjærgs faste Masse 
og dets med Sne bedækkede "Top. Jeg gav Ordre til 
Stansning og iagttog det ;omhyggelig med en Feltkikkert. 
-….Nu gik det op for mig, at det maatte være Ruwenzori, 
som man sagde var dækket -med et hvidt Metal eller et 
Stof, som man antog for Sten.« 

Det er mærkeligt, at ikke Baker, Gessi, Mason eller 
Emin, hvis Rejser i disse.Egne strækker sig over et Tids- 

rum af 22 Aar, for længe siden havde opdaget dette Bjærg. 
Opdagelsen blev meldt Emin, der skrev til Stanley: »Jeg 
skal anstrænge mig for at faa et Glimt af det ny Snebjerg . 
saa vel herfra som fra andre Punkter, jeg agter at besøge. 
Det er mærkeligt, hvorledes De, hvor som helst De gaar, 
overfløjer Deres Forgængere med Deres Opdagelser,« 

For at kunne rejse uforstyrret af Fjender gik Stanley 
sammen med Mazambonis Krigere mod en fjendtlig Stamme, 
som i største Skynding tog Flugten uden at ville indlade 
sig i Kamp, saa »Krigen« endte uden Blodudgydelse. — 
For at. fejre denne ublodige Sejr udførte 1000 af Mazam- 
bonis Krigere en »Falangsdans«, som Stanley skildrer 
saaledes: 

g »Falangsen stod med Spydene ved Foden, indtil, paa 
et Signal: fra Trommerne, Kattos dybe Stemme hørtes bryde 
ud i en vild triumferende Sang, og ved. en bestemt høj 
Tone løftede han sit Spyd, og med en Gang rejste sig en 
Skov af Spyd over Hovederne, og et mægtigt Kor af 
Stemmer gav Svar, og man saa Falangsen skride fremad, 
og Jorden omkring min Stol, som dog var 50 Meter fra 
Fronten, rystede, som om det var Jordskælv. Jeg saa paa 
Mændenes Fødder og opdagede, at hver Mand trampede 
af al Magt mod Jorden og ikke tog længere Skridt end 
seks Tommer, og paa den Maade var det, at Falangsen 
avancerede langsomt men uimodstaaeligt. Stemmerne steg 
og faldt i svævende Bølger af Vokallyd, Skoven af Spyd 
hævede sig og sænkedes under Trommernes hæse og op- 
hidsende Hvirvler. - Der var Harmoni i Stemmernes Kadens 
og Trommernes Døn, der var Ensformighed i Løftning og 
Sænkning af de stadig hvirvlende Spydblade, der var sam- 
tidig Bevægelse af Kroppen, og da de ved Føddernes regel- 
mæssige Stampning bragte en Vægt af 140,000 Pund Kød 
ned paa Jorden med en Gang, gav den /haarde og faste 
Jord omkring dem et dundrende Ekko. Med alt dette 
løftedes og sænkedes samtidig de Tusinde Hoveder, løf- 

lende sig, naar de udstødte den omfangsrige Lyd, sænkende 
sig ved Undertonerne af Mængdens Klage. Da de skreg 
op med Ansigterne op ad og tilbagebøjet Hoved for at 
gøre det mest mulige af Stemmernes stigende Form, der 

aandede af ubetvingeligt Raseri, Vrede og Ødelæggelse, 

syntes derved hver eneste Sjæl at svulme af Lidenskab 

for den dræbende Kamp, enhver af Tilskuernes Øjne glø- 

dede skummelt, og deres højre Arme med knyttede Næver 

rystedes højt i Vejret, som om deres Mod ved de krigs- 

lystne Toner dirrede; men da Hovederne atter bøjede sig 

nedad og sænkede sig mod Jorden, syntes vi at føle 

Krigens Dødskampe, Sorg og Bedrøvelse, vi maatte tænke 

paa Fædres og Enkers Klage og faderløse Børns Graad, 

knuste Hjærter og ødelagte Landskaber. Men naar saa 

Mængden igen, stadig nærmende sig, kastede Hovederne 

tilbage, og de løftede Spyd glimtede og stødte sammen, + 
og Fjerene vajede og raslede lystig, var der en højlydt 

Fnysen og en saadan hoverende og betagende Storm af 

Lyd, at man kun saa Sejrens straalende Farver og kun 

følte Triumfens stolte Pulsslag. 

»Ret hen imod min Stol skred den store faste Masse 
af vildt syngende indfødte frem, og Frontlinjen sænkede 
Sine Spyd i en jævn Linje af blankt Jærn; tre Gange 
sænkede de dem til Hilsen og løftede dem igjen, og saa 
satte den ene Linje efter den anden af Sted i Springmarseh 
med sine Spyd rede til Kast og rystede Skafterne med 
gjaldende Krigsraab. Bevægelsen steg, indtil Firkanten 
havde opløst sig i hvirvlende, tre Mand dybe Cirkler; 
efter tre -Kredsløb omkring den aabne Plads, indtog Prins 
Katto sin Stilling, og omkring: ham nøstede sig de løbende 
Mænd, indtil de snart atter dannede en tæt Kreds. Da 
denne var færdig, dannedes en Firkant, der deltes i to 
Halvdele, hvoraf en gik tilbage til den ene, den anden til 
den anden Ende. Stedse vedblivende med den vilde Sang 
travede de mod hverandre og byttede Side uden nogen 

Uorden, derpaa atter igen med forfærdelige Gebærder en 
rask Ringdans omkring den hele Landsby, indtil Øjet for- 
virredes af de kredsende Figurer, og hver Mand gik til 
sin Hytte for at le og spøge uden at bryde sig om, hvilke 
Syner de ved sine Evolutioner og Sange maatte have 
fremkaldt i mit eller nogen andens Indre« (norsk Over 
sættelse). 

To Dage senere kom der Bud fra den flygtede Stammes 
Høvding og bad om Fred og Venskab med Stanley, hvilket 
han -selvfølgelig havde let ved at faa. i 

Den 8. Juni (1888) var Stanley atter i Fort Bodo (31 
Mil tilbagelagt i 13 Dage). Fortet var i udmærket Stand. 
Her traf han Stairs, der var kommen tilbage fra Ugar- 
rowa med 14 af de hos denne efterladte syge; Resten, 42 
Mand, var bukket under for Sygdom hos Araberne eller 
under Vejs. Stairs og Nelson var begge raske men havde 
»en lidt dejagtig Ansigtsfarve«. 

Den 16. Juni brød Stanley op fra Fort Bodo med 113 
Zanzibariter og 99 af Emins Folk. I Fortet efterlod han 
Stairs, Nelson og Parke med henved 60 Mand, og han var 
altsaa nu uden hvide Ledsagere. Denne Gang var Folkenes 
Holdning upaaklagelig. De følte sig nu de »Slaver« over- 
legne, som de før havde krøbet for og ladet sig mishandle 
af, og de kendte Landet, det gav Mod. Efter 28 Dages 
Vandring var de atter paa Ugarrowas gamle Lejrsted, der 
nu var forladt; Slavehandleren havde tiltraadt Hjemrejsen 
med 600 Elefanttænder, der var samlet under en uhørt 
Ødelæggen af de indfødtes Liv og Ejendom; deres Vægt 
udgjorde 30,000 Pd, Desuden medførte han en Del hjælpe- 
løse Børn, Piger og unge Koner. (Sluttes.) 

Grundtvig og Sønderjylland. 


Af H. ROSENDAL. 


I dette Hundredaars første Menneskealder var der ikke 
megen Tale om, hvad man siden har kaldt »det sønder- 
jydske Spørgsmaal«. Man havde i.de første 15 Aar for 
det meste nok at tænke paa i de napoleonske Krige og 
hvad dermed stod i Forbindelse, og i de næste 15 Aar 
— »Metternichs und weiter nichts«, som Grundtvig kalder 
dem — var det foruden æsthetiske og andre literære 
Spørgsmaal, mest de fortvivlede økonomiske Forhold, der 
tildrog sig Opmærksomheden. Men ved Aaret 1830, da 
Franskmændene havde forjaget deres Konge, som havde 
krænket Landets Forfatning, da Belgierne sagde sig løs 
fra Hollænderne, med hvem de hvérken havde Nationalitet, 
religiøs Opfattelse eller økonomiske Interesser tilfælles, da 
Polakkerne rejste sig mod deres russiske Undertrykkere, 
da Uve Lornsen gennem sit Flyveskrift om »Schleswig- 
Holsteins Forfatning« hejsede den slesvigholstenske Fane, 
og da det unge national-liberale Parti her i Kongeriget 
rejste Krav om en »konstitutionel« Forfatning, da kom der 
påa samme Tid Liv saavel i det konstitutionelle som i det 
sønderjydske Spørgsmaal. 

Da var det, at Grundtvig fandt Anledning til i Sam- 
menhæng at drøfte dem begge og derfor i 1831 udsendte 
sine »politiske Betragtninger med Blik paa Danmark 
og Holsten.« Heri udtaler han sig for det første stærkt 
imod Indførelse af en lovgivende Rigsdag og fremsætter 
tillige. sine Tanker om Sønderjyllands Forhold til Danmark 
og Holsten. 3 

Sin Udvikling deraf begynder han med den Bemærkning, 
at siden Kiel kom under Kongen af Danmark (1767), skal 
der ingen danske Bøger være 'anskaffede til Universitets- 
bibliotheket; fra den Tid begynder nemlig den aandelige 

Modsætning at komme op, hvad de ikke ville forundre sig 
over, der vide, at gamle Modstandere eller Medbejlere, 
selv om de ere nok saa vel forligte, blive satte paa en 
meget haard Prøve, naar de skulle leve under Tag sammen, 
og at Sprogforskel er et Skillerum, ingen Menneskehaand 
kan nedrive, men lettelig fortage sig paa. Har man dette 
for Øje, da vil man ikke undre sig, om danske Folk have 
studset, da Holstenerne uden videre . fik Indfødsret her i 
Danmark (1776), saa lidt som man vil finde det mærkeligt, 
at Holstenerne vare langt fra at juhble derover, da det 
maatte synes dem at tyde paa, at Regeringen nu vilde 
gøre Holsten til en dansk Provins, hvorved det stod i 
Fare for at tabe sit Sprog, sine særegne Friheder og Ret- 
tigheder og i det hele sin tusindaarige Forbindelse med 
det hellige romerske Rige. — Grundtvig vil imidlertid 
haabe, at danske Folk ikke ville have det mindste imod, at 
Holsten faar Lov til i alle Maader at beholde sin Ejen- 
dommelighed, da det er det eneste, der kan tilvejebringe 
en god Forstaaelse mellem de to Folk. 

Men Slesvig, som ligger imellem Danmark og Holsten, 
og som unægtelig udgør vort Mellemværende? Det dob- 
belte Navn: Slesvig eller Sønderjylland klinger allerede 
tvetydigt, og raadfører man sig med Folkesproget eller 
med Historien, faar man det samme tvivlsomme og tve- 
tydige Svar, som ligger i Navnet. I hans Øjne er det 
naturligst at lade Slesvig eller Sønderjylland gaa til hvad 
Side, det helst vil høre; thi »selvgjort er velgjort«, og man 
finder sig bedst i at ligge, som man selv har redet, selv 
om det ogsaa er daarligere, end man ellers kunde have 
haft det. Regeringen skulde derfor efter god, gammel 
Sædvane foranledige de Slesvigere, der have lært at skrive, 
til under deres Navn at sige deres Mening — hvis de 
have nogen — om det vigtige Spørgsmaal, hvorvidt de 
helst ville have Landsfader tilfælles med os eller Konge- 
hertug sammen med Holsten. Han lægger ingen Dølgsmaål 


259 


paa, at han tror, de ville vælge det sidste; thi for det 
første har der altid været Sammenhæng, baade gejstlig og 
verdslig, mellem Hertugdømmerne; for det andet have alle 

de Slesvigere, han har mødt, sagt, at de vare fra Holsten, . 
og naar man frittede nøjere, kun sagt: dansk Holsten; og 

for det tredie have alle nu om Tide Lyst til Stænderfor- 

samlinger, en »Lykke«, der langt snarere kan ventes i 

Holsten, der siden Wienerkongressen har en Slags Krav 

derpaa, end i Danmark, hvor man frivillig opgav dem som 

en Ulykke. 

Det, der falder i Øjnene med Hensyn til Grundtvigs 
Stilling den Gang, er, som man ser, hans Omhu for Sønder- 
jydernes frie Selvbestemmelsesret og hans Erkendelse af, 
at han mangler indgaaende Kendskab til Forholdene i 
Sønderjylland, men har det Indtryk, at man vil føle sig 
draget. mod Syd. 

Hans Ønske om, at skrivekyndige Sønderjyder vilde sige 
deres Mening paa Prænt, skulde snart blive opfyldt; thi 
allerede i de sidste Dage af 1831 udgav den kielske Pro- 
fessor Kr. Paulsen sin Bog »om Hertugdømmet Slesvigs 
Folkelighed og Statsret,« det første Skrift, hvoraf man 
ret for Alvor fik Besked om Forholdene i Sønderjylland, 
og som siden er blevet Fanen, hvorunder der kæmpedes 
i denne Sag, ligesom Kr. Paulsen alt som lille Dreng 
havde baaret Danskernes Fane i de flensborgske Drenges 
Kamplege. Paulsen godtgør i dette Skrift med uomstøde- 
lige Tal, at langt over Halvdelen af Slesvigs Befolkning, - 
taler Dansk enten alene eller ved Siden af det Tyske, og 
at for mindst ”/s af Hertugdømmets Befolkning -er Tysk 
et fuldstændig fremmed Sprog; at »det danske Sprog trods 
Undertrykkelsen i Aarhundreder igennem og lige til denne 
Dag med Undtagelse af Byen Slesvig kun er blevet for- 
trængt i et Landstrøg af omtrent 2 Mil mod Nord, nemlig 
Syd for Slien i Svansen og noget Nord-for samme.« Men 


han indrømmer, at »den danske Folkefølelse har tabt sig 
VRE 

ganske eller dog mer eller mindre, fordi i Aarhundreders 
Løb enhver Slesviger, der hæver sig op over Almuen, har 
maattet tilegne sig det Tyske som Regeringens og den højere 
Dannelses, til Dels ogsaa Kirkens Sprog.« Af Hertug- 
dømmets 185,000 dansktalende Indbyggere have nemlig 
slet ingen dansk Retssprog og kun 110,000 dansk Kirke- 
og Skolesprog. Og »i Folkets lange Liv er Sproget det 
vigtige, uundværlige Baand mellem dets Fortid og dets 
Nutid. Det Folk, som ganske opgiver sine Fædres Sprog 
for et fremmed, sønderriver derved sin inderste Livstraad, 
Fortidens Sagn og Sange forstumme, eller — om de endog 
blive overførte i: det nye Sprog — de lyde dog ikke mere 
som et saa levende, sandt Udtryk for den fædrelandske Til- 
værelse. Det egne Fædreland bliver paa en vis Maade 
. fremmed for et saadant Folk; Benævnelser, som Fædrene 
have givet Landskaber og Steder, Marker og Vange, for- 
staar det ikke mere; det kan intet tænke sig ved dem. 
Saaledes de tysktalende i det sydlige Slesvig: — Desuden 
maa det ikke tabes af Sigte, at det danske Folk, naar det 
vender sig til det Tyske, optager af Byboere og sydlige 
Naboer ikke det Højtyske, men det Plattyske; denne Mund- 
art, der staar det Danske nærmere, falder det lettere at 
tale, I Overgangstiden taler altsaa Folket Dansk og Plat- 
tysk og lærer, saa godt det vil gaa, at forstaa Højtysk 
som offentligt Sprog; og da saaledes tre Sprog løbe 
Folkene om i Hovedet, er det begribeligt, hvilken Sprog- 
forvirring og Tankeuklarhed, der maa herske.« 

Der er sagtens ingen Tvivl om, "at Grundtvig læste 
Paulsens Bog, og det er i hvert Tilfælde sikkert nok, at 
han i de følgende Aar i alt væsentligt sluttede sig til den 
Opfattelse, der i de foregaaende Citater af Bogen er gjort 
gældende. 

Om end der i de første Aar ikke sporedes større øjen- 
synlig Virkning af: Paulsens Bog, saa kom den dog endnu 
i Trediverne. »Fædrelandet« (David) begyndte at drøfte 

det slesvigske Spørgsmaal, Trykkefrihedsselskabet udvidede 
sin Virksomhed til Sønderjylland, en sønderjydsk Presse 
(>Dannevirke«, »Freja«, »Flensb. Nachr.«) kom i Gang, og 
Stænderforsamlingen i Slesvig drøftede Sprogsagen og 
vedtog, om end kun med 21 Stemmer mod 18, Nis Lorent- 
sens Forslag om Indførelse af dansk Retssprog i det dansk- 
talende Sønderjylland. 

Da Grundtvigs Ven Flor havde en fremragende Deli 


hele denne Bevægelse,”) ligger det nær at antage, at Grundt- 


vig ogsaa havde sin Del deri, om det end nu er vanskeligt 
at paavise hans Virksomhed i Enkelthederne. 

At han har været med i Arbejdet, ses af følgende Brev 
fra Flor til hans og Grundtvigs gode Ven Krigshistorikeren 
Hans Jørgen Blom (1792—1864): 

; Kiel, %/,g. 1839. 

»Vil du tjene mig i at gaa til vor fortræffelige Ven 
Grundtvig og spørge ham, om han hår glemt de stakkels 
Sønderjyder? Sig ham, at vi trænge til al den Boghjælp, 
som vi kunne faa, da vore svage Ævner have mangesteds 
Ærinde, og vi kun erholde ringe Understøttelse hos vore 
Venner og Beskyttere. Saaledes have Pr. Christian og Etr. 
Adler, som paa deres Rejse gennem Hertugdømmet Slesvig 
offentlig erklærede sig for Sønderjydernes Sag, og som 
begge lovede baade Prof. Paulsen og mig den allerstærk- 
este Understøttelse til en saa menneskelig og politisk saa 
vigtig Sag, slet intet ladet høre fra sig, siden de kom til 
Kbhvn., uagtet ikke faa Mindelser osv.« 

I Barfods »Brage og Idun« 1841 træffe vi et Vidnes- 
byrd om den Opmærksomhed, hvormed Grundtvig fulgte 
Bevægelsen i Sønderjylland, i det Digt, han skrev »ved 
Efterretningen om den stærke Begejstring i Sønderjylland 


1) Flor var, som L. Skau siger, »vor anerkendte øverste Leder, 
hvem vi spurgte til Raads i alle vigtigere Anliggender. Vi havde for- 
længst gjort den Erfaring, at vi ingensinde forløb os, naar vi betime- 
ligen havde indhentet hans Raad.« 

for den tyske Nationalsang »Sie sollen ihn nicht haben« og 
naturligvis kun stilet til de begejstrede: 


Ick hebbe nycht gedruncken van dem frankeschen wine, 
Ock niecht van dem, de da wasset uff dem Rine, 
Dat mach ick hochlichen klagen; 
Ick moet mi nu tofreden genen 
Und dichten- unde schrinen up dit mal enen, 
Also mi vaded unde moded geleret hanen. 
(Dansk Rimkrønike paa Plattysk.) 


Behold kun I jert eget 

Hver Lap og Traad og Trævl! 
Thi hvad der er for meget, 
Er dog i Grunden Vrævl. 


Behold kun I Plattysken, 
Som -I er stolte af! 
Beler kun Sønderjysken, 
Som jer Vorherre gav ! 


Behold kun I den Tanke: 
den Sag er heglet ren, 
At Tysker-Tryk i Banke 
Det er de vises Sten! 


. Behold kun Del i Skatten, 
Som Demant og Safir, 
Til I faa hele Klatten: 
Et Bloksbjærg af Papir! 


Syng I kun ved jer Lire, 
At Dannemænd er Fæ, 
Som krybe maa paa fire, 
Til de faa tyske Knæ! 


Behold kun kielske Griller 
Og lybske Tungebaand, 
Og Nirnberger-Briller 

For Nordens Kæmpeaand |! 

Behold kun I Rhinstrømmen, 
Med al den Poesi, 

Som, efter Ejderdrømmen, 
Kan fiskes op deri! 


Vi tørste, som de franske, 
Ej efter Rhinfalds-Vand; 

Vi nøjes med det Danske 
Og med den hele Strand. 


Og da P, H. Lorenzen i November 1842 havde talt Dansk 
i den sønderjydske Stændersal, fremkom Grundtvig med 
»Nytaarsønske i Dansk Samfund«, hvori han udtalte sig 
om Nødvendigheden og Beskaffenheden af en dansk Dan- 
nelse og dansk Oplysning, og hvormed følger en Kæmpe- 
vise om 


Herr Peder fra Sønderborg. g 


Hr. Peder han sidder paa Sønderborg, 
Der skænker han Vinen den klare, 

I Morgen til Slesvig paa Granes Føl, . 
Med Lykken mig lyster at fare; 
Nemmer I snart det Danske? 


Thi sadler mig aarle min høje Hest, 

Og gjorder med Reéemmene danske! 

Hr. Hartvig") han sætter saa højt sin Hat, 
Til ham vil jeg kaste min Hanske. 
Han lære det skal, mellem Anguls Børn 
Ej Danemarks Venner uddøde; 

Stat op af Graven du gamle Skrep, 

Og kling som i Konningkamps Møde! 


Den. stumme har faaet sit Maal paa ny, 
Som Uffe i Hedenolds Dage, 

Og Tyskere to til Ejderholm 

Han æsker som Uffe hin spage! 


71) Beseler. 

Det hørte han, Dværgen, »klein Alberich«, 
Han sad under Bordet og lured, 

Fra Gulvet til Loftet, alt som en Vind, 
Han satte sig oven paa Uret. 


»Hr. Peder! (han snærred paa Dværgemaal) 
Du est en Forræder paa Alsen, 

Den Tunge, som taler saa grove Ord, 
Eortjente at rives af Halsen ! 


"»Men hvem, der er steget saa højt som vi, 
Kun ler ad de Smaakryb der nede, 

Du barer dig nok for, paa Slesvigs Ting, 
At danskes med Tyskere vrede! 


»Ja Slesvig er vores, og Angelen med, 

Og Hadersleb og Apenrade; 

Paa Dansk nu end ikke med holstensk Sild 
. En Kælling tør raabe paa Gade. 


»Hvor Stænderne sidde paa klassisk Grund, 
Sidder højt blandt latinske Jurister 

For Bordenden Niels og Nikolaj.”) 

Kom der med dit Dansk, du Filister! 


Sig Kis, om du tør, nu til deres Kat, 
Som udvided med store Mundkrige 
Til Foldingbro og til Koldingaa 

Det hellige, romerské Rige!« 


Hr. Peder han saa”. sig ti) Loft og lo 
Ad det smaa, der saa let kom i Vejret; 
Hr. Peder han ind udi Salen tren, 

Hvor det trumfede: Tysken har sejret! 


Hr. Peder han mæled: et Ord paa Dansk, 
(Was muss man erleben, erdulden!) 

Og blegnede nogen, det var ej -ham, 

Saa fejl tog det lille Pusulden! 


1) Prof. N. N. Falck. 

»Ja fejl tog han, Dværgen, »klein Alberich«, 
Hvi blev han ej heller ved Jorden 

Og lugted sig til paa de Fingre smaa, 

At end fødes Kæmper i Norden! 


Hr. Peder han kasted sin Handske frit, 
Det ægte udholder vel Prøven, 

Saa lifligt der sjunges i Rosenlund, 

At Nælden sig brændte paa Løven! 


Hil være Hr. Peder fra Sønderborg! 
Han kæmped for Danemarks Tunge, 
Det skal ikke glemmes i Bøgelund, 
Mens Fnglene kvidre og sjunge: 
Nemmer I vel det Danske? 


End mere maatte Grundtvig drages ind i Arbejdet, da 
Elor havde indset Nødvendigheden af til Styrkelse for 
Danskheden at faa oprettet en dansk Højskole i Sønder- 
jylland. Tanken herom kom første Gang paa Tale, da 
»en Nordslesviger« (P. H. Lorenzen?) den 6te Februar 
1841 i en Artikel i »Dannevirke« opfordrede til at drøfte 
Sagen om en Dannelsesanstalt for konfirmerede Bønder- 
sønner. Saa kom »flere Nordslesvigere«, der straks vilde 
prøve at sætte Sagen i Gang ved et. Møde i Gram. Flor 
derimod vilde vente med Mødet, indtil Aarstiden ingen 
Hindringer lagde i Vejen for dem, der boede længere 
borte, og han raadede fra, at man ved det første Møde 
vedtog Bestemmelser, der kunde udelukke eller vanskelig- 
gøre mulige Forbedringer i Planen. Der gik saa et Aar; 
og da udstedte (22de Januar 1842) 14 Mænd en Indby- 
delse til at deltage i Oprettelsen af en saadan Skole. Da 
imidlertid L. C. Hagen og Ludv. Chr. Miller vare mellem 
de 14, udtalte »Fædrelandet« med al Anerkendelse af 
Planen iøvrigt sig noget tvivlende, fordi disse to Præster 
»en Gang havde hørt til det grundtvigske Parti, og dettes 
Tilhængere vistnok i det hele ere mindre godt skikkede til 

at indrette Undervisningsanstalter; i det mindste ere Grundt- 
vigs egne Ideer herom saa uklare, at der ikke hører stor 
Dristighed til at erklære dem for uigennemførlige.« 

»Fædrelandets« mindre heldige Optræden standsede 
imidlertid ikke Sagen, hvad Bladet da heller ikke tilsigtede 
— tværtimod bleve det nationalliberale Parti og Grundtvig 
alt i det følgende Aar - Medarbejdere i den sønderjydske 
Sag, og Grundtvig kom endog (1844) til at skrive i »Fædre- 
landet«. 

Det, der skilte Grundtvig fra de nationalliberale, var 
især deres forskellige Betragtning af Friheden; og det, der 
forenede dem, var deres fælles Bestræbelser for Dansk- 
heden, hvorfor de maatte nærme sig til hinanden, jo mere 
Spørgsmaalet herom kom i første Linie, hvad der med 
Nødvendighed maatte ske, jo mere Danskheden truedes i 


y: den Tid, Kristian VIN førte slesvigholstensk Politik 


(1842—44). 

Den 13de Maj 1843 sendte J. F. Schouw en af 22 
Mænd i alle Egne af Landet underskreven Opfordring til 
at komme Slesvigerne til, Hjælp med Penge til Oprettelsen 
af danske Undervisningsanstalter i Nordslesvig og de for 
Slesvig nødvendige juridiske Lærerposter ved Københavns 


. Universitet og beder -Grundtvig virke for den i sin Kreds. 


— Og den 6te Februar 1845 spørger Schouw Grundtvig, 
om han ikke tror det muligt at faa en Artikel om de slesvigske 
Forhold indrykket i en af de vigtigste engelske Aviser ved 
Hjælp af den engelske Legationssekretær Browne (der var 
Grundtvigs gode Ven), eller i det mindste erholde Mr. Brownes 
Raad om, hvorledes man i saa Henseende skulde gaa frem. 

Med en anden af det nationalliberale Partis bedste 
Mænd, Herredsfoged J. P. With i Bjerre Herred, der som 
bekendt var et fremragende Medlem af den nørrejydske 
Stænderforsamling, stod Grundtvig paa samme Tid i ven- 
skabelig Brevveksling, dels om Statsforfatningen i Alminde- 
lighed, dels om sønderjydske Forhold i Særdeleshed. 

With skriver fra Viborg den 30. Juli 1844 bl. a.: »Hvad 
De skriver om Enevoldsmagten og Folkefriheden, kan jeg 
tillræde naar Deres conditio sine qua non bliver opfyldt, 
nemlig at den fri Folkestemme baade med Mund og Pen 
bliver lige saa hellig og ukrænkelig som Kongens Ene- 
voldsmagt, men dette vil aldrig blive Tilfældet under en 
Enevoldskonge, og Historien viser, at det aldrig har været 
Tilfældet. Jeg vil ikke en Gang gaa saa vidt i mine For- 
dringer. Kan De sikre os for, at stedse en vis, retfærdig, 
folkelig sindet Konge vil bære Danmarks Krone, da ville 
vi konstitutionelle slaa os til Ro; men se, det kan hverken 
De eller nogen anden, og derfor ville vi ej lade os nøje 
med moralske Garantier....Lad os holde os til den danske 
Nationalitet i Slesvig. Kunde man'ikke med Grund vente, 
at Danmarks Konge vilde forsvare vort kære Modersmaal? 
Har han gjort det ved Patentet af 29. Marts? Nej, der 
er tværtimod gjort meget i modsat Retning i en lang 
Række af Aar. Havde ikke Lorenzen i 1842 ved et rask 
Skridt forbavset Tyskerne, og havde ikke den jydske 
Stænderforsamling og hele -det danske Folk taget et saa 
vældigt Tag i med, som de gjorde, var Fortysknings-År- 
bejdet gaaet saa jævnt roligt hen til Enden, uaglet den 
danske Konge havde Enevoldsmagten.« — — 

Grundtvigs Samarbejde med det nationalliberale Parti 
i den 'sønderjydske Sag havde alt den Gang fundet en 
Slags offentlig Besegling ved hans Deltagelse i Skamlings- 
bankefesten den 4. Juli 1844. 

Patentet af 29. Marts 1844, der forbød de Medlemmer 
af den slesvigske Stænderforsamling, der kunde tale Tysk, 
at tale Dansk i Forsamlingen, havde — som L. Skau ud- 
trykte sig — »slaaet ned som et Lyn og tændt som et 
Lyn«. En stor Harme havde grebet de vaagne i Folket 
ved denne Haan mod vort Modersmaal, og under Ind- 
trykket heraf stævnedes der til Møde paa Skamlingsbanke. 
Det skandinaviske Selskab lejede et Dampskib fra København 

til Kolding og indbød gennem Orla Lehmann Grundtvig 
til at være dets Gæst: »Det er — skriver L. — mig en 
kær Pligt at kunne forsikre Dem, at hvis De vil modtage 
vor Indbydelse, ville baade Deres Rejsefæller og de 
Venner, vi skulle gæste, kappes om at vise Dem, hvor 
levende de Danske paaskønne, hvad De er for den Sag, i- 


hvis Navn dette Stævnemøde finder Sted.« — Grundtvig 
modtog .Indbydelsen, og hans Rejse til og fra Skamling 
blev næsten et Triumftog for ham. — Hans Tale, siger 


»Fædrelandet« blev i 5 Kvarter »fulgt med usvækket Op- 
mærksomhed, ofte afbrudt med Bifåldsraab af den store 
Forsamling, og der kan vel ikke tænkes noget større Bevis 
paa, at Nordslesvigerne ere Danske baade i Sind og Skind, 
end den lynsnare Forstaaelse og lydelige Resonans, enhver 
selv den mindste Antydning fandt hos den talrige Mængde, 
hvoraf mere end tre Fjerdedele vare Bønder fra alle Nord- 
slesvigs Egne.« »Vi skulle,« fortsætter Bladet, »saa meget 
mindre forsøge at gengive dette Foredrag, hvori nordisk 
Mythologi og nordisk Historie, storartet Lyrik og populær 
Munterhed, Sejersforvisning og polemisk Skaanselløshed 
blandede sig paa den for Grundtvig ejendommelige Maade, 
som vi antage, at han selv vil nedskrive og i Trykken 
udgive det.« 

Grundtvig skrev selv til Dronning Caroline Amalie om 
Talen paa Skamlingsbanke: »Ligesom jeg aldrig har talt 
til saa mange-Øren paa een Gang, aldrig talt med Dane- 
brog vajende, Skoven-sjungende og Østersøen bølgende for 
mine Øjne, aldrig talt saa længe og dog Saa mageligt, saa 
muntert og dog saa lysnende, saa har jeg heller aldrig talt 
for bedre Øren; thi jeg ænser ikke Hurraraabene, der 
lyder lige let og lige højt, skønt derfor ikke ens, fra en- 
hver Mangfoldighed med aabne Munde, kun at Stilheden 
og OQpærksomheden vokste, jo: længere jeg talede, jo 
alvorligere Talen blev, jo mere den krævede Eftertanke 
straks og Offer herefter, det beviser i mine Øjne soleklart, 

at Dansk er Nordslesvigernes Modersmaal, (om) at det ogsaa 
er elsket som en Moder, (om) at den finder' saa aabne 
Øren mellem Skamlingsbankerne som en sølvhaaret Dron- 
ning, naar hun taler sidste Gang i sin Børnekreds og ud- 
skifter sine Klenodier med gavmild Haand, til Mindes- 
mærke, naar hun gaar til Hvile — — —« 

Naturligvis er det næsten spildt Ulejlighed at ville for- 
søge at gengive denne Tale; thi selv om man optrykte 
hele hans Opskrift, der foreligger trykt i »Skovhornets 
Klang mellem Skamlingsbankerne« vilde man ikke kunne 
gengive noget af det vældige Personlighedens Indtryk, 
hans Fremtræden gjorde, eller det vidunderlige Sammen- 
spil, den levende Vekselvirkning mellem Taler og Tilhørere, 
der gjorde denne Tale til et i egentligste Forstand »levende 
Ord«. — 

Han hilsede det dejlige Land, der laa udbredt for hans 
Øjne, og den uoverskuelige Menneskemængde, der. om- 
bølgede ham og modtog ham med Jubel, og udtalte, at 
det navnlig var med særdeles Glæde, han indtraadte i 
sine slesvigske Landsmænds Kreds, der er Danmarks lys- 
levende Grænsefæstning, det sande, unedbrydelige NDane- 
virke. vel bygt af Jord, men kun, som den almægtige 
bygger; han hilsede dem som den kække og bolde Helte- 
skare, der i to Aartusinder, om ej længer, stod paa Vagt 
for det velsignede Fæderneland, de hjærteligste Heltes og 
de elskeligste Kvinders ældgamle Hjem, stod paa Vagt. 
mod det altid herskesyge, krigske og brydske Folk, hvis 
Kejsere satte en Ære i at kaldes »Rigets Formerere«, stod 
paa Vagt mod dem, ligesom efter vore gamle Skjaldes 
Billedsprog Hejmdal paa Himmelbjærget bevogter det 
grønne Gudbjem, som kun Gyngebroen adskilte fra den 
slore, vidtløftige, men golde Jætteverden. — Idet han der- 
næst mindede om, at længe før Danevirke blev rejst, 
havde Slesvigerne alt i den gamle Folkedommer Bøges 
Tid opkastet en Jordvold, kaldet Holger-Diget, da randt 

det ham i Hu, hvorledes en af Slesvigernes værdige Tals- 
mænd paa det genfødte Kongestævne (Nis Lorenzen) gav 
Tyskeren, der truede med Genfærdet af Kejser Rødskæg, 
det Svar, at her slumrer Holger Danske, som skyer hverken 
lid eller Vand, naar han engang vaagner, leger da Himmel- 
spræt med Trolde og blæser ad Genfærd, saa de glemmer 
at spøge. Og hvad dette den vaagnende Folkeaands 
varslende Ord havde bebudet, det skete brat, og det gen- 
lød i Fjendens Lejr, at Holger Danske var staaet op fra 
de døde og kæmpede nu med Løvemod for Modersmaalet, - 
saa Nordslesvigs Talsmand, trods alle tyske Forbud, trods 
Jættelarmen af det usalig hensovne skinhellige romerske 
Riges Genfærd, trods dette og meget andet »vedblev at 
tale Dansk.« (Her vendte naturligvis alles Øjne sig mod 
P. H. Lorenzen). »Ja, Nordslesvigeren vedblev at tale 
Dansk, det skal efter Aarhundreders Forløb være. det 
kærnefulde Udtog af eders Kæmpehistorie; thi dette lille 
Ord indeslutter i sig baade Kampens Storværk og Sejers- 
kransen; thi vi veed det alle, "stor er Kampen, det vil koste, 
at sætte det danske Modersmaal, denne af Tyskerne og 
Romerretten, som er Næveretten, til Kværnen og Træl- 
kvindekaar dømte og' fornedrede, men altid dog dejlige 
og højbaarne Dronning, sætte.hende igen paa sin Throne, 
og lige saa skøn, som Kampen er stor, vil Sejerskransen 
være, uvisnelig, - som - Modersmaalet er udødeligt, hvor 
Folkeaanden sejrer.« Denne store Kamp, som ikke Næ- 
verne, men Tungerne skulle jævne, lignede han saa i spil- 
lende Ord ved Uffes Kamp mod de to Tyskere paa Ejder- 
holmen — Uffe, der en lang Tid var dorsk og stum og 
syntes fortabt, indtil han ved Tyskernes Forhaanelser 
vaagnede af Døsen, fik Mæle paa ny og Fædrenes Kraft, 
saa han sejrede, hvor der som nu var to Tyskere, en 
høj og en plat, og hvor Danskeren dog blev ene om 
Sejren. — 

Men skal »Tungernes Trætte« nu om Tide føre til en 
saa glimrende Sejer, da er en dansk Højskole en Nød- 
vendighed; til Oprettelsen af en saadan havde de jo alt 
gjort det første Skridt, Kæmpeskridtet, det, der koster; og 
for at ønske dem og Danmark til Lykke dermed var det 
egentlig, han her tog til Orde. 

Han bad dem ikke lade sig skræmme af, at der i hele 
Danmarks Kongerige ej findes Mønster eller Mage, men at 
komme i Hu, at ligesom de fra Hedenold vare Danmarks 
Landeværn, saa vare de og dets kongelige Mærkesmænd, 
som gik i Spidsen, gav Løsenet, laante ikke Mønster af 
os, men gav os et Mønster, som det var Lyst at efter- 
ligne. — 

. Hermed begynder jo nemlig Danmarks Historie, at da 
Slesvigerne havde kaldt Øboerne med Prins Dan til Hjælp - 
mod de allerede den Gang paatrængende Tyskere, og han 


fo'er med dennem de Tyske imod 
og slog dem alle ned for Fod, 


da svor Sejervinderne sig i: Fostbroderskab og blev enige 
om at kalde det fælles Fæderneland Danmarks Rige, såa 
»her oprandt det danske Navn, her grundedes den danske 
Throne, her stiftedes det danske Rige.« 

Og denne Slesvigernes Ret til ej blot at hedde Danske, 
men til at gaa i Spidsen for alle Danemænd, den er ikke 
blot folkehistorisk, men ogsaa kirkehistorisk. »Thii eders 
Helligbæk ere jo 'de første Danemænd døbte, i eders Hedeby 
hævede sig jo den første danske Kirke, i eders Midte havde 
jo Nordens Apostel, den hjærtelige, den gennem hele LG 
alderen mageløse Ansgar sit danske Sæde.« 

—… Det vår derfor i sin Orden, at Slesvigerne ogsaa skole- 
historisk blev Danskens Bannermestere og Mærkesmænd. 
»Ja, saasandt som I ere vaagnede i Folkeaanden, i Nordens 
Kæmpeaand, da kan og vil I ikke taale, at nogen i, hvad 
der er ægte dansk, har enten Forspring eller Fortrin for 

eder, men gøre endnu et Kæmpeskridt, der godt kan gælde 
for to, maa vække vor Beundring og vil sikkert ikke 
savne Efterligning iblandt os.« 

»Altsaa Haand paa Værket! Giv os en Højskole, der 
kan lære Folket at skatte og bruge sit Modersmaal og 
med Folkeaandens Kraft forfægte sin naturlige Ret til ej 
alene at blive ved at tale Dansk, men at tiltales, at raad- 
spørges, at høres og føjes paa Dansk, saa de fremmede 
efter Ordsproget maa stikke Fingeren i Jorden og lugte, 
hvor de er, lære at synge med de Fugle, de er iblandt, 
Skik følge eller Land fly.« 

Efterat have fortalt Sagnet om Folke sluttede han: 
»Der løber meget Vand til Strande, siger Ordsproget, 
mens Mølleren sover, og der er løbet endnu langt mere, 
mens Holger Danske sov; men nu, da han er vaagnot, nu 
skal der ikke løbe mere, før alle Danemænd opløfte deres 
Stemme og synge en Vise til Folkes Ihukommelse og gør 
ved hans levende Minde det Kæmpeløfte, at før de ind- 
rømme Fjenden et Straasbred af Marken, før skal de gøre 
som Folke og tømme hver sit Bæger af det varme Hjærte- 
blod, der rinder endnu i hver ægte Dannemands Aarer 
fra Øresund til Danevirke. Det høre Himlen og lade det 
lykkes til Fædrenes Ære og Danmarks Gavn, skænke os 
alle Aand og Kraft som Vin i Guldbæger til gladelig at bringe 
det med Æren ældgamle, velsignede Fæderneland ethvert 
Offer, blodigt eller ublodigt, som dets Frelse af Fjendevold, 
dets voksende Velstand og voksende Glans- udkræver.« 

Goldschmidts »Korsaren«, der baade af Tilbøjelighed 
og Nødvendighed beskrev Tidens Rørelser paa sin egen 
Maade har i en »Geografi« under Rubriken Danmark 
omtalt Skamlingsfestens og Grundtvigs Tale paa følgende 
Maade: »Danmarks stærkeste Fæstning er anlagt paa Skam- 
lingsbanke. Oppe paa Toppen af Højskamling er opkastet 
en Redoute, der rigtignok kun er besat med 6 Kanoner, 

men hvilket Øjeblik, det skal være, har | man 12,000 Men- - 
nesker til at betjene dem. 

Disse 12000 Mennesker samles paa går etat Maade: 
Bønderne fra Sommersted, Vonsild, Hjerndrup, Tystrup" 
og Gram rykke først op og plante Danebroge. Ved Foden 
af Bakken sejler Dampskibet »Maagen« ind, besat med Fyn- 
boerne. Jyderne komme frem fra Dalby Hulvej, og efter 
dem Kjøbenhavnerne underSangen: »Ur vågen, Moskoviter!« 

Hæren mangler Kavalleri; men naar den kommer ind 
i Schleswigholstein, vil den finde Heste nok. 

Men forresten er den godt forsynet; den har endog 
sin Feltpræst, den gamle Grundtvig; den hvidhaarede 
Digter og Præst, hvis Tro tilhører Kristendommen, hvis 
Hjærte den nordiske Hedenold; som før' Kampen taler 
Fredens og Velsignelsens Ord og under Kampen slaar saa 
godt som nogen. 

Den danske Hær er samlet paa Skamlingsbanke. 

Du vil holde Revue over dine Soldater ved Horsens, 
Kong Christian. Her er en Hær, Kong Christian; hold 
Revue over den. Vagtblussene brænde i Natten og lyse 
milevidt; de lyse efter dig, Kong Christian.« — 

Der er jo nu gaaet 50 Aar siden hint Stævne; men 
endnu lever der mange ældre Mænd, hvis Øjne funkle, 
naar Minderne om hin Dag drages frem, og det er jo da 
da navnlig L. Skau's og Grundtvigs Taler, de have bevaret 
det mest levende Indtryk af. For Grundtvig var maaske 
endda ikke selve Festen paa Skamling det betydnings- 
fuldeste, men Rejsen dertil og derfra. Var han rullet til 
Skamling paa Hjulene; og havde han kun pløjet Søen i 
Færge over Bælterne, saa havde det hele maaske kort 
Tid efter staaet for ham som en »sær og sød Drøm«, 
han vel kunde have Lyst til at drømme igen næste Aar, 
men hvorpaa han intet turde bygge, og hvoraf ingen 
Kæmpeskridt lod sig udlede. »Men nu vår Lykken mig god, 


siger han, og det skandinaviske Selskab saa forekommende 
»Danskeren». XI. . 18 

” artigt, zog Orla Lehmann paa dets og Danmarks Vegne 
saa utrættelig i sin venlige Tjenstiver, og Koldingenserne 
baade Aften og Morgen ikke blot saa gæstmilde, men saa 
gæstprude ved det unge Danmarks og den gammelagtige 
Skjalds Hjemsøgelse, og det unge Danmark i sine hundrede 
Skamlingsfarere saa elskværdigt.og fornøjeligt, og endelig 
var Dampfarten gennem Lillebælt og Øresund, især paa 
Hjemvejen, saa blid, saa munter uden alt Vildskab, kort 
sagt saa ægte dansk og dånnis, at, om jeg end .vilde, 
hvad dog langtfra er Meningen, saa kunde jeg ikke ind- 
bilde mig, at det hele var en Drøm, saa kunde jeg dog 
ikke værge mig mod det Indtryk, at der er Nyt paa Færde, 
men kun af den Slags, som. sjælden sker, og er i Grunden 
kun en lyslevende Fornyelse af det ældgamle.« — Paa 
Hjemrejsen flokkedes man saaledes om Grundtvig, at Kap- 
tajnen paa »Christian VIII« mere end een Gang maatte 
bede Grundtvig gaa over i den anden Side af Skibet; og 
da man kom ud paa Sjællands Odde, stemte Ungdommen 
op og sang Mindesangen over Villemoes: »Kommer hid, I 
Piger 'smaal« ; Hvorefter Grundtvig fremsagde sit gamle 
Vers, der staar. paa Mindestenen paa Oddens Kirkegaard; 


»De Snækker mødtes om Nat paa Hav, 
og Luften begyndte at gløde; 

de -leged alt over den aabne Grav, 
og Bølgerne gjordes saa røde. 

Her er jeg sat til en Bavtasten 

at vidne for Slægter i Norden: 
Danske de vare, hvis møre Ben 
under mig smuldre i Jorden, 
danske af Tunge af Æt og af Id; 
thi skal de nævnes i løbende Tid 
Fædrenes værdige Sønner. — 


Og saaledes tog Stemningen alle, der vare om Bord, at 
endelig Lodsen, der stod til Rors, glemte sig selv og nær 
havde sat Skibet fast paa Sjællands Rev; men alt gik dog. 

godt; og Grundtvig følte, hvad han sagde til Ungdommen, 
at han for tidlig havde sørget over, at han nok kom til 
at tage Broderparten af Danmarks Arv og Odel med sig 
i Graven; thi nu forstod han, at der var Bejlere og Med- 
bejlere nok til alt, hvad der var smukt og ædelt, højt og 
dybt, aandigt og hjærteligt og efterhaanden lyst og klart; 
»og sagde de ikke alle ja dertil, saa var jeg stokdøv.«< — 

Vidnesbyrd om, hvad hans Tale havde udrettet, kom 
der mange af. 

Allerede den &te Juli skrev den konstituerede Borg- 
mester i Kolding G. Saxild (siden Herredsfoged i" Andst 
og Slaugs Herreder) Grundtvig et Brev til (hvormed han 
sender. en Vadsæk, han havde mistet), der slutter saaledes: 
»Idet jeg opkaster mig til Tolk for vor lille By's og dens 
Omegns Følelser, takker jeg Dem, fordi De uden at tage 
Hensyn til en lang Sørejses Besværlighed ,glædede os med 
Deres Nærværelse, hvorved mangfoldige fik Lejlighed til 
at lære at kende eller i det mindste se en Mand, hvis 
Navn ikke-vil glemmes, saa længe den' danske Tunge 'er 
til.« — Herpaa svarede Grundtvig bl. a., at han glædede 
sig over sit lille Uheld med Vadsækken, fordi det nu gav 
ham Lejlighed til gennem Saxild at bevidne hele Kolding 
By sin varme, uskrømtede Tak baade paa egne og paa 
gamle Danmarks Vegne for den mageløse Gæstfrihed, 
hvormed Byen havde modtaget saa mange personlig ube- 
kendte, blot fordi de kom som Børn af den fælles Moder 
for at ære hendes Maal og hendes Minde. »Aldrig skal 
jeg glemme — saaledes slutter han Brevet — at Kolding 
var den første By i Fædernelandet, der rakte den gamle 
Daneskjald en Krans af bedre Blade end Lavrbærtræets, 
ja en Krans af Bøgeblade, som fra Hedenold ikke blot 
dirrede ved hvert Greb i Modersmaalets Guldharpe, men 
hvælvede en Løvsal over Fuglereden, saa den fandt Læ 
for de skarpe Vinde, der i alle Lande har truet Folke- 


sangen med Ødelæggelse.« 
18? 

»Dannevirke«s Redaktør P, C. Koch maatte, hvor 
meget han end havde at sige om Skamlingsfesten. og hvor 
gerne hans Læsere vilde have set Bladets Spalter fyldt 
med Beretninger derom, paa Grund af Censuren indskrænke 
sig til følgende Linier: 


»Folkefesten paa Skamlingsbanke 
den 4. Juli 1844. 

»Den 18de Maj 1843 afholdtes den første Fest paa Skam- 
lingsbanke. 

Den 29de Marts 1844 udkom Sprogpatentet. 

Den åde Juli 1844 samledes paa Banken 12,000 Dan- 
marks Sønner og Døtre, af hvilke omtrent 2000 bo uden- 
for Slesvig. Af den slesvigske Bondestand var Antallet 
6—8000. 

Med denne uforglemmelige og i Danmarks Historie 
mageløse Dag og dens Virkninger ere vi aldeles tilfredse. 

Forresten tro vi, at Forholdene ikke ville forhindre os 
i at fortælle vore Læsere, at Vejrliget denne Dag ikke var 
saa gunstigt før som efter Middag.« 


Under disse Forhold kunne vi let forstaa, at det maatte 
ligge Koch paa Sinde at faa Grundtvig til at udgive sin 
Tale i Trykken; og i et Brev af 10de Juli, hvor han 
takker Gr. for hans uforglemmelige Nærværelse paa Høj- 
skamling, beder han ham indtrængende at drage »Omsorg 
for, at den Velsignelse, som Talen endnu kan stifte gen- 
nem det døde Bogstav, ved at opmuntre mangen slesvigsk 
Bonde i Efteraarsaftenerne, ikke gaar spildt.« 

Fra L. Skau er der et Brev af 13de Juni 1845, hvori 
han beder Gr. om at komme til Stede ved Skamlings- 
bankemødet den 18de Juli d. A. »Bønderne, .skriver han, 
smigre sig med det glade Haab at høre Deres djærve 
, Røst paa Skamlingsbanken, hvilket de saa meget mere 
har Grund til at ønske, som Deres Tale i forrige Aar 

endnu runger forfærdeligt i Vildtyskens Ører, og vi med 
Rette anse Deres Ord for det hvasseste Ord, der kan lyde 
til dem, og det hvasseste Sværd, der kan bide paa dem.« 

Bestyrelsen for Højskamlingsaktieselskabet udnævnte 
enstemmig Grundtvig til Æresmedlem og Medejer af Skam- 
lingsbanke i en Skrivelse, hvori det hedder: 

»Deres Højærværdighed blev som den danske Folke- 
ligheds og den nordiske. Nationalitets djærveste Ven og 
Forsvarer ved den sidst afholdte Fest paa Højskamling-?) 
enstemmig og lydelig udraabt Æresmedlem af Højskamlings- 
Aktieselskabet og Medejer af Højskamling — — —« 

Naar Grundtvig trods alle disse og mange lignende 
Vidnesbyrd ikke senere kom til nogen Folkefest paa Høj- 
skamling, hænger det rimeligvis sammen med hans Forhold 
til Dronning Caroline Amalie, hendes Betragtning af Skam- 
lingsfesten 1844 og hans Optræden der. — Det var ikke 
at vente, at den enevældige Konges Hustru, Hertugen af 
Augustenborgs Søster, i 1844 skulde. kunne billige sin 
Ven Grundtvigs Samarbejde med de nationalliberale eller 
være klar over, hvad der. egentlig gik for sig i Sønder- 
jylland. Det havde Grundtvig nok set; og han gik derfor 
den iste Juli, Dagen før Afrejsen til Skamling, op til 
Dronningen, vistnok for at tale med .hende om denne Sag. 
Men Samtalen blev, som det synes, ikke synderlig ind- 
gaaende, og Grundtvig rejste. Efter hans Hjemkomst fik 
han, synes det, at høre, at Dronningen havde ytret sig 
om, at de 10,000 Deltagere i Skamlingsfesten nok kun 
stod paa Papiret; og han skrev da den Øde'til hende: 
»— — — om de 19,000 paa Skamlingsbanke vilde det 
være mig en Lyst at fortælle, dersom jeg ikke vidste, at 
Deres Majestæt desværre har lidt Skade paa det Øre, der 
vender mod Schleswigholstein! Nu derimod vil jeg kun 
sige, at dersom Deres Majestæt havde været nærværende 


7) 18. Juli 1845, hvor Gr. ikke var til Stede. 

og med egne Øjne set, at-de »ti Tusinde« ej blot stod 
paa Papiret, men påa Guds grønne Jord, stod og ventede 
taalmodig paa Tungen, der vilde tale deres betrængte, ja 
gennem ÅAarhundreder undertrykte, hellige og retfærdige, 
men efter -det sidste Patent, som det syntes, fortvivlede 
Sag og havde saa med egne Øren hørt Bonde-Sønnen, 
Bonde-Karlen, Folke-Helten fra Sommersted tale Moders- 
maalets Sag ej blot med de samme Ord, som staa op- 
tegnede i »Fædrelandet«, men med en Hjærte-Sorg, med 
en Helte-Mine, med en folkelig Majestæt, som vore Døgn- 
blade mindst af alt kan enten optage eller betegne; der- 
som Lykken havde været Danmark saa god, da vilde 
Dronning Caroline Amalie, den hjærtelige, den elskelige, 
… med det danske Moderhjærte, og med den engelske, den 
angelske Skjoldmøbarm, aldrig mere laane Slesvigholsten- 
erne Øren til at betragte den retfærdigste Folkesag under 
- Solen i et skævt og fjendtligt Lys, som om det ikke var 
Nordslesvigerne, de trofaste Vogtere for det »grønne Gud-" 
hjem«, der sukkede, der harmedes, der glødede, der stred 
for deres Hjærtesprog og deres Fædres Aand, for deres 
levende, aandfulde Modersmaal, men kun en Haandfuld 
»Schand-Knaben«, som jeg og mine Lige, der trodsede 
Sandhed og Ret, oprørte Folket og forstyrrede Freden. 
Nej, aldrig vilde Majestæten betragte Danmarks Opstand- 
else fra de døde og Modersmaalets Genfødelse i Norden 
og Fædrenes Kæmpeaand med saadanne. højtyske Øjne og 
aldrig høre paa Folkestemmen med saadanne plattyske 
Øren, om end disse Øjne og Øren ved en sørgelig Fejl- 
tagelse og en ubegribelig Øjenforblindelse og en mageløs 
Misforstand havde vundet de sidste Skjoldungers Bifald, 
hvis Øjne just skulde have funklet under den forhaanede 
Danebrog, -hvis Tunge skulde have svunget Mjølner mod 
Danmarks Fjender, og hvis -Hoveder da skulde laant 
Norden Guldkværnen i Gyldenaaret.« — 

Men Dronningen var fremdeles misfornøjet med Grundt- 
vigs Optræden og ytrede til P. 0. Boisen, at hun nok kunde 
ønske at vide, hvad Grundtvig virkelig havde sagt paa 
Skamlingsbanke. Grundtvig sendte hende da den i15de 
Juli sin Tale med en Bemærkning om, at han ej havde 
sendt den straks, fordi han ikke kunde vente den betragtet 
med det gunstige Øje, som han dog troede kunde værdiges 
den. »Da jeg nemlig, skriver han, saavidt jeg veed, er 
den eneste navnkundige blandt de gamle kongeligsindede, 
som kan tiltale Ungdommen, vil lade den vederfares Ret 
og bære over med dens naturlige Skrøbeligheder, men tør 
bestemt afvise dens ubillige Krav og revse dens Kaadhed, 
sea glæder jeg mig inderlig ved enhver /evende Berøring, 
hvori jeg kan kornme med den, og skønt jeg vel veed, 
det er langtfra, tror jeg dog, at alle Kongens og Danmarks 
Venner skulde glæde sig og kun deres Fjender græde 
derover. 

. Vistnok bliver. min Stilling daglig mere slibrig og min 
Opgave vanskeligere, fordi Regeringen langt. fra at billige 
og understøtte mine Bestræbelser, aabenbar misbilliger 
dem, som om de i det mindste var »højst ubesindige og 
uforsigtige«;") men skønt' Verdensklogskab er langt fra at 
være min Afgud, saa kan jeg dog indse, at hvad der her 
er det ædleste, er ogsaa det klogeste, nemlig at virke hen 
til en levende Sammensmeltning af »Kongeligt og Folkeligt, 
af Arildsaand og Nutidsliv, Enevoldsmagt og Frihed«, saa 
jeg maa blive ved at sejle min egen Sø og haabe paa, at 
enten min Idræt lykkes eller mislykkes, saa var den dog 
en Dannemand, ærlig og trofast og nok saa vel oplyst som 
det kongelig danske Kancelli, værdig.« — 

Dronningen var imidlertid rejst med Kongen til Jylland, 
uden at det var kommet til en mundtlig Samtale mellem 
hende og Grundtvig om Skamlingsrejsen; og hun havde 


17) Formodentlig Udtryk, som Dronningen har brugt. 

sat sig for, at hun ikke vilde skrive ham til, inden dette 
Mellemværende var mundtligt opgjort. Imidlertid, da 
Grundtvig sendte hende sin Bragesnak med et, som hun 
skrev, »velsignet Brev«, saa kunde hun ikke længer »gøre 
Vold paa sin. inderlige Lyst til at skrive ham til.« Og saa 
skrev hun bl. a.: »Hvad nu min Utilfredshed med Dem 
angaar, saa bestaar den i Deres Rejse til Skamlingsbanke 
og den Tale, De der har holdt. Havde jeg ikke været 
saa gyselig uvidende om den hele Færd Dagen (//7), De 
fortalte mig, at De den næste rejste til den Fest, jeg havde 
gjort alt i Verden for at bevæge Dem til at lade det være.« 
Hun mener, at selv om han som Digter og mulig som 
Historiker kan undskylde denne Rejse og denne Tale, såa 
kan han umulig undskylde den som Herrens Tjener, og 
hun er overbevist om, at Vorherre ej billiger denne Frem- 
færd, som er under dens Værdighed, han i saa mange 
Henseender har været saa mageløs gavmild imod, som 
kunde være som en Klippe i Kirken og burde være et 
Lys, der skinner paa Bjærget. »De sagde mig — skrev 
hun — om Dem selv for nogle Aar siden: »Der er endnu 
meget Hedenskab hos mig.« Dette er jeg kommet til at 
tænke paa ved denne Rejse og Tale.« — — 

Af dette Brev vil det være klart, at Grundtvig vanskelig 
kunde rejse til Skamling i 1845, selv om intet andet havde 
været i Vejen. Det er imidlertid ikke usandsynligt, at 
Grundtvigs Sammenstød med Dronningen i dette Punkt, 
og de mundtlige Forhandlinger, der sikkert senere ere 
førte imellem dem derom, middelbart kan have bidraget 
sit til den Vending i Kongens Politik overfor Hertugdøm- 
merne, som fandt Sted i 1845. Det kan nu hverken be- 
nægtes eller bevises fyldestgørende. I hvert Tilfælde er 
det vist, at Dronningen allerede 1845 saa' med Venlighed 
påa det nordiske Studentermøde i København — et andet 
Udslag af »Ungdommens« nationale Begejstring; og havde 
hun ikke til en vis Grad haft sin kongelige Ægtefælle med 

sig her, saa havde hun sagtens udtrykt sig mere forbe- 
holdent derom, end hun gør i Brev til Grundtvig af åde 
Juli 1845: »Meget har jeg tænkt paa Dem og den begejst- 
rende Glæde, Vorherre har skænket Dem i det skandinaviske 
Besøg. Hvor interessant for Historikeren at -have oplevet 
et saadant historisk Moment. Hvor begejstrende for Dig- 
teren at have skuet Nordens Fremtids friske og kraftige 
Haab! Hvor velsignet for Herrens ivrige Tjener blandt 
denne Ungdom at finde slig Sympathi for Herren. og hans 
Kirkel« 


I Begyndelsen af Aaret 1844 købte H. Nissen fra 
Hammelev, N. Steffensen fra Styding og L. Skau af Krigs- 
assessor Kjær Rødding Vamtrupgaard med den tilhørende 
Riberhusegaard for 12000 Rdl., i Sommerens Løb indret- 
tedes alt til Højskole der, og den 7de November blev 
Højskolen aabnet med cand. theol. Joh. Wegener som 
Forstander og med en Direktion bestaaende af Pastor 
Hertel i Moltrup, Pastor Schøler i Vodder, Hans Nissen i 
Hammelev, L. Skau, K. Knudsen fra Forballum og Schmidt 
fra Kjær Mølle. — Allerede den 26. November giver 
Wegener Grundtvig paa 8 meget tæt skrevne Sider en. 
Beretning om Skolen, der var begyndt med 20 Elever. 
Han veed, skriver han, at han taler til en af Nordens 
største Aander og til Danmarks første Nationalkæmpe — 
fra lille Dreng har han læst Grundtvigs Saxo og Snorro, 
og da han blev ældre, var det Grundtvigs faste Tro paa 
Nordens Aand,: der styrkede ham og holdt ham oprejst i 
mangen mørk Time, men først i den senere Tid har han 
ret forstaaet Grundtvig. — Da Flor næste Sommer selv 
overtog Ledelsen af Skolen, blev Grundtvigs Forhold til 
den endnu inderligere, og af et Brev til Grundtvig fra 
Flor af 20de Juni 1846 ses det, at der var Tale om, at 
Grundtvig skulde komme over og blive paa Skolen i 8—14 


282 


Dage. Flor havde foreslaaet det, og Grundtvig kavde er- 
klæret, at han havde megen Lyst dertil. »Mange baade 
Skolens afgangne Elever og ældre Mænd, vente med megen 
Længsel, at dette skal ske, skriver Flor, da de i saa Fald 
vilde for den Tid indlogere sig i Rødding. Skønt jeg ellers 
ikke har meget med Haabet at bestille, saa haaber jeg 
dog endnu, at mit kære Ønske, i Grunden ogsaa deres 
eget, at se Dem herovre, skal blive opfyldt. For Nord- 
slesvigerne og den danske Sag anser jeg et saadant Besøg 
af Dem ikke for uvigtigt, snarere for temmelig vigtigt, og 
at De skal blive fuldkommen tilfreds med Deres unge og 
gamle Tilhørere, hvad De end læser over, tør jeg indestaa 
for.« — Der blev jo ikke noget af Grundtvigs Besøg; men 
derimod kom der noget ud af en anden vigtig Sag, det 
samme ovenfor nævnte Brev fra Flor omhandler. 

Flor søgte en Forstander for Skolen og raadførte sig 
med Grundtvig derom. Der var Tale om nuværende 
Stiftsprovst Helveg paa Laaland, hvem Flor bad Grundtvig 
tale alvorligt med om Sagen. Det hedder bl. a. i Brevet: 
»— — — — Det, jeg hos Helveg vilde stole paa, er, at 
Spørgsmaalet ikke blot: er overfladisk om Dansk eller 
Tysk, men om det aandelige, altsaa ogsaa hjærtelige Livs 
Spire eller Død her i Slesvig, og at Aanden, saavidt jeg 
kan skønne, hos Helveg er stærk og klar nok til at se, at 
disse to Ting her falde sammen. 1 Grunden er det altsaa 
kun Aandens Liv, jeg her fægter for, idet jeg strider for 
Danskheden og Skandinavismen. Naar De taler med Helveg, 
saa tjen mig i at spørge ham om hans Mening i denne 
Henseende,« 

Helveg blev, som bekendt, Forstander for Skolen fra 
Efteraaret 1846, til Skolen standsede ved Krigens Udbrud 
den 29de Marts 1848. 

Skolen aabnedes igen den 19de November 1850 med 
Folkethingets nuværende Formand S. Høgsbro som For- 
stander. 

I de 12 Aar, Høgsbro styrede Skolen, var Elevbesøget 
:gennemgaaende godt; men der viste sig andre Vanskelig- 
heder; og man følte sig lidt utryg overfor en højeste Myn- 
dighed, der kunde være saa tilfældig sammensat som eu 
Generalforsamling. Derfor vedtog man ved Skolens Gene- 
ralforsamling den 12te Juni 1855 nye Love, hvori det be- 
stemmes, at Generalforsamlingen, der er Højskoleforeningens 
højeste Magt, for at sikre Skolen en dansk, folkelig Frem- 
tid uafhængig af Generalforsamlingens Tilfældigheder ned- 
lægger denne i 3 »Tillidsmænds« Hænder, hvortil valgtes 
Clausen, Flor og Grundtvig — med Ret til at supplere 
sig selv. — Clausen tog ikke mod Valget, og K. Knudsen 
af Ballum valgtes i hans Sted, ligesom H. Kryger senere 
indtraadte i Stedet for Flor, der frasagde sig Posten. 
»Tillidsmand« fra først til sidst var altsaa kun Grundtvig, 
der følgelig ogsaa paa denne Maade fik sin Del i Rødding 
Højskoles Historie, hvad jeg ikke her skal komme nær- 
mere ind paa, da det er mig bekendt, at der i Anledning 
af Halvhundredaarets Udløb nu i 1894 vil udkomme en 


samlet Fremstilling af denne Skoles Historie. 
(Sluttes.) 


Triers Minde. 
23. Jan. 1837—29. Decbr. 1893. 


Nu er der tomt i Vallekilde, 
en Høvding faldt i Israel, 

” nu blev paa engang der saa stille, 
ej høres Røsten af »ham selv«; 
Men Gud ske Lov for Herrens Ord 

- om Spurve smaa, der faldt til Jord. 

Han var af Israels Rod udsprungen, 
det kjendtes paa hans varme Blod, 
og paa hans stærke Tro og Sangen 
naar han paa Lærestolen stod. 

En Israelit foruden Svig 

det var Ernst Trier sandelig. 


Men dansk han ogsaa var tilfulde, 
det kjendtes paa hans milde Blik, 
og paa det ydmygt-tillidsfulde, 
hvormed han til sin Gjerning gik. 
Fra Isefjord til Vesterhav 

forstod de godt, hvad Trier gav. 


Saa holdt han Skandsen til det sidste 
for Danskhed og for Troens Ord, 

det maatte bære eller briste, 

det var hans Løsen her i Nord. 

Han faldt — og endt er nu hans Hverv, 
og hvo kan tage op hans Arv? 


Dog Gud ske Lov for Triers Minde, 
det glemmes sent i Højenord, 

og Gud ske Lov, vi Trøst kan finde 
i Troen paa det Livsens Ord. 

Ja Gud ske Lov for Herrens Ord 
om Spurve smaa, der faldt til Jord! 


J. SCHJØRRING. 


Det gamle Efesos. 


Af L. SCHRØDER. 


Andenpræsten ved Ubberup og Vallekilde Valgmenig 
heder, Carl Koch, har lige før Jul, iblandt Professor, Dr 
Frederik Nielsens »Smaaskrifter til Oplysning for Kristne« 
offentliggjort en i mine Øjne fortræffelig lille Bog: Artemis 

eller Christus. Ved en Afhandling om Timotheos i »Dansk 
Kirketidende« først i Aaret 1893 havde han vakt min For- 
venining om, at vi i ham skulde faa en Bibelgransker 
efter Tidens Tarv. Tager jeg nemlig ikke fejl, da er der 
i vore -Dage særligt Brug for en Bibelgranskning, der kan 
hjælpe jævne Læsere til at lære Apostlene og deres Med- 
hjælpere at kende som virkelige Personligheder, der 
hver have havt sine Ejendommeligheder og sine Sjæle- - 
kampe, og som netop ved deres særlige Anlæg og ved det, 
de have havt at overvinde hos sig selv, bleve forberedte 
til deres beskikkede Gerning; og der er Brug for en 
grundig Oplysning om den historiske Udvikling, hvori 
disse Personligheder have grebet ind, og en. saadan, som 
kun kan gives paa en tilfredsstillende Maade af dem, der 
flittigt følger med de Undersøgelser af Oldtidsminder og 
af gamle Skrifter, hvorved .den ene Videnskabsmand efter 
den anden i de store Kulturlande har indlagt sig varig 
Fortjeneste... Hermed skal ingen Indvendinger være rejste 
imod "Oversættelser og Forklaringer af det ny Testamente 
som Dr. Skat Rørdams eller imod Fortolkninger af enkelte 
Dele af Apostelskriften, der tilsigte at fremme den rigtige 
Forstaaelse af alle Enkeltheder og Tilegnelsen af det op- 
byggelige Indhold; gode Bøger af denne Slags vil der altid 
være Brug for; men heldigvis ere vi dog ikke helt fattige 
paa saadanne. Naar jeg fremhæver den Slags Bibel- 
granskning, der møder os hos Carl Koch, da.er det, fordi 
den, saa vidt jeg ved, ikke har havt mange Dyrkere hos 
os, og fordi der dog som anført i vor Tid er særlig Trang 
fil den. De Forventninger, som Afhandlingen om Timo- 
theos vakte, ere ikke blevne svækkede ved den ny: 
>»Årtemis eller Christus«, der forøvrigt: ved sit Indhold 
slutter sig nøje til hin, idet Timotheos jo havde sin Ger- 
ning i den lilleasiatiske Stad, der blev stillet over for det 
store Valg imellem den Artemis, hvis Storhed Demetrios 
og hans Tilhængere i Timevis udraabte, og den Jesus, som 

Paulus prædikede. Jeg vil derfor anbefale Carl Kochs 
lille Bog paa det bedste og fremsætte det Ønske, at han 
maa faa Lejlighed til at fortsætte de Studier, som -allerede 
have baaret saa gode Frugter. Hvad jeg i det følgende 
skal meddele, vil kunne give Læserne en Forestilling om 
det" Emnes Betydning, som Koch i sin Bog har søgt at 
oplyse. Der kan være Enkeltheder, hvoraf jeg har en 
anden Opfattelse end han, og som en opmærksom Læser 
nok vil opdage, uden at jeg særligt behøver at fremhæve 
dem. Der kan være noget, jeg tager med, som han ikke 
har havt Brug for indenfor sin Plan. Men baade vil der 
være meget i hans Bog, som jeg ikke kommer til at be- 
røre, og den er som Helhed et saa vel bygget Arbejde, 
at det vil lønne sig at læse den i sin Sammenhæng, selv 
for den der er vel kendt med det ny, hvorpaa han. har 
henledt Opmærksomheden. Hvad jeg ved at sysle med 
hans. Skrift har faaet Lyst til at meddele om det gamle 
Efesos, skulde ikke gøre Læsningen deraf overflødig, men 
om muligt vække Lysten til at fordybe sig deri. 


Blandt de ikke faa Forandringer, Prof. Dr. Fr. Nielsen 
har foretaget ved Gennemsynet af »O/dkirkens« Historie, 
er ogsaa den, at Efesos er kommen stærkere i Forgrunden 
end før. I første Udgave af Værket findes Navnet ikke i 
Registret, i anden Udgave henvises der i Registret til to 
Steder, hvor Menigheden i Efesos er udførligt omhandlet, 
og sammenligner man disse to Steder med de tilsvarende 
i den første Udgave, da finder man Tilføjelser som disse: 
»Efter Jerusalems Fald var Æfesos blevet Knudepunktet 
for Kristenheden (jvfr. allerede Efesos som den første 
Menighed i Joh. Aab. 2,1). Menigheden dér var oprindelig 
bleven samlet ved Paulus' Mission, men da Hedninge- 
apostlen i Miletos tog Afsked med de efesiske Ældste, 
forudsaa han svare Ulve, der ikke vilde skaane Hjorden 

(Ap. Gern. 10,18 f.). Senere sendte han Timotheos til 
Efesos for igen at bringe Menighedsforboldene paa Fode 
(1 Tim. 1,13), og ved Johannes' Virksomhed fik denne 
By en ny og afgørende Betydning for den nærmest følgende 
Tid. Det var til Efesos, Ignatios omtrent 110 sendte det 
længste og indholdsrigeste af sine Breve, og samtidig med 
at Lilleasien i det Hundredaar blev Hjemsted for en 
Skare dygtige hedenske Sofister og Retorer, dannedes der 
indenfor den kristne Kreds i Lilleasien en Skole af fromme 
Bisper og ivrige Apologeter, hvis Ejendommeligheder vise 
tilbage til Apostlen Johannes og til hans literære Virk- 
somhed« (S. 129).  »En gammel Overlevering (Muratoris 
Kanon) lader Apostlen Johannes” Bysbarn og Ungdomsven 
(Joh. 1,35) Andreas opholde sig i hans Nærhed, og i 
Efesos' Nabolag skal ogsaa en tredje af Fisker-Apostlene 
fra Betsajda, Filippos, have haft sin Bolig. Filippos døde 
og blev begraven i Hierapolis i Frygien, og det samme 
var Tilfældet med de to af hans tre Døttre, medens den 
tredje Datter, som »havde levet i den Hellig-Aand«, blev 
stedet til Hvile i Efesos, hvilket synes at tyde paa, at 
ogsaa Filippos en Tid har været knyttet til Efesos.  Samme- 
steds boede ligeledes efter Papias' Vidnesbyrd to andre 
personlige Disciple af Kristus, Aristion og Presbyteren 
Johannes, af hvilke Papias modtog Oplysninger om Kristi 
Liv og Kirkens første Dage« (S. 131). »Allerede i Slut- 
"ningen af den apostoliske Tid var, som vi have set, Efesos, 
hvor Johannes virkede, Kristendommens Hovedkvarter. I 
den første Halvdel af det andet Hundredaar levede der i 
Efesos og dets Nabolag Mænd, som hørte til Johannes' 
Skole, og som selv dannede Skole. , Justinos Martyr hen- 
lagde Skuepladsen for Samtalen med Jøden Tryfon til 
Efesos, og mange af Apologeterne havde hjemme i Lille- 
asien. Derhen føres vi, baade naar vi søge efter de første 
Spor af Æpiskopatet og efter den ældste Samling af 
Evangelierne. Der rejste den falske Gnosis (Kerinthos) 


288 


tidlig Hovedet; der begyndte Kampene om Kristi Person; 
derfra udgik Montanismen, og Lilleasiaterne gav, som 
Johannes' Disciple - et vægtigt Indlæg i Paaskestriden. 
I alle Retninger mærke vi et stærkt aandeligt Røre, og 
Kampene i denne Egn staa for en stor Del i Forbindelse 
med Overleveringerne fra Johannes, med hans Evangelium 
og hans Apokalypse« (S. 237 f.) 

Naar vor lærde kirkehistoriske Professor imellem Aarene 
1884, da han begyndte at udgive sin Haandbog, og 1892, 
da han udgav dens første Del anden Gang, er kommen 
til at tillægge Efesos-Menigheden saa meget større Betyd- 
ning, da kan det maaske hænge sammen med, at selve 
Byen Efesos er traadt frem i et klarere Lys ved de Ud- 
gravninger, som ere foretagne der siden 1863 paa det 
Londoner brittiske Museums Bekostning af J. T. Wood, 
og som bleve forelagte Offentligheden i 1877 i et engelsk 
Værk, Hvem der har Meyers Konversationsleksikon ved 
Håanden, vil jeg henvise til Artiklen »Ephesos«, hvorunder 
der er meddelt. en Grundtegning af den gamle Stad ved 
Floden Kaystros, som den efter Woods Udgravninger kan 
gøres. Jærnbanen fra Smyrna har en Station ved en 
tyrkisk Landsby A7asaluk, og umiddelbart vest for denne 
har Årtemis-Templet ligget; derimod er der en halv Fjer- 
dingvejs Afstand atter i vestlig Retning, imellem Muren, 
der har omgivet det til Templet hørende Landomraade, 
og Murene, der har begrænset Handelsstaden Efesos; det 
er som to Stæder, der have ligget nær hinanden, Tempel- 
staden med sine Præster og Præstinder, og Handelsbyen 
med den rummelige Havn, som nu forlængst er tilsandet. 
Nær ved Havnen var Byens Torv og ikke langt derfra 
det store Teater, hvori der holdtes Folkemøder. Større 
Grundplaner kan findes i den illustrerede Udgave af Farrars: 
»The Life & Work af St. Paul«, S. 477 og 633; paa den 
første kan ses, at Havnen, som nu er et Morads, havde 
sin Forbindelse med Havet ved en Biflod til Kaystros og 

ved selve denne, og at der tæt nord for Artemis-Templet 
har ligget en Johannes-Kirke. En saadan blev allerede 
opført i det 3die Aarhundrede; men da den tre Hundrede 
Aar efter, i Justinian den Stores Dage, blev erstattet 
af en langt større og prægtigere Bygning, tillagdes der 
denne Navnet: »Den hellige Theologs Kirke«. Men »den 
hellige Theolog« hedder paa Græsk: »Hagios Theologos«, 
og det er denne Benævnelse, som gaar igen i det tyrkiske 
Ajasaluk. S. 513 og 797 i samme Værk er der efter 
Wood meddelt en Grundplan af Artemis-Templet i den 
Skikkelse, som det havde i Pavlus'- Dage med de to 
Rækker joniske Søjler, som omgave- den indre Bygning, i 
hvis »Celle« Billedstøtten stod i Baggrunden med et Alter 
foran, og en Tegning af, hvordan det maa tænkes at have 
set ud; har man set Afbildninger af, hvordan Partenon, 
Sevs-Templet i Olympia og Posejdons-Templet i Pæstum 
have set ud, da kan man derfra slutte. sig til Artemis- 
Templets Grundform; en Forskel kommer der frem, idet 
de joniske Søjler træde i Steden for de doriske; hine ere 
de prægtigste; men deraf følger. ikke, at de røbe den 
ædleste Smag; en Del af Søjlerne i Artemis-Templet vare 
ovenikøbet for neden prydede med Billedhuggerarbejder 
(Farrar S. 792 og 800). Ogsaa af det store Teater i 
Handelsstaden ved Havnen har -Farrar meddelt en Afbild- 
ning (S. 480), der viser, at Bænkene have hævet sig amfi- 
teatralsk over hverandre i et meget stort Tal. 

Hos Farrar (S. 459) findes endelig et: Billede af Artemis, 
som” hun skal være fremstillet i Efesos med Murkronen 
paa sit Hoved, med de mange Bryster (der kan tælles 18), 
og med et Bind om den nedre Del af Kroppen og Benene, 
der minder om dem, hvormed Mumierne bleve omviklede, 
og som er overfyldt, med Billeder af Dyr, "Dette Billede 
fører Tankerne ganske andre Steder hen end til Apollos 
-… Tvillingsøster Artemis, og Forestillingen om hende "har 


da ogsaa lidet eller intet at gøre med den uhyggelige 
»Danskeren«. XI. ; 2 19 

Skikkelse, der heller ikke passede til den skønne græske 
Tempelbygning vest for Handelsstaden Efesos, hvori den 
var opstillet. Hvordan Artemis-Navnet er knyttet til dette 
Stenbillede, er næppe bleven oplyst endnu. Derimod er 
det paavist, at den Afgudsdyrkelse, som her fandt Sted, 
med sine »Selvpinsler, Selvlemlæstelser, Menneskeofre, 
vilde og rasende Danse og Ofring af Kvindernes Kydsk- 
hed«, er den samme, som man kan spore fra den ene Stad 
til den anden lige indtil det gamle Kaldæa ved Evfrats 
Bred. Det er et grimt kamitisk Afguderi, som er bragt 
til forskellige Egne af Khettafolket eller Khettiterne, der 
vel have været gammel kendte for Bibellæsere under 
Navnet »Hets Børn«, men som først til Gavns have vakt 
Historieskrivernes Opmærksomhed, siden Tydningen af de 
ægyptiske Indskrifter har oplyst, at det var med dem, 
Rameses Il. (Sesostris) havde sine voldsomme Kampe. 
Vel har man endnu ikke lært at tyde de Indskrifter, der 
skulle stamme fra Khettiterne, og man har vel først for 
nylig begyndt at faa Rede paa, hvad der ellers er levnet fra 
den. Tid, da de dannede-den mægtigste Kulturstat ved Siden 
af Kaldæa og Ægypten; men man er dog sikker paa, at det 
var dem der idet hele havde ført det indre Asiens vilde 
gudstjenstlige Skikke nær til vor Verdensdel og særligt 
ogsaa havde dannet den Præstestat, der fra det: saakaldte 
Årtemis-Tempel beherskede Grækerstaden Efesos. Mødet, 
som her fandt Sted imellem det kamitiske Afguderi og de 
græske Skønhedsidealer, er næppe noget enestaaende; det 
er vel ikke sjælden, at man kan finde noget indblandet i 
de græske Myter og Heltesagn, som daarligt rimer sig 
" sammen med det menneskelige Skønhedsliv, der er Grund- 
præget i den; dertil hører særligt alt, hvori den Sammenstilling 
af det dyriske og det menneskelige kommer frem, hvorom 
man maa sige, at det havde Hjemstedsret baade ved Nilen 
og ved Evfrat, og det kan ikke være tilfældigt, at Grækerne 
gærne dvælede ved Forestillingerne om de Helte, der 

havde kæmpet med Sfinksen, med Tyremennesket Mino- 
tavros, med Slangemennesket Medusa eller med Heste- 
mennesker (Kentavrer). En Brydning imellem den øster- 
landske Præstestat og den græske Koloni ved Floden 
Kaystros har vel ogsaa fundet Sted. Men det endte med, 
at de sluttede Pagt. Købmændene har vel set deres 
Fordel ved, at saa mange Mennesker som muligt strøm- 
mede sammen til Tempelfesterne, der især holdtes i den 
til Gudinden indviede Maaned ved Foraars Jævndøgn, som 
da kaldtes Artemision; derfor kunde de rose sig af, at 
deres Stad var »Tempelvogterske for den store Artemis 
og hendes himmelfaldne Billede«, og derfor brugte de 
store Pengesummer til at bygge hendes Tempel op i 
straalende Glans; Gudindens Præster og Præstinder toge 
imod denne Tjeneste, fordi det prægtige Tempel hjalp til 
at forlige Grækerne og dem, der vare paavirkede af dem, 
med det uhyggelige Billede. Byen Efesos havde holdt sig 
tilbage fra Krigen med Perserne; det vidner ogsaa om, 
at Spørgsmaalet om, hvad der svarede Regning, har spillet 
en stor Rolle hos dem. Og det forekommer mig, at man 
ved uhildet Læsning af Lukas' Fortælling om det Opløb 
af Kunstnere og Haandværkere, som Demetrios bragte i 
Stand mod Pavlus og hans Venner, maa faa det Indtryk, 
at det heller ikke her har været en religiøs Iver, der drev 
dem, men udelukkende Bekymring for, at det skulde gaa til- 
bage med deres Levebrød. Man kan sammenligne Opløbet 
. paa Teatret i Efesos med "Opløbet paa Tempelbjærget i 
Jerusalem, da Pavlus var der sidste Gang, for at se For- 
skellen imellem Harmen over, at det gaar tilbage med ens 
Levebrød, og religiøs Fanatisme. - Men det, at Demetrios 
kunde samle Mennesker i Tusindtal til dette Opløb, vidner 
om, hvor meget Pavlus havde virket i de tre Maaneder, 
han talte. i Jødernes Synagoge i Efesos og i de to følgende 
Aar, da han benyttede Tyrannus' Skolehus til sine Møder, 
og dette havde han udrettet ved i al Sagtmodighed at »for- 

kynde Jesus«. Naar Byskriveren i den Tale, hvorved han 
fik Mængden til at skilles, udtrykkelig sagde, at" Pavlus' 
Venner hverken vare Tempelranere eller »Bespottere af 
Gudinden«, saa maa man deraf slutte, at Apostlen baade 
selv har vogtet sig for at bruge Haansord om, hvad de, 
han virkede imellem, holdt i Ære, og har faaet sine 
Venner til det samme. Han har ikke brugt stærke Ord 
imod det gamle, som først faldt betimeligt, naar det faldt 
af sig selv; men han har søgt at bygge op ved det milde 
Ord, som er det stærkeste. 

Der er af Englænderen Wood fremdraget en mærkelig 
Indskrift, som har dækket flere Marmorblokke i den store 
Teaterbygning. Den er fra 104 e. Chr. og oplyser, at 
Cajus Vibius Salutaris skænker en hel Del smaa Billed- 
støtter af Guld og Sølv til Artemis-Templet; disses Ud- 
seende beskrives, og -deres Vægt angives; der var flere 
smaa Gudebilledstøtter af Artemis og et Par Sølvbilleder 
af bende; -der var dernæst sindbilledlige Fremstillinger af 
det romerske Senat, Raadet i Efesos, Ridderstanden, Efesos' 
romerske Befolkning, den- ældre Slægt, den yngre Slægt, 
de forskellige Bydele og Byen som Helhed; om. disse 
Billedstøtter hedder det i Indskriften, at de skulle holdes 
smukt i Stand, og en Pengesum bestemmes til at anskaffe 
Pulver til at polere (dem med. Deres Plåds skal være i 
Årtemis-Templet;" men ved hvert Møde af Folkeforsam- 
lingen, ved "Legene og paa andre Dage, som Raadet og 
Folket bestemmer, skulle de: bæres i højtideligt Optog fra . 
Templet til Teatret -og tilbage igen.”) "Hvem er Giveren 
af disse smaa Billedstøtter? Navnet har .en bestemt romersk 
Klang, og det tyder vel ogsaa paa, at han er en Romer, 
naar der imellem hans Gaver er sindbilledlige Fremstil- 
linger af det romerske Senat og af den romerske Befolk- 
ning i Efesos. Der er vel Grund til at tænke sig, at-han 
hører til denne. "Men han er aabenbart en meget rig 

Mand, der vil gøre noget for Byen. At han skulde være 
en sværmerisk Tilhænger af den østerlandske Gudinde er 
lidet rimeligt. Men naar Demetrios har. følt, at Pavlus' 
Prædiken satte hans Levebrød i Fare, saa har Cajus 
Vibius Salutaris ventelig skønnet, at det stadigt aftagende 
Tilløb til Festerne i Templet skadede Byens Velstand. i 
det hele, Kunde det lykkes at oplive. Festerne for Gud- 
inden ved ny prægtige Optog, da vilde det maaske kunne 
hjælpe paa de forfaldne Sager. At disse Optog i hvert 
Fald have vakt Opsigt, er der et gammelt Vidnesbyrd om. 
Da Biskop Ignatios fra Antiokien omkring ved Aar 110 
blev ført bunden til Rom, for.der at kastes for de vilde 
Dyr, kom han vel ikke til Efesos, men fik. Lejlighed til at 
mødes med fem Mænd derfra i Smyrna, og imellem dem 
var baade Biskoppen, Onesimos, og Diakonen, Burros. De 
maa have fortalt Ignatios om Optogene til den store Gud- 
indes Ære; ti dertil hentydes der aabenbart i følgende 
Linjer i Brevet, som Ignatios gav Biskop Onesimos med 
hjem til sin Menighed: »Saaledes følges I da alle paa 
Vejen, bærende eders Gud og eders Tempel, eders Christus 
og eders hellige Ting, prydede fra Hoved til. Fod med 
Jesu Christi Bud. Og i dette Festoptog er jeg ogsaa agtet 
- værdig til med Glæde at deltage ved dette mit. Brev.«") 
Der ligger omtrent 50 Aar imellem Opløbet, Demetrios 
fik i Gang, og Optogene, C. V. Salutaris fik stillet an. Vi 
” kunne gaa endnu 50 Aar frem i Tiden og finde da atter 
et af Wood fremdraget mærkeligt Vidnesbyrd om, hvor- 
dan den evangeliske Forkyndelse med sin stillé Magt 
havde nedbrudt den gamlé Artemis-Dyrkelses Betydning i 
Efesos. Det er en Indskrift fra 160 eft. Chr., hvoraf det 
fremgaar, at Raadet i Efesos har nedlagt Indsigelse imod 
en Krænkelse, den romerske Prokonsul (Statholder) havde 
tilføjet Gudinden ved at holde verdslige Forretninger paa 
"en af de hellige Dage i Maaneden Artemision. For at 

forebygge .Gentagelsen af noget saadant, kundgør Raadet: 
»Skønt Artemis, den Guddom, der hersker over denne 
vor By, bringes i Vanære, ikke blot i sin egen Fødeby, 
som hun har gjort mere æret end alle andre Byer ved 
sin Guddomsmagt, men ogsaa blandt Grækere og Barhbarer, 
saa at hendes Ofre og Æresbevisninger mange Steder ere 
blevne forsømte, saå er hun alligevel værdig til at blive 
sat højt og faa indrettet Altre paa Grund af, at hun aaben- 
bart viser sin Nærværelse.«!) Man kan maaske lægge 
Mærke til, at naar det ved 104 var en Romer, som søgte 
at hjælpe paa de forfaldne Sager ved rige Gaver og ved 
Indstiftelsen af ny festlige Optog, saa er det nu den højeste 
romerske Embedsmand paa Stedet, der har givet et Eks: 
empel paa, at man ikke behøver at tage Hensyn til disse 
forældede Gudsdyrkelser, og Byens Raad indrømmer som 
hvad vi kalde »sørgeligt, men sandt«, at det i høj Grad 
er gaaet tilbage med Gudindens Ofre og Æresbevisninger. 

Der er et andet Slags Hedenskab, som havde et Brænd- 
punkt i Efesos, og hvis Forhold overfor Christentroen vi 
ogsaa vide noget om til de tre Tider, der ere skilte med 
Mellemrum af'omtrent 50 Aar. Naar Lukas forlæller-om 
- det Opløb, Demetrios voldte, kommer han til at nævne 
. »nogle af Asiarkerne« som dem, der vare venligt sindede 
imod Paylus og raadede ham til at holde sig tilbage fra 
den buldrende Forsamling; — hvem er disse Asiarker 
eller »Asiens Øverster«, som de kaldes i den- almindelige 
Bibeloversættelse? Stedet, hvorpaa Artemis-Templet blev 
rejst, hed »de asiske Enge«, og det hang sammen med 
den Anseelse, Gudinden nød i hele Omegnen, naar Land- 
skabet blev opkaldt efter disse Enge; »Asien« blev Navnet 
paa den romerske Provins, hvori Efesos var den vigtigste 
Stad; fra denne Landsdel overførtes Navnet senere påa 
hele Halvøen mellem det sorte Hav, det ægæiske Hav og 

Middelhavet; tilsidst blev dette »Lille-Asien« til Forskel 
fra Verdensdelen Asien. I den romerske Provins Asiens 
Dage kom Asiarken frem, som Ordføreren overfor den 
romerske Regering for en Forening af Byerne i Landskabet; 
paa en lignende Maade havde Byerne. i Bithynien »en 
Bithyniark«, de i Galatien »en Galatark«.”) Men fra at 
være de asiatiske Byers Talsmand blev den paa fem Aar 
valgte Asiark snart den ypperste Bærer af den Kejser- 
kultus, der skulde være Eenhedshbaandet i det store romerske 
Rige, hvor hvert af de underlagte Folk forresten maatte 
beholde sine egne religiøse Skikke ukrænkede. Asiarken 
skulde påa egen Bekostning lade afholde Fester og Lege 
til Kejserens Ære; naar hans Embedstid var omme, beholdt 
han sin Titel; derfor kunde der være Tale .om flere »AÅsi- 
aårker«, da Pavlus var i Efesos. Men det er da det mærke- 
lige, at medens Demetrios og de andre, der ere knyttede 
til Artemis-Dyrkelsen, raser over Pavlus og hans. Venner, 
saa -staar Lederne af Kejserforgudelsen venlige overfor 
ham. Mon de ere skinsyge overfor Artemis-Dyrkelsen og 
ønske, at det skal gaa tilbage med den? Eller anse de 
det for deres Kald at værne om, at alle de forskellige 
Trossamfund skulle lade hverandre i Fred, da det kun er 
Kejserforgudelsen, der skal samle alle? I hvert Fald have 
Talsmændene for Romervældens Guddommelighed ikke set 
nogen farlig Fjende for deres Sag i den christne Menighed; 
— 50 Aar efter var det anderledes. 111—13 var Plinius 
Statholder i Bithynien, der grænsede op til Asien, og han 
fandt, at det saa farligt ud med det store Tal af Menne- 
sker, der sluttede sig til den: ehristne Tro; han fandt det 
nødvendigt at gribe alvorligt ind, og et af de Midler, han 
brugte, for at kunne skille de skyldige fra de uskyldige, 
var da ogsaa at kræve af dem, at de. skulde ofre Vin og 
. Røgelse til et Billede af Kejseren; som han i den Anledning 

havde skaffet til Veje. — 50 Aar senere, 166, var det 
ÅAsiarken Filip; som ved den aarlige Fest for Kejser- 
dyrkelsen i Provinsen Asien lod 11 christne Mænd kaste 
for vilde Dyr i Smyrna, og da Folket, som havde været 
Vidne til deres Kamp for Livet og følgende Død, forlangte, 
at ogsaa den gamle Biskop Polykarpos skulde dø paa 
samme Maade, gjorde Asiarken vel gældende, at den Del 
af Legene, hvor de vilde Dyr brugtes, var endt, men fandt 
sig i, at den ærværdige Olding i Steden for blev ført til 
Baalet. Det er rimeligt nok, at Kejerforgudelsen ved 

denne Tid, som er bleven kaldt de gode Kejseres Tid, 

stod i sin »fulde Blomstring«.") Men vist er det ogsaa, 

at Ordføreren for denne ny Afgudsdyrkelse i Løbet af det 

Aarhundrede, der var forløbet efter Demetrios” Opløb, havde 

faaet et andet Syn for Faren ved Væksten af et Samfund, 

som aldrig uden Selvmodsigelse kunde give sig af med 

Menneskeforgudelse. — 

I Efesos bleve de christne ikke blot stillede over for 

" saadanne Fjender som dem, der levede af Artemis-Dyr- 
kelsen, og dem, der levede for Kejser-Forgudelsen;- — de 

havde en langt vanskeligere Kamp at bestaa mod en 

Fjende, der i alt Fald delvist voksede frem inden for 

deres, egen Lejr. Paulus havde varslet om Ulvene, der 

skulde komme ind i Hjorden, da han i Milet tog Afsked 
med de ældste .fra Efesos og befalede dem Gud og hans 

Naades Ord. Da han fra Fangenskabet i Rom skrev 

sine Breve til Menigheden i Efesos og Nabobyen Kolonæ, 

havde Rovdyrene allerede blottet deres Kløer; der viste sig 
paa den ene Side en Fristelse til en falsk Aandrighed”) 
og Filosofering (Kol. 2,8, hvor »Filosofi« er oversat - ved 


1) Carl Koch, S. 86. 

?”) »Fylden«, Pleroma, som vi oftere møder i Brevet til Kolossen- 
serne, var maaske allerede dengang i Vranglærernes, som senere i 
i Gnostikernes, Mund Udtryk for den Aandernes Mangfoldighed, hvor- 
til Mennesket skulde hæve sig. & 

»verdslig Visdom«), paa den anden Side til en Askese, 
hvorved man .mente at kunne hæve sig over den lave 
Legemlighed til den rige Aandens Verden (Kol. 2,21: »Rør 
ikke, smag ikke, tag ikke derpaa«). Overfor disse Frist- 
elser henviser Pavlos især i Efeserbrevet de Troende til 
at holde sig til det kristne Fællesskab, som er eet Legeme 
og een Aand, »ligesom I ogsaa ere kaldede til eet Haab i 
eders Kald, een Herre, een Tro, een Daab, een Gud og 
alles Fader, som er over alle og ved alle og i eder alle.« 
— At Faren voksede, faa vi et stærkt Indtryk af ved at 
læse Apostlens Breve til Timotheos, hvem han havde be- 
skikket til paa sine Vegne at øve Tilsyn med Menigheden. 
Det synes, som om Timotheos, »en elskelig, indadvendt, 
noget tung Natur med megen Evne til trofast Hengivelse 
og med. Tilbøjelighed til Grubleri,«”) har havt svært ved 
at vinde en fast Holdning. over for »den falskelig saakaldte 
Kundskab (Gnosis)« og den Selvfornægtelse med Hensyn” 
til de ydre Ting, dens Tilhængere lagde saa stor Vægt paa. 
Apostlen formaner ham til »at fly den vanhellige løse 
Snak«, og til »at bevare det, som var ham hbetroet,« til 
»at bevare det gode, som var nédlagt hos ham ved den 
Helligaand,« til »at holde fast ved den rette Form af de 
sunde Ord« (1 Tim. 6,20; 2 Tim. 1,14—13), — og han raader 
ham til at nyde lidt Vin for sin Mave og sine jævnlige 
Svagheder (1 Tim. 5,23). — Men Bevægelsen blev stærkere 
og stærkere. Den udviklede sig til em aabenbar For- 
nægtelse af: Jesu Christi virkelige Menneskelighed 
(Doketisme) og har vel allerede i det første Aarhundrede 
draget de Følgeslutninger deraf med Hensyn til det sæde- 
lige Liv: enten. at det var ligegyldigt, hvordan et »aande- 
ligt Menneske brugte sit Legeme, eller at han saa vidt muligt 
skulde døde det fuldstændigt. Da var det, at Johannes 
fik sin Gerning.i Efesos,: og - efter at baade Peter havde 


7) Carl Koch, S. 55 f. 

nedlagt sin Hyrdestav og Pavlus havde naaet Maalet for 
sin Løbebane som Missionær, kom til at udrette den 
Gerning som Læreren, »den hellige Theolog«, hvorom 
Eftermælet: endnu lever i Navnet paa den tyrkiske Landsby 
og Jærnvejsstation, Han pegede som Pavlus paa »Herrens 
Bestandigheds Ord«, og han talte, som han skrev jævnt 
og enfoldigt om -det højeste, om »Ordet, som var fra Be- 
gyndelsen og var Gud, men blev Kød og boede iblandt 
os,« og tillige saaledes om Jesu Christi daglige Menneskeliv, 
i Sorg som i Glæde, ved Lasaros' Grav og ved Brylluppet 
i Kana, — i Samtaler med dem, der søgte ham som Ni- 
kodemos, og med dem, han traf paa Vejen, som den sa-- 
maritanske Kvinde, at det maatte forstaas, at hans Efter- 
følgere kunde leve for det højeste under de jævneste, dag- 
lige Kaar og uden at- fly ud i Ørkenen fra Menneskenes 
Samfund. 

” Johannes og hans Medarbejdere, Andreas og Filip, og 
hans Lærlinge indtil Eirenæos overvandt Gnostisismen. 
Men ligesaalidt som Pavlus havde bragt Demetrios til at 
frygte,. at hans Næringsvej skulde blive ødelagt, eller Jo- 
hannes havde bragt C. V. Salutaris til at ængstes for, at 
Staden Efesos skulde gaa tilbage, ved at spotte »den store 
Gudinde«, — ligesaalidt havde de og deres Medarbejdere 
fulgt Gnostikerne paa deres vildsomme Veje, indladt sig 
paa deres Grublerier og søgt at gendrive deres Paastande 
i det enkelte; De vendte sig i deres Tale som i deres 
Skrift til de Troende; de søgte at opbygge paa Troens 
Grund, og hvad der var Grundvolden, skulde ogsaa 
være Prøvestenen, hvorpaa det skulde kendes, af hvad Aand 
de selvkaldte Lærere talte. Det er tit bleven fremhævet, 
at det ikke var aandelige Stormænd, som bleve Apostlenes 
Efterfølgere, og at saadanne først saas igen, da Eirenæos 
og Tertullianus traadte frem. Men mon man ikke med 
lige saa megen Ret kunde gøre gældende, at Mænd som 
Polykarpos fuldt ud kunde maale sig med dem, der fulgte 

efter, og at det kun laa i Tidsforholdene, at han og hans 
Lige overlod til Gnostikerne at brede sig vidt i Fremstil- 
lingen af deres Tanker og selv brugte al deres Flid til at 
bevare uforfalsket til følgende christne Slægter deri gode 
Skat, som var betroet alle de døbte, og Apostlenes skrift- 
lige Efterladenskaber? Det trofaste Arbejde dermed giver 
i alt Fald Menigheden i Efesos i det andet Aarhundrede 
sit Seærmærke som det umistelige Bindeled imellem Apostel- 
menighederne og den vestlige Christenhed. 


Den blodsottige Kvinde. 


Mel.: Sin Vogn gjør han af Skyer blaa. 


Der gaar i Herrens egen By 

saa sælsom bleg en Kvinde: 

det er, som Blikket dvæler sky 
ved mangt et Sorgens Minde; 
det er, som huser hun et Haab, 
der, døvet under Tvivlens Raab,. 
kun dødstræt drager Åande. 


Hun føler dybt i Hjærtets Rod, 

og hun har følt det længe, 

at Soten hærger hendes Blod, 

som Vintren hærger Vænge. 

Hun søgte Hjælp, med Kinden vaad; 
men ingen Læge kjendte Raad, 

saa spildt var Guld og Taarer. 


Nu nærmer hun sig Herren selv + 
saa kejtet og saa bange, 

og hendes Blod af Livets Elv 

fik Kræfter ny og mange. 

Og Herren sagde: »Gaa med Fred! 
Du har en Tro, jeg kjendes ved, 
den Tro er Livets Kilde!« . 

Der vandrer- om i Stad, paa Land 
med Kinder dødningblege 

saa mangen Kvinde, mangen Mand 
med Kræfter faa og vege 

og spilder Guld og kostbar Tid 
paa tusend Lægers Kunst og Flid, 
som ej kan Soten tvinge. 


Kun én har i sit Hjærteblod 

haft slig en Livsens Vælde, 

at her maa Dødens Edderflod 

om' egen Afmagt melde. 

Det er Guds Søn, vor Frelsermand, 
som gik med Sejr fra Gravens Land 
og opstod Paaskemorgen. 


Og kommer du med Tro ham nær 
og vil hans Klædning røre, 

er Troen kejtet end og sær 

og kan ej smukt. sig føre, 

da skal du mærke, at hans Blod 
kan paa din Helsot raade Bod, 

fra hver en Synd dig rense. 


J. P, KRISTENSEN-RANDERS. 


Kirkelige Forhold i Sønderjylland. 


Af L. SCHRØDER. 


I en Artikel i dette Maanedsskrift") har Fr. Jungersen 
blandt andet fortalt om, hvordan danske Mænd i Hellevad 
Sogn havde gjort Indsigelse imod, at man vilde indføre 
tysk Gudstjeneste paa nogle Søndage i deres Kirke for fire 


1) Se foran S. 25: >Fra Sønderjylland«. 

Personers Skyld, der havde søgt derom (Gensdarmen og 
hans Hustru, Andenlæreren og en Købmands Hustru), og 
al de til Sognepræsten havde afgivet den skriftlige Erklæ- 
ring, at .dersom tysk Gudstjeneste begyndte i deres Kirke, 
vilde de sige sig løs fra ham i kirkelig Henseende og for 
Fremtiden sørge for sig selv i det Stykke. 

»Det har vist sig,« skrives der i det af H. P, Hanssen- 
Nørremølle udgivne Dagblad »Hejmdal«, »at denne bestemte 
Optræden har givet Respekt. Der er endnu ikke bleven 
indført tysk Gudstjeneste i Hellevad Kirke, mens man 
ikke under lignende Forhold har nølet med at indføre tysk 
Gudstjeneste andre Steder, hvor Befolkningen endnu ikke er 
naaet videre end til tamme Forestillinger om Faren for 
det kristelige og sædelige Liv.« 

. Der mindes i Artiklen om en Samtale, der, efter hvad 
der er fortalt i tyske kirkelige Kredse, er bleven ført. 
imellem en meget anset og højtstaaende tysk Gejstlig og 
en holstensk Præstefrue. Samtalen drejede sig om, hvor- 
"vidt det kunde naas, hvad man i Tyskland tænkte sig, 
skulde foregaa i Nordslesvig: en Udvikling fra delvis tysk 
til ren tysk Religionsundervisning, — dernæst fra frivillig 
til tvungen tysk Konfirmationsundervisning, og fra delvis 
til. overvejende og tilsidst til udelukkende tysk  Guds- 
tjeneste. Præstefruen skulde have udtalt sin Frygt for, 
at dette ikke kunde gennemføres, uden at den nord- 
slesvigske Kirke blev stedt i stor Fare, og dertil havde 
den højtstillede Gejstlige svaret: »Det vil være nødvendigt 
at ofre et Par Slægtled; men saa vil det atter blive godt.« 

Den aarvaagne »Hejmdal« erkender, at den skæve, 
faretruende Udvikling maa ende med, hvad der i dette, 
Udsagn er varslet om — at et Par Slægtled ofres »i 
Hedenskab« —, dersom Nordslesvigerne i det hele ikke 
stille sig paa det Stade, som er valgt af de Hellevad Mænd 
og overfor Myndighedernes Fortyskningsforsøg stille et fast, 
urokkeligt: »Hertil og ikke videre.« 

Naar dette Standpunkt er indtaget af de danske Nord- 
slesvigere, da kunne de oppebie, hvad Modstanderne ville 
gøre, for da er det dem, der maa vælge imellem, om de 
ville holde inde med Fortyskningsarbejdet eller sprænge 
Statskirken. Rimeligvis ville Tyskerne betænke sig nogen 
Tid; men saa ville de igen tage fat, hvor de formode, 
der er mindst Modstandskraft. Da gælder det om,. som 
de Hellevad-Mænd erklærede, at »sørge for vor kirkelige 
Opbyggelse paa anden Maade«. Deri ligger nu ikke, 
at man straks behøver officielt at træde ud af Statskirken; 
men »derfor er det ikke Meningen«, hedder det i Hejm- 
dals-Stykket, »at vi un vil samles om Ordets Forkynd- 
else i vore Forsamlingshuse, nej vi vil tage Herrens 
Indstiftelser: Daab og Nadver. med herind. Vi har stor 
kirkelig Frihed. Om vi ogsaa formelt høre til Statskirken, 
kan ingen forbyde os at gaa til Alters hos eller lade vore 
Børn døbes af andre end' Statskirkens Præster: Der er i 
Virkeligheden allerede nu mange Folk i Nordslesvig, der 
har sluttet sig delvist eller belt til vore Frimenigheder og 
endog lader deres Børn døbe af Frimenighedspræsterne 
uden formelt at udtræde af Statskirken.« 

De kirkelige Myndigheder have hidtil fundet sig i sligt. 
Den Tid kan imidlertid komme, da de ville øve Kirke- 
tugt og støde Folk ud af Statskirken. Men lad dem saa 
det! Derom gælder det, at det bliver de Danskes Mod- 
standere, der. vælger Opløsningen af Kirkesamfundet i 
Nordslesvig. Derved undgaas »den dyhe Spaltning i den 
nordslesvigske Befolkning, som en altfor forceret Udvik- 
ling" let vilde medføre«. »Med Forsamlingshuse, hvor 
, Frimenighedspræster kan prædike og udføre de kirkelige 
Handlinger for enhver, der ønsker det, vil vi komme ind 
paa et heldigt Overgangstrin, - paa hvilket enhver kan ga2 
med til alt, hvad han føler Trang til. Ingen behøver da 
at kaste Broen af bag sig og gøre Springet ud i det 

ukendte. Der er god Tid til at sammenligne det ny med 
det gamle for at vælge det bedste.« 

Den mærkelige Artikel slutter med en Opfordring til 
de danske til at optræde »ligesaa fast og bestemt som 
roligt og besindigt«. 


Fra Bogmarkedet. 


Jens Skytte: Gamle i Gaarde. Fortællinger. Milo. 

Man er i godt Selskab, naar man er sammen med Jens. 
Skytte. Man prøve at læse den første Fortælling i oven- 
nævnte Bog, og straks vil man sande det. Ren og frisk 
Luft, det er, hvad man indaander, og Sundhed og Kraft 
møder man over alt hos ham. i 

Bogen hedder »Gamle i Gaarde«, og Navnet passer 
slet ikke saa galt. I hver Fortælling — der er tre af det 
Slags — findes der flere Personer, der alle er blevne gamle 
i Gaarde; ikke altid i den Forstand, at det er i en Bonde- 
Baard, at de er bleven for gammelvant; men de er bleven 
indlevet og indgroet i tilvante Forestillinger og Levevis. 
Er det-nu Daarligheder og Usseldom, saa kniber det svært 
at faa brudt med det og faa sig viklet ud af det. . Er der 
Kraft og god Grund i Mennesket, lykkes det om” end gen- 
nem haarde Dravater. Er der ikke det — Skytte lader 
Spørgsmaalet staa ubesvaret: eller aabent for Slutninger. 
Er det derimod Mennesker, der er gammelvant i tarve- 
lige, men djærve og kraftige Bondeslægter,' saa kan det ny, 
som der altid kommer' i enhver nogenlunde grødefuld Tid, 
let falde dem for Brystet, ja, maaske kan dets Skyggesider 
endogsaa stikke dem i Øjnene en Tid; men den naturlige 
sunde Bondekraft sejrer. De bryder igennem alt, eller 

maaske de sætter passiv Sejghed imod — nok; det ender 
med, at de faar fat i den rigtige Ende, og saa gaar det. 

Den første Fortælling er den bedste. Ubetinget. Den 
staar over alt, hvad han nogen Sinde har skrevet. Ja, 
der er endog en stor aaben Plads mellem den og de andre. 
»En Trækfugli« — det er dens Navn — er et Kunstværk. 
Personerne er taget paa Kornet. Fremstillingen er som 
hamret Smedearbejde. Ingen Hammerslag kendes, og det 
slutter og binder akkurat over alt. Sproget er, som det 
var født i Skoven en foraarsfrisk Majdag. Intet lavt, intet 
Makkeri, ingen Fyldekalk. 

Handlingen er i Korthed følgende. En Bondekone sidder 
Enke. Manden er død af Drik, og Konen er derved bleven 
nødt allerede i hans levende Live til at tage Tøjlerne, og 
dem bliver hun ved at holde. Sønnen er en Drønnert, 
stærk -og -dygtig til sit Arbejde, men bryder sig om intet. 
En halt Skrædder kommer til Egnen. Han er oplyst og 
livlig, faar en god Indflydelse paa Sønnen, der ved hans 
Hjælp begynder at blive et opvakt Hoved. Moderen glæder 
sig ved det, men fatter Mistanke til det moderne Væsen, 
der knytter sig til Skrædderen og hans Aftenskole, og 
Mistanken- støttes af en gammel Karl. Sønnen bliver 
Kærest med en fattig, men dygtig og god Pige. Han vil 
ikke fire for Moderen; hun.heller ikke for ham. Det .er 
begge to Kraftkarakterer.. Det kommer til Brud, og.Sønnen 
rejser bort, Han skriver til Moderen. Hun faar efter- 
haanden Øjnene op for, at det alligevel er en god Gerning, 
Skrædderen har gjort mod hendes Søn. Han arter sig 
godt, vinder Yndest ude, kommer paa Landbrugsskole, 
bliver Gaardbestyrer 0. s. v. Saa -kommer Rygtet hvis- 
lende, at Skrædderen i sine pur unge Dage har gjort -sine 
Fingre for brede. Alles Haand løfter sig mod ham, og 
Nytaarsnat slaar de hans Ruder ind og vil drive ham ud. 
Det bliver Ma' Offers — den gamle Bondekone — for 
drøjt. Hun-gaar ud midt igennem Flokken, hun taler dem 

til, og alle stikker Halen mellem Benene og afsted. Hun 
tager Skrædderen med hjem. Og nu kommer Forliget 
med Sønnen i Stand med det samme. Skrædderen rejser 
til Amerika og kommer godt i Vej der. 

Det er Handlingen. Læst her er der maaske ikke saa 
meget ved den, men i Skyttes Fortælling er det noget 
andet, Den gamle Bondekone er et Pragteksemplar. -Hun 
er en god og mild Kone; men Forholdene har tvungen 
hende til at være Mand i Gaarden. Hun skal være den 
milde Moder og den strænge Husfader; det kniber at 
rumme de to i en Person; men det lykkes. Ogsaa de 
andre er godt tegnede. Og Samtalerne, der føres, er ægte 
Varer. Jeg mindes ikke et eneste Ord, der slog Klik 
under Læsningen. Der er ikke siden Blichers Dage leveret 
et saa truffet jydsk Folkelivsbillede. 

Den anden Fortælling er fra Soldaterlivet, kortere og 
mindre gennemført; men ægte nok. Den sidste er fra for- 
rige Aarhundrede. Det er en Del vanskeligere at give en 
Skildring fra en Tid, der ligger saa langt bag ens egne 
"Oplevelser, og saa er der kommen såa mange. Personer 
ind i denne Fortælling. Man faar let et Indtryk, som om 
den var noget løsere i Fisken. I Virkeligheden er det 
dog ikke noget svagt Arbejde. Tværtimod: Der er præg- 
tige Skildringer i den; Jagtbilleder og .Naturstemninger 
saa friske, saa man formelig lugter Skovbund og hører 
Jagtlyd. 

Vi ønsker Jens Skytte til.Lykke med »Gamle i Gaardel« 


Pour BJERGE. 


”»Danskeren». XI. 2 20 

De Danske i Amerika. 


Af L. SCHRØDER. 

Den danske Kirke i Amerika har i Aaret 1893 holdt 
to Aarsmøder, et først paa;Aaret i Chicago og et i Efter- 
aaret i Racine. Ved disse Møder synes de af Menig- 
hederne udsendte Lægmænd (Delegater) at have havt mere 
at sige end Præsterne, og de Beslutninger, der bleve fat- 
tede, tyde baade paa, at Lederne have vist stor Besin- 
dighed, og at de have havt Øje for, hvad der kunde støtte 
den danske Kirke i Fremtiden; hint kom frem, da de paa 
Chicago-Mødet bestemt afviste et Forslag om Samfundets 
Opløsning, der var udgaaet fra den Kreds, som søger at 
forene de fordum uforligelige Modsætninger: stiv Ortho- 
doksi og yderliggaaende Pietisme; dette kom frem, da de 
i Racine tog imod et meget fordelagtigt Tilbud fra Staden 
Des Moines om en Byggegrund af omtrent 6 Td. Lands 
Størrelse til Opførelsen af en Præsteskole, imod at der 
inden Udløbet af 1893 blev skaffet Købere til et Antal 
andre Byggegrunde.”) Paa Kirkemødet i Racine blev der 
forøvrigt dannet en Forening, der nærmest har sit Forbil- 
lede i »Indre Missions-Forening« her i Danmark, og dette 
har man fra det i Amerika bestaaende danske Folke- 
samfunds Side hilset med Glæde; det maatte jo ventes, 
at de, der samlede sig i denne Forening, desto roligere 
kunde se paa, at andre i en anden Forening virkede paa 
deres Vis. 

- Forunderligt nok har den her fremsatte Opfattelse af 
Begivenhederne i 1893 iblandt vore Landsmænd i Ame- 
rika ikke gjort sig gældende hos Flertallet af Udvalget 
Jor den dansk-amerikanske Mission. Dette har nylig 
. mistet et af sine mest erfarne Medlemmer, Sognepræst. 


1) Dette Vilkaar er opfyldt. 

H. Svejstrup; et andet Medlem, der vist nok oftere har 
øvet stor Indflydelse paa Udvalgets Beslutninger, Provst 
Rørdam, var i Efteraaret i Udlandet paa Grund af Syg- 
dom. Der var da kun et Medlem af Udvalget, Sognepræst 
Jakob Holm, der holdt sig tilbage fra at tiltræde den 
Skrivelse, Udvalget paa sit Møde sidst i Oktober udfær- 
digede ikke blot til Styrelsen for den danske Kirke i Ame- 
rika, men ogsaa til dens Præster og Menigheder, i hvilken 
der opstilles tre Vilkaar, som den danske Kirke i Ame- 
rika maa opfylde, dersom Udvalget vil. have mere med 
den at gøre. Det ene Vilkaar er, at Præste- Uddannelsen 
forlægges til Danmark; dette kræves, netop da den 
danske Kirkes Aarsmøde har vedtaget at sætte en Præste- 
Skole i Gang i Des Moines. Det andet Vilkaar er, at det 
formenes Præster i den danske Kirke at have noget 
at gøre med Ledelsen af Dansk Folkesamfund i det 
hele eller dets enkelte Kredse; derimod ymtes der ikke 
noget om, at man misbilliger Oprettelsen af en særlig 
Missionsforening, imod hvilken der dog kunde rejses den 
Indvending, at den danske Kirke i Amerika i det hele 
nærmest er en Missionsforening. Det tredie Vilkaar er, 
at den danske Kirke skal øve et skarpere Tilsyn med 
Præsternes sædelige Liv, hvad Styrelsen i Amerika 
mener, den har gjort i det Omfang, hvori den kan gøre det. 

I de to Nummere af »Kors og Stjerne«, som Dansk 
Folkesamfunds Afdeling i Danmark har udgivet i Januar 
1894 med en ny Redaktør (J/. Appel, der i afvigte Som- 
mer har besøgt en Del af de danske Setlementer samt 
deltaget i Racine-Mødet, og derfor har friske Indtryk fra 
Amerika), vil man kunne finde Udvalgets Skrivelse og den 
dansk-amerikanske Kirkestyrelses meget hensynsfulde, men, 
hvad de tre Krav angaar, ligesaa bestemt afvisende Svar; 
man vil ogsaa kunne finde to Indlæg i Sagen fra F. L. 
Grundtvig og et fra A. Leth, samt et Spørgsmaal til 

i Danmark om, hvad det amerikanske danske Folke- 
samfund har gjort, som kan berettige Udvalget til dets 
Optræden. over for Præsters Deltagelse i det. 

Det forekommer mig, som om det tegner til, at den 
dansk-amerikanske Sag, ligesom den sønderjydske, nu 
stærkere end nogensinde vil bringe det Spørgsmaal i For- 
grunden, om der er en kristelig Forkyndelse, som venligt 
kan forliges med Arbejdet for Folkesagen, eller, hvad der 
gaar sammen hermed, om der er et Arbejde for Folke- 
sagen, som kan forliges med et alvorligt Kristenliv. 
Dette har ogsaa Harboøre-Ligtalerne bragt Folk til at 
tænke over. Og de mange, der er bleven stærkt grebne 
ved Budskabet om Ernst Triers Død, have jo ogsaa 
maattet mindes, at det for ham var en Hjærtesag at for- 
ene Arbejdet for Guds Riges Sag med Ungdommens 
Vækkelse til at skønne paa og leve for Fædreland og 
Modersmaal. Hvad der saaledes melder sig fra forskel- 
lige Sider, er vel skikket til at vække Opmærksomhed. 
1894 er den danske Folkehøjskoles Jubelaar, og dens 
hele Liv har staaet i den nøjeste Sammenhæng med 
Spørgsmaalet om den gode Forstaaelse imellem Guds 
Riges Sag og den danske Sag. Maatte dette Aar ikke 
blot føre os frem imod en levende Erkendelse af Sammen- 
hængen imellem disse, men ogsaa bringe os til at samle 
os om et mere trofast Arbejde for dem begge! 

Stanleys sidste Rejse. 


Af S. N. MouRITSEN. 


IV. 
Ruwenzori. — Falangsdans. — Stairs. — Bagtroppen. — 
Hunger. — Fort Bodo. — Oprøret i Ækvatoria. 
Taalmodighedsprøve. — Dødsstraf. — Til Zanzibar. 


(Forts.) 

Den 10. Avgust indhentede Karavanen Ugarrowa, hos 
hvem Stanley fandt de fleste af de 20 Ilbud, som Stairs 
havde afsendt til Barttelot. De gav en frygtelig men sand- 
færdig Beretning om deres Færd: de indfødte havde an- 
taget dem for Rømlinger og derfor angrebet dem. Tre 
faldt, og flere saaredes, og efter et tappert Forsvar maatte 
… de trofaste Zanzibariter gribe Flugten og søge Redning 
hos Ugarrowa, der var bleven rørt af deres gribende For- 
tælling og derfor havde behandlet dem meget godt. 

Herfra benyttede Stanley Flodvejen. . Da han den 17. 
Avgust nærmede sig Banalya (25958' 45'" øst. L., 1931'n. Br.), 
kun 25 Mil fra Yambuya, saa han pludselig Mænd i hvide 
Dragter inde paa Bredden. Han fik i en Fart sin Kikkert 
frem og saa, at der var hejst et rødt Flag; et Vindpust 
udfoldede Flaget, og han saa den hvide Halvmaane og 
Stjernen. Han sprang op og raabte: »Majoren, Gutter! 
Drag haardt i Aarernel« Der paafulgte et dundrende 
Raab og Hurra, og Kanoerne skød en »lynende Fart«. 
Et lille Stykke fra Land standsede de. og Stanley spurgte 
Folkene inde paa Bredden: »Hvis Mænd er I?x — »Vi 
er Stanleys Mænd,« lød Svaret. Nu gik Stanley i Land, 
I Lejrens Port mødte han W. Bonny, hvis. Haand han 
trykkede, og sagde derpaa: 

»Nu, Bonny, hvorledes har De det? Hvor er Majoren? 
Syg formoder jeg?« 

. »Majoren er død.« 

»Død? Gode Gud! Hvorledes? Af Feber? 

»Nej, han blev skudt.« 

»Af hvem ?« 

»Af Manyemaerne — Tippu-Tibs Folk.« 

»Du gode Himmel! Men hvor er Jameson da?« 

»I Stanley Falls.« 

»Hvad gør han der, for Guds Skyld ?« 

»Han gik did for at faa flere Bærere.« 

»Nuvel, hvor er Hr. Ward, Hr. Troup?« 

»Hr. Ward er i Bangala. 

»Bangala! Bangala! hvad kan han have at gøre der?« 

»Ja, han er i Bangala, og Hr. Troup er bleven sendt 
hjem for flere Maaneder siden.« 

Siden fik Stanley at vide, at Jameson netop døde den 
17. August, medens han var paa Rejse ned ad Kongo for 
at træffe Ward. Efter at håve tøvet 9 Maaneder i Yam- 
buya havde nemlig Barttelot sendt Ward ned ad Kongo 
for at telegrafere til Komiteen i England efter Ordrer og 
bag efter givet Ordre til, at Ward skulde blive ved nedre 
Kongo med Komiteens ulæste Svar. Dette Svar var det, 


Jameson rejste efter men ikke blev kendt med inden sin 


Død; det lød saaledes: 

»Komiteen henviser Dem til Stanleys. Ordrer af 24. 
Juni. Hvis De endnu ikke kan marschere overensstem- 
mende med disse Ordrer, saa bliv, hvor De er, indtil hans 
Ankomst, eller indtil De faar ny Instruktioner fra ham.« 

Med Rette udbryder Stanley: »En Komite som er 10,000 
Kilometer borte, gennemskuer øjeblikkelig Instruksernes 
Aand, men en, Komite af fem Officerer i Yambuya synes 
ikke at forstaa den, skønt de er blevne opsatte i den 
klare Forudsætning, at hver af Officererne vilde foretrække 
Bevægelse og Arbejde fremfor et uvirksomt Liv og en 
unyttig Venten i Yambuya,« 

Af den 271 Mand store fuldstændigt udrustede og vel 
organiserede Bagtrop var der kun 102 magre, forsultne, 

blodfattige stakkels Væsener tilbage. »Vi blev mer end 
tilstrækkelig Vidner til al den Elendighed, som havde 
hjemsøgt Bagtroppen i den overbefolkede, pestsmittede By 
(Banalya), hvori dens ulykkelige Levninger befandt sig,« 
skriver Stanley. »Kopperne hærjede, 6 Lig laa ubegravede 
i Byen, Stanken i samme var ligefrem kvælende, vansirede 
og udmarvede Mennesker slæbte sig i Dusinvis forbi os, 
og meldte nogen af Bagtroppen sig hos os for at blive 
genkendt, saa vi blot et levende Skelet, et af Blodfattigdom 
hjemsøgt Væsen, en stakkels Mand, hvis sørgelige Sjæls- 
og Legemstilstand viste sig paa den uhyggeligste Maade 
i indfaldne Kinder og af Lidelser forvredne Ansigtstræk, 
med Øjne, der talte om Smerte og Angest. Jeg skal ikke 
saa let glemme den frygtelige Historie om Bagtroppens 
Ødelæggelse og den Virkning, Synet af, hvad vi saa, ud- 
øvede paa os.« 

Grunden til Ulykken var for det første Tippu-Tibs 
Kontraktbrud og Falskhed; dernæst Barttelots og Ledsageres 
Ligegyldighed for Stanleys Instruktionsbrev, der lød paa, 
»at Majoren skulde blive i Yambuya, til Mandskabet fra 
Bolobo ankom (d. 14. Avgust 1887), at han da skulde 
organisere Bagtroppen og rejse i Fortroppens Spor saa 
hurtig, som Omstændighederne tillod. Kom Tippu-Tib, 
vilde Opgaven blive let; blev han borte, skulde Barttelot 
gøre dobbelte eller tredobbelte Dagsrejser, til han mødte 
Fortroppen.« 

»Skønt Tippu-Tib fortjener Straf for sit Kontraktbrud 
og sin Utaknemlighed,« skriver Stanley,  »havde de Ulykker, 
som overmandede Major Barttelots Trop, alligevel kunnet 
afværges, hvis de Raad og Forskrifter var blevne fulgte, 
som jeg lige til de mindste Enkeltheder havde givet i mit 
Instruktionsbrev, og som just var beregnede paa Sandsyn- 
ligheden af Tippu-Tibs Handlemaade, da han er bekendt 
for al love rundt og holde tyndt.« 

Den 29. Avgust var Ekspeditionen atter ordnet og 
færdig til Opbrud til Albertsøen. Den bestod nu af 465 
Personer, hvoraf 283 Bærere og førte med sig 230 Byrder 
Gods, hvoraf 140 Byrder var Ammunition. Saa langt som 
muligt blev Flodvejen nyttet, og derefter holdt Stanley 
sig til Aruwimis og dens Nord fra kommende Biflod Ihurus 
højre Bred, indtil det blev muligt at sætte over Ihuru. 
Ogsaa paa denne- Tur led Folkene meget af Sult, mest 
fordi de letsindigt bortødslede deres Forraad af Fødemidler 
i.Haab om snart at træffe paa Bananplantager. Naar det 
saa varede nogle Dage længere end beregnet, inden der 
kunde faas ny Forsyning, var der straks Nød paa Færde. 
Blev der endelig langt om længe Lejlighed til at forsyne 
sig med ny Forraad, svælgede en Mængde af den sultne 
Skare saaledes i sig, at Sygdom blev Følgen deraf, andre 
forsømte at sørge for Fremtiden og faldt derfor snart som. 
Ofre for Hungeren, og kun de driftigste tænkte paa Føde 
til de kommende Dage. 

Den 8. December opdagede Stanley, at 150 Mand havde 
bortslængt deres: Forraad af Fødemidler, fordi de indfødte 
havde indbildt dem, at de kun var én Dagsrejse fra en 
Bananplantage med »de største Bananer i hele Verden.« 
Der var nu ikke andet for end gøre Holdt og sende, alle, 
der kunde gaa, tilbage til Pisangplantagerne ved Ngvetza, 
hvor man den 6, om Morgenen havde forsynet sig for fem 
Dage, og skaffe ny Forsyning. Den 9. om Morgenen drog 
henved 200 Mand af Sted efter først at have afleveret 
200 Pd. Bananmel til de tilbageblivende (130 Personer). 
Skønt der kun var knap ni Mil til Ngvetza, gjorde Stanley 
dog ikke Regning paa at se mere end 150 af de udsendte 
vende tilbage, og det slog ogsaa noget nær til. Mange 
Menneskeliv beroede paa, at de udsendte var raske til at 
komme med Hjælpen, men der gik Dag efter Dag, og de 
kom ikke, og imedens vare 130 Mænd, Kvinder og 
Børn i Begreb med at dø af Hunger. »Hver Dag maatte 

de opholde Livet med en Kop varm, tynd Suppe; lavet af 
Smør, Mælk og Vand, for at holde Døden borte i det 
længste. Da Provianten blev saa knap, at der ikke var 
mere end til 13 Mand i 10 Dage, endogsaa af denne 
tynde Suppe med fire bitte smaa Kavringer daglig til 
Mands, da blev jeg (Stanley) nødsaget til at gaa paa Jagt 
efter de savnede Mænd. Maaske havde de, af Mangel 
paa Anfører, været uforsigtige, og måaske omringedes de 
nu af en Overmagt af ondskabsfulde Dværge. Mit Følge 
bestod af 65 Mænd samt nogle faa Kvinder og Børn, som, 
driftigere end de øvrige, havde hjulpet paa den tynde 
Drik med Bær af Phrynium og Amomum og saadanne 
Svampe, som kunde findes paa fugtige Steder — hvorfor 
de endnu var i Besiddelse af nogen Kraft, endskønt de 
stakkels Væsener var frygtelig udtærede. 51 Mand, . for- 
uden Gutter og Kvinder, var saa medtagne af'Sygdom og 
Svaghed, at de ubetinget havde strøget med, dersom Føden 
ikke var bleven skaffet inden faa Timer. Min hvide Led- 
sager med 13 Mand var sikret det fornødne til i ti Dage 
at forlænge Kampen mod en pinefuld Død. Vi, som havde 
paataget os Jagten, vi havde ingen Ting i Behold. Vi fik 
ernære os med Bær, indtil vi naaede en Plantage. Under 
vor Vandring hin Eftermiddag traf vi-paa flere Lig i for- 
skellige Stadier af Forraadnelse, og Synet af de dødsdømte, 
døende og døde frembragte paa mine Nerver en saadan 
Følelse af Svaghed, at jeg nær havde bukket under. Hver 
Sjæl i- denne Lejr. var lammet af Sorg og Lidelse. For- 
.tvivlelsen havde gjort dem alle stumme. Man hørte ikke 
en Lyd, som kunde forstyrre denne Døden3 rugende Stil- 
hed... Det var mig en Naade, at jeg ikke hørte en bebrej- 
dende Røst, ikke et Tegn paa adel. Jeg følte i høj Grad 
Rædselen ved denne Skovens og Nattens Tavshed — Søvn 
var. umulig. … Mine Tanker dvælede ved disse idelige 
Ulydigheder, som havde været Grunden til saa megen 
Elendighed og Ængstelse.. »O, den stivnakkede, trodsige, 

uforbederlige Menneskenatur, der altid viser sin Dyriskhed 
og Raahed! Lad de Uslinger være for stedse forbandede! 
Deres yderst tankeløse og glemsomme Natur, deres sta- 
dige Brud paa Løfter !'dræber flere Mennesker og foraar- 
sager mere Ængstelse end Spydenes Gift eller Pilenes 
Modhager og Odder. Hvis jeg møder dem, vil jeg.....« 
Men førend Slutningen var udtalt, fremstillede sig i et 
Glimt for min Erindring de døde Mennesker langs med 
Vejen, de dødsdømte i Lejren og de forsultne i mit Følge 
og Tanken om, at disse 150 Mand uigenkaldelig var tabte 
i den grusomme Skov eller omringet af vilde uden Haab 
om Frelse, — og kan De (William Mackinnon) da undres, 
om Hjærtets naturlige Haardhed straks blev mildnet, og om 
jeg atter betroede min Sag til ham, der alene kunde 
hjælpe os. Næste Morgen, inden en halv Time efter vort 
Opbrud, traf vi Furagørerne, frelste, friske, stærke, belæs- 
sede, bærende fire Tons Pisang. 

»De kan selv udmaåle Dem, hvilke Glædesskrig disse 
Naturbørn udstødte, De kan selv forestille Dem, hvorledes 
de kastede sig over Frugten og gjorde Ild op for at stege, 
koge og bage, og hvorledes vi, efter at de alle var mætte, 
gik tilbage til Lejren for at glæde de ulykkelige hos Hr. 
Bonny. . 

»Naar jeg i Aanden lader de mange stygge Episoder 
gaa forbi mit Syn og tænker over alle de Gange, vi med 
Nød. og næppe og paa det vidunderligste blev frelste 
fra den sikre Tilintetgørelse under saa mange forskellige 
Ture frem og tilbage gennem denne umaadelige og mørke 
Vidde af Urskov, saa føler jeg mig end mere ude af Stand 
til at tilskrive vor Frelse anden Aarsag end et naadigt 
Forsyn, der bevarede os til Fremme for sine uransagelige 
Planer« (norsk Oversættelse). 

Hungerlejrens Beliggenhed angives af Stanley til 29" 
21' 30: øst, L. og 1? 27' 15" n. Br. 21 Mennesker fandt 
deres Grav der. 

Den 20. December drog Karavanen ind i:Fort Bodo, 
hvor alt stod vel til. Tabet af Menneskeliv under Rejsen 
fra Banalya til Fortet var 106, hvoraf 38 hørte til Bag- 
troppen. Den samlede Styrke talte nu 412 Personer. 

Om Emin og Jephson vidste Stairs- intet, skønt de 
burde have været i Fortet for over fire Maaneder siden. 
Hvad der havde holdt dem fra at opfylde deres Løfte var 
ikke nemt at gætte. Den 23. December brød den samlede 
Ekspedition op til Albertsøen efter at have sat Ild paa 
Fortet, som der ikke var Brug for længere. Der var nu 
et stort Forraad at fragte og for ikke at efterlade noget, 
som kunde være til Nytte for Emin, maatte Dagsrejserne 
"tilbagelægges to Gange. Dog naaede Stanley endnu ikke 
denne Gang at se Ekspeditionen rejse samlet til Albert- 
søen. Den 10. Januar 1889 havde han 124 syge, som i 
høj Grad sinkede Rejsen, saa det kun gik smaat fremad. 
Emins og Jephsons Udeblivelse var meget foruroligende, 
og en hurtig Rejse var derfor særdeles ønskelig. Stanley 
besluttede derfor at efterlade Stairs og Parke med alle de 
syge og en betydelig Del Gods i Skoven og ile til Søen 
med de øvrige Folk. — Skønt det ikke hører hjemme 
her, nævnes det for Nemhedens Skyld med. det samme, 
at denne Sygeskare hentedes til Søen i Februar Maaned 
og var da ved Dr. Parkes Hjælp forvandlet til en sund 
og stærk Trop, saa Stanley priste sig med god Grund 
lykkelig, at han havde faaet en saadan Læge med paa 
Rejsen. 

Den 16. Januar var Stanley kun en lang Dagsrejse fra 
Søen. Kl. 5 om Eftermiddagen modtog han gennem ind- 
fødte Budbærere en Pakke Breve fra Emin og Jephson, 
og »medens jeg (Stanley) læste disse, var det, som blev 
jeg overfalden af en fuldkommen Sjælslammelse, der til- 
intetgjorde enhver anden Følelse end ubegrænset For- 
bavselse.« De ægyptiske Officerer havde gjort "Oprør. 
Emin og Jephson holdtes fangne i Tunguru. Oprøret 

udbrød den 18. Avgust, og det hed i Brevene, at kom 
der ikke Hjælp inden Udgangen af December (1888), 
skulde Hjælpen, som i alle andre Tilfælde i Sudan, 
komme for silde. Ogsaa mod Stanley lagde Oprørerne for- 
ræderiske Planer for at bemægtige sig hans store Forraad, 
Derpaa vilde de gaa over til Mahdien, som nok vilde tage 
vel imod dem efter saadanne Bedrifter. For lettere at 
faa Stanley til at løbe i Garnet lod Oprørerne Emin og 
Jephson faa deres Frihed igen og bad den første om For- 
ladelse, hvilken ogsaa villigt blev dem skænket. Stanley 
havde imidlertid faaet et lille Vink om Sagen og var paa 
sin Post. 

Fra Landsbyen Kavalli skrev Stanley til Jephson og 
bad ham nytte den første den bedste Lejlighed til at for- 
lade Tunguru og slutte sig til Ekspeditionen. Med Hensyn 
til Emin indeholdt Brevet følgende: »Det er mit: Ønske 
paa en eller anden Maade at kunne hjælpe Paschaen, 
men han maa støtte mig og tro mig. Ønsker han at 
komme ud af dette Virvar, staar jeg som Ven til hans 
Tjeneste, men er han fremdeles. ubestemt, kommer jeg i 
den største Forlegenhed. Jeg kunde frelse en halv Snes 
Paschaer, naar de bare vilde frelses. Jeg vil paa mine 
Knæ bede. ham tænke paa sig selv og være fornuftig. 
Vær god.og venlig mod ham for hans mange Dyders 
Skyld, men lad Dem ikke bedaare af den ulykkelige Trold- 
dom, som i de sidste Aar synes at have betaget alle Ev- 
ropæere med Hensyn til Sudan. '. .. Her er jeg nu efter 
en Rejse paa 4100 Mil (eng.) med den sidste Undsætning. 
Den, som er eller bliver bemyndiget til at modtage den, 
skal faa den. Kom! Jeg er rede til at staa bam bi med 
min hele Styrke, men denne Gang maa der ikke være nogen 
Vaklen, bestemt Ja eller Nej, og saa bærer det hjem over.« 

I et Brev til Emin skrev Stanley, at han var kommen 
med den sidste Del af Undsætningen og bad om et Bevis 
for dens Modtagelse samt et bestemt Svar paa Spørgsmaalet, 

om Emin eller Casati eller nogen af Officererne eller Fol- 
kene vilde rejse til Zanzibar under hans Beskyttelse. »Har 
jeg efter 20 Dages Forløb intet Svar fra Dem eller Hr. 
Jephson, kan jeg ikke længer være ansvarlig for, hvad der 
maatte hænde. Vi skulde meget gjærne blive liggende i 
Kavallis By, havde vi blot. Levnetsmidler, men en stor 
Styrke kan ikke holde sig der uden at forsyne sig med 
Magt, og dette vilde øjeblikkelig afbryde vore Forbindelser 
med de indfødte.« 

Den 6. Februar (1889) ankom Jephson til Stanleys 
Lejr i Kavalli. Dagen efter nedskrev han en Beretning 
- om Oprøret og Paschaens Stilling. Deri hedder det blandt 
andet: »Hvad Paschaen angaar, da er jeg sikker paa, 
at han har den største Lyst til at følge med os, men jeg 
kan ikke sige eller fatte, under hvilke Betingelser han vil 
gøre det. Jeg tror ikke, han ved det selv. Han er saa 
ubeslutsom, at han i Dag er fuldkommen villig til at rejse, 
i Morgen bestemt paa at blive. Jeg har ofte talt til ham 
derom, men aldrig faaet noget bestemt Svar. .... Lidt 
utaalmodig efter en saadan Samtale sagde jeg: »Dersom 
Deres Eksellence naar et- eller andet Sted i vor Nærhed, 
vil jeg raade Hr. Stanley til at gribe Dem med Magt og 
tage Dem med.« »Nu vel,« svarede ban, »jeg skal ikke 
gøre noget for at forebygge det.« Det forekommer mig, 
at skal vi frelse ham, maa vi gøre det trods ham selv.« 

Fra Emin bragte Jephson Stanley et Brev, hvori der 
først stod: »Casati og jeg .selv modtager gerne Deres 
Hjælp (for at naa Havet), og der er en stor.Mængde, som 
ønsker at drage til det fjerne Ægypten eller til- et andet 
bekvemt Sted. Da de er bleven bindrede af de sidste be- 
klagelige Forhold og først for nogle Dage siden har be- 
gyndt at indfinde. sig, vil jeg bede Dem om. venligst at staa 
dem bi.« Derefter skriver Emin, at han sandsynligvis 
ikke mere skal se Stanley, og Brevet slutter saaledes: 
»Gud hjælpe Dem og Deres Folk og give Dem en heldig 

og snar Hjemrejse. — Det var altsaa endnu langt fra klart, 
hvad Emin endelig ønskede, og Stanley maatte skrive til 
ham endnu en Gang og bede om klar Besked. Som Svar 
herpaa skrev Emin den 13. Februar: ». . .. Jeg har den 
Ære at underrette Dem om, at jeg kom hid (til Nsabé) 
med to Dampskibe i Gaar Eftermiddag Kl. 3 medhavende 
den første Afdeling af dem, som ønsker at forlade Landet 
under Deres Beskyttelse. . . . Med mig følger et Dusin 
Officerer, som er meget begærlige efter at faa Dem i Tale. 
De er komne under min Kommando for at bede Dem om 
nogen Tids Frist til at bringe deres Brødre, i det mindste 
dem, som vil rejse, hid fra Wadelai, og jeg har lovet at 
støtte dem efter bedste Evne....Hvis De vil sende Bærere, 
har jeg Brug for nogle.« 

Jephson blev sendt til Kysten med 50 Mand for at hjælpe 
Paschaen op paa Højsletten. I et Brev til Stanley skrev 
Jephson den 15. Februar: »Casati finder jeg mere umulig 
end nogen Sinde. Jeg spurgte ham, om han vilde følge 

- med i Morgen, hvortil han svarede, at han heller vilde 
vente. Saa spurgte jeg: »Hvor mange Byrder har De?« 
— »Aa,« sagde han, »De ved jeg har meget lidet. Kabba 
Rega har taget alt. Kanske jeg behøver 80 Bærere.« — 
Apotheker Vita behøver 40 og den græske Købmand Mares 
66 Dragere. Dette vil ødelægge Zanzibariterne fuldstændig 
paa Vejen herfra til Kavalli. Paschaen bebrejdede Casati, 
at han vilde have sine Møllestene, Lerkrukker, Gutters og 
Kvinders Senge o. s. v. med sig, hvortil han svarede: »Hr. 
Stanley har tilbudt sig at tage alt Gods«. — Disse Folk har 
ingen Samvittighed og vil hellere overlæsse vore Folk, som 
har lidt saa meget, end kaste noget bort af deres Skrammel, 
som de dog nødvendigvis maa skille sig ved.« 

Den 17. Februar ankom Emin til Stanleys Lejr med 
65 Mand, som alle erklærede at ville følge Stanley til 
Havet. Officererne overrakte Stanley et Dokument, under- 
tegnet af Provinsens fornemste Mænd, hvori de lovede 

snart at være hos ham; de ønskede blot en rimelig Frist 
til at samle deres Familier og Troppérne og bringe dem 
til Lejren. Emin mente, at 20 Dage vilde være rigelig 
Tid til dette. Den 26. Februar rejste de ægyptiske Offi- 
cerer medtagende et af Ekspeditionens Remingtongeværer. 
Derefter gik en hel Maaned hen, uden at' der mærkedes 
Tegn til, at Troppernes Ankomst var en Smule nærmere 
end før, men alligevel vedblev Emin at stole paa sine 
Folks Troskab og bad Stanley tøve til den 10. April 
med at bryde op til Kysten. Derpaa gik denne ogsaa 
ind, men sendte saa ogsaa de oprørske Officerer Bud om, 
at den 10. April uigenkaldelig var Opbrudsdagen. 

Imidlertid gik der flittig Bud mellem Oprørerne og 
Ægypterne i Stanleys Lejr, Den 5. April blev der gjort 
Forsøg paa at frastjæle Ekspeditionen en hel Del Geværer, 
og da Stanley desuden blev bekendt med, at kun en 
eneste af Emins Folk tænkte- paa at drage til Kysten, 
medens alle de andre vilde vente paa deres Brødre, samt 
at Ægypterne raadsloge om Forræderi, var det klart, at 
der maatte skrides ind, hvis ikke Oprørernes Planer skulde 
lykkes. Emin gik endnu med Bind for Øjnene, men 
Stanley samlede alle Ægyptere,. Sudanesere og deres 
mandlige Ledsagere og lod dem se hele den Styrke, han 
raadte over, samt meddelte dem, at Tyveri af Geværer 
og Forsøg paa Mytteri vilde blive straffet med Døden. 
Maaske for første Gang i deres Liv hørte de sligt, og 
det har neppe været lyse - Tanker, denne Tale har avlet 
hos dem. 

I de samme Dage søgte Casati at overbevise Emin om, 
at han handlede uret i at forlade sine oprørske Folk, men 
denne erklærede dog til Stanley, at han vilde drage af 
Sted den 10. April, og at han var vis paa, at alle Ægyp- 
terne i Lejren med deres Tyende, omtrent 600 Mennesker, 
vilde følge ham. 

Efter Bestemmelsen brød Ekspeditionen op den 10. 
April for at begynde Rejsen til Havet; med den fulgte 
550 indfødte og 600 af Paschaens Folk, saa den samlede 
Karavane talte 1,510 Personer. Paschaen havde gjort 
Regning paa, at saadan noget som 8,000 Mennesker vilde 
fulgt ham til Havet, og havde altsaa sørgelig skuffet sig 
selv med Hensyn til sine Folks Sindelag; at det heller ikke 
var de seks Hundredes Mening at følge ham, viste sig snart. 


Sk ae JE VOR TED PR ERDE SETS 

Den 12. April maatte Karavanen gøre Holdt, da Stanley 
blev lagt til Sengs af en farlig Mavesygdom; først den 8. 
Maj havde Dr. Parkes omhyggelige og dygtige Pleje bragt 
ham saa vidt, at Rejsen kunde. fortsættes. Under dette 
Ophold havde Ægypterne spundet videre paa deres Rænker. 
»Jeg har aldrig,« siger Stanley, »kunnet opdage nogen 
Grund, som efter min Mening kunde forklare disse stadige 
forræderiske Anslag, og jeg er aldeles ude af Stand til at 
angive en eneste rimelig Grund til deres dødelige og uover- 
vindelige Had-til Emin og os andre. Men hver Dag ind- 
berettedes ny Opdagelser til mig, thi Oprørerne var ikke 
en Gang saa kloge at dølge deres Hensigter. Daglig for- 
svandt Geværer, Udrustningsgenstande og Ammunition, og 
hvert Ansigt udtrykte Had, Vrede og Misfornøjelse. Smaa 
Hobe paa 4—b Mand forsvandt, og endelig fjærnede 20 
Mand sig med d Geværer og Ammunition, og dette var, 
efter hvad jeg hørte af frivillige Spioner, alene Begyndelsen 
til en større Rømning, som snart skulde følge efter. 
Skønt jeg var ude af Stand til at vende mig i Sengen 
uden Hjælp, var der dog 350 mig fuldstændig hengivne 
Mænd i Lejren, og i Stairs, Jephson, Nelson og Parke 
ejede jeg duelige Officerer, hos hvem hvert Pulsslag stod i 
Harmoni med mig, :og hvis Forstand og Mod var enhver 
Fare voksen. Jeg behøvede derfor blot at hviske en Be- 
faling for uden mindste Tvivl og Tøven at blive adlydt 
” og faa den udført med største Punktlighed. En stærk Af- 
deling Soldater vendte tilbage til Søen, hvor den snart 
opdagede en af Lederne med 12 Mand af Banden i en 
Lejr. En indfødt Høvding, som var bleven betroet Brev- 
posten til Wadelai, bragte i sin Uvidenhed og Uforstand 
os en hel Pakke Breve, adresserede til Oprørerne der. 
Da vi nu befandt os i passiv Krigstilstand, bad jeg Emin 
Pascha aabne Brevene, og Resultatet var, at vi blev kendte 
med Navnene paa Rænkesmedene, de vigtigste af de mis- 
fornøjede og deres Planer.« : (Sluttes:) - 

Et ,,Vennemøde" i en norsk Fjeldbygd. 
Minder fra Sommeren 1864. 


Af Fr. WEXELSEN. 


En liden Skildring eller Skitse af et Møde, som, skønt 
det ligger snart 30 Aar tilbage i Tiden, staar ret levende 
og lyst i mit Minde, kan maaske med Fornøjelse læses af 
danske Venner. Jeg ved vel, det er saare lidet at byde, 
men jeg tror at have mærket, at Venner i Danmark altid 
med Venlighed ser ogsaa paa det Lille, som kommer fra 
Norge, naar dette Lille dog er nogenlunde hyggeligt, og det 
haaber jeg, man vil finde i, hvad her meddeles. Vistnok 
skrev jeg straks efter Mødet lidt derom i »Kirkeligt Folke- 
blad«, 2den Række, men det er neppe kjendt af »Dan- 
skeren«s Læsere; her kommer desuden en noget fyldigere 
Meddelelse, om jeg end kun vil kalde den en Skitse. 

Til den 15, og 16. Juli 1864 var der bestemt et 
Skolelærermøde i Aalen, Anneks til Holtaalens Præste- 
gjæld i Gauldalen. Jeg vil helst nævne det Møde som et 
» Vennemøde«, da det viste sig, at de der Forsamlede 
var »gode Venner«, kom godt sammen. Jeg kunde ogsaa 
kalde det et »Folkemøde«, da en meget stor Del af Byg- 
dens Folk paa en Maade var Deltagere. Aalen støder til 
Røros Landsogn og er en mærkelig, ret fager Bygd med 
dybtliggende Dal, hvorigjennem Gulelven (Gaula) strømmer; 
de høje Fjelde gjør Dalen temmelig trang de fleste Steder. 
Efter at Jernvejen er lagt derigjennem, er. Aalen noget 
kjendt af mange Rejsende, der, i Sommertiden især, kom- 
mer herop til Trøndelagen. Under den hurtige Fart paa 
Jernbanen kan En vel ikke faa Lejlighed til at se nøjere paa 
denne Egn; jeg véd dog, at mange Rejsende har faaet 
stærkt Indtryk af den mærkelige Natur deroppe. En Mand, 


som kom fra Amerika, og havde set overmaade meget 
»Danskeren«. XI. 21 

»storartet« paa sin lange Rejse, erklærede, at han paa 
hele sin Færd neppe havde set noget saa »imponerende« 
som i Aalen. 

Da nogle Lærere, Venner af mig, agtede sig op til det 
nævnte Skolelærermøde, og jeg, baade for Hyggens og 
Helsens Skyld ønskede at tage mig en Fodrejse paa en 
Uges Tid, bestemte jeg mig til at gaa med. Med Grund 
ventede jeg at finde Oplivelse og Styrke baade ved Skuet 
af Naturen og af Folkelivet, som jeg ikke tvivlede paa 
vilde vise sig tiltalende ved denne Lejlighed. 

1 Følge med min Broder, den Gang Skolebestyrer her 
i Byen, to Lærere i Folkeskolen og to Latinskolegutter, 
der kunde have godt af, til en Forandring at være lidt med 
i Naturen og Livet, drog jeg den 14. Juli afsted paa Jern- 
banen til Ståren; længere gik Banen endda ikke. Fra 
Ståren fortsattes Rejsen straks tilfods gjennem den grønne 
Gauldal. Jeg kalder den saa, for Bjærgene var saa dejligt 
klædte med grønt og Sletterne ikke mindre. Jeg behøver 
ikke at dvæle ved det nyttige og fornøjelige i slige Van- 
dringer, der nu er saa meget almindelige; jeg tror kun, 
at ikke mange af de »moderne« Turister kan have en 
mere fornøjelig Vandring end vor, naar vi, ofte syngende 
vore herlige Sange, glade kom til et Hvilested, satte os i 
"Bakken ved Elvebredden og samsnakkede. Jeg vil op- 
muntre Enhver, som an, at prøve, selv om han ikke 
længer hører til Ungdommen. Det er vel 30 Aar siden; 
jeg var jo ikke længer ung; men jeg blev yngre i den 
friske Natur og i de Unges Selskab. Wu kan jeg vistnok 
ikke mere gjøre slige Ture uden i Mindet. Fodvandringer 
giver et langt andet og bedre Udbytte end den ilsomme 
Flugt i en let Kariol, end sige paa en Jernbane, hvorfra 
En -ikke faar andet end flygtige Glimt af Landets Herlighed. 
— Kjærlighed og Deltagelse for.Folk og Fædreland kan 
"neppe finde bedre Næring end ved den umiddelbare Om- 
gang med begge. Jeg forudsætter, at Vandringsmændene 

tager sig Hyile paa Steder, hvor de kan. møde levende 
Mennesker og komme i Tale med Bygdens Folk. 


Den anden Eftermiddag naaede vi vort Bestemmelses- 
sted. Med Sangen »Dejlig er Jorden« — traadte vi glade 
ind paa Tunet ved Skolegaarden og straks ind til de før 
forsamlede Deltagere i Mødet. De bød os med Hjertelighed 
og faste »Nævetag« Velkommen, og vi syntes os at være 
… kjendte med dem alle, skjønt vi før neppe havde set flere 

end et Par af dem. 

Forhandlingen eller Samtalerne var begyndle sumine 
Dags Morgen i det lige ved Vejen liggende rummelige og 
lyse Skolehus. Vi havde paa vor Vandring set flere slige 
nylig byggede, pene Skolehus, ofte lige ved Vejen; de gjør 
et særdeles: godt Indtryk, ikke mindst i trange, alvorlige 
Dale, ofte helt afsides, ensomt. liggende. Jeg tænkte mig 
gjerne, at derfra maatte udgaa velsignet Lys til det kjære 
Folk, til de mange smaa Hjem, hvor Lyset højlig trænges. 
Det er da vist ogsaa sket mange Steder. I den Tid, jeg 
her skriver om, var Trang til og et begyndende Syn flere 
Steder vakt for den folkelige Dannelse, som ingen mere i 
vort Land havde kæmpet for end den uforglemmelige Ole 
Vig, og som den ædle Sanger Anders Reitan særlig i 
disse Egne gjorde overmaade meget til at fremme. Det 
var ogsaa denne Gang Anders Reitan som havde faaet 
dette Møde istand, i Forening med Broderen John Reitan, 
Lærer og Gaardbruger i disse Brødres Fødebygd. Aalen. 
Anders var Kirkesanger i Kvikne og var derfra nu kommet 
til Mødet. De egentlige Deltagere, Lærerne, var omkring 
20 i Tallet. Af disse var nogle fra Trondhjem og nær- 
meste Omegn, andre fra Kvikne; Tønset, Holtaalen og 
Aalen. Kvikne og Tønset hører til Hamar Stift, Hede- 


markens Amt. Dette er underligt med Kvikne, som 
2 217 

kiler sig langt ind i det Throndhjemske og dog regnes til 
Hamar Stift. 

Forhandlingerne i Mødet lededes af A. Reitan, som 
glædede sig til at se nogen Frugt ogsaa af dette Stevne 
for det elskede Barndoms-Hjem. Foruden Lærerne var 
en stor Del af Bygdefolket stadig tilstede; Mænd og 
Kvinder, gamle og unge fulgte med synlig Deltagelse hvad 
der blev talt — den hele Dag. Det er naturligvis ikke 
min Tanke, her at gjengive disse Samtaler, dertil mangler 
jeg ogsaa Kilderne nu. Kun noget om det Indtryk, jeg 
fik af dette Møde, vil jeg fortælle. 


Som før sagt, var Mødet begyndt, før vi kom frem der- 


til. Der var nu Tale om Folkesangen, dens Betydning 
og Vigtigheden af at faå den ret i Gang. Om denne For- 
handling kan jeg kun sige, at hvad jeg hørte deraf var 
grejt og godt. Det var let at mærke, hvorledes Ole Vig, 
eller Grundtvig ved ham og A. Reitan havde virket godt 
for den Sag. Ogsaa om de »ny« mere livlige Toner (Me- 
lodier) var der Tale, navnlig om deres Brug i aandelig, 
»gudelig« Sang. Da det kunde formodes, at flere, især 
ældre Tilhørere, ikke var istand til at gaa ind paa alt 
hvad der under denne Forhandling kom frem, blev der 
stillet en venlig Anmodning til dem, "om, i Tilfælde, at 
yttre deres afvigende Meninger. En gammel Bondemand 
rejste sig da og erklærede, at. han og vistnok flere med 
ham ikke ret kunde finde sig i de verdslige Sange, heller 
ikke i de ny Toner til aandelige Kvad. Roligt, venligt og 
klart blev der da søgt at bortrydde Fordommen mod de 
»verdslige« Sange og Toner; blandt andet blev der” gjort 
opmærksom paa, at mere livlige Melodier ogsaa brugtes 
til f. Eks Brorsons »Svane-Sang«, som flere af de »op- 
vakte« jo satte megen Pris paa. 

Da Samtalen om Sangen var til Ende, gik vi alle ud 
i fri Luft, paa Tunet foran Skolegaarden, for der at synge 
og saaledes paa en »praktisk« Maade omhandle Sagen 

nok en Gang. Dette lykkedes meget godt. Mange af 
Bygdens unge Folk, især Pigerne, tog med Liv Del i 
Sangen, til hvilken, som det syntes os, hele Forsamlingen 
lyttede med Lyst. Vi sang blandt andre Sange ogsaa 
W. A. Wewels »Mindekvad om Ole Vig«. Da det var 
sunget, siger A. Reitan til mig: »Tal nu, Præst, om Ole 
Vigl« Opfordringen kom pludselig og uventet, men med 
Mindekvadet for Øje faldt det da ikke saa vanskeligt at 
tale om Ole Vig, som jeg ogsaa personlig havde kjendt 
saa godt. Da vi saa var inde igjen i Skolestuen, satte 
jeg mig en Stund hen ved Siden af hin gamle Bonde 
som nødig havde kunnet finde sig i den »verdslige« Sang. 
Han sagde til mig: »Du talte om en Ola Vig, du! og du 
tyktes nok godt om ham!« »Ja,« svarer jeg, »det gjorde 
jeg ret.« Manden tilstod, at han ikke kjendte Vig, havde 
ikke læst noget af hans Skrifter, men Begtrup havde ad- 
varet mod- den bekjendte Folkelærer og til Begtrup havde 
den gamle stor Tillid. — Julius Begtrup havde være, 
Præst paa Røros og vistnok udøvet en ikke ringe Ind- 
flydelse paa Folket i de Egne. Han var en dygtig og nid- 
3 kjær Præst og uden Tvivl en from Mand, men hans Aands- 
retning var pietistisk med stærkt hernhuttisk Præg. Jeg 
sagde da til Gamlingen, at Pastor Begtrup var sikkert en 
god Mand, men vi fik vel indrømme, at han som alle vi 
andre kunde tage fejl i sin Dom, og at vi ialfald selv 
burde kjende lidt til, hvad vi vilde dømme om, o.s.v. Dette 
erkjendte Manden og lod til at finde sig nok saa vel til- 
freds med, hvad jeg forestillede ham til Overvejelse. 
Efter Middagshvilen fortsattes Mødet; den følgende Dag 
ligeledes baade før og efter Middag. Skjønt det var be- 
stemte Spørgsmaal eller Forhandlings-Emner og nok en 
og anden Meningsforskjel i enkelte Sager, gik dog alt 
meget fredeligt og frit, ja mere end almindelig livligt. 
Det var os om at gjøre, saa godt vi evnede, at bidrage til 
Opklarelse af Begrebet om sand Oplysning; nogen »Debat« 

eller Strid var der ikke, ti mellem de egentlige Deltagere, 
Lærerne, var, som det syntes, Enighed i det væsentlige, 
og naar, efter indstændig Opfordring, enkelt Gang en 
” »Indvending« fremkom fra »Tilhørere«, kom den mere 
som et Spørgsmaal eller som et Ønske om nærmere For- 
klaring, end som Modsigelse. Det er ofte sagt, at der ikke 
vel kan blive Liv eller Livlighed i en Forhandling, naar 
der ikke er Strid eller fremtrædende Meningsforskjel. Jeg 
fik imidlertid under dette Møde Bevis for, at det forholder 
sig ikke saa: dér var virkelig Liv og Livlighed forbundet 
med Enighed. og inderlig Venlighed; derfor var det ogsaa 
hjertelig godt at være med dérl. 

Som der havde været Tale om Folkesangen, saa blev 
der senere Tale om Folkelighed i det Hele. Dette af 
mange næsten forhadte, ofte haanede Ord, som dog nok 
.skal holde sig, gjaldt det om at give nogen Forstaaelse 
af. Dertil søgte da ogsaa flere »Talere« at bidrage hvor 
sin Del. Jeg fandt, at Sagen dér i Mødet blev mig klarere 

- end nogensinde før; det kom, tænker jeg, deraf, at jeg nu 
var »midt i mit Folk«, fik et levende Indtryk af det 1a- 
turlige Fællesskab, der forbinder dem, som kaån tale jevnt 
og -bjerteligt med hverandre om, hvad der angaar deres 
eget Folk og Fædreland. 

Fremdeles var der Tale om Undervisningen i Skolen, 
om' Puglæsning og den gamle Læremaade i det Hele. … 
Vældigen drog her Lærerne tilfeldts imod den aandløse 
Brug af Bøger og hævdede med Kraft den mundtlige 
Undervisnings Nødvendighed og store Betydning; men det 
mærkedes ogsaa, at her havde Lærerne en hel stærk 
Fordom at drages med. 

Videre skal jeg ikke dvæle ved Lærermødets Forhand- 
linger, der fra først til sidst gik godt og hyggeligt. At de 
hyppig afbrødes af Sange, er selvsagt. Enkelte Gange, 
naar f. Ex. -Forhandlingen endnu ej var begyndt, men der 
dog var fremmødt en Del af Bygdens Folk, fortaltes der 

Et og Andet, som vi troede kunde være baade fornøjeligt 
og nyttigt at vide lidt om. Saaledes fortalte ;eg en Morgen 
noget om Krigen i Danmark, der vistnok var i høj Grad 
sørgelig og ikke »fornøjelig«, men jeg dvælede mest ved 
de religiøse Forhold i den danske Hær under denne Krig. 
Navnlig omtalte jeg min Ven Ludvig Wagner, fortalte, 
hvorledes han lod sig vie til Præst for sine i Krigen fangne 
Landsmænd og fik den Ære og Glæde at staa paa Luthers 
Prækestol i Wittenberg .og derfra forkynde »Troens Ord« 
paa sit eget Tungemaal, tale Dansk midt i det store, 
fjendtlige Tyskland, tale til fangne Krigere om » Sandheden, 
som gjør os fri.« 

Lærermødet sluttedes Lørdag Aften med Bøn og Sang 
og gjensidig Taksigelse; men dermed var ikke Folke- 
eller Vennemødet endt. Da vi var gaaet ud af Skolestuen, 
gik -hele Lærerflokken samlet frem og tilbage paa den 
fagre Slette, syngende Folkesange. Straks sluttede en 
Skare af Bygdens Ungdom sig til og sang med. Det var 
et smukt Syn: sortklædte Byfolk, Bønder med Skindbukser 
og "Rødhuer, Kvinder i "deres nette, smagfulde National- 
dragter, alle saa glade, syngende nok såa »harmonisk« 
norske, danske og svenske Sange. Saa kom vi sammen 
til et. Fællesmaaltid, hvortil vi »Fremmede« var. ind- 
budne. Det var landlig Kost, god Mælk: og Smørrebrød, 
ganske som det burde være. Efter dette Maaltid gik vi, 
efter Anders Reitans Opfordring, samtlige hen til Kirke- 
gaarden i den sildige, men her i Nord fuldkommen lyse 
Aften. Under denne korte Vandring sang vi »Dejlig er 
Jorden« osv. Lige udenfor Kirkens Dør var.der begravet 
to.»Skolemestre« af det gamle Slags, Mænd, der, som 
Reitan oplyste, i sin Tid havde virket med Nidkjærhed og 
til Velsignelse i Bygden. De burde, sagde Reitan, ihu- 
kommes med Tak: af- de nu Levende. Vi stillede os nu 
rundt om de gamle Skolemestres Hvilested. Det var en 
dejlig Aften; mildt og stille var det i Naturen, og jeg tror 

i Hjerterne med. Vi sang Salmen »Gud, Helligaand, i Tro 
os lær,« og jeg kunde da ikke undlade at tale nogle Ord 
om, hvor velsignet det var, at vi nu kunde slutte Dagen, 
Ugen og Mødet her paa dette Sted, der mindede os saa 
alvorligt, men mildt om, hvor og hvorledes vi helst maatte 
ende hele vor Vandring hernede. At Guds Fred maatte 
være vor Del nu og altid, det vilde vi ønske, haabe og 
bede om i Jesu Navn! 


Der var i denne Tid ingen Præst i Aalen; der var 
»Vacance«.  Menighedens Sager styredes foreløbig af 
Nabopræsten paa Røros. Efter Medhjælpernes Anmodning 
og med den forrettende Præsts Tilladelse, som forud var 
indhentet, lovede jeg at prædike i Aalens Kirke den føl- 
gende Dag, som jo var en Søndag. Vel havde jeg hverken 
»Kjole eller Krave«, men det lod sig da nok gjøre at staa 
paa Prækestolen i sort. Frakke og hvidt Halstørklæde. 
Kirken, som vistnok var meget liden, var fyldt af Menne- 
sker, som vilde høre, hvorledes en »grundtvigiansk« Præst 
kunde tale. Det laa mig naturligvis paa Hjerte at vise 
Folket Nødvendigheden af /evende Kristendom eller Liv i 
vor Tro og at henvise til Livskilderne i Herrens Menighed, 
der for mange var som det i Ørken skjulte, uopdagede, 
ialfald ikke ret kjendte. Jeg tror ogsaa, at Forkyndelsen 
den Dag, hvor simpel og skrøbelig den end var, dog gav 
et lidet Bidrag til at overbevise »opvakte« Mennesker der 
i Fjeldbygden om, at den »kirkelige« Forkyndelse ikke 
kunde være saa »farlig«, som Rygtet havde gjort den til. 
Ja, jeg modtog siden en bestemt-Erklæring derom fra den 
Side, der var saa bange for »den glade« Kristendom. 
Mødet, tror jeg, virkede dog noget til at føre ærlige og 
alvorlige Mennesker til bedre Forstaaelse og gjensidig 
Tilnærmelse. Forholdet klares uden Tvivl altid bedst ved 
levende Omgang i Kjærlighed og Oprigtighed. Det vil nu 

forstaas, at hint Møde for 30 Aar tilbage staar for mig i 
et lyst, kjært Minde. 


Vi skulde samme Søndag give os paa Hjemvejen. Det 
var temmelig stærkt Regnvejr den Dag; jeg modtog der- 
for gjerne en venlig Indbydelse af Hytteskriver Aas til at 
kjøre med ham til hans Bolig ved Ejdet, nu kjendt som 
Jernbanestation. Min Broder fik da ogsaa Plads i Vognen; 
de øvrige gik til Fods. Trods vedvarende Regn kom en 
ikke liden Flok Aa/bygger ogsaa med til Ejdet. »De vilde 
gjerne høre mere!« En tæt Hob af Mænd og Kvinder 
stod udholdende paa Tunet ved Aas's Hus. Jeg maatte 
da ud paa Trappen og »fortælle« noget. 

Da jeg det Aar var hel optagen af Tanken paa Dan- 
mark og dets Kamp, meddelte jeg en Del af, hvad jeg 
vidste, om og hvorledes det gik med Krigen. Folket vilde 
gjerne høre derom, og det var klart, at de tilstedeværende 
med megen Deltagelse hørte efter. Kjærlighed til Dan- 
mark var ikke og er vist ikke heller nu fremmed for 
norske Bønder. Da Regnvejret blev mere og mere vold- 
somt, bad Aas hele den store Forsamling komme inden 
for, om det end vilde blive altfor knapt med Rum for saa 
mange. Det viste sig, at »hvor Hjerterum er, der er ogsaa 
Husrum«. Alle Værelser med Kjøkken og Forstue fyldtes; 
Folk pakkede sig sammen saa godt det lod sig gjøre. 
Hytteskriveren lod det ikke blive hermed alene; han lod 
lave en varm Drik af Vin og Vand, hvoraf vi alle nød 
godt, Nu blev der da Taler og Skaaler og i disse min- 
dedes ikke blot vort Land, men Danmark og dets Kamp. 


Om Hjemvandringen skal jeg ikke sige andet, end at 
den gik fornøjeligt. Med gode Minder drog vi hjem og 
med Haabet om, at det lille »Vennemøde« vilde bære sin 

gode Frugt. Hvorledes det mu i den allernyeste Tid er 
deroppe i Fjeldbygden, kan jeg ikke sige stort om. -Jeg 
véd, der er adskilligt »Liv« og »Interesse«; thi der bor 
et kvikt og opvakt Folk deroppe, og de har flere oplyste 
og nidkære Lærere. Anders Reitan, som var Aalbyg af 
Fødsel og ofte besøgte sit Barndomshjem, er jo længst 
hensovet. Men hans Broder Jo/in lever endnu som Gaard- 
bruger og Lærer i Aalen og er en i Bygden særdeles 
agtet Mand.- Han har havt et ualmindelig godt Greb paa 
at meddele Børn Kundskaber, saaledes at de var glade i 
Skolen. Ogsaa en anden begavet Lærer deroppe kjender 
jeg. Det er mig om denne fortalt, at da Biskopen en 
Gang ved Visitatsen i Skolen spurgte ham, hvilken Bibel- 
historie han brugte,. da blev Læreren lidt forlegen, ti — 
han brugte ingen Bog til den Undervisning. 

Slige Møder som det i denne Skitse tegnede er nu 
dog næsten ukjendte. Det er nu mest politiske Møder, 
hvortil Folk samles, som da Politiken f. T. optager de 
Fleste baade i Bygder og Byer. Da jeg i min høje Alder 
ikke let kan komme med i Møder oppe i Bygderne, skal 
jeg ikke kunne sige noget vist om Aanden og Tonen i de 
»Ungdomslag«, der dannes hist og her, og hvortil man ofte 
ser Indbydelse i Bladene, Saavidt jeg har kunnet se, er 
en Del af den yngre Slægt ikke alene meget optagen af 
Politiken, men ogsaa greben eller fangen af »moderne« 
Tanker, som just ikke altid er skikkede til at fremme et 
sandt og sundt Aandsliv. Jeg tror dog nok ogsaa, at flere 
Unge, naar de hører de Ældre fortælle om vore »Venne- 
møder«, faar en Fornemmelse af, at vi havde det mere 
hyggeligt, end de nu har det, og at der i vor »Romantik« 
dog nok ogsaa var — Realitet. 


331 


Tre kvinder. 
En bibelsk digtning. 


Af HERM. GREGERSEN. 


II. Rakab. 
Hen over Jerikos sletter, 
hvor vinden slår ned i et hav 
af bølgende sædemarker, 
og hveden staar gul som et rav, 
der fo'r et rygte med vinden 
så vide om lande og by, 
og Kananiterne skælved 
for folket med underligt ry. 


Jeriko troned på sletten 

med porte og mure ombygt, 
og bredte bag tårne og fæste 
ud i sin vælde sig trygt; 

men højt over muren lå huset 
i byens fattige. krog, 

hvor Rakab hused med savnet 
og dagene fattig hendrog. 


Timerne tunge hun kendte, 
forhen var hun given fil pris 
at tjene gudinden Åstarte 
paa Kananiternes vis; 
udkåret med jomfruer andre 
hun gik i den helligdom, 

et offer for hver mands vilje, 
som ind i det hellige kom. 


For gudernes store moder 

de jomfruer gav deres blu, 

at ej hun skulde fra folket 

og landet bortvende sin hu, 

men komme med frugtbarhedsgaver 
og fylde i moderskød 

at værne med forårsgrøden 

mod savn og den truende nød, 

Men Rakab, hun sukked i savnet, 
sit hjærte hun gav ikke hen, 

ind fattig hun slumred ved aften 
og vågned med savnet igen; 
tankerne fore så vide 

og drømmene tog hendes sind, 
stundum det var, som hun skued 
i egnene ukendte ind. 


Ene hun tit stod på taget, 
hvor huset ved ringmuren lå, 
søgende gik hendes øje 

og ud over sletterne så, 

som om det vandred om lande 
og søgte i verden et sted, 
hvor hjærtet ned kunde dale 
og finde den ukendte fred. 


Urolig det banked i barmen, 

hun længtes, ved kun ikke, hvor 
hun skulde sig vende, og længslerne 
hvileløst flakkende fo'r 

som duen, der bævende jages 

og flygter for rovfuglens klo, 
kæmpende for at finde 

i klipperævnen sit bo. 


Da fo'r det rygte om lande 

om folket med underligt ry, 

var det mon ikke for længslen 
et dæmrende morgengry, 

skulde hun her ikke finde, 

hvad hjærtet omsonst havde søgt, 
hvile som duen på klippen 

for rovfuglekløerne trygt. 


Mod rygtet hun lyttede årle 
og silde i dagenes gang 

og hørte .i, hvad det fortalte, 
en underlig smeltende klang " 

om folket, der gik over jorden 
med glæde og lykke i bryst — 
fra hustaget spejded hun atter 
og så over landet mod øst. 


Bag Jordanens strøm lå de lejret, 
en myldrende flok uden tal, 
kongerne begge i Basan 

var segnet i sejerløst fald; 
rygtet, som gik over lande, 

kun meldte om sælsomste færd, 
skærmet af guden, den stærke, 
de faldt ej for fjendernes sværd. 


Ægypternes fjendeskare 

i bølgerne fandt deres grav, 
selv bares på vingerne stærke 
de over det brusende hav; 
underfuld frelse der timedes 
selv deres diende små — 
hun sad forglemt og vanrådig 
i Jerikos fattige -vrå. 


Rundt om i ørkenens egne, 

hvor stenen lå øde og gold, 

og menneskemundene ellers 

kun høstede hungerens fold, 

der himmelens gaver neddaled 

til dem hver morgenstund rød — 
hun tjente gudernes moder 

og tæred det bitreste brød. 


Kilderne sprang ud af stene, 
da Israel paa tørreste grund 
sukked mod himlen om væde 
og skreg med vansmægtende mund, . 
og strømmene brede og store |, 
mættede ørkenens sand. — 
hun sad ved kilderne golde 
og spejded fra hustagets rand. 

Og rygtet end højere talte — 

de tjente den eneste Gud, 

som råded for alt under solen 

og styrede alt ved sit bud; 

han førte dem ud af Ægypten, 
han ledte i ørk deres fjed, 

og gav dem den hvidnende manna, 
der daled med dugdråben ned. 


Han havde lovet dem landet, 

al Kanaans dejlige fryd, 

fra floden og ud indtil havet, 

fra Hermon til ørknen i syd; 

"ti skar han dem vej gennem fjender 
med røg og med ildsøjlens brand, 
han peged med undere store 

paa vejen til Kanaans land. 


Gjorde han det, gør vel mere 
engang han til hjærternes bod, 
hun tænkte, og hjærtet sig rejste - 
i håb og med dæmrende mod; 
hun så bag de undere stærke, 

hun spejded med granskende blik, 
og klarere blev hendes øje, 

hun lys over tankerne fik. 


Hun så ham som moderen bære 
den lille fra sted og til sted, 

ej skulde de vandre alene 

ad veje, hvor foden kun gled; 
selv blev engang hun jo løftet 

i kærlighedsfavnen på arm, 

selv blev engang hun jo trøstet 
ved moderkinden så varm, 


Hun så hag de undere stærke, 
hun kendte en kærlighedsfærd 

og skønned, at folket bag Jordan 
lå ved hans hjærte så nær; 

skærmes de skulde, som hyrden 
med staven omværner sin hjord, 
mættes med duggen fra himlen 
og aldrig forglemmes på jord. 


Århundreder havde han båret 
dem rundt over ørken og vang, 
var trofast som moderens hjærte 
i tidernes vexlende gang — 
her var da lykke og glæde, 
hun åndede sukkende ud, 

dyrke hun vilde og tjene 

den nådige, trofaste Gud. 


Men rygtet end højere talte 

om Israels hellige Gud 

som steg under torden og lynild 

på Sinai ned med sit bud; 

han skærmed det folk kun, som fulgte 
hans ord og på ham sig forlod, 
derfor var til undergang viet 

hver dråbe af Kanaans blod. 


Han elsked kun hjærterne rene, 
ham søgte i ære og tugt, 
frygtelig var han i hævnen 

på skændsels og vanærens frugt; 
med ildsvælg sig aabnede. Jorden, 
så blev der om lande jo meldt, 
han slog Moabiternes kvinder, 
som boled i Israels. telt. 


Da blegnede Rakab- om kinde, 
hun steg- fra de murtinder .ned, 
nu falden var håbet og modet, 
hun var jo kun usselighed; 
hun sukked i huset ved muren, 
men trindt om lå Jerikos by 
betrygget af vælde og mure 

og tårne, der raged i sky. 

Bag Jordanens bugtede bredder, 
der hegned den vandrige strøm, 
lå Israelssønnerne lejret, 

det tyktes dem selv som en drøm; 
i ørkenens øde opfostret 

med sandet for øje og fod 

de lå nu og telted på sletten 

med undren ved bølgende flod. 


Selv var de voxet ved under 

og jærtegn hver dag, der opstod, 
dog tyktes det største vidunder 
dem næsten den strømmende flod; 
med sine mægtige vande 

Jordanen svulmer i høst, 

Israel så det og glædtes 

og tænkte på Herren med lyst. 


Slægten den gamle med mærket 
af trællen i vilje og mod 

falden forlængst var i ørken, 
synderne sine til bod; 

Ægyptens de trælsomme minder 
han sletted i ørkensand ud, 

han vilde prøve langmodig 

de friske grønnende skud. 


I landet det øde han fandt dem, 
hvor vilddyr og løverne gå, 

-i mødrenes skød og ved. bryster 
med lallende tunger de lå; 

som ørnen slaar ud sine vinger 
til værn om sit dunede kuld, 

på sine slagfjedre brede 

bar han dem hen over muld. 


Frem var de dragne ad veje, 
hvor heden lå tung som bly, 
han loved dem skyggende lunde 
og hvile i vinstokkens ly; 


”»Danskeren«, 

frem var de dragne i håbet 
med truende, vaklende fjed, 
han loved dem dryppende højé 
og al Kanaans herlighed. 


Nu- stod de bag. Jordanens vande 
og spejded i Kanaan ind, 
blændede var deres øjne 

og underlig fyldt deres sind; 

var det da landet derovre, 

hvor Abraham telted engang, 
var det de dæmrende dale, 
hvorom de i minderne sang? 


Der stirred de tusinde øjne, 

de stirred ved gry som ved kvæld 
over Jerikos kornrige sletter 

og bag dem det takkede fjeld, 

og længere ind søgte øjet 

bag stæder med tårne og timd — 
hvor øjet standsed, gik tanken 

i mindernes dæmring ind. 


Med Moses og håbet i øje 

de så over løfternes land, 

ud det sig smilende strakte 

fra Beersahba til -Dan, k 
Saron med duftende roser ; 
og Esdralons slette så prud — 
Kanaan stod i sin ynde 

ret som en ventende brud. 


Der højned Salem sin klippe 
og gav Jebusiten sit hjem, 
fordum dér Abraham retfærds 
konning sit offer bar frem; 
Mamre med skyggende lunde 
og kvægning for middagen hed, 
og Hebron med Makpelas hule, 
hvor Sara i graven fandt fred. 


XI. 

Hist ligger Efrat det lille, 

hvor Jakob med sorrig og savn 
utrøstet sænkede Rakel 

i jordens den dølgende favn; 
Sikem med vandrige brønde, 

og havet det store i vest, 
Kanaans dejlige dale, 

hvor fædrene telted som gæst. - 


Med synkende sol gik der tvende 
mænd over Jordanens vad, 

i landet ind Josva dem sendte 

at udspejde Jerikos stad. — 

I lejren de fogeder samled 

hver mand, som i folket bar sværd; 
når dagene tre var udrundne, 
begyndte den blodige færd. 


Ved flodbredden børnene leged 

i luende aftensols glands, 

og Israels hyrder fra marke 
drev syngende kvæget til vands; 
længslerne gik over floden, 

og minderne kaldte de frem, 
hyrden så ud over strømmen, 
hvor fremtiden end laa i gem. 


Fra Ur i Kaldæa 
på Herrens bud 

i tiderne svundne 
engang drog vi ud. 


Fra slægten den gamle 
vi drømmende drog, 

ti løftet om landet 

os underlig tog. 


Han vejene lagde 

så underlig om, 

til Nilstrømmens egne- 
med Jakob vi kom. 

Vi telted i Gosen 
med overflod, 

i dejligste minde 
dog Kanaan stod. 


Han bøjed vor nakke, 
som mødige træl 
vi hugged og hamred 
i stenhårde fjeld. 


Vi trælled med urter 
og løg til kost, 

og tænkte på Kanaans 
kærne og most. 


Vi spandene trådte, 
hvor Nilstrømmen lå, 
men glemte dog aldrig 
den rindende å. 


Vi sukked derude 
i sorrig og harm, 
men stoled i .løn 
på den vældiges arm. 


Han endte vor vånde, 
han løste vor vé, 
Kanaans herlighed 

fik vi at se. 


Han førte os frem 
gennem ørken og hav, 
yndige sletter 

og dale os gav. 


Vi slumrer i telte 

med sværdet i hånd 
når skal vi pløje 

med oxen i bånd . ..? 
Vi vågner i telte, 

når dagen mon gry — 
når skal vi hvile 

i vinstokkens ly ...? 

Det skumred i Jerikos gader, 
et svirrende rygte der gik, 

to mænd var komne fra Jordan 
til bys efter spejderes skik; 
uro der var og forvirring, 

alt rundt i gaderne løb, 
kvinderne blegned, og barnet 
af frygt ind til moderen krøb. 


Det mørkned i Jerikos gyder, 

Rakab i husdøren stod, 

da skimted hun dunkelt to skygger, 
der vandred paa ilende fod, 

og bag dem, hvor mørket sig sænkede 
over husrækkerne ned, 

hun hørte summen af stemmer 

og larmen af hastige fjed. 


»Giv ly os!« de hvisked til kvinden, 
og ind gennem dør de sig sneg, 

for gik hun, og efter de fulgte, 

og op de på hustaget steg; 

der dulgte hun under 'hørstilke 

med liste de fremmede to. 

»Lig stillec — hun hvisked; og huset, 
lå snart i sin natlige ro. 


»Luk opl« og det dundred på døre. 
»Har, Rakab, du spejderne her?« — 
»Mit lag dem ej dølger,« hun svared; 
»søg selv, om i huset de er. 

De var her, men smutted i skumring 
på marken ad byporten ud —« 
forgæves rundt søgte i huset 

den Jerikokonges bud. 


»Men skynd jer og il ned til Jordan, ” 
så fanger I dem inden gry; 

did gik de« — hun sagde med liste, 
og buddene fore fra by. 

Men selv gik hun atter på taget, 
hvor skjulte lå spejderne to; 
i mørket var dulgt hendes veje, 
og staden var falden til ro. 


»Jeg ved, eders Gud gav jer landet,« 
hun taled, »til eje og arv; 
mistrøstige Kanaans slægter 

nu skælver i inderste marv; 

med storværk og mægtige hænder 
han førte i verden jer frem, 

nu har Amoriternes sønner 

kun grav eller ørken til hjem. 


Gud er han i himlene høje 

som her på den lave jord, 

og ingen af guderne alle 

kan mørkne hans lysende spor; 
livsalige kår han beredte 

jer blandt alle jordens børn; 

vi bygger på tue, I flyver 

mod sky med den susende ørn.« 


Så bøjed hun knæ for de tvende — 
»I høre nu, kære, min bøn! 

Mod eder jeg miskundhed øved, 

I give mig frelse til løn! 

frelse fra døden den grumme, 

mig selv og min faders hus, 

at ej vi skal sukkende synke 

med Jerikos mure i grus. 


Jeg ser, eders Gud er den stærke, 
så give I mig da et tegn, 

at husly jeg fattige kvinde 

får under hans miskundheds hegn ! 
Nu skynde I eder i bjærge 

-at dvæle i dagene tre, 

så kan I til Jordanen vandre 
foruden al fare-og ve.« 

Så svore de ved deres sjæle, 

tilsvor hende tryghed og fred, 

og Rakab i snoren den røde 

dem lod over murene ned. 

»Lad snoren den røde,« de hvisked, 
»kun hænge fra vindueskarm, 

den Israel tegnet skal være, 

dig frelse fra dødens harm.« 


Så flyed de ud over marken, 

hun stirred i natmulmet hen, 

til skyggerne tætned for øjet 

søg skjulte de flygtende mænd. 

Op så hun mod stjærnernes vrimmel 
højt over tage og hus, 

i endeløs skare på himlen 

blinkende blus stod ved blus. 


Deroppe den evige høje, 
Israels mægtige Gud, 

sad over stjærnernes hære 
og styred dem ved sine bud; 
ren som den lysende stjærne 
hans øje så ned over jord, 
spored han mon hendes veje, 
det hus med den røde snor. 


Han havde jo set hendes veje, 
han så jo ved dag som ved nat 
skyggerne tunge og mørke, 
hvori hun fod havde sat; 

så han da også ej øjet, 

-der stirred i længsel og løn, 
hørte han og ikke sukket, 

der kvalte den dæmrende bøn? 


Lyste med renhedens øje 

da stjærnerne ned over jord 
kun for al minde med dommen 
den sjæl, som i mørkerne bor; 


ERE 

vinked de ej mod det høje 
op under himmelens blå, 
var det ej smilet det milde, 
dem i øjnene lysende lå? 


Kæmpende stod hun på muren, 
kæmped med håb og med frygt, 
skulde de blegne med stjærnen 

de tanker, hun op havde bygt? — 
Men spejderne gik op på bjærget 
og fandt der mod fjender et ly, 
men hjærterne slumred urolig 
trindt om i Jeriko by. 


Israel gik over Jordan 

som slægten den gamle forhen 
over hav, mellem bølgernes volde 
tørskoet på flodsengens sten. 

De lejr slog på Jerikos sletter, 
hvor sæd stod og bølged mod høst, 
og spiste af Kanaans grøde 

med glæde og jubel i bryst. 


Alene gik Josva på marke, 
drømmende var han i sind; 
nu havde løfternes Herre 

dem ledet i Kanaan ind; 
foran ham lå kaldet det store: 
at føre gudsfolket til sejr, 
foran ham lå stæder og mure, 
alt landet så fast som en lejr. 


Han tænkte på henfarne tider 

for Moses i storm og i, strid, 

når kæmpen. den gamle var trættet 
og' længtes mod aftenen blid 

og sukked' udi tabernaklet — 
»når ender du, Herre, med fred 
de dage, hvis stolthed er møje 

og idel forfængelighed ?« 

Han tænkte på kæmpen, som elsked 
sit folk som en moder så øm 

og tit stod så enlig og stemmed 

sit bryst mod den stridige strøm, 
når viljerne bruste som vande, 

og sindene var som et hav, 

der bølged og skummed imod ham, 
skønt gærne han livet dem gav. 


Og Josva med tankerne tunge 
hen over sletterne så, 

han kendte den larmende skare, 
som nede på lejrpladsen lå: 

idag var de milde som lammet, 
imorgen som stridige buk, 

snart jubled de tusinde munde, 
snart skreg de med klage og suk. 


Mismodig han skued mod staden, 
da så han et underligt syn, 

foran ham stod der på marken 
en kæmpe, var klædt som i lyn; 
som solen stråled hans pantser, 
fra hjælmen med ildslueskær 
lyste det rundt, og i hånden 
ham bølged et flammende sværd. 


»Hvem er du?« udraabte Josva 

og trådte til stridsmanden hen, 
»strider du for Kananiten 

hvad heller for Israels mænd — ?« 
»Gud Herren mig sendte,« han svared. 
»Jeg fyrsten er over Guds hær; 

nu kom jeg — -for Israel at stride 

på jorden med skjold og med sværd. 


Løft øjet og se over lande, 
i bølgegang Kanaan går, 
sig vugger i dale og høje, 
og tinder mod skyerne står. 

Der lejrer sig Guds legioner, 
en vrimmel om land uden tal;. 
de evig stridsvante skarer 

står fylket på bjærg, over dal. 


De lejrede fordum om Åbram 

og vogted med sværd og med skjold, 
de værned de lallende tunger, 

som mødre gav Herren i vold; 

hen over vandene brede 

i natten den dunkle de stod, 

da Moses den lille i slummer 
gynged på Nilstrømmens flod. 


Nu er vi komne at værne 

om Israel i farernes stund. 

Drag sko nu af fødderne dine, 
du vandrer på hellige grund. 
Sejr skal dig følge på jorden, 
hvor i Herrens krige du går, 
sejr skal og Israel følge, 

hvor hjærterne ydmyge slår —-«. 


Josva løste skotvingen 

og bøjed. sit åsyn mod jord, 
bævende takked han Herren, 
som højt over stjærnerne bor; 
men trindt over landet han hørte 
af sværde og skjoldklang et gny, 
som rullende, torden fra bjærge 
mangfoldig det steg, under sky. 


Han løfted sit ansigt fra jorden, 
alene på marken han stod, 

men frejdig slog atter hans hjærte 
af svulmende glæde og mod; 

han så over telte, hvor kræfterne 
vilde nu slumred i lejr, 

men kendte nu kæmpekraften, 
som fremad bar Modes til sejr. — 

Det larmed om Jerikos volde 
med hærråb og våbnenes brag, 
basunerne drøned mod himlen, 
det var nu den syvende dag. 
Murene bæved og vakled 

og sank som en bølge i hav; 
Israel stormed, og sværdene 
klang over fjendernes grav. 


Spejderne hasted ad gyde 

til byens den fattige vrå, 

hvor huset med snoren den røde 
uskadt mellem murbrokker lå; 
ud Rakab de førte med haste, 
hun og hendes fædrenehus, 

med bæven og glæde hun fulgte 
over murene sunkne i grus. 


Ved aften hun stædtes for Josva, 
hævende for ham hun stod. — 
»Herren dig skænke sin nåde, 
som frelse han times dig lod; 
du miskundhed øved mod vore, 
han give til løn dig igen 

at hygge med Israels slægter 

på jord dine livsdage hen.« 


Fra lysende øjne og klare 

imøde ham stråled en tak: 

var der da nåde at finde 

trods al hendes lyde og lak? 
Bort gik hun til lejren på sletten, 
foran lå en dagning så blød, 
bagved al Jerikos vælde 

i rygende tomter og glød." 


Jmøde gik Israels kvinder 
og hilsede Rakab med pris, 
foran hende rygtet var ilet 
om frelsen på underfuld vis; 


347 


mest dog de jubled for sejren 
og frelsen fra fjendernes magt 
ved Herrens hænder, den stærkes, 
som slutted med folket sin pagt. 


I telt sidder Rakab og Salmon, 
den ene af spejdere to, 

hun bygger hans telt med glæde, 
hun bygger sit hjærte med tro; 
dagene smiler som stråler 

fra oven som nådestegn, 

timerne falder som duggen 

i dråber fra himmelegn. 


Jesuiterordenen 
bedømt af en af dens egne. 


I foråret 1893 udkom der i Berlin en piese af grev 
Paul von Hoensbroech, hvis titel var: »min udtrædelse 
af Jesuiterordenen». Bogen vakte megen opsigt og udkom 
i kort tid i flere oplag. 

Den bringer i grunden ikke noget gl for lyset. Men 
ved interessante enkeltheder stadfæster den, hvad man i 
forvejen vidste. ; 

Det har stor betydning at. høre et øje- og ørevidne, 
som i samfulde tretten år har med iver hørt Jesuiterne 
til, forklare om denne ordens farlighed og om Jesuitismens 
umenneskelige grundsætninger og opdragelsesmetode… Men 
dobbelt betydningsfuldt er denne eks-Jesuits, grev Hoens- 
broechs vidnesbyrd, fordi det så langt fra er dikteret af 
personligt had imod den sag, han tidligere var begejstret 
for, at det tværtimod yder denne så rigelig en anerkendelse, 
at protestantiske læsere på ingen måde. kan deltage heri. 

Således skriver grev Hoensbroech, at »Jesuiterordenens 
formål ere de mest omfattende og, fordi de ligge på 
samme linie som kristendommens formål, ere de de ædleste, 
de mest ophøjede, begejstring og lovtale værdige«. Kun 
til dens midler står greven i modsætning. Men dog be- 
undrer han også her »deres anordnings genialitet og dens 
psykologiske -kraft«. Endogså. den jesuitiske moral giver 
han skudsmål for »dadelfri renhed«, hvorved de, der slutte 
sig til ordenen vil kunne uddannes til »mænd af den reneste 
livsvandel«. Der er ganske vist en række af opfattelser i 
de jesuitiske moraltheologers værker, som er spidsfindige 
hoveders vildfarelser, men der er ingen af dem hjærtets 
forvildelser. 

Grev H. forvarer sig udtrykkeligt imod, at han vil 
rejse anklage. Hans fordømmelse er desto virknings- 
fuldere. 

Greven "vilde næppe-være nået til. sit selvstændige stand- 
punkt, heller ikke have skilt sig fra ordenen, hvis han ikke 
var trådt ind i den i en senere alder, end man sædvanlig 
træder ind. Han var 26 år gammel, havde i flere år be- 
klædt et juridisk embede, var vidt berejst og havde -set 
sig meget om i verden. 

I tretten år kæmpede han for at finde sit ideal af 
kristelig fromhed opfyldt i Jesuiterordenen, men forgæves. 
Som novize trådte han allerede ud af ordenen, men gik 
atter ind. Og med den strængeste alvor førte han kampen 
imod »sin egen overbevisning, der stadigt rørte sig stærkere,« 


indtil endelig en anden begivenhed bragte klarhed og af- 
gørelse. 


Da Jesuiterne jo alt for flere år siden har fået fod- 
fæste også i vort lille land og snildt og ivrigt fra deres 
kollegier såvel i Ordrup som på Vesterbro i Kjøbenhavn, 
-arbejder på at få sine fanggarn ud, turde det ikke være 

helt spildt at høre på en del af de oplysninger, som hint 
upartiske øjenvidne har at meddele os i sit lille skrift. 

Hovedafsnittet i bogen giver han overskriften: »Je- 
suitismen undertrykker, ja fornægter til en vis grad 
den enkeltes selvstændighed, . karakter, individualitet. « 

Det hedder herom: 

»»Jesuitismen« står her istedetfor Jesuiterordenens 
indre væsen og system. »Selvstændighed« betegner her 
ikke den fri selvbestemmelse til: den ydre handling. At 
denne ganske eller delvis må opgives ved indtrædelsen i 
en religiøs orden eller overhovedet i et samfund med faste 
love, det 'forstår sig af sig selv. Ved »selvstændighed« 
forstår jeg her den fri udvikling af det indre åndelige 
menneske. Til denne udvikling, som fører til åndelig 
individualitet, og som ytrer sig i selvstændig tænkemåde 
og handling, har ethvert menneske en medfødt, uafviselig 
ret. Et system, som angriber denne ret, forgriber sig ret 
egenlig på en uafståelig menneskeret. 

Vel har kristendommen ved de ny indsigter og åben- 
barelser, som den bragte menneskeheden, sat menneske- 
ånden skranker og anvist veje, som den må iagttage og 
følge; men kun fordi Gud i Kristus er kristendommens 
stifter; det er fordi menneskets højeste herre og skaber 
også har ret til af sin skabning at forlange forstandens 
underordning. Men foruden Gud og hans retmæssige, 
af ham selv indsatte organer er der ingen, hvem denne 
slags overherredømme tilkommer. Ingen forening, hvor 
helligt og ædelt endog dens øjemed er, tør kræve sådant 
offer af sine medlemmer, og endnu mindre tør den syste- 
matisk fremkalde hos sine medlemmer en sådan selvfor- 
sømmelse og en sådan selvudtømmelse af det individuelle 
åndsliv. Men det gør Jesuitismen. 

Menneskets åndelige individualitet ytrer sig hovedsagelig 
i tredobbelt retning: i det sædvanlige hverdagsliv, i viden- 
skabelig og i religiøs asketisk henseende. 

Disse den menneskelige individuelle selvstændigheds 


tre sfærer bliver ved Jesuitismen ikke blot grebne og på | 


en måde regulerede og formede. — —; men Jesuitismen 
nivellerer sine medlemmers åndelige selvstændighed i de 
angivne tre retninger; tvinger dem ind i en alt omfattende, 
alt beherskende skabelon, lader den blive derved og ikke 
nå til den udfoldelse, der naturligt tilkommer den. 

Denne lovstridige tvang er desto virksommere og ind- 
flydelsesrigere, jo mindre den giver sig af med magtforan- 
staltninger. Det er vanddråben, der udhuler stenen, lang- 
'somt men sikkert, lemfældigt og stille glatter den, den 
sliber uden at gøre det stødvis. Næsten umærkeligt, som 
af sig selv, bemægtiger denne tvang sig den, som træder 
ind i Jesuiterordenen. Den griber ham helt, legeme og 
sjæl, dag for dag, år for år; den ledsager ham ved alle 
hans handlinger og lader ham ikke mere løs, før forvand- 
lingen er fuldendt, den nævnte selvstændighed forstyrret 
eller — indtil vedkommende frit unddrager sig den, idet 
han erkender denne tvang som sådan.« 

»Individualitetens undertrykkelse i det sædvanlige 
hvérdagsliv. 

Enhver menneskelig forening har ret til, og, hvis den 
vil bestå, pligt til at foreskrive sine medlemmer visse ud- 
vortes ting. En uniform, det være sig nu en virkelig en 
af broget tøj og blanke knapper eller en sådan dannet af 
dagsordenen, og livsvaner, er nødvendig for ethvert sam- 
fund, som er bygget på dets medlemmers samliv. 

Hvis Jesuiterordenen kun gav sine medlemmer en uni- 
form, der ved siden. af al ønskelig ensformighed i ydre 
optræden dog ydede den enkelte selvstændig fribed og 
individualitetens iværksættelse, så kunde man ikke dadle 
den. Men den gør mere. Dens uniform er — man til- 
give det skarpt lydende udtryk — en spændtrøje, som efter 
principet og systemet hæmmer enhver fri individualistisk 

— selvstændig bevægelse og som absolut vil frembringe 
ensformigt dannede skabelonmennesker. 

Jeg siger »efter principet og systemet«; thi i virkelig- 
heden lykkes denne fuldkomne nivellering dog ikke. 
Menneskets individualitet er som naturkraft for stærk og 
for driftig til, at den ganske lader sig undertrykke. Men 
det systematiske forsøg derpaa foreligger i Jesuiterordenens 
indretninger. 

Vi vil nu i det enkelte gøre rede for disse indretninger. 

De allerfleste, som slutter 'sig til ordenen, er ganske 
unge folk, i en alder fra 16 til 20 år. 

Og vistnok alle gør dette skridt af de ædleste bevæg- 
grunde, med fuld og begejstret hengivelse til sagen. Denne 
ungdommelighed og begejstring må fremhæves. Thi de 
danner en ganske væsenlig forudsætning for og en meget 
kraftig hjælp for den omtalte nivellerings eftertrykkelige 
virksomhed. Den ungdommelige karakter er i og for sig 
modtagelig, og hengivelsen forhøjer denne modtagelighed 
for ydre påvirkning. 

Ordenslivet begynder med det toårige noviziat. Her, 
som på de senere ordensstadier danner dagsordningen 
den naturlige ramme for angrebet på den berettigede selv- 
slændighed. Imod en dagsordning som sådan er intet at 
indvende, men vel imod en overdreven en. 

Dagsordningen. for Jesuiter-novizerne "er et angreb: på 
det ydre og indre menneskes selvstændige udvikling; dette 
angreb gentager sig daglig i to år med samme energi og 
færdighed. ) 

Ikke blot fra -time' til time, men fra kvarter til kvarter, 
ja endog for endnu kortere tidsrum er det novizen fore- 
skrevet, hvad han har at gøre, Netop i disse afbrydelser 
af virksomheden, der gentager sig så ofte og følger så rask 
på hinanden, ligger der et mægtigt middel til at bryde 
selvstændigheden. 

Viljen, tilbøjeligheden til en eller anden virksomhed af- 
stumpes. Man ved på forhånd, at, hvad jeg nu gør, varer 
ikke længe, i det højeste til det eller det tidspunkt. 
Måske, ja sandsynligvis kommer tegnet til afbrydelse alle- 
rede tidligere, og jeg bliver sat til noget andet. Således 
gaar man efterhånden uden mange indre besværligheder 
fra den ene beskæftigelse til den anden, lader sig afbryde 
og atter sætte i gang, bliver sendt bort og kommer igen 
tilbage, fem minutter her, ti minutter der; en halv time i 
køkkenet, en time på loftet; idag med fejekosten, imorgen 
med spaden i hånd. 

En maskinmæssig rutine, en glat bevægelighed, en 
modstandsløs færdighed tilsigtes herigennem, men på 
samme måde spildes også den individuelle selvstændighed. 
. Vistnok bliver egenvillien således brudt og den punktlige 

lydighed udøvet; men samtidigt lider villien et stød; den 

udglattes til en kugle, som ruller uden besvær, og som 
lydløst indføjes i rækken sammen med dem, der ruller ud 
ved siden af den. 

Det er en bekendt sag, at individualiteten også præger 
sig i den omgivelse, i hvilken man lever, det værelse, man 
bebor, de genstande, man benytter, og at den på den anden 
side selv modtager opmuntring og styrkelse af den ejen- 
dommelige beskaffenhed, der er ved alt dette. Også denne 
individualitetens forbundsfælle bekæmpes. 

Jesuiternovizen får ikke" blot foreskrevet for hvert 
kvarter på dagen, hvad. han skal gøre. Også stedet, på 
hvilket han har at opholde sig, og den art og måde, han 
skal udføresine handlinger på, ertil det mindste betegnet ham. 

Il de tvende år af sit noviziat må han gentagne gange 
skifte opholdsværelse, og selv pladsen, hvor hans lille 
skrivepult og simple seng står, er ikke stadig eller fast. 
Det vilde yde individualiteten hjælp. ? 

Alt ejendommeligt, de karakteristiske særegenheder, 
som stempler en personlighed også i det ydre, må faldé 

bort.  Gangen, hændernes holdning, øjnenes blik, hovedets 
bøjning, legemets stilling og bevægelse er regelbundne 
ved nøjagtige forskrifter. 

Der er bogstavelig intet overladt til novizens frie selv- 
bestemmelse. Vil han drikke en slurk vand, må han 
spørge om tilladelse dertil; vil han bruge et stykke papir, 
en bog, et blyant, så må han spørge om tilladelse dertil. 

Uden tvivl ligger der i den samvittighedsfulde over- 
holdelse af disse forskrifter og i underkastelsen under 
denne indretning megen og svær selvovervindelse for de 
enkelte. Og fordi den af enkelte øves af den ædle stræben 
efter at behage Gud og at opnå den kristelige fuldkom- 
menhed, så er den enkeltes fortjeneste i udøvelsen af .det 
nævnte ikke ringe. Der skal heller ikke påstås, at indi- 
vidualitetens undertrykkelse og personlighedens nivellering 
er det bevidste øjemed for disse indretninger; men den 
faktisk og logisk nødvendige følge er skabelonen og til- 
snittet. 

Danner sådanne ting et system, hvilket enhver må 
underkaste sig, og behersker de som regel den enkeltes 
liv, da ligger deres hovedvirkning, deres fordærvelige 
virkning i selvstændighedens undergravning. Handlinger, 
der i og for sig, og hver gang de fremgår af en fri beslutning, 
vilde være Gud velbehagelige, bliver til dressur; individua- 
liteterne Zvinges ind i en og samme uniform. 

Enhver novize får ved noviziatets begyndelse en såkaldt 
»skytsengel« tildelt, d. v. s. to novizer skal daglig på 
et bestemt. klokkeslet gensidigt gøre hinanden opmærk- 
somme på forseelser, som' de mulig har begået. Denne 
indretning skærpes derved, at flere gange om året fore- 
tages i novizemesterens og alle mednovizers nærværelse 
den såkaldte »sztening« (lapidatio). Vedkommende novize 
— enhver enkelt træder frem efter tur — må knæle ned, 
og da har enhver af de øvrige novizer lov til at dadle 


ydre forseelser, som han tror at have bemærket hos ham. 
»Danskeren». XI. i 23 


354 


Da hedder det snart: N. N. går for rask, snart: han går 
for langsomt; snart: han ser for meget til siden; snart: 
han ser for meget frem for sig; han taler for højt, for 
sagte 0. S. V. 

… Vistnok bliver ved denne fremgangsmåde ofte virkelig 
uskønne. kanter skaffede til side. Men i almindelighed og 
efter sin uundgåelige virkning er det en intensiv meisling 
og filning på individualiteten og dens berettigede ytringer. 
Efterhånden bliver individualiteten bange for at træde frem, 
efter at den så 'ofte har modtaget slag og advarsler; den 
lader sin selvstændighed som ejendommelighed falde og 
trækker i uniformen. 


Den unge Jesuit tør ikke tilbringe tiden til den daglige . 


vederkvægelse med dem iblandt sine ordenskammerater, 
han særlig synes om; men hver uge gives der ham nogle 
ganske bestemte; kurm med dem tør han underholde sig: 
Det samme finder sted ved de ugenlige spadsereture. 
Efter vederkvægelserne og efter spadsereturene har be- 
standigt en af novizerne i de forskellige afdelinger den 
pligt at aflægge beretning — som oftest endogså skriftligt 
— for novizemesteren eller dennes stedfortræder, om alt, 
hvad der var gået for sig. Endelig bliver der to gange 
om året ved løftefornyelsen tilkaldt. af husøversten det 
såkaldte huskonsult — bestående af ældre patres. I dette 
konsult forhandles der mundtligt med hvert medlem af 
huset, sammes mulige fejl noteres .og meddeles ham da 
senere fra oven. Denne indretning så vel som den med 
-»skytsenglen« gælder ikke blot noviziattiden, men under 
hele den unge Jesuits uddannelsestid, altså ofte 12 til 14 
år i træk. ) ms 
Alt hidtil omtalt er forskrifter og regler, som enhver 
må underkaste sig. Men dertil kommer endnu en mængde 
' råd og vejledninger, som ved beredvilligheden til at følge 
dem næsten er lige så virksomme som hine. 

Der gives råd med hensyn til, hvad man skal spise 
og drikke, hvorledes man skal tale, gå eller sidde, råd 
angående afklædningen, angående legemets stilling under 
søvnen, angående påklædningen; kort, det er det hele 
menneske, man tager fat på og former i a/le sine be- 
vægelser og udvortes lader, ved dag og ved nat. 

Kvintessensen af og det præciseste udtryk for hele 
dette skabelonsystem er endelig de såkaldte »beskedenheds 
regler« (regulae modestiae). Det er den form, i hvilken 
Jesuiten skal indpresses fra isse til fodsål. »Skal«! Thi 
også her gør den sunde naturlighed sig gældende. Og så 
meget end ordenen holder på iagttagelsen af disse regler, 
gives der ikke og kan der ikke gives én Jesuit, som 
følger dem alle eller følger dem helt. Gud ske lov, thi 
ellers vilde mere end 10,000 levende mennesker være for- 
vandlede til omvandrende dukker. 

Indboldet af disse regler kan vi skizzere . kortelig så- 
ledes: panden og endnu mindre næsen, må ikke være 
rynket, læberne må ikke være pressede sammen, heller 
ikke stående fra hinanden; når man taler, se man ikke 
den anden i øjnene, men holde blikket noget sænket; 
hænderne holde man rolige, ansigtsudtrykket fremvise 
aldrig stærke sindsbevægelser, men vise kun en jævn 
munterhed; gangen være stedse tempereret, latteren være 
ikke høj. 

Man . forestille sig blot et menneske; som idet han 
underholder sig med én, aldrig ser én ind i øjnene. En 
sådan unatur kan man tage og føle på med hænderne. 

Individualitetens undertrykkelse i. det" religiøst- 
asketiske liv. 

Også den kristne, der lydigt underkaster sig de af Gud 
åbenbarede sandheder og villigt følger de af Gud fore- 
skrevne religionsøvelser, beholder et vidt spillerum for sin 
individualitets og sin private fromheds. fri yirksomhed. 


Den måde, hvorpå han i sit hjærtes indre vil have omgang 
23" 

med sin Gud, bliver hans fri sag. Kun for Gud oplader 
han siu sjæls dybder. Skabningen og dens skaber, denne 
levende vekselbetegnelse, er indbegrebet af den kristelige 
fromhed. Her er ingen skabelon, intet du skal dette, du 
må hint, ingen kunstig udformning af følelser og intet 
teoretisk videnskabeligt fromheds system. Og således må 
det være. Gud, som har givet mennesket kristendommen, 
er også den menneskelige naturs skaber, og han vil ikke 
ved den ene undertrykke den anden. : 

Anderledes i Jesuiterordenen. Medens kristendommen 
vil beherske mennesket med hensyn til Gudsdyrkelsens, 
dogmernes og moralens grundformer, så vil den jesuitiske 
askese også tiltage sig herredømmet over menneskets pri- 
vate fromhed og private samfund med Gud. Disse skal 
kun finde sted i jesuitiske former. Den enkelte Jesuit 
skal i sit forhold til Gud og de guddommelige ting tænke, 
således som ordenen tænker. Hans fromhed skal ikke 
mere være et således eller således artet individs fromhed. 
Intet skal her være overladt til selvbestemmelsen, alt må 
være. underkastet reglen. Og for at dette herredømme 
også virkelig kan trænge ind til sjælens inderste marv, og 
for at det virkelig kan styre og bestemme hjærtets hemme- 
ligste rørelser, må sjæl og. hjærte ligge blottede for ordenens 
vågne øje. 

I den jesuitiske fromhed træder således ret for dagen, 
hvad Jesuiterordenen med stolthed betegner som Jesuiter- 
ånden. Denne plejes på det omhyggeligste fra indtrædelsens 
første dag. 

Novizen får kun i hænde andagtsbøger, som ere 
skrevne af Jesuiter. Han tør kun læse helgenlevnetsløb, 
som hører Jesuiterordenen til. Jesuiterordenen som religiøs 
institution fremstilles atter og atter for ham som det fuld- 
komneste, som askesens ideal. Ingen anden orden i den 
katolske kirke kan i denne henseende sammenlignes med 
denne. Alt, hvad der er fortræffeligt, har Jesuiterordenen 

forenet til et beundringsværdigt hele og det uden de fejl, 
som klæber ved de andre ordner. Jesuiterånden og dens 
virksomhed skal efter indhold og form være den fuldkom- 
neste ytring af selve Kristi ånd. I denne belysning synes 
Jesuiterordenen at være mere end en menneskelig indret- 
ning. Man læse blot, hvad Jesuiten Costa-Rosetti først for 
få år siden har skrevet i sin bog de spiritu societatis 
Jesu. Her har man i virkeligheden hos Jesuiterordenen 
taget monopol på kristelig fuldkommenhed i den religiøse 
askese. 

Mig har denne ånds fremtræden alt i det første år 
efter min indtrædelse berørt ubehagelig. I denne ligger, 
hvad man ej med urette kalder Jesuiterstoltheden. Snart 
sagtere, snart højere, men næsten altid, så man kan mærke 
det, klinger ud af den jesuitiske tænke- og skrivemåde 
det bekendte ord: »Jeg takker Dig, o herre, at jeg ikke 
er. som de andre mennesker.« 

I en slig religiøs tankeatmosfære lever den unge Jesuit, 
omhyggelig skærmet imod den sagteste luftning fra enhver 
anden retning, ofte 12—15 år i træk. Alene denne sta- 
dige indånden af sådan ensartet luft hjælper Jesuiter- 
ånden til et herredømme over enhver individuel religiøs 
bevægelse. Men dertil kommer endnu andre energiske 
midler. 

For det første skal novizen samfulde 30: dage i rad i 
fuldstændig ensomhed og i strængeste tavshed underkaste 
sig de »åridelige øvelser« (exercitia spiritualia). Disse 
bestå i et sykologisk religiøst system, nedskreven af Igna- 
tius af Loyola. Dette system stiger op fra de kristelige 
grundsandheder, og idet det uafbrudt støtter sig til Kristi 
liv, omfatter det alle fromhedens trin og ender i den fuld- 
komneste askese og den mest uegennyttige Gudskærlighed. 

Dertil kommer forskellige vejledninger til samvittigheds- 
prøve, bøn, spægelse, brug af ydre bodsmidler og udøvelse 
af kristelig barmhjærtighed. Kort sagt, »exercitia« danne 

den fuldstændigste regulering af det religiøse liv hos en 
enestående, på det skarpeste udpræget individualitet. 

Om dette fromheds systems objektive værdi skal der 
ikke her dømmes — den er iøvrigt ubestridelig — men vor 
store betænkelighed går ud på, at ér individs, nemlig 
Jønatius af Loyolas, Jesu selskabs stifters fromheds opfat- 
telse her skal påtrykkes og indpræges a//e dens ordens 
medlemmer, at tusindfoldige individualiteter i samfund med 
deres Gud og i deres opfattelse af askese skulle rette sig 
efter denne ene mands forskrifter. Dette er en nivelle: 
rende vold og pånødelse af ét fremmed stempel. 

Disse noviziatets 30 dages exercitia gentages ved slut- 
ningen af Jesuitens uddannelsesår i tertiatet. Men i mel- 
lemtiden og overhovedet hele livet igennem har enhver 
Jesuit årlig at anvende mindst otte dage på disse »exer- 
citia«. 

” Men med hvilken magt øvelserne må omfatte dens ånd, 
der giver sig af med dem, det fremgår allerede deraf, at 
både under de 30 dages og de 8 dages øvelser må der 
anvendes daglig hele 4 timer på at indprente denne igna- 
tianske fromhed. .I dette omtalte »tertiat« kommer endnu 
timen fra 12—1 om natten til. 

Ubestrideligt gælder da også indenfor Jesuiterordenen 
det grundige kendskab til og den nøjagtige anvendelse af 
denne ignatianske askese som al ægte fromheds højdepunkt. 

Hånd i hånd med øvelserne og som -det andet meget 
energiske middel til at udbytte den individuelle fromhed 
til jesuitisk frombed går det såkaldte samvittighedsregnskab, 
Er der-noget, som hører til Jesuiterordenens væsen, så er 
det dette; og er der noget,- som indeholder virksomt angreb 
på religiøs selvstændighed, så er det ligeledes dette. 

" Hvad er samvittighedsregnskab? Hvorledes håndhæves 
det? Kort sagt, samvittighedsregnskabet er den uforbe- 
holdne blottelse af det indre, som .den undergivne skal 
gøre overfor sin øverste eller dennes stedfortræder. Den 

femte Jesuitergeneral, Aqvavina, har udstedt en egen 
instruktion om, hvorledes -og over hvad såmvittigheds- 
regnskabet skal aflægges... Der optælles tretten punkter i 
denne, og disse tretten punkter, som danner samvittigheds- 
regnskabets indhold, omfatter hele menneskets indre liv 
til dets yderste forgreninger og hemmeligste rørelser: 
fejl og synder, dyder og gode gerninger, tilbøjeligheder 
og ønsker, hensigter og bestræbelser, ord, handlinger og 
tanker. 

Hvad skriftemålet er, véd enhver katolik, véd mange 
protestanter. Hvor meget det griber ind i det menneske- 
lige indre, hvilke fordringer, .det ofte stiller til selvover- 
vindelse, behøves ikke at omtales. Men skriftemålet er 
intet i sammenligning .med det jesuitiske samvittigheds- 
regnskab. 

I skriftemålet ser katoliken et sakramente d. v. s. en 
anordning fra Gud, og for denne højeste villie bøjer han 
sig.” Det jesuitiske samvittighedsregnskab er en ren men- 
neskelig foranstaltning. Ved skriftemålet hjælper den be- 
vidsthed over det svære i at åbne sig, at bekendelsen 
ligger begravet under sakramentets segl, og at der aldrig 
og under ingen omstændigheder hverken direkte eller 
indirekte tør gøres brug af det, man har betroet under 
skriftemålet. Ved det jesuitiske samvittighedsregnskab 
mangler ikke blot denne beskyttelse, men Jesuiterne véd, 
at den overordnede, for hvem han skal åbne sig, vil gøre 
brug af denne åbenbarelse »til nytte for ordenen«, at 
"altså beskæftigelse, stilling, anvendelse, meget vil afhænge 
af indholdet af hans samvittighedsåbenbarelse. Ved skrifte- 
målet har den skriftende kun den pligt at bekende de 
grove synder. Mere forlanger altså Gud selv ikke af 
sin skabning. Ved det jesuitiske samvittighedsregnskab 
fordrer mennesket, -den jesuitiske overordnede, langt mere 
af sit medmenneske, den undergivne; ikke blot synder, 
men, som vi har set, alt må der lægges blot. Skriftemålet 

er kun engang om året obligatorisk for de katholske 
kristne. Men det jesuitiske samvittighedsregnskab? 

Ved noviziatets begyndelse skal novizen overfor sin 
overordnede skriftligt aflægge et sligt samvittighedsregnskab 
over hele det hidtilværende liv. Alt, hvad der efter 
katolsk lære allerede for længe siden er ryddet til side 
ved skriftemålet og tilgivet og forglemt af Gud selv, de 
hemmeligste synder må her på ny åbenbares for den 
jesuitiske overordnede. Når dette første store samvittig- 
hedsregnskab er aflagt, da følger under hele noviziatet 
hver ottende dag et mindre og hver måned atter et større 
regnskab, så at i løbet af to år — så længe varer novi- 
ziatet-— den enkelte novize må aflægge mer end 10£ 
sådanne samvittighedsregnskaber. Når novizen da har 
aflagt de simple ordensløfter og er bleven »skolastiker«, 
så er det ganske vist ikke mere en forskrift for ham at 
aflægge regnskab hver ottende dag, men dog meget anbe- 
falelsesværdigt. Men det månedlige samvittighedsregnskab 
skal han aflægge. Dertil kommer for hvert halvår endnu 
et særligt regnskab på den tid, da de tidligere - omtalte 
løftefornyelser finde sted, og så et større regnskab ved de 
engang om året stedfindende visitatser af de enkelte ordens 
huse ved provinsialøversterne. I »skolastikatet«s tid, som 
sjelden varer mindre end 10 år, bliver det ved dette antal 
af samvittighedsregnskaber. I »tertiatet« det tredie novi- 
ziatår efter tilendebringelsen af uddannelsen er det samme 
antal samvittighedsregnskaber atter forskrift som i det 
egenlige noviziat. Fra tertiatets slutning til det sidste 
løftes aflæggelse er det halvårlige samvittighedsregnskab 
obligatorisk; efter aflæggelsen af dette løfte og til livets 
ende skal regnskabet aflægges engang årligt for provinsial- 
øversten. ” 

Foruden disse faste bestemmelser for aflæggelsen af 
samvittighedsregnskabet indeholder ordensreglen den færke- 
lige tilføjelse: »og så ofte det synes øversten for godt.« 

Altså enhver øverste har ret til af enhver af sine under- 
givne, når han vil og så ofte han vil, at kræve fremlæg- 
gelse af hans indre i den ovenfor skizzerede nøjagtighed. 

Man ser, at Jesuitens hele indre religiøse liv er på 
den virksomste og mest omfattende måde behersket af 
disse samvittighedsregnskabets institutioner. Her må man 
så stille det spørgsmål: hvem i al verden giver et men- 
neske — og Jesuiterøversterne ere dog mennesker, og 
Ignatius af Loyola var dog et menneske — ret til at lægge 
et sådant åg på et andet menneskes sjæl? Et åg sværere 
end det sakramentale skriftemål og uden dettes sakramen- 
tale virkninger og uden dettes sakramentale garantier!...« 

Efterat grev Hoensbroech dernæst har vist, hvorledes 
Jesuitismen undertrykker den videnskabelige individualitet, 
påviser han, hvorledes den undertrykker, »ja til en vis 
grad tilintetgør den berettigede patriotisme.« 

Med hensyn til denne sidste slutter han sin bog således: 

Dulce est pro patria mori.”) Dette gamle og ved den 
hyppige brug næsten trivielle digterord udtrykker en op- 
højet ide. Selv livet agter mennesket ikke, selv den bitre 
hårde død tykkes ham sød, når det gælder om at forsvare 
fædrelandet. Kunde vi tælle de mennesker, der har givet 
deres liv hen i taknemlig kærlighed for fædrelandet, vilde 
det blive millioner. Et i sandhed ædelt menneskeoffer- 
bragt paa. fædrelandskærlighedens alter! 

Er det da at undres over, at så mange andre svære 
ofre går hånd i hånd med dette det højeste af alle ofre, 
ofret af livet? At mennesket forlader hus og familie, 
penge og gods, for at værne fædrelandet, at han stiller 
tid og kræfter til den højeste alder i fædrelandets tjeneste? 
Er det da at undres over, at mennesket med klippefast, 
vejrbidt troskab holder på de hjemlige, nedarvede indret- 
ninger, fremfor alt på den øverste statsmagts arvede 

former. Er det da at undres over, at et herskerhus finder 
hengivenhed og troskab hos sit folk, en troskab, som kun 
har sin grænse i umuligheden? Visselig ikke, thi i de 
nedarvede regerings former og i herskerhuset ser menne- 
sket repræsentanterne for fædrelandet, bærerne og magterne 
af dets ære, dets velfærd, dets fremtid. 

Nej, fædrelandskærligheden er ikke blot »en pryd, et 
smykke« — den.er jo også det, og det et herligt smykke 
- — men den er langt mere, den er en af Gud given bestanddel 
af den største menneskenatur, en drift, sød og mægtig, en 
fordring fuld af de ædleste pligter. 

Et blot smykke er den for dem, der tror, at måtte 
sige sig løs fra naturens bånd, dem, der ombytter deres 
øjemed og mål hørende fædrelandskærligheden til med 
den almindelige menneskekærlighed og som med den 
stedlige løssigelse fra hjæmmet også tilstræber den etiske. 
Hvem der af sådanne bevæggrunde endnu holder på fædre- 
landskærlighed og patriotisme, han holder på »et smykke 
og en prydelse«, og måske kun på et smykke, thi for en 
"sådan er efter hans egen opfattelse fædrelandskærligheden 
ikke mere end pligt. 

Mig er intet af »fædrelandets velsignelse« gået. tabt. 
Det ægte og rette fædrelandskærlige sindelag er helt og 
holdent bleven levende i mig. ... 

lkke mindst takker jeg det kraftige drag af fædrelands- 
kærlighed for, at jeg atter står, hvor jeg nu står efter 
fjorten års forløb: som en tysk mand på. tysk grund.« 

FREDERIK NYGÅRD. 

Den danske Kirke i Amerika. 


Af L. SCHRØDER. 

Udvalget for den dansk-amerikanske Mission har 
vedtaget sin egen Opløsning. 

Denne Beslutning kan fremkalde forskellige Betragt- 
ninger. Det forekommer mig, at det er en egen Sag, at" 
Udvalget ikke forinden har raadført sig med de Mænd og 
Kvinder Landet over, som ved Pengebidrag eller paa 
anden Maade have støttet den Sag, som det har ledet. 
Dersom disse vare blevne indkaldte til et Møde om Sagen, 
vilde sikkert adskillige være komne til Stede, og Stem- 
ningen blandt dem vilde næppe have været for en brat 
Afbrydelse af, hvad der nu har været i Gang i over 
tyve Aar. Havde desuagtet en Del af Udvalgets Medlemmer 
fundet det nødvendigt at trække sig tilbage, saa vilde det 
vel have været muligt at faa andre dertil skikkede Per- 
soner til at afløse dem. Fremfor alt, forekommer det 
mig, burde der været lagt stor Vægt paa, hvad Styrelsen 
for den danske Kirke i Amerika mente om den hele 
Sag. Dersom den ønskede Udvalget opløst, var der vel 
ingen, der vilde holde paa, at det skulde vedblive. Men 
dersom det var Styrelsen for den danske Kirke i Amerika 
magtpaaliggende, at der vedblev at være et Udvalg for 
den dansk-amerikanske Mission, da er der et ikke lille 
Ansvar forbundet med pludselig at opløse det. 

Naar jeg fremsætter denne Formening, da vil jeg gærne 
have Udtrykket »opløse« understreget. Jeg mener nemlig, 
at Udvalget uden Skade kunde have antaget et andet 
Navn og med det samme antydet, at det vilde slaa ind 
. Påa en anden Vej. Det kunde have omdannet sig til at 
være »Styrelse for en Forening til Støtte for den danske 
Kirke i Amerika«.  Missions-Gerningen er jo forlængst 
sluttet, for saa vidt den gik ud paa her fra Danmark at 

»udsende Præster« til at prædike for Landsmændene hin- 
sides Havet.  Sømands-Missionen udsender ordinerede 
Mænd til at forkynde Evangeliet for danske Sømænd i 
fremmede Havne. Udvalget for den dansk-amerikanske 
Mission havde fra først af en Gerning af samme Slags, 
kun at den, da der var Mangel paa theologiske Kandidater, 
som kunde ordineres til Præster i Amerika, maatte lade 
Lægmænd oplære til Ordets Forkyndere og lade dem ordi- 
nere i selve Amerika; men de blev næsten alle udsendte 
herfra. — Saa længe et Selskab udsender de enkelte For- 
kyndere, er det ogsaa i sin Orden, at dets Formand for- 
handler med dem enkeltvis, søger at støtte dem med gode 
Raad eller — naar det behøves — ogsaa med Penge. 
Paa denne Maade har vistnok det her omhandlede Udvalg 
ogsaa handlet, og det er i sin gode Orden, saa længe det 
er et Missionsudvalg. 
Men naar det Øjeblik kommer, at det er et forsvindende 
Tal af Præster, som Udvalget udsender, og det er en for- 
. svindende Del af Udgifterne ved den kirkelige Virksomhed 
blandt vore Landsmænd, som Udvalget udreder, — naar 
der danner sig faste Menigheder, for en stor Del med 
egne Kirkebygninger, som selv kalde og lønne deres 
Præster, og naar disse Menigheder igen slutte sig sammen 
under en af deres egne Udsendinge vedtagen Forfatning 
og med en af de samme Udsendinge valgt Styrelse, da 
passer Navnet »Udvalg for den. dansk-amerikanske Mission« 
ikke længere. "Den dansk-amerikanske Mission har nu sit 
Brændpunkt hinsides Atlanterhavet; der er en stor Mis- 
sionsmark, som fremdeles skal opdyrkes, saa vist som der 
er mange af vore Landsmænd, til hvem den evangelisk- 
lutherske Prædiken endnu ikke er naaet; men denne Mis- 
sion er — for at bruge et Udtryk, hentet fra Santalmis- 
sionen — en amerikansk »Hjemme-Mission«. 
Der er ingen, der falder paa at tvivle om, at Brænd-" 
punktet for .Santal-Missionen er i Æbenezger. Der er 

»Kommitteer« i forskellige Lande, som støtte Santal-Mis- 
sionen. Men de udsende ikke Santal-Missionærerne; de 
lede ikke deres Virksomhed; hvad de indsamle, stille de 
til Raadighed for Styrelsen i Ebenezer. 

Santalmissionens væsentlige Udgifter dækkes imidlertid 
af disse evropæiske »Kommitteer«. »Den danske Kirke i 
Amerika« bærer sine allerfleste Udgifter selv; desto mere 
vil det være i sin naturlige Orden, at den ogsaa selv 
styrer sine Sager, medens der godt kan være Brug for en 
eller flere »Kommitteer«, eller hvad man vil kalde dem, 
der kunne støtte selve Kirken, og navnlig den derfra ud- 
gaaede Mission, med Pengebidrag. Men for Navnet »Kom- 
mitte« vilde jeg foretrække »Styrelse for en Forening til 
Støtte for den danske Kirke i Amerika«, dels fordi det 
dermed var udtrykt, at Foreningen kunde vælge en ny 
Styrelse, naar den gamle blev- træt, dels fordi det dermed 
var antydet, at det kun skulde være en »Hjælpeforening«, 
som den berømte »slesvigske Hjælpeforening« fra Fyrrerne, 
der blev dannet for at støtte »den slesvigske Forening«. 

Hin Forening med sin kjøbenhavnske Bestyrelse i 
Spidsen (den berømte »Syvstjerne«) er vel værd at tage 
til Mønster. - Dens Medlemmer og dens Bestyrelse havde 
ganske sikkert ikke megen Sans for Grundtvigs Højskole- 
tanke. Men da »den slesvigske Forening« med P. Hjort 
Lorentzen og Laurids Skau havde knæsat den og be- 
sluttet at virkeliggøre den i Rødding, saa var den slesvigske 
Hjælpeforening villig til at støtte, og den støttede rundeligt. 
Hvad der kom ud af paa denne Maade at give Afkald 
paa at lede for kun at støtte, kan man vel have Grund 
til at staa stille ved, nu da der er gaaet 50 Aar, siden 
Rødding Højskoles Oprettelse blev besluttet, og da der kan 
ses saa mange Frugter af hin Begivenhed. 

»Udvalget for den dansk-amerikanske Mission« var et 
passende Navn at begynde med, og Virksomheden har i 
mange Aar svaret til Navnet. Det er ogsaa let forstaaeligt, 

at Medlemmerne af Udvalget kunde have svært ved at 
afgøre, naar Øjeblikket var kommet til at forandre Virk- 
somhedsmaaden. For den, der ikke kender de Breve, 
dets Formand har modtaget, er det naturligvis vanske- - 
ligere endnu at have en begrundet Mening om, naar Øje- 
blikket var kommet. Det er derfor med alt Forbehold af, 
at Ukendskab til Indholdet. af vekslede Breve kan paavirke 
min Opfattelse, at jeg fremsætter den Formening, at det 
allerede for flere Aar siden havde været heldigt, om 
»Missionsudvalget« var bleven omdannet til en »Styrelse 
for en Hjælpeforening«. 

Men dette skriver jeg ikke for at gaa i Rette med 
Udvalget, som jo ikke er til mere. Derimod har jeg Frem- 
tiden for Øje. 

Det synes mig" ikke urimeligt, at Styrelsen for den 
danske Kirke i Amerika kan ønske en Forening oprettet 
her hjemme, som kunde støtte den. Ganske vist kan den 
gøre sikker Regning paa, at den kjøbenhavnske Kvinde- 
forening, der blandt andet har ordnet Udsalget til Fordel 
for den paa Missionsbasarerne, ikke vil opgive sin Virk- 
somhed i denne Retning. Den kan ogsaa trøstig henvende 
sig til Styrelsen for Dansk Folkesamfunds Afdeling i Dan- 
mark, om den vil benytte .denne til Mægler mellem sig og 
kirkelige Venner i Danmark. Der er Enkeltmænd, Kon- 
venter og Menighedskredse,: hos hvilke den sikkert kan 
gøre Regning paa at finde virksom Støtte, om den vil paa- 
kalde en saadan. Men det kan alligevel. være, at den vil 
ønske at have en bestemt Kreds at henvende sig til af en 
noget lignende Slags.som det opløste Udvalg. 

Dersom et Krav i denne Retning skulde komme fra 
Amerika, da mener jeg, det bør opfyldes, og det saaledes, 
at det bliver Styrelsen for den danske Kirke i Amerika, 
der udpeger, hvem den ønsker. særligt at staa i Forhand- 
ling med. Mende, den udpeger, skulde da søge at danne 
en” kirkelig dansk-amerikansk Hjælpeforening; den skulde 

fremtræde som »Styrelse for en Forening til. Støtte for 
den danske Kirke i Amerika« og lade Foreningen faa 
Lejlighed til at vælge. Den skulde udelukkende forhandle 
med »Styrelsen for den danske Kirke i Amerika« og stille 
de Penge, den kunde sende til Amerika, til denne Styrelses 
Raadighed. Den skulde ogsaa saa vidt muligt hvert andet 
Aar sende en Ordfører til Amerika, som Styrelsen for den 
danske Kirke derovre særlig gærne vilde have til at rejse 
omkring iblandt de danske Menigheder,. og den skulde 
hjælpe Udsendinge fra den danske Kirke i Amerika til at 
komme omkring i vort Land, leve sig ind i de kirkelige 
Forhold der og faa danske Kristne i Tale. Den skulde i 
det hele virke for, at der var en stærk aandelig Veksel- 
virkning imellem Modermenigheden og Dattermenigheden, 
men altid mindes, at det var en voksen Datter.” 


Stanleys sidste Rejse. 
Af S. N. MOURITSEN. 


IV. 


Ruwenzori. — Falangsdans. — Stairs. — Bagtroppen. — 
Hunger. — Fort Bodo. — Oprøret i Ækvatoria. 
Taalmodighedsprøve. — Dødsstraf. — Til Zanzibar. 

(Sluttet.) i 

Et af Brevene var fra en ægyptisk Kaptejn i Stanleys 
Lejr til Oprørernes Leder i Wadelai og lød saaledes: »Jeg 
haaber, at du vil sende os 50 Soldater, saa snart du faar 
Brevet,: Vi har brudt op men bliver liggende nogle Dage. 
Jeg beder dig i Guds Navn ikke at opsætte Afsendelsen, 
thi har vi dem til Hjælp, kan vi paa mange Maader 
forsinke Ekspeditionens Rejse, men kommer du selv 

med 200 Mand, kan vi faa det, som du og jeg ønsker 
det. Vore Venner venter med Længsel paa Efterretninger; 
det haster med dem.« 

Den fængslede Anfører blev overbevist om: at have 
stjaalet flere af Ekspeditionens Rifler for at forene sig 
med Oprørerne i Wadelai og derefter bruge Vaabnene 
mod Ekspeditionen, at have stjaalet flere Kvinder med 
sig, at have skudt flere venligsindede Indfødte paa Flugten 
fra Lejren 0. s. v. Stanley havde længe været betænkt. 
påa, hvad han vilde gøre i et Tilfælde som dette. En 
Domstol dannedes af- de evropæiske Officerer, og For- 
bryderen forhørtes og dømtes til Døden. Stanley tilbød 
ham, at han maatte beholde Livet, hvis blot en af hans 
Venner i Ekspeditionen vilde gaa i Forbøn for ham, men 
ingen vilde det. Efter at Officererne havde sat deres 
Navne under Dommen, udførtes denne ved Hængning. 
Dette gjorde et stærkt Indtryk paa de andre Oprørere, 
som under hele deres Tjeneste i Ækvatoria ikke havde 
oplevet en eneste Dødsdom end sige dens Udførelse. 

Den 8. Maj fortsatte Ekspeditionen sin Vandring til 
Havet, og dermed ophørte Forbindelsen med Oprørerne i 
Wadelai, hvor der i Følge mundtlige Beretninger herskede 
en skrækkelig Uorden og Partistrid. Under Vejs mellem 
Albertsøen (Mwutan Nzige) og den sydligere af Stanley op- 
dagede Albert-Evardsø (Muta Nzige) maatte Ekspeditionen 
tilbageslaa flere Angreb af den mægtige Kabba Regas velvæb- 
nede Soldater. Paa denne Del af Rejsen opdagedes Semliki- 
floden, der flyder fra Muta Nzige ud i Mwutan Nzige, og 
Ruwenzori saas paa nært Hold. Først i Juni besteg Stairs 
dette Bjærg til en Højde af 10,677 Fod, men standsedeés 
saa af en uoverskridelig Kløft og maatte vende om. Han 
saa Bjærgtoppe; der hævede sig omtrent 6,000 Fod over 
det opnaaede Sted; Lejren ved Bjærgets Fod laa 3,860 
Fod over Havet, og Ruwenzoris virkelige. Højde maa altsaa 
være omtrent 20,000 Fod. 

Ved at rense Usongora -for Unyoros (Kabba Regas) 
fjendtlige Soldater og aabne Vejen til nogle vigtige Salt- 
søer, som disse havde spærret, vandt Stanley de indfødtes 
Venskab lige fra Usongora ved Muta Nziges Nordkyst og 
til Keragwe ved Ukerewes sydvestlige Bred, saa Rejsen 
gennem deres Lande var et sandt Triumftog; Ekspeditionen 
modtog daglig store frivillige Gaver af Korn, Bananer 
og Kvæg, uden at der krævedes Gengæld, saa hvad der 
under andre Forhold vilde have kostet den 40 Baller Tøj 
og 20 Sække Perler, fik den nu for intet. Da Ekspeditionen 
rejste omkring Ukerewes sydvestlige Hjørne, opdagede 
Stanley, at Søen der strækker sig langt længere mod Syd, 
end hans Kort i »Gennem det mørke Fastland« udviser. 

De indfødtes Fjendtligheder hindrede ham i 1875 i at 
undersøge denne Del af Søen; en Ørække antoges for 
Fastlandet, og paa Kortet har Søen derfor paa dette Sted 
faaet en meget afrundet Form. 1 Virkeligheden skyder 
den en stor Bugt mod Syd til 2 48' sydlig Bredde. 

Den 28. Avgust naaede Ekspeditionen til Mackeys 
Missionsstation paa Ukerewes Sydbred. Henved 100 Mil 
havde den rejst gennem fuldstændig ukendte Egne uden 
at møde en eneste Fjendtlighed fra de indfødtes Side, og 
paa tre Fjerdedele af denne Vej havde Befolkningen fri- 
villigt skænket den Gaver af Fødemidler uden at kræve 
'Gengæld. Dette er et temmelig ones ende Træk i Op- 
'dagelsesrejsernes Historie. 

Efter 19 Dages Hvile fortsattes Rerron og den 4. De- 
ieember 1889 drog Ekspeditionen ind i Bagamoyo. De 
første fem Dage i Usukuma havde den mødt nogle Fjendt- 
ligheder fra de indfødtes Side, men siden skete der intet 
”Fredsbrud, og fra Kinganis Færgested rejste den under 
Wissmanns Beskyttelse. 

»Se saa, Pascha, nu er vi hjemme,« sagde Stanley, da 
"Ekspeditionen var i Bagamayo. »Ja, Gud være lovet,« 


:svarede Emin. 
»Danskeren«. + XI. 24 

Glæden over den lykkeligt tilendebragte Rejse fik dog 
en brat Ende, da Emin om Eftermiddagen styrtede ned 
fra en Veranda og forslog sig saaledes, at hans Liv længe 
svævede i Fare. Heldigvis kom han sig dog, og straks 
efter traadte han i tysk Tjeneste. 

Den 6. December landsattes Ekspeditionen i Zanzibar. 
Af 620 Zanzibariter kom 225 tilbage til deres Hjem- 55 
var faldne i Kamp, 1 havde lidt Dødsstraf, og 202 var 
bukkede under for Sult, Sygdom og Udmattelse; Resten af 
de manglende var Rømlinger, som sagtens havde sat Livet 
til. Efter at Folkene havde faaet deres Løn, fordeltes der 
mellem dem og de faldnes Enker og Børn 34,000 Kroner, 
hvoraf Undsætningsfonden gav Halvdelen; Resten var bragt 
til Veje ved Sammenskud af Khediven og andre. — Den 
samlede Udgift til denne mærkelige Rejse udgjorde over 
en halv Million Kroner. 

Dermed var Stanleys Hverv til Ende, og han kunde 
tage fat paa Udarbejdelsen af sin Rejseskildring. Først 
da den var færdig, tillod han sig at hvile. 


Folkehøjskolen i Finland. 

Nys fik jeg et Brev fra en finsk Folkehøjskoleforstander, 
hvori han skriver: »Det er længe siden, jeg sidst skrev 
til Dem og andre kære Venner i Danmark. Siden den 
Tid er Ernst Trier død! Og Robert Rostedt er død! 
Begge disse ædle 'ere døde, den ene 56 Aar, den anden 
kun 31 Aar. Det er sørgeligt; men det nedslaar. ikke 
ens Mod. De ere efterfølgelsesværdige Eksempler. Leve 
et daadrigt Liv og siden dø i Kampen! Det er dog et 
herligt Liv! — Jeg har nu 43 Elever dette Aar. De øges 

Aar for Aar. Og Folkehøjskolernes Tal øges. Nu er der 
10, om et Par Aar er der 20 . . . Fædrelandskærligheden 
skyder stadigt skønnere Blomster. Det er dog glædeligt 
at leve i denne Tid. Runebergsdagen (den 5. Februar) 
festligholdtes overalt i vort Land som en fædrelandsk Dag. 
Vi gjorde en Udflugt til Runebergs Fødeby, Jakobsstad; 
siden havde vi Fest paa Folkehøjskolen. Hvor mange 
Gange sang vi ikke den Dag »Vårt land« og Bjørneborgernes 
Marsch og andre af Runebergs Sange. . Der var Entusiasme, 
Henrevethed i Ungdommens Stemning, og af dette kan 
der blive noget. Vi har nu ogsaa faaet et »Højskoleblad« 
paa svensk: »Tidsskrift for. Folkeskolen og Folkehøjskolen« 
(Pris 3 Kroncr). Liv og Virksomhed overalt!« — 

Samtidig fik jeg sendende en lille Pakke fra Hel- 
singfors, hvori ogsaa var indlagt det” første Hefte af det 
ovennævnte af P, Nordmann udgivne Tidsskrift, hvor- 
til han som Medarbejdere blandt andet har sikret sig J. 
Klockars, K. Oljemark, Hedvig Sohlberg, F. W. Sundwall 
og W. Wechmann. Heftet indeholder et Uddrag af den 
Indberetning, der er givet til det danske Kirke- og Under- 
visningsministerium om svenske og finske Seminarier fra 
Professor Kromann, Dr. A. Olrik, "Cand. Huus og Semi- 
narieforstander Winther. Dernæst har det en Meddelelse 
om det akademiske Feriekursus i Helsingfors fra 28. De- 
cember 1893 til 5. Januar 1894 (incl.), hvortil Kursuset i 
Upsala i August 1893 har givet Stødet. Mødet begyndte 
med Afsyngelsen af »Vor Gud han er saa fast en Borg« 
i Solennitetssalen og en Tale om Universitetsdannelse og 
Folkedannelse; det afsluttedes med en Tale af Professor 
Fridolf Gustafsson. Ved Siden af Foredrag og Forevisning 
af videnskabelige Samlinger gik der selskabelige Sammen- 
komster, og Tiden forløb paa den fornøjeligste Maade. 

Et Billede af Robert Rostedt (fd. 29. September 1862, 
dd. 18. Januar 1894) er ledsaget af en Meddelelse af hans 


Ven, Hjalmar Mikander. Rostedts Valgsprog var »Månniska 
; 24r 

framfår alt.« For at være sig selv tro, gav han sig ved , 
Universitetet af med historiske Studier, Æstetik og Filosofi, 
og han var Sjælen i en livlig Ungdomskreds. For at 
tjene sit Brød blev han Redaktør af et Blad i Borgå. Men 
alt, hvad han oplevede ved Universitetet og under Arbejdet 
med Bladet, i vekslende ydre Livskaar og i sit Indre, 
blev for ham en Forberedelse til den Folkehøjskole- 
gerning, hvori han ikke uden Føje mente at have fundet 
sin Livsopgave; han troede, at Forsynet havde ledet 
ham dertil. Og som Højskolemand tonede han rent Flag; 
Skolens Maal var at vække Eleverne »till kiinnedom om 
deras månniskovårde, till brinnande fiiderneslandskårlek 
och en alvarlig, sedlig uppfatning af lifvet.« Han vilde 
faa et lysende Ideal frem for de unges Sind, og da -han 
allerede efter den første Vinter følte sit Helbred haardt 
angrebet, skrev han til sin Ven: »Nå, om det hår årat 
"kostat mig också lifvet, så kan jag nu åtminstone siga, 
att jag lefvat.« 

Blandt de mindre Stykker i Heftet findes følgende Svar 
fra Z. Topelius paa en Hilsen, der 14. Januar 1894 var 
sendt ham fra Kronoby-Folkehøjskole: »Jag prisar min 
Gud, som burit mig så långt genom år och skiften, fårr 
att han låtit mig upplefva den dag, når mitt folks ungdom 
hålsat mig från två folkhågskolor (Kronoby, Jorois). Gån 
frimodigt framåt i Guds och sanningens kraft, i arbete och 
kunskap, i ådel sed, i endråkt och sjålffårsakelse! I åren 
den nya tidens och alla goda makters virnepliktige i de 
djupa lederna,. Lofven Gud, som låtit eder fådas till 
ljusare dagar, och tjånen detta ålskade land, som af eder 
våntar sin framtid! Jag inneslutar Kronoby folkhågskola 
i den Allsmåktiges beskårm och tecknar, med fullt for- 
troende till eder redliga vilja, eder gamle vån Z. Topelius.« 

Ved Feriekurset i Helsingfors blev der holdt Foredrag 
af 12; ved Forevisning af Museer medvirkede 7. Blandt 
de 209 Deltagere fandtes Lærerinderne M. Friberg, S. Streng, 

A. Trygg, H. Eklåf og A. Schreck, Folkeskoleinspektør 

V. Øhberg, Folkehøjskoleforstander Oljemark og Dr. P. 

Nordmann, som ville være kendte af endel af Læserne. 
L. SCHRØDER. 


0Om,,Tilskueren" og offentligeBogsamlinger. 


Der er i Januar-Heftet af »Tilskueren« trykt en »Ind- 
holdsoversigt over Tidsskriftets første 10 Aargange, 1884 
—1893«, som bærer Vidnesbyrd om, hvor godt Udgiverne 
(før Folketingsmand W. Neergaard, nu M. Galschiøt) og 
Forlæggeren, Boghandler P. G. Philipsen, have forstaaet 
at samle Medarbejdere fra meget forskellige Kredse, og 
det for en stor Del meget dygtige Medarbejdere. Imellem 
dem finder man ikke blot Brødrene Brandes, Holger 
Drachmann og S. Schandorph, men ogsaa Michael Berg, 
J. Bjerre og Fr. Nielsen... Man finder C. St. A. Bille 
og Fr. Bajer, V. Falbe-Hansen og J. Hansen, Ølstykke, 
M. Mørk-Hansen og H. P. Hanssen-Nørremølle. Og 
saaledes kunde man fortsætte. Der er ikke mange Spørgs- 
maal, der have bevæget Folk i de sidste 10 Aar, uden 
de have været drøftede i »Tilskueren«. Berømte Mænd 
have der fundet Eftermæle (M. Goldschmidt af Ofto Borch- 
senius, Hostrup af 1. Høffding, Panum af Joh. Petersen, 
Schiødte af V. Pingel); men ogsaa om nulevende Stor- 
mænd er der givet Oplysninger (f. Eks. om Gladstone og 
C. F. Tietgen). Nutidslitteraturen er bleven fulgt med 
Opmærksomhed (Æ. Skram, Vald. Vedel), Kunsten (E. 
Hannover, Jul. Lange, Karl Madsen), Politiken (A. C. 
Larsen), Handel, Økonomi og sociale Spørgsmaal (MV. C. 
Frederiksen, Marcus Rubin, Jul. Schovelin). Det sønder- 
jydske Spørgsmaal er bleven behandlet (P. Lauridsen, 
Joh. Ottosen), Kjøbenhavns Befæstning (C. Th. Sørensen, 
Chr. Tuxen), Stores-Sagen, den lærde Skoles Reform (J. 
L. Heiberg, Herman Trier) og meget mere. De Navne, 
her ere meddelte i Parentes, betegne ikke altid Hovedforfat- 
terne i de forskellige Retninger; disse vare tildels nævnte i 
Forvejen. — Til den Anbefaling for »Tilskueren«, som kan 
gives ved dette Fingerpeg paa Tidsskriftets rige Indhold, vilde 
jeg gærne føje et Par Bemærkninger, som række videre ud. 

Tidsskrifter, der have nogen Betydning, ville have 
Ærinde ikke blot til Samtiden, men ogsaa til følgende 
Slægter. Og ved at opfriske i sit Minde, hvor mange væg- 
tige Artikler et saadant Tidsskrift i Aarenes Løb kan 
bringe, maa man komme til at tænke paa Ønskeligheden 
af, at der rundt omkring var o/fentlige Bogsamlinger, 
hvor Mænd og Kvinder, der søge andet end »Morskabs- 
læsning«, kunde finde netop saadanne Værker. Der er i 
P. Holts, i mange Retninger indholdsrige, »Lommebog« i 
de to sidste Aargange givet en Liste over offentlig til- 
gængelige Bogsamlinger (for 1894 af V. Dahlerup i Kjøben- 
havn og A. S. Steenberg i Horsens); det er ikke nogen 
lang Liste. Det var ganske vist ikke for meget, om der 
i enhver Købstad var en Bogsamling af denne Slags, 
hvori Journalister og Købmænd, Industridrivende og Haand- 
værkere ikke mindre end Læger, Præster, Lærere og ju- 
ridiske Embedsmænd kunde søge og i Regelen finde de 
Oplysninger, de ønskede; men saa maatte der ogsaa være 
en lønnet Bibliothekar, der kunde forestaa Udlaanet.og 
hjælpe dem, der brugte Bogsamlingen, til at finde, 
hvad de havde Brug for. Der er mange Handelspladser, 
der i vore Dage vokse op ved Jærnvejsstationer, hvor der 
er Trang til lignende Bogsamlinger. Ikke sjælden kunde 
de knyttes til en større Skole. Sognebibliothekerne vilde 
tit kunne omdannes til mere righoldige Samlinger. 

Naar man selv i over tyve Aar har været Medudgiver 
af Tidsskrifter, som den, der skriver dette (Nordisk Maaneds- 
skrift, Historisk Maanedsskrift og Danskeren), saa kan man 
dobbelt ønske, at der snart maatte blive en Mulighed for,. 
at Afhandlinger, der ikke let kunne komme frem uden. 
ved Hjælp af saadanne Tidsskrifter, maatte kunne blive .til- 
gængelige for kommende Slægter ved Udlaan fra - gode 
Bogsamlinger. De, der holde saadanne Tidsskrifter, kunne. 
-have den Bevidsthed, at de yde deres Bidrag til, at det 
overhovedet er muligt at faa saadanne Stykker trykte, 
som paa Grund af deres Størrelse eller af andre Grunde 
ikke passe for Dagblade eller Ugeblade. Men de, der ville 
virke for at faa Plads til dem i offentlige Bogsamlinger, 
kunne hjælpe til, at deres Indhold bliver tilgængeligt 1 
Kredse, hvor man ikke har Raad til at holde dem. 

L. SCHRØDER. 

To Aktstykker 


og nogle Brudstykker af Breve, 
vedrørende den danske Kirke i Amerika. 


Meddelte af L. SCHRØDER. 


ik: 
Til Pastor A. S. Nielsen, 


Formand i Styrelsen for den danske, evangelisk lutherske Kirke i Amerika. 

Ved et Fællesmøde d. 16. Februar af Vartov frie Me- 
nighed og Kjøbenhavns Valgmenighed af 1890 blev det os 
undertegnede Præster overdraget paa denne Kredses Vegne 
at bringe eder en kærlig Hilsen i vor Herres Jesu Navn, 
og udtale for eder som vort inderlige Ønske, vor Bøn og 
vort Haab, at den gode Hyrde, der jo vil samle til én 
Hjord, alt hvad der har Øre for hans Røst, ogsaa hos 
eder, for saa vidt det Sandheden ukrænket kan ske, frem- 
deles vil bevare sin Hjord samlet under én- fælles Kirke- 
styrelse, og at han vil opretholde Forbindelsen mellem 
eder og Moderkirken her bjemme. x 

Men paa samme Tid ønsker denne Kreds at udtale 
som sin Opfattelse af, hvad der under de nuværende For- 
hold baader bedst, at det maa være de amerikanske 
Brødres Sag at udtale sig om, paa hvilken Maade og - 
under hvilken udvortes Form de tænker sig, at Forbind- 
elsen med Moderkirken i Fremtiden bedst vil kunne opret- 
holdes, efter at det hidtil værende Udvalg her hjemme har 
opløst sig. 

Med broderlig Hilsen 

den 18. Februar 1894. 

Fr. JUNGERSEN. J. H. MONRAD. 


2. 
Til Præster og Menigheder i den danske Kirke i Amerika. 
Det er nu henved 25 Aar siden, »Udvalget for Evan- 
geliets Forkyndelse blandt Danske i Amerika« begyndte 
sin Virksomhed. De kirkelige Forhold blandt disse har 

siden den Tid i høj Gad forandret sig. Den Gang var 
der kun een dansk Præst for en dansk Menighed; nu 
tæller den danske Kirke i Amerika over 50 Præster og 
mere end det dobbelte Antal danske Menighedskredse, 
spredte over de forenede Stater lige fra New York til det 
fjerneste Vesten. Dette er et glædeligt Vidnesbyrd om, 
hvor almindelig Trangen til Evangeliets Forkyndelse føles, 
men tillige viser det, at den danske Kirke i Amerika har 
vundet en saadan Udbredelse, at den maa kunne staa 
uden udvortes Støtte fra Hjemmet. Allerede i Aaret 1887, 
da den danske Præsteskole blev oprettet i West Denmark, 
var der i Udvalget Tale om, at dette nu burde opløse 
sig, eftersom dets oprindelige og egenlige Opgave, at uddanne 
og udsende Præster til vore Landmænd i Amerika, dermed 
var til Ende; men vi mente dog, at vi endnu en Tid 
burde vedblive med vor Virksomhed, navnlig for at støtte 
Præsteskolen og derigennem gøre vort til at afhjælpe vore 
Landmænds aandelige Trang. 

De sidste Tiders Erfaringer har imidlertid vist os, at 
Udvalgets fortsatte Bestaaen snarest vil tjene til at øge 
den sørgelige Splid imellem de danske Præster i Amerika, 
som i de senere Aar er bleven mere og mere bitter. Det 
har været os en inderlig Sorg at se dette; thi det har 
været vor Bøn og vor alvorlige Stræben at gøre, hvad vi 
kunde, for at dæmpe Striden og fremme Menighedens Vel. 
Men paa den anden Side har det været os en Paamin-" 
delse om, at det ikke er i sin naturlige Orden, at et Sam- 
fund af det Omfang og den Alder, som den danske Kirke 
i Amerika nu har, skal have anden Støtte fra Hjemmet 
end den rent aandelige, som grunder sig derpaa, at det 
ved sig som Barn af den samme Moderkirke, som vi her 
hjemme tilhører, Dette Baand er vi forvissede om, at I 
aldrig vil glemme, og vi vil hver for sin Del vedblive at 
gøre vort til, at det ogsaa skal ihukommes bos os, lige- 
som det er vort Haab til Gud, at det skal blive Eder til 
Velsignelse. Men vi er overbeviste om, at den Tid er 
forbi, da et »Udvalg for Evangeliets Forkyndelse for Danske 
i Amerika« kan være til virkelig Støtte for Eders Samfund, 
og vi har derfor besluttet fra nu af at ophøre med denne 
vor Virksomhed. 

Det er vor Bøn for Eder, at Gud, Vor Herres Jesu 
Christi Fader, vil styrke Eder med Kraftens og Kærlig- 


377 


hedens Aand, saa at I maa faa Kraft til baade i Tale og 
Levned at aflægge Vidnesbyrd om hans Naades Rigdom, 
og at I maa faa Kærlighed til at holde sammen med alle 
dem, der trods afvigende Tanker om mangt og meget, er 
fælles med Eder om samme Herre, Tro og Daab og stræber 
at vandre ad samme Salighedsvej. 

Udvalget for Evangeliets Forkyndelse blandt Danske i Amerika, 

Februar 1894. 
J. A. HEIBERG. JoH. MØLLER. VILH. BECK. 
JAK, HOLM. Cur. MØLLER-ÅNDERSEN. RINDOM. P. MADSEN. 
Fr. NIELSEN. SKAT RØRDAM. 


3. 
Af et Brev fra en dansk Præst i Amerika, dateret 9. Februar -I 894.') 


Samfundsforholdene er meget pinagtige; men naar man 
ret betænker, hvad det er for Mennesker, vort Samfund 
er sammensat af, saa kan man nok forstaa, at der maatte 
komme Brydninger, og det paa en temmelig grov Maade. 
Flertallet af vort Samfunds Medlemmer er af Arbejder- 
klassen hjemmefra, og mange kom herover uden at være 
grebet af den kristelige og folkelige Aandsbevægelse hjemme, 
og hel fremmede og ukendte med frikirkelige Tilstande 
var de. Den Kirkelighed, der var i dem, var kommen ind 
i statskirkelige Former og Vaner. Hvor tager det ikke 
Tid at oplyse og retlede saadanne Mennesker, saa de kan 
staa klare. Og naar de ophidses af Partiledere, hvor kan 
…lkke saadanne uklare Mennesker komme galt i By. "Men 
lad det bryde, lad det gære, stem ej Strømmen, taal dens 
Brag, den skal bære Grøde til en Sommerdag! Ja, hele 
denne store udvandrede Skare af Smaa- og Fattigfolk der 
hjemme fra, de kan jo ikke gøre ved, at de i aandelig 
Henseende er saa uopdyrkede, som de er..... Jeg er 
sikker paa, at naar vi blot kan blive ved at møde disse 
Mennesker i fuld Frihed paa en aaben, sund og sand 
kristelig Maade, saa skal det efterhaanden vise sig, at de 
har Muldjord i Bryst for Vorherres Jesu Kristi Evangelium 
og for alle vort Folks gode Tanker og Syner. Ja, ogsaa 
imellem disse forsømte, oversete og tilsidesatte Mennesker 
findes der mange, som under det raa og forkvaklede Ydre 


]) I Skrivemaaden er der gjort nogle uvæsentlige Ændringer. 

dog alligevel hærer et Menneskehjærte,. der venter paa, 
hvad kærlige Hjærter kan bringe, og særlig venter paa, 
hvad Vorherres kærlige Hjærte kan bringe. Naar jeg staar 
imellem disse mine Landsmænd herovre, saa maa jeg ofte 
nynne denne Bøn: 


O Gud, som skabte Hjærte mit, 

det dybe, underfulde, 

0, dan det efter Hjærte dit 

til Himmelspejl i Mulde, 

saa jeg langt mer, end selv jeg ved, 
kan lære af din Kærlighed 

om Naadens rige Fylde! 


Ja, kunde vi Ordførere blot rigtig ydmyge os og: tjene 
Gudfader i Vorherres Jesu Navn, saa skulde vi nok ofte 
komme til at se, hvad Kærligheden dog formaar at bringe 
frem i stakkels Mennesker. . . . 

Mange Højskolelever svigter Højskolen, naar de kommer 
herover; men jeg er mere end nogensinde overbevist om, 
at Folkehøjskolesagen har en Fremtid for sig iblandt 
vort Folk herovre, og det undrer mig ofte, at der er saa 
faa af dem, der dog elsker vor Folkesag, som rigtig for 
Alvor elsker og hjælper den. Jeg er vis paa, at skal vi 


bevare og forplante vor Folkelighed, saa skal det for em 


væsentlig Del ske ved Folkehøjskolen. Vi måa have gode 
Kræfter ind i den; hidtil har vi maattet hjælpe os med, 
hvad vi kunde faa fat paa, og stadig maattet skifte. 
Saadan maa det ikke blive ved. Havde jeg Evne og Magt 
til det, saa kom jeg hjem til Højskolens Jubilæumsfest i 
Aar for at vække alle deres Opmærksomhed der hjemme, 
som elsker vort Folk, vække deres Opmærksomhed for 
Højskolens Betydning herovre, saa den rigtig kunde blive 
støttet navnlig af solid og dygtig Arbejdskraft; thi det er 


det, vi, især trænger til. Mon den danske Folkehøjskole . 


derhjemme dog ikke nu ejer saa mange rigtig dygtige 
Kræfter, at der kunde undværes lidt herover til? Jeg 
skulde mene det. Kan de leve? spørges der maaske. Jeg 
svarer: Herovre skaber Manden selv sit Levebrød! En 


dygtig Højskolemand kan ligesaa godt som nogen anden |. 


gøre det. Naar,De nu, kære S., kommer til at tale ved 
Jubilæumsfesten, glem saa ikke at pege paa Aflæggeren 
herovre, og læg et godt Ord ind for den imellem Højskole- 

folket derbjemme. Mind alle. Højskoleforstanderne og 
Lærerne om at gøre alt, hvad de kan, for at vække deres 
udvandrende Elevers Opmærksomhed for Højskolerne 
herovre. Mange Højskoleelever kommer herover og bliver 
rent borte for Sagen, fordi de ikke kender Forholdene her- 
ovre. Lad dem derhjemme høre om os og blive gjort op- 
mærksomme paa os, saa lærer vi nok hinanden at kende 
herovre, og saa kommer vi til at arbejde sammen, — og det 
trænger vi til. Vi maa holde paa vort Mandskab, ingen 
kan undværes. 


4. 
Af et Brev fra F. L. Grundtvig, dateret 8. Februar 1894. 
Jeg haaber nu paa bedre Tider baade for Folk og Kirke. 
Jeg har ikke i flere Aar været saa frimodig som netop nu. 
Udvalget bliver vel opløst. Saa maa vi til at tænke paa, 
hvad der helst maa træde i Stedet. 


Efterskrift. 

Man vil se, at Indholdet af Udvalgets Meddelelse om 
sin Opløsning gaar ud fra den samme Tankegang, som 
jeg havde fremsat i det foran!) meddelte Stykke, som var 
givet i Trykken, inden jeg blev bekendt med dette Akt- 
” stykke. Ja, man erfarer deraf, at det allerede 1887 har 
været under Forhandling, om Tiden ikke var kommen til 
at ophøre med »Udvalget . for Evangeliets Forkyndelse 
blandt Danske i Amerika«. Derimod synes det ikke, at 
Udvalget har tænkt sig Muligheden af en Fortsættelse af 
sin Virksomhed som en kirkelig Hjælpeforening. 

De kjøbenhavnske Menighedskredse, som igennem deres 
Præster have sendt Hilsen til den danske Kirke i Amerika, 
vente ligesom jeg, at der fra Amerika skal komme et Vink 
om, hvad der nu er at gøre, og det kan af de Linjer, jeg 
har meddelt af Grundtvigs Brev, ses, at det ligger nær for 
dem derovre at tage under, Overvejelse, hvad der mu bør 
gøres. 

Det andet. og større Brudstykke af et Brev fra Amerika, 
som jeg har meddelt, forekommer mig vel skikket til at 
vække alvorlige Tanker over, hvad det gamle Kirkesamfund 
herhjemme skylder det ny i Amerika, og til at -forklare, 

at de pinlige Forhold, som har voldt mange andre end 
Udvalgets Medlemmer Sorg, ikke vel kunde undgaas. 

En Skilsmisse i Kirkesamfundet er vistnok uundgaaelig. 
F. L. Grundtvig mener, at der vil være omtrent 16 Præster, 
som ikke ville underskrive den paa sidste Aarsmøde ved- 
tagne Forfatning, og som saa ventelig ville danne et nyt 
Samfund. Der vil da blive henimod 40 Præster tilbage i 
det gamle Samfund, med den paa Aarsmødet i Racine 
vedtagne Forfatning og den der valgte Bestyrelse, og 
imellem dem vil der da forhaabentlig kunne udvikle sig 
et godt Samarbejde. I nogle af Menighedskredsene vil 
det komme til Brydninger. Der er sikkert mange i £/khorn, 
som ikke ønske at følge Anker ud i de Fraskiltes Lejr. 
I »Dannevirke« har der været indkaldt et Møde af dem i 
Cedar Falls, som ikke billige, at Præsten har nægtet at 
underskrive Forfatningen. Paa den anden Side kan der 
jo ogsaa være Medlemmer af Menighedskredse, som have 
en Præst af det gamle Samfund, der, naar de kunne se 
Lejlighed til det, ville løse Sognebaand til en af de fra- 
skilte Præster. E : 

Der kan være adskillige enkelte Tilfælde, hvor man 
kan beklage, hvad der vil ske. Men man maa vel erindre, 
at der allerede længe har været et fra den danske Kirke 
i Amerika adskilt Samfund, der stundom er benævnt »de 
udtraadte«, og som kunne ventes at ville slutte sig sammen 
med dem, der nu skille sig ud. I det kjøbenhavnske Blad 
»Kirkeklokken« har man kunnet læse et Brev fra en Mand, 
der tilhørte dette Samfund, og som nok endda var Præste- 
lærer i det. Hvad der sker nu, er egentlig, at Skellet 
mellem »den danske Kirke i Amerika« og de »udtraadte« 
bliver trukket noget anderledes end før. 

Maaite mange herhjemmé dele Grundtvigs lyse Haab 
om, at der nu vil oprinde bedre Tider for det danske 
Folk og den danske Kirke i Amerika! [ 

